id stringlengths 36 36 | title stringlengths 8 2.31k | content stringlengths 4 21.7k | datetime stringdate 1478-01-28 12:00:00+0700 2025-05-08 14:01:23+0700 | domain stringclasses 9 values | url stringlengths 31 236 |
|---|---|---|---|---|---|
9571099f-d0f1-4fcd-b5e4-eb344f8eb7bb | ជំងឺកូវីដ១៩បង្អាក់សេវាសុខាភិបាលនៅទូទាំងពិភពលោក | ការស្ទង់មតិថ្មីមួយរបស់អង្គការសុខភាពពិភពលោក WHO រកឃើញថា ការរាតត្បាតជាសាកលនៃជំងឺកូវីដ១៩បានបង្អាក់សេវាសុខាភិបាលក្នុងប្រទេសសឹងតែទាំងអស់ក្នុងពិភពលោក។ បណ្ដាប្រទេសមានប្រាក់ចំណូលទាបនិងមធ្យមរងការប៉ះពាល់ខ្លាំងជាងគេ។ អង្គការ WHO បាននិយាយថា ការណ៍នេះនឹងទំនងជាដាក់បន្ទុកលើវិស័យសុខភាពសាធារណៈ បន្ថែមពីលើការខាតបង់ដោយសារជំងឺបណ្តាលមកពីវីរុសកូរ៉ូណា។ ក្នុងចំណោមប្រទេស១០៥ដែលបានឆ្លើយតបនឹងការស្ទង់មតិនេះ ប្រទេសចំនួន៩០%រាយការណ៍ថាយ៉ាងហោចណាស់មានការបង្អាក់សេវាសុខាភិបាលយ៉ាងតិចមួយក្នុងបណ្តាសេវាចាំបាច់ចំនួន២៥។ ប្រទេសជាងពាក់កណ្តាលបានរាយការណ៍ថាមានការបង្អាក់ការធ្វើរោគវិនិច្ឆ័យនិងការព្យបាលជំងឺមហារីក។ កម្មវិធីទប់ទល់នឹងជំងឺគ្រុនចាញ់មានផលប៉ះពាល់នៅក្នុងប្រទេសជិតពាក់កណ្តាល; មានផលប៉ពាល់លើការព្យាបាលជំងឺរបេងជាងពីរភាគប្រាំ; ហើយការព្យបាលអ្នកមានផ្ទុកមេរោគអេដស៍មានផលប៉ះពាល់ចំនួនមួយភាគបី។ ប្រទេសមានប្រាក់ចំណូលទាបមានផលប៉ះពាល់ខ្លាំងជាងគេ។ ក្នុងចំណោមក្រុមប្រទេសដែលបានរាយការណ៍អំពីការបង្អាក់សេវាចាំបាច់យ៉ាងតិចណាស់៧៥% មានប្រទេសចំនួនពាក់កណ្តាល ដែលជាប្រទេសមានប្រាក់ចំណូលទាប។ ប្រទេសដែលមានប្រាក់ចំណូលខ្ពស់តែ៤%ភាគប៉ុណ្ណោះ ដែលបានរាយការណ៍អំពីការបង្អាក់សេវាច្រើនដល់កំរិតនេះ។ សេវាមានការបង្អាក់ភាគច្រើនគឺកម្មវិធីចាក់ថ្នាំជាអលជ្ជីដែលមានផលប៉ះពាល់ដល់ប្រទេសចំនួន៧០ភាគរយដែលឆ្លើយតបនឹងការស្ទង់មតិនេះ។ បន្ទាប់មកមានផលប៉ះពាល់ដល់ការធ្វើរោគវិនិច្ឆ័យនិងការព្យាបាលជំងឺមិនឆ្លងដូចជាជំងឺបេះដូងឬជំងឺទឹកនោមផ្អែមចំនួន៦៩%។ កម្មវិធីពន្យារកំណើតនិងការចែកចាយថ្នាំពន្យារកំណើតមានផលប៉ះពាល់៦៨%ហើយការព្យបាលជំងឺផ្លូវចិត្តមានការប៉ះពាល់៦១%។ សេវាគ្រាមានអាសន្នមានការបង្អាក់ជិតមួយភាគបួន នៅក្នុងបណ្តាប្រទេសដែលចូលរួមក្នុងការស្ទង់មតិ ដោយមានរួមបញ្ចូលផ្នែកព្យាបាលគ្រាមានអាសន្នក្នុង២២%នៃប្រទេសទាំងនេះ ការចាក់បញ្ចូលឈាមនៅក្នុងប្រទេស២៣% និងការវះកាត់គ្រាមានអាសន្ននៅក្នុង១៩%នៃក្រុមប្រទេសមានការរាយការណ៍ ការស្ទង់មតិនេះបញ្ជាក់ថា «ភាគច្រើន»នៃការបង្អាក់សេវាទាំងនេះមានជាផ្នែកគឺមានផលប៉ះពាល់លើពីរវាង៥ទៅ៥០%នៃសេវាទាំងអស់។ សេចក្តីថ្លែងការណ៍មួយរបស់អង្គការ WHO បាននិយាយថាការស្ទង់មតិនេះ«លាតត្រដាងឱ្យដឹងថា សូម្បីតែប្រព័ន្ធសុខាភិបាលមាំទាំ ក៏អាចមានអ្នកជំងឺច្រើនលើសលប់និងធ្វើការងារមិនបានពេញលេញដោយសារការរាលដាលនៃជំងឺកូវីដ១៩ ដែរ»។ របាយការណ៍នេះបាននិយាយថាផ្នែកខាងជើងនៃទ្វីបអាមេរិក ប៉ែកខាងត្បូងនៃទ្វីបអាមេរិកនិងតំបន់ Caribbean មិនបានត្រូវរួមបញ្ចូលក្នុងការធ្វើវិភាគនេះទេ«ដោយសារការឆ្លងខ្លាំងនៃជំងឺកូវីដ១៩ និងលទ្ធភាពមានកម្រិតនៅពេលធ្វើការស្ទង់មតិនេះ»។ ទិន្នន័យថ្មីនេះជាការស្ទង់ប៉ាន់មើលលម្អិតបំផុតនៃផលប៉ះពាល់ដោយសារការរាតត្បាតជាសាកលនៃជំងឺកូវីដ១៩ លើសេវាសុខាភិបាល។ កាលពីពេលមុនអង្គការ WHO បានព្រមានអំពីការចុះថយនៃការចាក់ថ្នាំ ការបង្អាក់សេវាព្យាបាលជំងឺមិនឆ្លងនិងផលប៉ះពាល់លើការទទួលឱសថទប់ទល់មេរោគអេដស៍។ មានរបាយការណ៍អំពីការបង្អាក់កម្មវិធីភាគច្រើនទាក់ទិននឹងមេរោគអេដស៍ ជំងឺរបេងនិងគ្រុនចាញ់នៅក្នុងបណ្តាប្រទេសមានប្រាក់ចំណូលទាបដែលទទួលបានការទ្រទ្រង់ដោយមូលនិធិសាកល The Global Fund ដែលជាភាពដៃគូមួយរវាងវិស័យសាធារណៈនិងវិស័យឯកជន។ ការសិក្សាស្រាវជ្រាវមួយបានស្ទង់ប្រមាណថាចំនួនមនុស្សស្លាប់ដោយសារជំងឺទាំងនេះក្នុងពេល៥ឆ្នាំខាងមុខអាចកើនឡើង១០% ២០%និង៣៦%តាមលំដាប់។ ការរកឃើញទាំងនេះផ្អែកលើសំណួរដែលពួកមន្ត្រីអង្គការ WHO បានផ្ញើទៅប្រទេស១៥៩ហើយមានប្រទេស១០៥ក្នុងបណ្តាប្រទេសទាំងនេះបានឆ្លើយតប។ ការឆ្លើយតបភាគច្រើនបានត្រូវទទួលក្នុងខែឧសភានិងមិថុនា ហើយមានមួយចំនួនតូចបានត្រូវទទួលក្នុងខែកក្កដា។ របាយការណ៍នេះបង្ហាញថា ប្រទេសទាំងនេះចាប់ផ្តើមសម្របសម្រួលនឹងស្ថានភាពនេះហើយ។ ប្រទេសភាគច្រើនបានចាត់ចែងឱ្យមានទម្រង់ការជម្រើសដើម្បីឱ្យដឹងករណីអាទិភាព។ មានការបង្កើនការព្យបាលដោយពិគ្រោះជាមួយពួកពេទ្យតាមអនឡាញ នៅកន្លែងមានលទ្ធភាព។ ប្រទេសប្រមាណពាក់កណ្តាលបានរកឃើញវិធីថ្មីៗដើម្បីចែកចាយឱសថផងដែរ។ សេចក្តីរាយការណ៍នេះបាននិយាយថា កិច្ចខិតខំប្រឹងប្រែងដើម្បីប្រមូលឯកសារនិងរៀនអំពីអ្វីដែលបានការនៅក្នុងកន្លែងផ្សេងៗ«ជាការតម្រូវឱ្យមានជាបន្ទាន់»៕ | 2020-09-11T07:00:00+07:00 | khmer.voanews.com | https://khmer.voanews.com/a/covid-19-disrupts-health-services-worldwide/5579990.html |
6c54ebad-ce69-4acd-a548-7e401edad21b | កម្ពុជាព្យាបាលអ្នកជំងឺកូវីដ១៩ជាសះស្បើយទាំងអស់ ប៉ុន្តែបន្តអំពាវនាវឲ្យប្រុងប្រយ័ត្នខ្ពស់ | ក្រសួងសុខាភិបាលកម្ពុជា នៅថ្ងៃសុក្រនេះ បានប្រកាសថា អ្នកជំងឺកូវីដ១៩ទាំងអស់ សរុប២៧៤នាក់ បានជាសះស្បើយពីជំងឺនេះ។ នៅក្នុងសេចក្តីប្រកាសមួយ ក្រសួងសុខាភិបាលបានបញ្ជាក់ថា រហូតមកដល់ពេលនេះ មិនមានអ្នកជំងឺកូវីដ១៩ នៅសេសសល់សម្រាកព្យាបាលក្នុងមន្ទីរពេទ្យរដ្ឋទេ។ក្រសួងសុខាភិបាលបានបញ្ជាក់ថា ពុំមានករណីជំងឺកូវីដ១៩ថ្មីទេ ហើយអ្នកជំងឺម្នាក់ចុងក្រោយ ជាជនជាតិឥណ្ឌូនេស៊ី បានជាសះស្បើយ។ ចាប់តាំងពីជំងឺនេះរាតត្បាតក្នុងប្រទេសកម្ពុជា ពុំមានករណីស្លាប់នោះទេ។ ក្នុងរយៈពេលចុងក្រោយនេះ ក្រសួងសុខាភិបាលបានបញ្ជាក់ថា មិនមានករណីឆ្លងថ្មីនោះទេ។ ទោះជាយ៉ាងណា ក្រសួងសុខាភិបាល អំពាវនាវឲ្យប្រជាពលរដ្ឋបន្តការប្រុងប្រយ័ត្ន។ សេចក្តីប្រកាសបញ្ជាក់ថា៖ «ជំងឺកូវីដ១៩ នៅតែបន្តគំរាមកំហែងយើងជាប់ជានិច្ច។ សូមបងប្អូនបន្តប្រយ័ត្នជាប់ជានិច្ច ដោយអនុវត្តអនាម័យ នៅឃ្លាតឆ្ងាយពីគ្នា មិនចេញក្រៅផ្ទះ បើមិនចាំបាច់ ព្រោះប្រទេសជិតខាងយើងនិងពិភពលោកកំពុងបន្តមានការរាតត្បាតជំងឺកូវីដ១៩ ដ៏ខ្លាំងក្លានៅឡើយ»។ ក្រសួងអំពាវនាវឲ្យមានការពន្យារការរៀបអាពាហ៌ពិពាហ៌ ពិធីជប់លៀង ការចាក់ធុងបាសរាំ ។ ល។ ហើយត្រូវបន្តរក្សាគម្លាតពីគ្នា ពាក់ម៉ាស់នៅពេលចាំបាច់និងឧស្សាហ៍លាងដៃជាមួយសាប៊ូ អាល់កុល ឬ ជែល។ បើតាមក្រសួងសុខាភិបាលកម្ពុជាបានធ្វើតេស្តសំណាកសរុបជាង១១ម៉ឺនសំណាករហូតមកដល់ពេលនេះ។ លោកស្រី ឱ វណ្ណឌីន អ្នកនាំពាក្យក្រសួងសុខាភិបាល មានប្រសាសន៍នៅថ្ងៃសុក្រនេះថា នេះជាការព្យាបាលជាសះស្បើយទាំងអស់លើកទីពីរ បន្ទាប់ពីការប្រកាសកាលពីថ្ងៃទី១៥ ខែឧសភា ឆ្នាំ២០២០។ លោកស្រីមានប្រសាសន៍ថា៖ «ហើយនៅថ្ងៃនេះ ក្រសួងសុខាភិបាលបានប្រកាសសេចក្តីប្រកាសព័ត៌មានជាលើកទីពីរអំពីការព្យាបាលជាសះស្បើយ១០០ភាគរយសម្រាប់ករណីទី២៧៤»។ ក្រសួងសុខាភិបាលក៏បានឲ្យដឹងថា កាលពីថ្ងៃទី៩ ខែកញ្ញា ជនជាតិចិនពីរនាក់បានលួចរត់គេចពីមណ្ឌលស្នាក់នៅដាច់ដោយឡែកនៅពេលយប់ ហើយសមត្ថកិច្ចបានស្រាវជ្រាវរក។ ពួកគេជាអ្នកដំណើរមកពីប្រទេសចិនមកដល់កម្ពុជានៅម៉ោងប្រហែល១១ថ្ងៃត្រង់ ថ្ងៃទី៨ ខែកញ្ញា ឆ្នាំ២០២០។ ពួកគេបានរត់គេចខណៈរង់ចាំលទ្ធផលធ្វើតេស្តរកវីរុសកូវីដ១៩។ ក្រសួងបញ្ជាក់ថា លទ្ធផលតេស្តរបស់ពួកគេទាំងពីរនាក់ គឺអវិជ្ជមាន។ ក្រសួងសុខាភិបាលក៏បានច្រានចោលការចុះផ្សាយរបស់សារព័ត៌មានវៀតណាមថា មានជនជាតិវៀតណាម៣នាក់ បានឆ្លងជំងឺកូវីដ១៩ ហើយពួកគេចេញពីប្រទេសកម្ពុជា តាមច្រកខេត្តតៃនិញ។ លោកនាយករដ្ឋមន្រ្តី ហ៊ុន សែន នៅថ្ងៃសុក្រនេះ ក៏បានបង្ហោះសារអបអរនៅលើហ្វេសប៊ុករបស់លោក។ លោកមានប្រសាសន៍ថា៖ «នេះជាដំណឹងដ៏រីករាយបំផុតសម្រាប់កម្ពុជាយើង។ ប៉ុន្តែ ទោះបីយ៉ាងណាក៏ដោយ សូមបងប្អូនបន្តចូលរួមថែរក្សាសុខភាពអនាម័យឲ្យបានល្អ កុំឲ្យឆ្លងកូវីដ១៩ឲ្យសោះ»។ លោកស្រី ឆាយ ស៊ីវលីន ប្រធានសមាគមទីភ្នាក់ងារទេសចរណ៍កម្ពុជា មានប្រសាសន៍ថា វិស័យទេសចរណ៍បានងើបឡើងបន្តិច ដោយសារប្រជាជនក្នុងស្រុកបានធ្វើដំណើរ ប៉ុន្តែ អ្នកទេសចរពីក្រៅស្រុកមិនមាននោះទេ។ លោកស្រីអំពាវនាវឲ្យមានការផ្តល់ទិដ្ឋាការទេសចរណ៍ឡើងវិញនៅពេលនេះ។ លោកស្រីមានប្រសាសន៍ថា៖ «អ្នកទេសចរណ៍ពីខាងក្រៅស្រុកមកហ្នឹងមិនទាន់(មក)ទេ។ អ្វីដែលឃើញការធ្វើដំណើរចេញចូលហ្នឹង គឺសម្រាប់តែអ្នកធុរកិច្ចទេ ដោយសារតែរដ្ឋាភិបាលកំពុងតែបិទផងដែរសម្រាប់ទិដ្ឋាការទេសចរហ្នឹង»។ កាលពីដើមខែសីហា ប្រទេសកម្ពុជាបានសម្រេចផ្អាកជាបណ្តោះអាសន្ននូវជើងយន្តហោះពីប្រទេសម៉ាឡេស៊ី និងឥណ្ឌូនេស៊ី ដោយលើកឡើងថា ដើម្បីទប់ស្កាត់ការឆ្លងរាលដាលនៃជំងឺកូវីដ១៩ ក្រោយពីអាជ្ញាធរសុខាភិបាលកម្ពុជា បានរកឃើញករណីឆ្លងថ្មីចុងក្រោយបំផុតភាគច្រើនក្នុងចំណោមពលរដ្ឋខ្មែរ ដែលបានធ្វើដំណើរវិលត្រឡប់ចូលកម្ពុជាពីក្រៅប្រទេសតាមរយៈការឆ្លងកាត់ ឬ បន្តជើងយន្តហោះពីប្រទេសទាំងពីរ។ ចំណែកក្រសួងទេសចរណ៍កម្ពុជា ប្រកាសកុំឲ្យអ្នកទេសចរលុបចោលការធ្វើដំណើរមកកម្ពុជា។ ក្រសួងបញ្ជាក់ថា អ្នកទេសចរអាចពិចារណាពន្យារ ឬ ផ្លាស់ប្ដូរគោលដៅមកកម្ពុជាបាន។ ក្រសួងបន្តថា មានក្រុមហ៊ុនអាកាសចរណ៍ និងសណ្ឋាគារជាច្រើនកំពុងលើកលែងកម្រៃដូរសំបុត្រ និងការកក់ ដោយកំពុងផ្ដល់ជូននូវគោលនយោបាយកក់ឡើងវិញតាមការចង់បានរបស់អ្នកទេសចរ។ រាល់ការធ្វើដំណើរចូលប្រទេសកម្ពុជា អ្នកធ្វើដំណើរទាំងអស់ រួមមានទាំងបរទេសនិងជនជាតិខ្មែរ ត្រូវធ្វើតេស្តរកជំងឺកូវីដ១៩។ ពួកគេត្រូវរង់ចាំ២៤ម៉ោង ដើម្បីធ្វើតេស្តសំណាករបស់ពួកគេ។ ការដាក់ឲ្យនៅដាច់ដោយឡែក ក្នុងរយៈពេល១៤ថ្ងៃ ក៏ត្រូវចំណាយថវិកាផងដែរ សម្រាប់អ្នកធ្វើដំណើរបរទេស។ ប្រសិនបើអ្នកធ្វើដំណើរណាមួយមានជំងឺកូវីដ១៩ អ្នកធ្វើដំណើរទាំងអស់តម្រូវឲ្យស្នាក់នៅ១៤ថ្ងៃ នៅកន្លែងដែលរដ្ឋាភិបាលកម្ពុជារៀបចំឲ្យ៕ | 2020-09-11T07:00:00+07:00 | khmer.voanews.com | https://khmer.voanews.com/a/cambodia-s-last-covid-19-patient-recovers-leaving-the-country-with-zero-active-cases/5579626.html |
34b3ba6a-c601-4c31-b876-701529c0d4b7 | ក្រសួងសុខាភិបាល បដិសេធចំពោះការចុះផ្សាយរបស់សារព័ត៌មានវៀតណាម ដែលថាមានជនជាតិវៀតណាម៣នាក់ ឆ្លងជំងឺកូវីដ-១៩ ចេញពីកម្ពុជា | ភ្នំពេញ៖ មានករណីសារព័ត៌មានវៀតណាម VN Express បានចេញផ្សាយព័ត៌មានដោយបានអះអាងថា មនុស្សចំនួន៣នាក់ ដែលត្រឡប់មកពីកម្ពុជា កាលពីថ្ងៃទី២៥ និង២៦ ខែសីហា តាមច្រកម៉ុកបៃ ខេត្តតៃនិញ បានរកឃើញមានCOVID-19។ ពាក់ព័ន្ធករណីនេះ ក្រសួងសុខាភិបាល បានបដិសេធចំពោះ ការចុះផ្សាយរបស់សារព័ត៌មានវៀតណាម ដែលថាមានជនជាតិវៀតណាម៣នាក់ ឆ្លងជំងឺកូវីដ-១៩ ចេញពីកម្ពុជា។ លោកស្រី ឱ វណ្ឌឌីន រដ្ឋលេខាធិការ និងជាអ្នកនាំពាក្យក្រសួងសុខាភិបាល បានថ្លែងប្រាប់អ្នកសារព័ត៌មានតាមបណ្តាញសង្គមនៅថ្ងៃទី១០ ខែកញ្ញា ឆ្នាំ២០២០នេះថា ក្រសួងសុខាភិបាលកម្ពុជា សូមធ្វើការច្រានចោលទាំងស្រុង នូវការចុះផ្សាយរបស់សារព័ត៌មានវៀតណាម ដែលបានផ្សព្វផ្សាយថា មានជនជាតិវៀតណាម ៣នាក់ បានឆ្លងជំងឺកូវីដ-១៩ ចេញពីប្រទេសកម្ពុជា ជាព័ត៌មានមិនត្រឹមត្រូវទេ។ លោកករណីនេះគឺពួកគេអាចឆ្លងនៅប្រទេសវៀតណាមតែម្តង។ សូមបញ្ជាក់ថា កាលពីថ្ងៃទី៨ ខែកញ្ញា ឆ្នាំ២០២០ សារព័ត៌មានវៀតណាម VN Express បានចុះផ្សាយថា ជនជាតិវៀតណាមចំនួន៣នាក់ ដែលត្រឡប់មកពីកម្ពុជា កាលពីថ្ងៃទី២៥ និង២៦ ខែសីហា ឆ្នាំ២០២០ តាមច្រកម៉ុកបៃ ខេត្តតៃនិញ ត្រូវបានរកឃើញមានវីរុស COVID-19៕ | 2020-09-11T06:48:58+07:00 | cen.com.kh | https://cen.com.kh/archives/242993.html |
c13e94ca-6cb4-4b25-b8e0-662359dde719 | ក្រសួងសុខាភិបាល ច្រានចោលទាំងស្រុងនូវការចុះផ្សាយរបស់សារព័ត៌មានវៀតណាម ដែលថាមានជនជាតិវៀតណាម៣នាក់ ឆ្លងជំងឺកូវីដ-១៩ ចេញពីកម្ពុជា (Video inside) | លោកស្រី ឱ វណ្ឌឌីន រដ្ឋលេខាធិការ និងជាអ្នកនាំពាក្យក្រសួងសុខាភិបាល តាមរយៈបណ្តាញព័ត៌មាន Fresh News នៅថ្ងៃទី១០ ខែកញ្ញា ឆ្នាំ២០២០នេះ បានប្រកាសថា ក្រសួងសុខាភិបាលកម្ពុជា សូមធ្វើការច្រានចោលទាំងស្រុងនូវការចុះផ្សាយរបស់សារព័ត៌មានវៀតណាម ដែលបានផ្សព្វផ្សាយថា មានជនជាតិវៀតណាម ០៣នាក់ បានឆ្លងជំងឺកូវីដ-១៩ ចេញពីប្រទេសកម្ពុជាជាព័ត៌មានមិនត្រឹមត្រូវទេ។ ករណីនេះគឺពួកគេអាចឆ្លងនៅប្រទេសវៀតណាមតែម្តង។ សូមបញ្ជាក់ថា កាលពីថ្ងៃទី០៨ ខែកញ្ញា ឆ្នាំ២០២០ កន្លងទៅនេះសារព័ត៌មានវៀតណាម VN Express បានចុះផ្សាយថា ជនជាតិវៀតណាមចំនួន៣នាក់ ដែលត្រឡប់មកពីកម្ពុជា កាលពីថ្ងៃទី២៥ និង២៦ ខែសីហា ឆ្នាំ២០២០ តាមច្រកម៉ុកបៃ ខេត្តតៃនិញ ត្រូវបានរកឃើញមានវីរុស COVID-19៕ | 2020-09-11T03:12:00+07:00 | freshnewsasia.com | https://m.freshnewsasia.com/index.php/en/localnews/170565-2020-09-10-13-12-10.html |
cee2f566-837f-4494-a9d8-7382cd4a1a89 | វេទិកាសម្ព័ន្ធសង្គមស៊ីវិល បន្តរៀបចំវេទិកាផ្សព្វផ្សាយអំពីការទប់ស្កាត់ការរីករាលដាលជំងឺកូវីដ-១៩ ក្នុងសហគមន៍ និងលើកកម្ពស់ជីវភាពគ្រួសារនៅក្នុងខេត្តបាត់ដំបង ប៉ៃលិន បន្ទាយមានជ័យ ឧត្តរមានជ័យ និងសៀមរាប | ដើម្បីចូលរួមចំណែកជាមួយកិច្ចខិតខំប្រឹងប្រែងរបស់រាជរដ្ឋាភិបាល ក្នុងការទប់ស្កាត់ការរីករាលដាលនៃជំងឺកូវីដ-១៩ ក៏ដូចជាចូលរួមចំណែកដល់ការពង្រឹងជីវភាពគ្រួសាររបស់ប្រជាពលរដ្ឋមូលដ្ឋាន ក្រុមការងារវេទិកាសម្ព័ន្ធសង្គមស៊ីវិល (វ.ស.ស.) ដឹកនាំដោយលោក កឹមរ័ត្ន វិសិដ្ឋ រដ្ឋលេខាធិការទីស្តីការគណៈរដ្ឋមន្រ្តី និងជាប្រធានក្រុមប្រឹក្សាភិបាល វ.ស.ស. បានរៀបចំវេទិកាស្តីពី «តួនាទីរបស់អង្គការសង្គមស៊ីវិលក្នុងការទប់ស្កាត់ជំងឺកូវីដ-១៩ និងការលើកកម្ពស់សេដ្ឋកិច្ចគ្រួសារ» ដើម្បីផ្សព្វផ្សាយដល់តំណាងអង្គការសង្គមស៊ីវិលនៃខេត្តបាត់ដំបង ប៉ៃលិន បន្ទាយមានជ័យ ឧត្តរមានជ័យ និងសៀមរាប ព្រមទាំងបានសម្របសម្រួលជាមួយរដ្ឋបាលនៃខេត្តទាំងនេះ ដើម្បី ធ្វើប្រតិបត្តិការបាញ់ថ្នាំសម្លាប់មេរោគកូវីដ-១៩ ជុំទី២ នៅតាមទីសាធារណៈសំខាន់ៗ ចាប់ពីថ្ងៃទី៧ ដល់ថ្ងៃទី១០ ខែកញ្ញា ឆ្នាំ២០២០។ តំណាងអង្គការសង្គមស៊ីវិលបានសម្តែងអំណរសាទរចំពោះការរៀបចំឱ្យមានវេទិកាបែបនេះ ដែលបានផ្តល់ឱកាសឱ្យអង្គការសង្គមស៊ីវិលបានយល់ដឹងកាន់តែច្បាស់អំពីវិធានការការពារខ្លួនពីការឆ្លងជំងឺកូវីដ-១៩ ជាពិសេសអាចចូលរួមផ្សព្វផ្សាយបន្តដល់សហគមន៍និងមូលដ្ឋានរបស់ខ្លួន និងជំរុញការលើកកម្ពស់ជីវភាពគ្រួសារក្នុងអំឡុងពេលនៃវិបត្តិកូវីដ-១៩ ដោយផ្តោតលើវិស័យកសិកម្ម ពិសេសការដាំបន្លែ ការចិញ្ចឹមសត្វ និងការចិញ្ចឹមត្រីតាមគ្រួសារ។ ជាមួយគ្នានេះ ក្រោមកិច្ចសម្របសម្រួលរបស់ វ.ស.ស. សហការជាមួយរដ្ឋបាលខេត្តបាត់ដំបង បន្ទាយមានជ័យ ឧត្តរមានជ័យ និងសៀមរាប កងសង្គ្រោះបន្ទាន់៧១១ នៃកងពលតូចលេខ៧០ បានធ្វើប្រតិបត្តិការបាញ់ថ្នាំសម្លាប់មេរោគកូវីដ-១៩ ជុំទី២ នៅតាមទីសាធារណៈក្នុងខេត្តទាំង៤នេះ ដោយបានបាញ់ថ្នាំសម្លាប់មេរោគនៅ ១២ទីតាំង រួមមានសាលារៀន មន្ទីរពេទ្យ មណ្ឌលចត្តាឡីស័ក ផ្សារ សួនច្បារជាដើម ដែលមានផ្ទៃក្រឡាសរុបប្រមាណ ៤១៥៨៣ម៉ែត្រក្រឡា។ អង្គការសង្គមស៊ីវិលនិងរដ្ឋបាលខេត្តបានគាំទ្រចំពោះប្រតិបត្តិការចុះបាញ់ថ្នាំសម្លាប់មេរោគកូវីដ-១៩ ដែលធ្វើឡើងស្របតាមកាលៈទេសៈសមស្រប ហើយ វ.ស.ស. គួរបន្តសកម្មភាពដ៏មានសារៈសំខាន់នេះនៅតាមបណ្តារាជធានី-ខេត្តផ្សេងទៀត៕ | 2020-09-11T00:38:00+07:00 | freshnewsasia.com | https://m.freshnewsasia.com/index.php/en/localnews/170554-2020-09-10-10-38-52.html |
fee58e42-dc6a-4fa8-ba72-33e5b760923a | ឪពុកម្តាយកុមារមានជំងឺស្លេកស្លាំង រក្សាជំហរប្តឹងក្រុមហ៊ុនម្សៅទឹកដោះគោ នូទ្រីលេត (Nutrilatt) ទៅតុលាការ | អាណាព្យាបាលកុមារជំងឺស្លេកស្លាំង រក្សាជំហរ ប្តឹងក្រុមហ៊ុន នូទ្រីលេត (Nutrilatt Master LM Co., LTD) ទៅតុលាការករណីម្សៅទឹកដោះគោរបស់ក្រុមហ៊ុននេះខ្វះសារធាតុចិញ្ចឹម ហើយនាំឲ្យកូនរបស់ពួកគេមានបញ្ហាសុខភាព។ មន្ត្រីសង្គមស៊ីវិលយល់ថា ក្រុមហ៊ុន នូទ្រីលេត ត្រូវតែទទួលខុសត្រូវផ្នែកច្បាប់ ទោះជាបានប្រកាសសូមទោសជាសាធារណៈអំពីកង្វះគុណភាពនៃផលិតផលរបស់ខ្លួនក៏ដោយ។ ម្តាយរបស់ទារកមានជំងឺស្លេកស្លាំង លោកស្រី គង់ ចន្ទ័ម៉ាលីស ឱ្យអាស៊ីសេរីដឹងថា លោកស្រី និងអាណាព្យាបាលមួយចំនួនផ្សេងទៀត កំពុងរៀបចំ និងប្រមូលឯកសារដាក់ទៅអគ្គនាយកដ្ឋាន ការពារអ្នកប្រើប្រាស់ កិច្ចការប្រកួតប្រជែង និងបង្ក្រាបការក្លែងបន្លំនៃក្រសួងពាណិជ្ជកម្មនៅសប្តាហ៍ក្រោយនេះ។ លោកស្រីបន្តថា បើទោះជាក្រុមហ៊ុន នូទ្រីលេត បានចេញសេចក្តីប្រកាសសុំទោស និងអះអាងថាចូលរួមទទួលខុសត្រូវលើផលប៉ះពាល់សុខភាពរបស់កូនលោកស្រីក៏ដោយ ក៏ក្រុមលោកស្រីនៅតែប្រកាន់ជំហរប្តឹងករណីនេះទៅតុលាការដែរ៖ ។ ក្រសួងពាណិជ្ជកម្មកាលពីថ្ងៃទី៣ កញ្ញា ប្រកាសឲ្យក្រុមហ៊ុននូទ្រីលេត ផ្អាកចរាចរ និងប្រមូលត្រឡប់មកវិញនូវម្សៅទឹកដោះគោ នូទ្រីលេត លេខកូដB/N 487 488 536 537 538និង 539 និងបញ្ឈប់ការនាំចូលម្សៅទឹកដោះគោប្រភេទនេះចូលទីផ្សារក្នុងប្រទេស។ ក្រសួងពាណិជ្ជកម្មក៏អះអាងនឹងធ្វើការត្រួតពិនិត្យគុណភាពម្សៅទឹកដោះគោម៉ាកនូទ្រីលេត ផ្សេងទៀតផងដែរ។ ក្រសួងពាណិជ្ជកម្មចេញវិធានការបែបនេះបន្ទាប់ពីស្ថាប័នជំនាញរបស់ខ្លួន រកឃើញថា ម្សៅទឹកដោះគោម៉ាកនូទ្រីលេត ខ្វះសារធាតុចិញ្ចឹម និងជាតិដែកដែលប៉ះពាល់ដល់សុខភាពរបស់ទារកនិងកុមារធ្ងន់ធ្ងរ។ ភ្លាមៗក្រោយក្រសួងពាណិជ្ជកម្មប្រកាសលទ្ធផលថា ម្សៅទឹកដោះគោនូទ្រីលែតចំនួន៦ លេខកូដខ្វះសារធាតុចិញ្ចឹមនេះ ភាគីក្រុមហ៊ុនបានចេញមុខបដិសេធ និងរិះគន់ក្រសួងពាណិជ្ជកម្មថាប្រកាសលទ្ធផលធ្វើឱ្យប៉ះពាល់ធ្ងន់ធ្ងរដល់កេរ្តិ៍ឈ្មោះរបស់ក្រុមហ៊ុន។ ទោះជាយ៉ាងណា កាលពីថ្ងៃទី០៩ កញ្ញា ស្រាប់តែក្រុមហ៊ុននូទ្រីលេត បានប្រកាសសូមទោសជាសាធារណៈ ហើយអះអាងថា ក្រុមហ៊ុននេះមិននឹកស្មានថា ម្សៅទឺកដោះគោដែលក្រុមហ៊ុនកំពុងនាំចូល និងចែកចាយអស់រយៈពេល៩ឆ្នាំ មានបញ្ហាបច្ចេកទេស លើធាតុផ្សំនៃម្សៅទឹកដោះគោ លេខកូដទាំង៦នេះទេ។ ក្រុមហ៊ុននូទ្រីលេត អះអាងទៀតថា ក្រុមហ៊ុននឹងទទួលខុសត្រូវជាចំណែកលើការខូចខាតចំពោះកុមារដែលបណ្ដាលមកពីប្រើប្រាស់ម្សៅទឹកដោះគោនូទ្រីលេត។ ទោះយ៉ាងណា ក្រុមហ៊ុននូទ្រីលេត មិនបានបញ្ជាក់លម្អិតអំពីការទទួលខុសត្រូវរបស់ខ្លូននោះបែបណាទេ។ នាយករងទទួលបន្ទុកផ្នែកឃ្លាំមើលសិទ្ធិមនុស្សនៃអង្គការលីកាដូ លោក អំ សំអាត ថ្លែងថា ការសូមទោសទៅកាន់អាណាព្យាបាល និងសាធារណៈជននេះ គ្រាន់តែជាការទទួលខុសត្រូវផ្នែកសីលធម៌ប៉ុណ្ណោះ ប៉ុន្តែក្រុមហ៊ុននូទ្រីលេត ត្រូវតែទទួលខុសត្រូវលើផ្នែកច្បាប់បន្ថែមទៀត៖ ។ អាស៊ីសេរី បានទាក់ទងអគ្គនាយក នៃអគ្គនាយកដ្ឋានការពារអ្នកប្រើប្រាស់ លោក ផាន អូន ដើម្បីសាកសួរបន្ថែមជុំវិញវិធានការបន្ទាប់របស់ស្ថាប័នជំនាញមួយនេះ តែមិនទទួលបានការឆ្លើយតបទេនៅថ្ងៃទី១០ កញ្ញា។ ទោះយ៉ាងណា លោក ផាន អូន បានប្រាប់កាសែតក្នុងស្រុកថា ស្ថាប័នជំនាញមួយនេះកំពុងរង់ចាំទទួលឯកសារពីអាណាព្យាបាលដើម្បីដោះស្រាយ។ កាលពីថ្ងៃទី០៧ កញ្ញា អង្គការអន្តរជាតិធំៗ រួមមាន អង្គការយូនីសេហ្វ (UNICEF) អង្គការសុខភាពពិភពលោក (WHO) និងអង្គការហេឡែន ខេលល័រអន្តរជាតិ (Helen Keller International) បានប្រកាសគាំទ្រក្រសួងពាណិជ្ជកម្ម ដែលសម្រេចផ្អាកការចរាចរណ៍ម្សៅទឹកដោះគោ លើទីផ្សារដែលមិនបានគោរពតាមស្តង់ដារអន្តរជាតិ។ អង្គការអន្តរជាតិទាំងនេះអះអាងថា ពួកគេព្រួយបារម្ភនៅពេលដែលឃើញលទ្ធផលនៃការស៊ើបអង្កេតគុណភាពម្សៅទឹកដោះគោនូទ្រីលេត ខ្វះជាតិដែក និងស័ង្កសី ដែលជាសារធាតុចិញ្ចឹមសំខាន់សម្រាប់កុមារ។ ស្ថាប័នទាំង៣នេះស្នើឲ្យរដ្ឋាភិបាលអន្តរាគមន៍គាំទ្រទាំងស្រុងលើអាណាព្យាបាលកុមារមានជំងឹស្លេកស្លាំងដែលបានខិតខំ ការពារ និងទាមទារឲ្យមានការកែលម្អសម្រាប់សុខភាព និងសារធាតុចិញ្ចឹមដល់កុមារ៕ | 2020-09-10T23:57:00+07:00 | rfa.org | https://www.rfa.org/khmer/news/health/VictimsParentsToSueNutrilattToCourt-09102020125348.html |
dbeec473-67bb-49dd-bc22-098979e3a916 | គណៈកម្មការអន្ដរក្រសួងប្រយុទ្ធនឹងជំងឺកូវីដ១៩ ត្រៀមដាក់សំណើជូនសម្តេចតេជោ ហ៊ុន សែន អំពីសម្រួលការធ្វើដំណើរឆ្លងកាត់ព្រំដែនរវាងវៀតណាម កូរ៉េ និងកម្ពុជា (Video inside) | កិច្ចប្រជុំគណៈកម្មការអន្ដរក្រសួងប្រយុទ្ធនឹងជំងឺកូវីដ១៩ ដែលដឹកនាំដោយរដ្ឋមន្ដ្រីក្រសួងសុខាភិបាល លោកសាស្ដ្រាចារ្យ ម៉ម ប៊ុនហេង បានប្រជុំពិភាក្សាទៅលើការសម្រួលនូវវិធានការមួយចំនួន ដែលមានសំណើពីបណ្ដាប្រទេសជាមិត្ដ ដូចជា វៀតណាម និងកូរ៉េ ជាដើម ដើម្បីជំរុញឱ្យមានទំនាក់ទំនងកិច្ចសហប្រតិបត្ដិការរវាងគ្នា ។ កិច្ចប្រជុំនេះ បានធ្វើឡើងនៅថ្ងៃទី១០ ខែកញ្ញា ឆ្នាំ២០២០ នាទីស្ដីការក្រសួងសុខាភិបាល ដែលមានការចូលរួមពីតំណាងក្រសួងផ្សេងៗ ដោយវិភាគលម្អិត ទៅលើការជំរុញឱ្យមានកំណើនសេដ្ឋកិច្ចឡើងវិញ ដោយប្រកាន់ខ្ជាប់ដាច់ខាត ពីវិធានការពារ ទប់ស្កាត់ ការចម្លងជំងឺកូវីដ១៩ ចូលមកកម្ពុជា និងក្នុងសហគមន៍។ រដ្ឋលេខាធិការ និងជាអ្នកនាំពាក្យក្រសួងសុខាភិបាល លោកស្រីវេជ្ជបណ្ឌិត ឱ វណ្ណឌីន បានបញ្ជាក់ថា កន្លងមកនេះសម្ដេចតេជោ នាយករដ្ឋមន្ដ្រី ក៏បានសម្រួលវិធានការពារផ្សេងផងដែរ ដល់បណ្ដាប្រទេសជាមិត្ដ ដើម្បីបង្កើនដល់ភាពងាយស្រួលក្នុងកិច្ចសហប្រតិបត្ដិការជាមួយគ្នា និងការជំរុញកំណើនសេដ្ឋកិច្ចជាតិ និងសុវត្ថិភាពប្រជាជនជាចម្បង ។ លោកស្រីវេជ្ជបណ្ឌិតបានថ្លែងបន្ដថា ។ លោកស្រីវេជ្ជបណ្ឌិត ឱ វណ្ណឌីន បានថ្លែងថា ។ ជាងនេះទៅទៀត លោកស្រីរដ្ឋលេខាធិការបានបញ្ជាក់ថា ។ សូមជម្រាបថា គិតត្រឹមម៉ោង០៧៖០០ព្រឹក ថ្ងៃទី១០ ខែកញ្ញា ឆ្នាំ២០២០ នៅកម្ពុជារកឃើញអ្នកឆ្លងជំងឺកូវីដ១៩ សរុប២៧៤នាក់ (ស្រី្ត ៥៤នាក់ និងបុរស ២២០នាក់) ក្នុងនោះចំនួនអ្នកព្យាបាលជាសះស្បើយ សរុបទូទាំងប្រទេស មានចំនួន ២៧៣នាក់ (ស្រ្តី៥៤នាក់ និងបុរស ២១៩នាក់) និង អ្នកកំពុងសម្រាកព្យាបាលមានចំនួន០១នាក់ នៅមន្ទីរពេទ្យមិត្តភាពខ្មែរ-សូវៀត៕ | 2020-09-10T22:35:00+07:00 | freshnewsasia.com | https://m.freshnewsasia.com/index.php/en/localnews/170529-2020-09-10-08-35-04.html |
e6c8ecb4-7a03-4649-b6f8-e98fbb7c7c11 | ក្រុមការងាររាជរដ្ឋាភិបាល ចុះជួយក្រុងស្វាយរៀង កោតសរសើរអាជ្ញាធរដែនដី និងមន្ត្រីពាក់ព័ន្ធដែលចូលរួមយ៉ាងសកម្មប្រយុទ្ធនឹងជំងឺកូវីដក្នុងមូលដ្ឋាន | លោក ជុក មុន្នី រដ្ឋលេខាធិការក្រសួងមុខងារសាធារណៈ និងលោក សំ សេរីរតន៍ រដ្ឋលេខាធិការក្រសួងពាណិជ្ជកម្ម និងជាក្រុមការងាររាជរដ្ឋាភិបាល ចុះជួយក្រុងស្វាយរៀង បានសំដែងនូវការកោតសរសើរដល់អាជ្ញាធរដែនដី មន្ត្រីពាក់ព័ន្ធទាំងអស់ និងកងកម្លាំងប្រដាប់អាវុធដែលបានចូលរួមយ៉ាងសកម្ម ដើម្បីប្រយុទ្ធនឹងជំងឺកូវីដ-១៩ មិនឱ្យជំងឺនេះរីករាល ដាលឆ្លងដល់ពលរដ្ឋខេត្តស្វាយរៀង។ ការថ្លែងកោតសសើរបែបនេះ របស់លោក ជុក មុន្នី និងលោក សំ សេរីរតន៍ បានធ្វើឡើងនាព្រឹកថ្ងៃទី១០ ខែកញ្ញា ឆ្នាំ២០២០នេះ ក្នុងឱកាសដែលបានដឹកនាំក្រុមការងារ អញ្ជើញចូលរួមនៅក្នុងពិធីកាន់បិណ្ឌទី៨ នៅវត្តមុន្នីសាលា (ហៅវត្តឡ) ស្ថិតក្នុងសង្កាត់ស្វាយតឿ ក្រុងស្វាយរៀង ខេត្តស្វាយរៀង។ លោក ជុក មុន្នី បានថ្លែងពាំនាំនូវការសាកសួរសុខទុក្ខ និងក្តីនឹករលឹកពីសំណាក់សម្ដេចតេជោ ហ៊ុន សែន នាយករដ្ឋមន្ត្រីនៃកម្ពុជា និងសម្ដេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា ព្រមទាំងលោកស្រីកិត្តិសង្គហបណ្ឌិត ម៉ែន សំអន ប្រធានក្រុមការងាររាជរដ្ឋាភិបាល ចុះជួយខេត្តស្វាយរៀង ជូនដល់ប្រជាពុទ្ធបរិស័ទ និងមន្ត្រីរាជការផងដែរ។ លោកបានបន្តថា ក្នុងដំណាក់កាលសាកលលោកទាំងមូលដូចជាប្រទេសកម្ពុជា កំពុងរីករាលដាលដោយសារជំងឺកូវីដ-១៩ ដូច្នេះ សូមប្រជាពលរដ្ឋទាំងអស់គ្នាត្រូវមានការប្រុងប្រយ័ត្នឱ្យបានខ្ពស់ និងស្តាប់តាមការណែនាំរបស់ក្រសួងសុខាភិបាលបាលឱ្យបានខ្ជាប់ខ្ជួនគឺមិនឱ្យជំងឺនេះឆ្លងដល់សហគមន៍ជាដាច់ខាត។ ដូច្នេះ សូមបន្តនូវការចូលរួម និងបង្ការទប់ស្កាត់ជំងឺកូវីដ-១៩ ឱ្យបានខ្លាំងក្លាបន្តទៀតព្រោះជំងឺនេះមិនទាន់មានថ្នាំព្យាបាលនៅឡើយទេ។ ម្យ៉ាងវិញទៀតត្រូវធ្វើអនាម័យជាប្រចាំដោយលាងដៃនឹងសាប៊ូ ជែល អាល់កុល ពាក់ម៉ាស់ និងនៅគម្លាតគ្នាឱ្យបានមួយម៉ែត្រកន្លះ និងមិនត្រូវចាប់រលាក់ដៃគ្នានោះទេ ដោយធ្វើកាយវិការជំរាបសួរដែលជាប្រពៃណីរបស់ខ្មែរ។ លោកឱ្យដឹងថា បច្ចុប្បន្នដោយសារប្រទេសជាតិមានសុខសន្តិភាព មានស្ថេរភាពនយោបាយល្អប្រសើរក្រោមការដឹកនាំរបស់ប្រមុខរាជរដ្ឋាភិបាលកម្ពុជា គឺសម្ដេចតេជោ ហ៊ុន សែន នាយករដ្ឋមន្ត្រី ដែលតែងតែបានខិតខំបំពេញតាមបំណងប្រាថ្នារបស់ប្រជាពលរដ្ឋលើគ្រប់វិស័យទាំងវិស័យអាណាចក្រ និងពុទ្ធចក្រ និងដោះស្រាយរាល់បញ្ហាប្រឈមនានា របស់ប្រជាពលរដ្ឋសំដៅធ្វើយ៉ាងណាឱ្យពួកគាត់មានសេចក្តីសុខសុភមង្គលរីកចម្រើនទៅមុខទៀតដល់កូនចៅជំនាន់ក្រោយ និងបានជួយលើកស្ទួយជីវភាពរបស់ប្រជាពលរដ្ឋឱ្យបានប្រសើរឡើង ដូច្នេះ ហើយទើបពួកគាត់អាចមានលទ្ធភាពធនធានគ្រប់គ្រាន់ក្នុងការធ្វើបុណ្យទានផ្សេងៗ។ លោក សំ សេរីរតន៍ បានអំពាវនាវដល់កងកម្លាំងប្រដាប់អាវុធអាជ្ញាធរដែនដីត្រូវបន្តខិតខំការពារសន្តិសុខសុវត្ថិភាព នៅក្នុងមូលដ្ឋានឱ្យបានល្អប្រសើរបន្ថែមទៀត ជាពិសេសត្រូវអនុវត្តគោលនយោបាយភូមិ ឃុំ មានសុវត្ថិភាពឱ្យបានជោគជ័យហើយណែនាំប្រជាពលរដ្ឋឱ្យខិតខំបង្ករបង្កើនផលស្រូវរដូវវស្សាបានទាន់ពេលវេលា និងដាំដំណាំរួមផ្សំចិញ្ចឹមសត្វក្នុងអំឡុងពេលប្រទេសកម្ពុជាកំពុងរាលដាលដោយសារជំងឺវានេះ មួយវិញទៀតត្រូវអប់រំកូនចៅចៀសឱ្យឆ្ងាយពីគ្រឿងញៀនគ្រប់ប្រភេទ និងគោរពច្បាប់ចរាចរណ៍ឱ្យបានខ្ជាប់ខ្ជួនដើម្បីបញ្ចៀសគ្រោះថ្នាក់ផ្សេងៗដែលកើតឡើងជាយថាហេតុ។ សូមបញ្ជាក់ថា នៅក្នុងពិធីកាន់បិណ្ឌទី៨ របស់ក្រុមការងាររាជរដ្ឋាភិបាល ចុះជួយក្រុងស្វាយរៀង ក៏បាននាំមកនូវបច្ច័យ និងទេយ្យទានប្រគេនដល់ព្រះសង្ឃព្រមទាំង សម្ភារអនាម័យ ថវិកា ក្រមា ក្រណាត់ស ម្រេច ចែកជូនដល់យាយជីតាជី ប្រជាពុទ្ធបរិស័ទចំណុះជើងវត្ត និងកងកម្លាំងប្រដាប់អាវុធ ហើយក្រុមការងារក៏បានពិភាក្សាគ្នា ដើម្បីធ្វើពិធីដង្ហែរអង្គកឋិនមួយមកកាន់វត្តមុន្នីសាលា ដើម្បីកៀងគររកថវិកាកសាងសាលាឆាន់ដោយមានសភាពទ្រុឌទ្រោម៕ | 2020-09-10T21:53:00+07:00 | freshnewsasia.com | https://m.freshnewsasia.com/index.php/en/localnews/170518-2020-09-10-07-53-18.html |
5790beab-9b2c-4e8f-b78c-08e8dfa24630 | រដ្ឋមន្ត្រីព័ត៌មាន៖ វិស័យសារព័ត៌មាន បានចូលរួមចំណែកយ៉ាងសំខាន់ ក្នុងការចូលរួមទប់ស្កាត់ជំងឺកូវីដ-១៩ | លោក ខៀវ កាញ្ញារីទ្ធ រដ្ឋមន្ត្រីក្រសួងព័ត៌មាន បានលើកឡើងថា វិស័យសារព័ត៌មាន បានចូលរួមចំណែកយ៉ាងសំខាន់ក្នុងការចូលរួមទប់ស្កាត់ការឆ្លងជំងឺកូវីដ-១៩ តាមរយៈការផ្សព្វផ្សាយ ជូនសាធារណៈជនបានជ្រាប និងយល់ដឹងច្បាស់ពីវិធានការណ៍ប្រឆាំងជំងឺកូវីដ-១៩ ជាមួយរាជរដ្ឋាភិបាលកម្ពុជា។ លោករដ្ឋមន្ត្រីក្រសួងព័ត៌មាន បានបែបនេះ នៅក្នុងពិធីសម្ភោធដាក់ឱ្យប្រើប្រាស់នូវស្ទីដយ៉ូ, ការិយាល័យ Akp និងសាលប្រជុំនៃមន្ទីរព័ត៌មាន ខេត្តកណ្ដាល នៅថ្ងៃទី១០ ខែកញ្ញា ឆ្នាំ២០២០នេះ ដោយមានការអញ្ជើញចូលរួមពីលោក កៅ អ៊ីមរ៉ន អនុរដ្ឋលេខាធិការ ព្រមទាំងមន្ត្រីជាន់ខ្ពស់ក្រសួងព័ត៌មាន ជាច្រើននាក់ផ្សេងទៀត។ ថ្លែងក្នុងពិធីនេះ លោក ខៀវ កញ្ញារីទ្ធ បានកោតសរសើរបណ្ដាញព័ត៌មានខេត្តកណ្ដាល ដែលសម្រេចស្នាដៃបានយ៉ាងច្រើន ហើយពិសេសបានចូលរួមផ្សព្វផ្សាយពីវិធានការកូវីដ-១៩ ដល់ប្រជាពលរដ្ឋឱ្យមានការប្រុងប្រយ័ត្នបានល្អ និងបានផ្ដល់អនុសាសន៍ ដល់មន្ទីរបន្តខិតខំធ្វើការលើវិស័យនេះ ឱ្យបានកាន់តែល្អឡើងៗ ដើម្បីលើកកម្ពស់វិស័យសារព័ត៌មាន និងជួយសង្គមជាតិផងដែរ។ លោករដ្ឋមន្ត្រីក៏បានជំរុញមន្ត្រីទាំងអស់ នៃមន្ទីរព័ត៌មាន ខិតខំធ្វើការងារឱ្យបានល្អ សាមគ្គីផ្ទៃក្នុងជួយយកអសារគ្នា និងរួបរួមធ្វើការដើម្បីឆ្ពោះទៅរកភាពជោគជ័យជាបន្តបន្ទាប់ទៀត។ ទន្ទឹមនឹងសារនេះផងដែរ លោក ចាប វន្នី ប្រធានមន្ទីរព័ត៌មានខេត្តកណ្ដាល ក៏បានលើកឡើងពីសមិទ្ធផលនានាជាច្រើនដែលមន្ទីរសម្រេចបាន និងឈានទៅដល់ការបន្តធ្វើការងារនេះ ឱ្យកាន់តែល្អប្រសើរឡើងថែមទៀតផងដែរ។ ពិសេសមន្ទីរបានធ្វើការងារក្នុងការចុះជួយផ្សព្វផ្សាយតាមមូលដ្ឋានលើកបដាផ្សព្វផ្សាយពីការប្រឆាំងជំងឺកូវីដ-១៩ ព្រមទាំងសកម្មភាពល្អៗជាច្រើនផ្សេងទៀតផងដែរ៕ | 2020-09-10T21:27:00+07:00 | freshnewsasia.com | https://m.freshnewsasia.com/index.php/en/localnews/170512-2020-09-10-07-27-40.html |
ce5b9009-0908-4909-8e34-d6918bab6449 | រដ្ឋបាលខេត្តកំពង់ធំ អំពាវនាវឱ្យពុទ្ធបរិស័ទអនុវត្តឱ្យខ្ជាប់ខ្ជួនតាមវិធានសុខាភិបាល ដើម្បីការពារជំងឺកូវីដ-១៩ | លោក ឈុន ឈន់ ប្រធានក្រុមប្រឹក្សាខេត្តកំពង់ធំ និងលោក សុខ លូ អភិបាលខេត្ត បានអំពាវនាវឱ្យប្រជាពុទ្ធបរិស័ទអនុវត្តឱ្យបានខ្ជាប់ខ្ជួននូវវិធានសុខាភិបាល ដើម្បីការពារការឆ្លងរីករាលដាលនៃជំងឺកូវីដ-១៩ នៃរលកទី២ ខណៈពេលដែលពិភពលោកកំពុងប្រឈមមុខនឹងការរាត្បាតយ៉ាងខ្លាំងដោយសារជំងឺដ៏កាចសាហាវមួយនេះ។ ការអំពាវនាវបែបនេះរបស់លោកទាំង២ ធ្វើឡើងក្នុងឱកាសដឹកនាំមន្ត្រីរាជការក្រោមឱវាទ រួមទាំងពុទ្ធបរិស័ទចូលរួមពិធីបុណ្យកាន់បិណ្ឌវេនទី៨ និងនាំយកទេយ្យវត្ថុ និងគ្រឿងឧបភោគបរិភោគ និងបច្ច័យ ប្រគេនព្រះសង្ឃ នៅវត្តឥន្ទ្រីយ៍សំវរៈ ហៅវត្តកំពង់ធំ ស្ថិតក្នុងក្រុងស្ទឹងសែន ខេត្តកំពង់ធំ នារសៀលថ្ងៃទី០៩ ខែកញ្ញា ឆ្នាំ២០២០។ លោក ឈុន ឈន់ និងលោក សុខ លូ បានលើកឡើងថា វិស័យព្រះពុទ្ធសាសនា ជាសាសនារបស់រដ្ឋ ដែលប្រជាពលរដ្ឋទូទៅតែងតែ គោរពទៅតាមប្រពៃណីទំនៀមទំលាប់ប្រពៃណីខ្មែរ និងនៅតាមទីវត្តអារាមនានា ហើយក៏សូមឱ្យអាជ្ញាធរ និងសមត្ថកិច្ចទាំងអស់ត្រូវការពារសន្តិសុខសណ្តាប់ធ្នាប់សាធារណៈ នៅតាមទីវត្តអារាម និងរមណីយដ្ឋាននានា ដើម្បីធ្វើយ៉ាងណាបង្កលក្ខណៈងាយស្រួលដល់ប្រជាពលរដ្ឋ និងពុទ្ធបរិស័ទក្នុងការធ្វើបុណ្យទានជាពិសេស។ ក្នុងពិធីបុណ្យកាន់បិណ្ឌ និងភ្ជុំបិណ្ឌ គឺជាពិធីបុណ្យមួយដែលមន្រ្តីរាជការ និងប្រជាពលរដ្ឋទូទាំងប្រទេស តែងតែប្រារព្ធឡើងជារៀងរាល់ឆ្នាំ និងជាឱកាសមួយដែលប្រជាពលរដ្ឋខែ្មរ បានជួបជុំសាច់ញាតិសន្ដានទាំងអស់ទោះនៅទីជិត ឬទីឆ្ងាយតែងតែធ្វើដំណើរទៅជួបជុំគ្នាជាពិសេស ឪពុក ម្ដាយនៅស្រុកកណើត ដើម្បីរៀបចំម្ហូបអាហារ បាយសម្ល ទេយ្យវត្ថុ និងគ្រឿងឧបភោគបរិភោគ ទៅប្រគេនដល់ព្រះសង្ឈ ទៅតាមគន្លងប្រពៃណី ព្រះពុទ្ធសាសនា និងទំនៀមទំលាប់ខ្មែរពីបុរាណ ដើម្បីឧទ្ទិសមគ្គផល និងកុសល្យផលបុណ្យជូនដល់ដួងវិញ្ញាណក្ខន្ធ បុព្វការីជនមាន មាតា បិតា ជីដូនជីតា និងញាតិកាទាំង៧សន្តាន ព្រមទាំងវីរៈយុទ្ធជន យុទ្ធនារី អ្នកស្នេហាជាតិទាំងអស់ ដែលបានធ្វើមរណកាលទៅកាន់លោកខាងមុខ ក្នុងបុព្វហេតុជាតិទឹកដី សូមឱ្យទទួលបាននូវសុខគតិភពកុំបីឃ្លៀងឃ្លាតឡើយ៕ | 2020-09-10T21:12:00+07:00 | freshnewsasia.com | https://m.freshnewsasia.com/index.php/en/localnews/170508-2020-09-10-07-12-46.html |
da8ec6d1-9c19-4032-a5c0-185943462bd4 | លំហូនៃការដឹកជញ្ជូនទំនិញធ្លងកាត់ព្រំដែនអន្តរជាតិ “ព្រៃវល្លិ៍” នៅតែមានភាពរលូនទៅមុខជានិច្ច ទោះស្ថិតក្នុងកាលៈទេសៈ នៃការរីករាលដាលនៃជំងឺកូវីដ១៩ | ខេត្តស្វាយរៀង ៖ រដ្ឋមន្ត្រីក្រសួងសាធារណការ បានលើកឡើងថា វិស័យដឹកជញ្ជូនទំនិញ នៅតាម ច្រកទ្វាព្រំដែនអន្តរជាតិព្រៃវល្លិ៍ បើទោះជាបច្ចុប្បន្នស្ថិតក្នុងកាលៈទេសៈ នៃការរីករាលដាលនៃជំងឺកូវីដ១៩ ក៏ដោយក៏លំហូនៃការដឹកជញ្ជូនទំនិញធ្លងកាត់ព្រំដែន នៅតែមានភាពរលូនទៅមុខជានិច្ច ។ លោក ស៊ុន ចាន់ថុល ទេសរដ្ឋមន្ត្រី រដ្ឋមន្ត្រីក្រសួងសាធារណការ និងដឹកជញ្ជូន និងជាប្រធានក្រុមការងារចំពោះកិច្ច ដើម្បីដោះស្រាយបញ្ហាប្រឈមនៅច្រកទ្វារព្រំដែនកម្ពជា-វៀតណាម និងកម្ពុជា-ថៃ និងលោក ម៉ែន វិបុល អភិបាល ខេត្តស្វាយរៀងនាព្រឹកថ្ងៃទី១០ ខែកញ្ញា ឆ្នាំ២០២០នេះ បានអញ្ជើញដឹកនាំគណៈប្រិភូក្រសួង និងសមាជិកក្រុមការងារចំពោះកិច្ច ចុះត្រួតពិនិត្យវឌ្ឍនភាព នៃការរៀបចំច្រកទ្វារព្រំដែនអន្តរជាតិ “ព្រៃវល្លិ៍” ដែលបានសាងសង់រួចរាល់នាពេលថ្មីៗនេះ ព្រមទាំងជួបប្រជុំពិភាក្សាដើម្បីពិនិត្យលើបញ្ហាប្រឈម និងដំណោះស្រាយជាមួយក្រសួង ស្ថាប័ន ពាក់ព័ន្ធទាំងថ្នាក់ជាតិ និងថ្នាក់ក្រោមជាតិ ស្ថិតនៅសាលប្រជុំច្រកទ្វាព្រំដែនអន្តរជាតិព្រៃវល្លិ៍។ ពិធីនេះក៏មានការចូលរួមពីអស់លោកជា ប្រតិភូថ្នាក់ដឹកនាំក្រសួង លោកជំទាវអភិបាលរងខេត្ត លោកនាយករដ្ឋបាលសាលាខេត្ត លោកប្រធានមន្ទីរសាធារណការ និងដឹកជញ្ជូនខេត្ត លោកអភិបាលស្រុកកំពង់រោទិ៍ ប្រធានតំបន់សេដ្ឋកិច្ចក្នុងខេត្ត និងអាជ្ញាធរមានសមត្ថកិច្ចជាភាគីពាក់ព័ន្ធជាច្រើនរូបទៀត។ មានប្រសាសន៍នៅក្នុងពិធីនេះ លោក ម៉ែន វិបុល អភិបាលខេត្តស្វាយរៀង បានជម្រាបជូនអំពីស្ថានភាពភូមិសាស្ត្រនៅក្នុងខេត្ត និងវឌ្ឍនភាពសំខាន់ៗដែលរដ្ឋបាលខេត្តសម្រេចបាន ជាពិសេសការផ្លាស់ប្តូរទំនិញនៅតាមច្រកទ្វាព្រំដែនសំខាន់ៗ ជាមួយប្រទេសវៀតណាម ក្នុងបរិបទនៃជំងឺកូវីដ១៩ នាពេលបច្ចុប្បន្ន។ លោកទេសរដ្ឋមន្ត្រី បានជម្រាបជូនអង្គប្រជុំអំពីគម្រោងសាងសង់សំខាន់ៗក្នុងការពង្រីក និងលើកកម្ពស់គុណភាព ធ្វើទំនើបកម្មហេដ្ឋារចនាសម្ព័ន្ធដឹកជញ្ជូនទាំងផ្លូវគោក ផ្លូវដែក និងផ្លូវទឹក ដើម្បីជំរុញលើវិស័យភស្តុភារកម្មកម្ពុជា ឱ្យកាន់តែប្រសើរឡើង និងអាចប្រកួតប្រជែងជាមួយនឹងប្រទេសក្នុងតំបន់។ ជាមួយគ្នានោះដែរ លោកទេសរដ្ឋមន្ត្រីបានជម្រាបជូនថា៖ ក្រសួងបាន និងកំពុងធ្វើការជាមួយភាគីពាក់ព័ន្ធ ដើម្បីអនុញ្ញាតឱ្យរថយន្តដឹកទំនិញធ្វើចរាចរណ៍ តាមច្រកទ្វារព្រំដែនអន្តរជាតិព្រៃវល្លិ៍ ដើម្បីកាត់បន្ថយការកកស្ទះចរាចរណ៍ នៅច្រកទ្វារព្រំដែនអន្តរជាតិបាវិត និងបានធ្វើការជាមួយភាគីវៀតណាម ដើម្បីដោះស្រាយបញ្ហាកកស្ទះចរាចរណ៍ នៅព្រំដែនបាវិត-ម៉ុកបៃផងដែរ។ លោកទេសរដ្ឋមន្ត្រី បានជំរុញលើកទឹកចិត្តឱ្យអង្គប្រជុំទាំងមូលចូលរួមជាមតិ យោបល់ក្នុងការប្រែក្លាយវិស័យភស្ដុភារកម្មកម្ពុជា ឱ្យទៅជាមណ្ឌលភស្តុភារកម្ម និងជាឃ្លាំងស្តុកទំនិញ របស់ប្រទេសជិតខាង ដោយហេតុថាកម្ពុជាស្ថិតក្នុងភូមិសាស្ត្រដ៏មានអំណោយផលមួយក្នុងតំបន់ និងជាច្រកដឹកជញ្ជូនទំនិញពីកម្ពុជា-វៀតណាម និងពីវៀតណាម-កម្ពុជា។ ទន្ទឹមនេះ លោកទេសរដ្ឋមន្ត្រីបានសម្ដែងនូវការកោតសរសើរ និងថ្លែងអំណរគុណយ៉ាងជ្រាលជ្រៅដល់ក្រុមការងារចំពោះកិច្ច ឯកឧត្តមអភិបាលខេត្ត និងភាគីពាក់ព័ន្ធដែលបានសហការល្អ ក្នុងសម្រួលដល់វិស័យដឹកជញ្ជូនទំនិញ នៅតាមច្រកទ្វាព្រំដែនអន្តរជាតិព្រៃវល្លិ៍ បើទោះជាបច្ចុប្បន្នស្ថិតក្នុងកាលៈទេសៈ នៃការរីករាលដាលនៃជំងឺកូវីដ១៩ ក៏ដោយក៏លំហូនៃការដឹកជញ្ជូនទំនិញធ្លងកាត់ព្រំដែន នៅតែមានភាពរលូនទៅមុខជានិច្ច ដោយអនុវត្តតាមវិធានការក្រសួងសុខាភិបាល៕ | 2020-09-10T17:37:48+07:00 | cen.com.kh | https://cen.com.kh/archives/242889.html |
965106a7-6726-48f3-b69e-40d375f1f1f1 | អ្នកតំណាងរាស្រ្តមណ្ឌលកំពង់ធំ អំពាវនាវដល់ពុទ្ធបរិស័ទ ឱ្យអនុវត្តជាប់ជានិច្ចនូវវិធានការការពារជំងឺកូវីដ១៩ | លោក ឃឹង នុភាព អ្នកតំណាងរាស្រ្តមណ្ឌលកំពង់ធំ និងជាប្រធានក្រុមការងារចុះជួយឃុំស្រើង ស្រុកប្រាសាទសំបូរ ខេត្តកំពង់ធំ បានអំពាវនាវដល់ពុទ្ធបរិស័ទទាំងអស់ ត្រូវមានការប្រុងប្រយ័ត្នជាប់ជានិច្ច នូវវិធានការការពារជំងឺកូវីដ១៩ តាមការណែនាំរបស់ក្រសួងសុខាភិបាល ក្នុងពិធីបុណ្យកាន់បិណ្ឌ និងភ្ជុំបិណ្ឌឆ្នាំនេះ ដោយមិនត្រូវធ្វេសប្រហែសនោះឡើយ។ ការអំពាវនាវបែបនេះ របស់លោក ឃឹង នុភាព បានធ្វើឡើងនៅក្នុងឱកាស ដែលលោកបានដឹកនាំសមាជិកមហាគ្រួសារ គណបក្សប្រជាជនកម្ពុជា ស្រុកប្រាសាទសំបូរ ចូលរួមដាក់បិណ្ឌចំនួន៥វត្ត វេនទី៧ នៅក្នុងឃុំស្រើង និងឃុំតាំងក្រសៅ ស្រុកប្រាសាទសំបូរ ខេត្តកំពង់ធំ នាថ្ងៃទី០៩ ខែកញ្ញា ឆ្នាំ២០២០។ ជាមួយគ្នានេះដែរ ក្នុងនាមជាអ្នកតំណាងរាស្ត្រ លោក ឃឹង នុភាព ក៏បានក្រើនរំឮកដល់ប្រជាពលរដ្ឋ ត្រូវរួមគ្នាគោរពច្បាប់ចរាចរណ៍ មានការយោគយល់អធ្យាស្រ័យឱ្យគ្នាទៅវិញទៅមក ក្នុងការធ្វើដំណើរនៅលើផ្លូវសាធារណៈ ដើម្បីសេចក្តីសុខ និងសុវត្ថិភាពទាំងអស់គ្នា នាឱកាសបុណ្យទានជាដើម។ លោកបញ្ជាក់ថា ពិធីបុណ្យកាន់បិណ្ឌ និងភ្ជុំបិណ្ឌមានរយៈពេល១៥ថ្ងៃនេះ គឺប្រារព្ធធ្វើឡើងដើម្បីបួងសួងឧទ្ទិសមគ្គផល កុសលផលបុណ្យ ទៅឱ្យមាតា បិតា ញាតិកាទាំង៧សន្តាន ដែលបានចែកឋាន ដើម្បីឱ្យពួកគាត់មកទទួលយកកុសលផលបុណ្យ ទៅកើតក្នុងសុគតិភពដែលប្រជាពលរដ្ឋខ្មែរ មានជំនឿថាអ្នកមានគុណបុព្វការីជន ឬសាច់ញាតិរបស់ពួកគេទាំងអស់នឹងទទួលកុសលផលបុណ្យ ដែលកូនចៅបានឧទ្ទិសទៅឱ្យនោះ។ លោក ឃឹង នុភាព និងសមាជិកមហាគ្រួសារគណបក្សប្រជាជនកម្ពុជា ស្រុកប្រាសាទសំបូរ បានចូលរួមដាក់បិណ្ឌចំនួន៥វត្ត នៅក្នុងឃុំស្រើងនិងឃុំតាំងក្រសៅ ស្រុកប្រាសាទសំបូរ ក្នុងនោះរួមមាន៖ វត្តធ្នូសតាព្រហ្ម, វត្តថ្មី, វត្តទំនប់, វត្តតាំងក្រសៅ និងវត្តគោកស្រុក និងបាននាំយកទេយ្យទានប្រគេនដល់ព្រះសង្ឃក្នុងមួយវត្តៗ ទទួលបាន៖ អង្ក៥០គីឡូ, ទឹកសុទ្ធ៥កេស, មី២កេស, ទឹកក្រូច៣កេស, ស្ករសរ១០កញ្ចប់, ទឹកត្រី១យួរ, ទឹកស៊ីអ៊ីវ១យួរ, សាប៊ូលាងចាន១យួរ, ត្រីខ១យួរ រួមនឹងបច្ច័យមួយចំនួន៕ | 2020-09-10T16:11:00+07:00 | freshnewsasia.com | https://m.freshnewsasia.com/index.php/en/localnews/170475-2020-09-10-02-11-01.html |
9be965d2-c289-4cb2-89c6-e61c6d7bcc10 | សត្វគោចំនួន១០៧ក្បាល របស់ប្រជាពលរដ្ឋ នៅសង្កាត់បារាយណ៍ ត្រូវបានចាក់ថ្នាំវ៉ាក់សាំងការពារជំងឺអុតក្តាម និងសារទឹក ពីមន្ត្រីជំនាញ | តាកែវ៖ នៅព្រឹកថ្ងៃទី១០ ខែកញ្ញា ឆ្នាំ២០២០នេះ សត្វគោក្របីរបស់បងប្អូនប្រជាពលរដ្ឋរស់នៅ សង្កាត់បារាយណ៍ ក្រុងដូនកែវ ខេត្តតាកែវ ទទួលបានការចាក់វ៉ាក់សាំងការពារជំងឺអុតក្តាម និងសារទឹក ដល់សត្វគោចំនួន ១០៧ក្បាល ដោយនៅក្នុងការយុទ្ធនាការចាក់វ៉ាក់សាំងនោះដែរ ឯកឧត្តម អ៊ូច ភា អភិបាលខេត្តតាកែវ បានជំរុញដល់ការិយាល័យជំនាញពេទ្យសត្វខេត្ត បន្តចុះចាក់ថ្នាំវ៉ាក់សាំងបង្ការជំងឺដល់សត្វពាហនៈ របស់ប្រជាពលរដ្ឋបន្តទៀត នៅតាមស្រុកផ្សេង ដែលអាចនិងងាយកើតជំងឺទាំងនេះ លើសត្វចិញ្ចឹមគោ ក្របីរបស់ពួកគាត់ ជៀសវាងទុកបណ្តោយរហូតដល់សត្វងាប់ ដែលនាំឱ្យខាតបង់ដល់សេដ្ឋកិច្ចក្រុមគ្រួសារ។ ឯកឧត្តមអភិបាលខេត្ត បានមានប្រសាសន៍បញ្ជាក់ថា ប្រជាពលរដ្ឋមួយចំនួននៅមិនទាន់យល់ច្បាស់ពីបញ្ហាចាក់ថ្នាំបង្ការនេះទេ ដោយគិតថាសត្វរបស់គាត់មិនទាន់ឈឺផង ហេតុអ្វីត្រូវចាក់ថ្នាំនេះ ហើយនេះក៏អាចជាកត្តាដ៏ចម្បង ដែលបណ្តាលសត្វចិញ្ចឹមរបស់បងប្អូនប្រជាពលរដ្ឋ កើតជាជំងឺអុតក្តាម និងជំងឺសារទឹកផងដែរ ពិសេសអាចឆ្លងរាលដាលផងដែរ ដូច្នោះសូមបងប្អូនត្រូវយកសត្វចិញ្ចឹម របស់ខ្លួនយកមកចាក់វ៉ាក់សាំងបង្ការជំងឺអុតក្តាម និងជំងឺសារទឹកនេះ ក្នុងពេលដែលមន្ត្រីជំនាញបសុព្យាបាល ចុះមកចាក់នៅក្នុងមូលដ្ឋានម្តងៗ ។ជាមួយគ្នានេះផងដែរ សូមជួយផ្សព្វផ្សាយបន្ត ដល់បងប្អូនប្រជាពលរដ្ឋយើង ដែលមិនទាន់បានចាក់ថ្នាំវ៉ាក់សាំងបង្ការជំងឺសត្វ គោ ក្របី របស់ពួកគាត់ ហើយមន្ត្រីជំនាញបសុព្យាបាលនៃមន្ទីរកសិកម្ម រុក្ខាប្រមាញ់ និងនេសាទខេត្ត នឹងបន្តចាក់ថ្នាំវ៉ាក់សាំងបង្ការជំងឺ ដល់សត្វពាហនៈជូលប្រជាពលរដ្ឋ ដល់មូលដ្ឋានតែម្តង ដោយមិនគិតប្រាក់ឡើយ៕ | 2020-09-10T15:51:15+07:00 | cen.com.kh | https://cen.com.kh/archives/242857.html |
1df33587-d478-4579-ae2d-7f970c99ea3e | TOP NEWS: ថ្ងៃនេះក្រសួងសុខាភិបាលបន្តប្រកាសថា គ្មានរកឃើញករណីឆ្លងជំងឺកូវីដ១៩ថ្មីនៅកម្ពុជានោះទេ ហើយករណីជាសះស្បើយក៏គ្មានដែរ (Video inside) | ក្រសួងសុខាភិបាល នៅព្រឹកថ្ងៃទី១០ ខែកញ្ញា ឆ្នាំ២០២០នេះ បានចេញសេចក្តីប្រកាសព័ត៌មាន ដោយបញ្ជាក់ថា នៅថ្ងៃនេះក្រសួងមិនមានរកឃើញករណីឆ្លងជំងឺកូវីដ១៩ថ្មីនោះទេ ហើយក៏គ្មានករណីព្យាបាលជាសះស្បើយថ្មីនោះដែរ អ្នកជំងឺកំពុងសម្រាកនៅមន្ទីរពេទ្យមានចំនួន០១នាក់ដដែល។ សូមជម្រាបថា គិតត្រឹមម៉ោង០៧៖០០ព្រឹក ថ្ងៃទី១០ ខែកញ្ញា ឆ្នាំ២០២០ នៅកម្ពុជារកឃើញអ្នកឆ្លងជំងឺកូវីដ១៩ សរុប២៧៤នាក់ (ស្រី្ត ៥៤នាក់ និងបុរស ២២០នាក់) ក្នុងនោះចំនួនអ្នកព្យាបាលជាសះស្បើយ សរុបទូទាំងប្រទេស មានចំនួន ២៧៣នាក់ (ស្រ្តី៥៤នាក់ និងបុរស ២១៩នាក់) និង អ្នកកំពុងសម្រាកព្យាបាលមានចំនួន០១នាក់ នៅមន្ទីរពេទ្យមិត្តភាពខ្មែរ-សូវៀត៕ | 2020-09-10T14:51:00+07:00 | freshnewsasia.com | https://m.freshnewsasia.com/index.php/en/localnews/170472-2020-09-10-00-51-01.html |
d3864515-35d1-4f30-9494-0e5f0c457f8b | បុរសវ័យចំណាស់ម្នាក់ដេកស្លាប់ នៅក្នុងបន្ទប់ ដោយសារជំងឺគាំងបេះដូង(វីដេអូ) | ភ្នំពេញ៖បុរសវ័យចំណាស់ម្នាក់ បានដេកស្លាប់នៅក្នុងបន្ទប់ជួល ដោយសារជំងឺគាំងបេះដូង បង្កការភ្ញាក់ផ្អើលដល់អ្នករស់នៅជាប់បន្ទប់ជួល និងម្ចាស់ផ្ទះ។ ហេតុការណ៍ភ្ញាក់ផ្អើលនេះ ដែលកើតឡើងនូវវេលាម៉ោង ៦ និង ៣០ នាទីយប់ត្រូវនឹងថ្ងៃពុធទី ៩ ខែកញ្ញា ឆ្នាំ ២០២០ ស្ថិតនៅក្នុងភូមិអង្គសង្កាត់ចោមចៅទី ៣ ខណ្ឌពោធិ៍សែនជ័យ រាជធានីភ្នំពេញ។ សពមានឈ្មោះ សៅសុភាព អាយុ៥៧ ឆ្នាំ មុខរបនៅផ្ទះ រសនៅក្នុងភូមិព្នៅ ឃុំញាតិ ស្រុកគងពិសី ខេត្តកំមពង់ស្ពឺ មានកូន ៦ នាក់ ។ បើយោងតាមប្រភពព័ត៌មាន ពីស្ត្រីជាប្រពន្ធ បានឲ្យដឹងថា គាត់បានចេញពីបន្ទប់ទៅធ្វើការប្រហែលជាម៉ោង ៦ព្រឹក រីឯជនរងគ្រោះគាត់ អត់មានធ្វើការងាទេ គាត់ស្នាក់នៅក្នុងបន្ទប់ជារៀងរាល់ថ្ងៃ ហើយនឹងជួយដាំបាយ និងធ្វើម្ហូបឲ្យខ្ញុំតែប៉ុណ្ណោះ លុះមកដល់ល្ងាចឡើង ប្រពន្ធចេញពីធ្វើការវិញ ហើយក៏បានបើកបន្ទប់ចូលទៅឃើញជនរងគ្រោះផ្កាប់មុខ ស្មានតែសម្ងំដេកពេលដែលគាត់ទៅស្ទាបទើបបានដឹងថា ស្លាប់រឹងខ្លួនបាត់ទៅហើយ ដល់ឃើញហេតុការណ៍ដូចនេះ គាត់ក៏បានរត់ចុះពីលើបន្ទប់ស្លន់ស្លោទៅប្រាប់ម្ចាស់ផ្ទះ រួចក៏ប្រាប់ទៅដល់ខាងអាជ្ញាធរមានសមត្ថកិច្ច ឱ្យចុះមកអន្តជួយអន្តរាគមន៍ជាបន្ទាន់។ ក្រោយពេលកើតហេតុសមត្ថកិច្ចមូលដ្ឋាន ចុះមកដល់រួចក៏ឡើងទៅពិនិត្យ ក៏បានទាក់ទងទៅខាងជំនាញកោសល្យវិច័យមកពិនិត្យ ទៅលើដងខ្លួន ។ លោកគ្រូពេទ្យបានបញ្ជាក់ថា គាត់ស្លាប់ដោយសារតែជំងឺគាំងបេះដូង៕ | 2020-09-10T08:40:34+07:00 | cen.com.kh | https://cen.com.kh/archives/242687.html |
7fb5cbb3-03b9-4a6a-a3f3-1c449f2d6f18 | ការសាកល្បងវ៉ាក់សាំងបង្ការជំងឺកូវីដ១៩ ត្រូវផ្អាកបន្ទាប់ពីអ្នកចូលរួមម្នាក់ធ្លាក់ខ្លួនឈឺ | ការសាកល្បងវ៉ាក់សាំងការពារជំងឺកូវីដ១៩ មួយប្រភេទដែលគេសង្ឃឹមទុកថាបានទទួលជោគជ័យជាងគេនោះ ត្រូវបានផ្អាកទៅវិញ បន្ទាប់ពីអ្នកចូលរួមសាកល្បងម្នាក់ធ្លាក់ខ្លួនឈឺ។ ក្រុមហ៊ុនផលិតឱសថ AstraZeneca បានប្រកាសពីការផ្អាកការសាកល្បង នៅក្នុងសេចក្តីថ្លែងការណ៍មួយ ដែលផ្តល់ទៅឲ្យគេហទំព័រព័ត៌មានវេជ្ជសាស្រ្ត Stat News ចុះផ្សាយព័ត៌មាននេះនៅថ្ងៃពុធ។ ពុំមានសេចក្តីពិស្តារច្រើនទាក់ទងនឹងសេចក្តីប្រកាសនេះទេ ប៉ុន្តែការចុះផ្សាយនេះបានឲ្យដឹងថា អ្នកចូលរួមក្នុងការសាកល្បងវ៉ាក់សាំងសញ្ជាតិអង់គ្លេសម្នាក់ មានបញ្ហារលាកឆ្អឹងខ្នង។ គេរំពឹងថាបុរសនោះនឹងជាសះស្បើយវិញ។ ពុំមានការបង្ហាញណាមួយដែលថា ការធ្លាក់ខ្លួនឈឺរបស់អ្នកជំងឺរូបនោះជាប់ពាក់ព័ន្ធនឹងវ៉ាក់សាំងការពារនោះទេ ហើយការផ្អាកការធ្វើតេស្តវ៉ាក់សាំងសាកល្បងវាជារឿងធម្មតាប៉ុណ្ណោះ។ នេះបើតាមការលើកឡើងរបស់លោកវេជ្ជបណ្ឌិត Alexander Edwards ដែលជាអ្នកជំនាញខាងប្រព័ន្ធប្រឆាំងមេរោគ នៃសាកលវិទ្យាល័យ Reading របស់ប្រទេសអង់គ្លេស ដែលបាននិយាយជាមួយវីអូអេកាលពីថ្ងៃពុធ៕ | 2020-09-10T07:00:00+07:00 | khmer.voanews.com | https://khmer.voanews.com/a/covid-vaccine-trial-halted-after-participant-falls-ill/5577024.html |
4593ee80-074a-4c34-a8de-6bd87a11974e | ថៃធ្វើតេស្តមនុស្សជិត៦០០នាក់ពាក់ព័ន្ធនឹងករណីអ្នកឆ្លងវីរុសកូរ៉ូណាម្នាក់ដែលមិនដឹងមូលហេតុឆ្លងពិតប្រាកដ | ប្រទេសថៃបានឲ្យដឹងនៅថ្ងៃពុធថា ខ្លួនបានធ្វើតេស្តមនុស្សចំនួនជិត៦០០នាក់ ដែលជាអ្នកដែលបានពាក់ព័ន្ធឬនៅជិតករណីអ្នកឆ្លងវីរុសកូរ៉ូណាក្នុងស្រុកលើកដំបូងរបស់ប្រទេសនេះក្នុងរយៈពេលជាងបីខែ ប៉ុន្តែមកដល់ពេលនេះពុំទាន់រកឃើញមានអ្នកឆ្លងថ្មីទេ នេះបើតាមសេចក្តីរាយការណ៍ព័ត៌មានរបស់ទីភ្នាក់ងារព័ត៌មាន Reuters។ បុរសដែលមានអាយុ៣៧ឆ្នាំនោះធ្វើការជាពិធីករក្នុងក្លិបរាត្រី៣ផ្សេងៗគ្នាក្នុងទីក្រុងបាងកកក្នុងរយៈពេល២សប្តាហ៍ មុនពេលគេធ្វើតេស្តរកឃើញថា មានឆ្លងវីរុសកូរ៉ូណាពេលគេបញ្ជូនគាត់មកដល់ពន្ធនាគារ ក្រោយត្រូវបានកាត់ទោសពាក់ព័ន្ធនឹងបទល្មើសគ្រឿងញៀន។ ក្រសួងសុខភាពសាធារណៈរបស់ថៃបានឲ្យដឹងថា មនុស្សចំនួន៥៦៩នាក់ដែលអាចប្រឈមនឹងហានិភ័យខ្ពស់ ត្រូវបានធ្វើតេស្តរកជំងឺកូវីដ១៩ ដោយសារជាប់ពាក់ព័ន្ធនិងបុរសពិធីកររូបនោះ ក្នុងទីកន្លែងចំនួន១២ ដែលក្នុងនោះមានក្លិបរាត្រី ផ្សារទំនើប និងកន្លែងតុលាការផងដែរ ដែលបុរសរូបនេះបានបង្ហាញខ្លូន។ រហូតមកដល់ពេលនេះ ការធ្វើតេស្តនេះពុំទាន់រកឃើញការឆ្លងវីរុសកូរ៉ូណានៅឡើយទេ ហើយគេនៅរង់ចាំលទ្ធផលតេស្តពីមនុស្ស៣២នាក់ផ្សេងទៀត។ អាជ្ញាធរថៃក៏បានស្នើឲ្យមនុស្សចំនួន៤០០នាក់ផ្សេងទៀត ដែលមានហានិភ័យតិចតួច ស្ថិតនៅដាច់ពីគេចំនួន១៤ថ្ងៃសិន។ គេនៅមិនទាន់ដឹងច្បាស់នៅឡើយថាតើបុរសនោះបានឆ្លងវីរុសកូរ៉ូណាដោយរបៀបណានោះទេ។ រហូតមកដល់ពេលនេះប្រទេសថៃមានអ្នកឆ្លងជំងឺកូវីដ១៩សរុមប្រមាណ៣.៤៤៧នាក់ និងមានអ្នកស្លាប់សរុបចំនួន៥៨នាក់។ ប្រទេសនេះបានបន្ធូបន្ថយការរឹតបន្តឹងនៅក្នុងប្រទេស៕ | 2020-09-10T07:00:00+07:00 | khmer.voanews.com | https://khmer.voanews.com/a/thailand-tests-nearly-600-people-exposed-to-mystery-coronavirus-case-/5577878.html |
f94faf55-ae5a-4828-8e8c-cd342a13e91f | មានកំណើនការទុកចិត្តអំពីវ៉ាក់សាំងកូវីដ១៩ តែមានការបារម្ភច្រើនជាងមុនអំពីការផ្គត់ផ្គង់វ៉ាក់សាំងនេះ | ពួកអ្នកស្រាវជ្រាវនៅទូទាំងពិភពលោកប្រញាប់ប្រញាល់អភិវឌ្ឍវ៉ាក់សាំងប្រឆាំងនឹងវីរុសកូរ៉ូណា ហើយអង្គការសុខភាពពិភពលោកបានតាមដានការធ្វើវ៉ាក់សាំងចំនួន១៧០ប្រភេទ។ ពួកអ្នកវិទ្យាសាស្ត្រសម្តែងការទុកចិត្តថា វ៉ាក់សាំងមានប្រសិទ្ធភាពនឹងត្រូវអភិវឌ្ឍលឿនជាងរំពឹងទុកនៅពេលការរាតត្បាតជាសាកលនៃជំងឺកូវីដ១៩បានលេចឡើងជាលើកដំបូង។ ក៏ប៉ុន្តែសេចក្តីសង្ឃឹមនេះក៏មានលាយឡំនឹងកំណើនកង្វល់ដែលថា រដ្ឋាភិបាលមិនបានចំណាយគ្រប់គ្រាន់ដើម្បីបញ្ចៀសកុំឱ្យខ្វះដូសឬខ្នាតកម្រិតថ្នាំវ៉ាក់សាំងនេះទេ។ ហើយរដ្ឋាភិបាលក៏មិនបានគ្រោងឱ្យបានគ្រប់គ្រាន់អំពីឧបសគ្គខាងភស្តុភារដែរ។ ពួកអ្នកវិភាគស្ទង់ប្រមាណថា រហូតមកដល់ពេលនេះ រដ្ឋាភិបាលបានវិនិយោគក្នុងការផ្តល់វ៉ាក់សាំងគ្រាប់គ្រាន់សម្រាប់តែពាក់កណ្តាលប៉ុណ្ណោះនៃប្រជាជនក្នុងពិភពលោកជិត៨ពាន់លាននាក់។ ពួកប្រទេសនានាកំពុងប្រញាប់ប្រញាល់ចុះហត្ថលេខាជាមួយក្រុមហ៊ុនឱសថលើកិច្ចព្រមព្រៀងផ្គត់ផ្គង់វ៉ាក់សាំងដោយរង់ចាំវ៉ាក់សាំងដែលនឹងធ្វើការពិសោធន៍ខាងគ្លីនិកដោយជោគជ័យ។ ប្រទេសជាង១៧០កំពុងចូលរួមក្នុងការចរចាដែលមើលការខុសត្រូវដោយអង្គការសុខភាពពិភពលោក (WHO) និងមានការទាក់ទិនជាមួយអង្គការសម្ព័ន្ធភាពវ៉ាក់សាំង (The Vaccine Alliance) ដែលជាក្រុមមួយបង្កើតដោយលោក Bill និងលោកស្រី Melinda Gates មានគោលដៅជួយផលិតនិងចែកចាយវ៉ាក់សាំងដោយសមធម៌។ ស.រ.អា.បានប្រកែកមិនចូលរូមក្នុងការផ្តើមគំនិតនេះទេ មួយផ្នែកពីព្រោះគម្រោងការនេះដឹកនាំដោយអង្គការសុខភាពពិភពលោក ដែលរដ្ឋបាល Donald Trump (ដូណាល់ ត្រាំ)ចោទប្រកាន់ថា បានចាត់ការមិនល្អក្នុងការទប់ទល់នឹងជំងឺកូវីដ១៩នៅពេលដំបូង។ ការស្វះស្វែងបង្កើតវ៉ាក់សាំងដោយខ្លួនឯង ក៏ប៉ុន្តែស.រ.អា.មិនមែនជាប្រទេសតែមួយដែលរារែកក្នុងការគាំទ្រការផ្តើមគំនិតសាកលនេះទេ។ ប្រទេសឯទៀតៗដែលមិនទុកចិត្តគ្នាខ្លាំងឡើងៗ ប្រញាប់ប្រញាល់ធ្វើឱ្យប្រាកដថា ប្រជាជនររបស់ពួកគេផ្ទាល់មិនខកខានក្នុងការចាក់វ៉ាក់សាំងប្រឆាំងនឹងជំងឺកូវីដ១៩ទេ ទោះណាជាពួកគេសម្តែងការយកចិត្តទុកដាក់ជាផ្លូវការក្នុងការចរចាអំពីការចែកចាយវ៉ាក់សាំងនេះដោយសមធ៌មក៏ដោយ។ រដ្ឋាភិបាលអង់គ្លេសកំពុងមមារញឹកទិញវ៉ាក់សាំងយ៉ាងច្រើនដែលខ្លួនអាចទិញបាននៅពេលវ៉ាក់សាំងទាំងនេះកំពុងត្រូវអភិវឌ្ឍ។ កាលពីខែមុន រដ្ឋាភិបាលអង់គ្លេសបានប្រកាសថា ខ្លួនបានធ្វើកិច្ចសន្យាទិញ៩០លានដូសនៃវ៉ាក់សាំងកូវីដ១៩ពីក្រុមហ៊ុនបរទេសនៅពេលខ្លួនជ្រើសរើសវ៉ាក់សាំងណាមួយដែលអាចមានប្រសិទ្ធភាព ប្រសិនបើវ៉ាក់សាំងអង់គ្លេសគ្មានជោគជ័យ។ លោក Alok Sharma រដ្ឋមន្ត្រីធុរកិច្ចនៃចក្រភាពអង់គ្លេសបាននិយាយថា រដ្ឋាភិបាលត្រូវធ្វើ«អ្វីទាំងអស់យើងអាចធ្វើបានដើម្បីធ្វើឱ្យប្រាកដថា សាធារណជនអង់គ្លេសអាចទទួលការចាក់វ៉ាក់សាំងប្រឆាំងវីរុសកូរ៉ូណាដែលមានសុវត្ថិភាពនិងប្រសិទ្ធភាពក្នុងពេលឆាប់តាមអាចធ្វើបាន»។ ដូចពួកសមភាគីលោកនៅក្នុងប្រទេសឯទៀតៗដែរលោក Sharma បារម្ភថា ចក្រភពអង់គ្លេសនឹងចាញ់គេ បើមិនប្រញាប់ប្រញាល់ទិញវ៉ាក់សាំងនេះឱ្យបានមុនគេទេនោះ។ ជាសរុប ចក្រភពអង់គ្លេសរហូតដល់ពេលនេះបានចុះហត្ថលេខាលើកិច្ចព្រមព្រៀងចំនួន៦សម្រាប់ទិញវ៉ាក់សាំងនេះសរុបចំនួន៣៤០លានដូស។ មន្ត្រីអង់គ្លេសជាន់ខ្ពស់ម្នាក់បាននិយាយប្រាប់វីអូអេថា៖ «នឹងមានការប្រញាប់ប្រញាល់នៅទូទាំងពិភពលោកចង់បានវ៉ាក់សាំងនេះ ដូចគ្នានៅពេលការរាតត្បាតនៃជំងឺកូវីដ១៩ចាប់ផ្តើម ដែលពេលនោះមានការប្រញាប់ប្រញាល់ទិញសម្ភារៈការពារខ្លួន PPE និងការទិញសារធាតុ reagents សម្រាប់ការធ្វើតេស្តរកវីរុសនេះ»។ លោកបាននិយាយបន្ថែមទៀតថា៖«ពួកអ្នកបោះឆ្នោតយើងមិនអត់ឱនឱ្យយើងទេ ប្រសិនបើយើងមិនប្រាកដជាធ្វើឱ្យមានវ៉ាក់សាំងគ្រប់គ្រាន់ដែលពួកគេត្រូវការ»។ ពួកអ្នកវិភាគនិងក្រុមអ្នកជំនាញខាងវ៉ាក់សាំងនិយាយថា ចក្រភពអង់គ្លេសមិនមែនជាប្រទេសតែមួយទេដែលស្វះស្វែងទិញវ៉ាក់សាំងនេះទេ ហើយគេអាចយល់បានអំពីការបារម្ភអំពីការបាត់បង់មិនបានថ្នាំនេះមកចាក់ ជាពិសេសនៅពេលមានការខ្វះវ៉ាក់សាំងនេះ ដោយសារខ្វះសមត្ថភាពផលិត។ លោក Peter Piot ជាព្រឹទ្ធបុរសមហាវិទ្យាល័យខាងអនាម័យ និងវេជ្ជសាស្ត្រតំបន់ត្រូពិកក្នុងទីក្រុងឡុងដ៍។ លោកបានព្រមានកាលពីពេលថ្មីៗនេះថា នឹងគ្មានកូនដបតូចៗដើម្បីដាក់វ៉ាក់សាំងតាមចំនួនដែលគេត្រូវការជាសាកលនៅពេលនេះទេ ដោយសារការផលិតមានកម្រិត។ លោក Peter Piot បានថ្លែងថា៖ «នៅពេលពួកអ្នកនយោបាយខ្លះឬឥស្សរជនខាងសុខាភិបាលសាធារណៈខ្លះនិយាយថា យើងត្រូវការធ្វើកិច្ចការទាំងនេះហើយនៅឆ្នាំក្រោយយើងនឹងមានវ៉ាក់សាំងហើយយើងនឹងវិលត្រឡប់ទៅកាន់ស្ថានភាពធម្មតាវិញ។ ខ្ញុំយល់ថា មិនមែនដូចការនិយាយដូច្នេះទេ»។ លោក Peter Piot ដែលផ្តល់ការណែនាំដល់គណៈកម្មការអឺរ៉ុបបានព្រមានអំពី«ជាតិនិយមខាងការអភិវឌ្ឍវ៉ាក់សាំង»។ ក៏ប៉ុន្តែនៅពេលមានការចរចាគ្នាតទៅទៀតដើម្បីស្វែងរកវិធីធ្វើឱ្យមានវ៉ាក់សាំងដោយសមធម៌ រដ្ឋាភិបាលមួយចំនួនតូច ជាពិសេសរដ្ឋាភិបាលមានធនធានច្រើន បានកេងចំណេញពីការចែកដោយសមធម៍ដោយកំណត់ទិញ ស្តុក វ៉ាក់សាំង ហើយពួកគេបានធ្វើមុនកិច្ចខិតខំប្រឹងប្រែងរបស់អង្គការសុខភាពពិភពលោក ដោយទិញស្តុកវ៉ាក់សាំងនេះរួចស្រេចហើយ។ កាលពីដើមខែកញ្ញា ពួកអ្នកនយោបាយប្រឆាំងនៅអូស្ត្រាលីបានព្រមានថា ប្រទេសអូស្ត្រាលីនៅពីក្រោយប្រទេសខ្លះក្នុងការចាត់វិធានការធ្វើឱ្យប្រាកដថា មានវ៉ាក់សាំងនេះគ្រប់គ្រាន់ ហើយនឹងត្រូរង់ចាំយូរជាងប្រទេសឯទៀតៗដើម្បីទទួលបានវ៉ាក់សាំងនេះ។ លោក Chris Bowen ជាអ្នកនាំពាក្យខាងសុខាភិបាលរបស់ក្រុមប្រឆាំងនៅអូស្ត្រាលី។ លោកបាននិយាយអះអាងថា ប្រទេសអូស្ត្រាលី«នៅក្រោយគេក្នុងការឈរតម្រង់ជួរ»ទទួលវ៉ាក់សាំងនេះដោយលោកបានកត់សម្គាល់ថា ប្រទេសជប៉ុននិងប្រទេសមួយចំនួនទៀតបានចុះហត្ថលេខាលើកិច្ចព្រមព្រៀងទិញវ៉ាក់សាំងនេះហើយ។ លោកបានថ្លែងបន្ថែមថា៖«យើងមិនទាន់បានចុះហត្ថលេខាលើកិច្ចព្រមព្រៀងណាមួយទេ។ យើងត្រូវតែពិភាក្សាអំពីការទិញវ៉ាក់សាំង។ យើងត្រូវតែចុះហតក្ថលេខាទិញវ៉ាក់សាំង។ យើងត្រូវផ្តល់ប្រាក់សម្រាប់ធ្វើការស្រាវជ្រាវ»។ រដ្ឋាភិបាលកាណាដាបានប្រកាសកាលពីថ្ងៃចន្ទ ទី៣១ ខែសីហាថា ខ្លួនបានចុះហត្ថលេខាលើកិច្ចព្រមព្រៀងជាមួយក្រុមហ៊ុនឱសថអាមេរិកាំងពីរគឺក្រុមហ៊ុន Novavax និងក្រុមហ៊ុន Johnson & Johnson ដើម្បីទិញវ៉ាក់សាំងដល់ទៅ១១៤លានដូសដែលកំពុងត្រូវបានអភិវឌ្ឍ។ ប្រទេសឥណ្ឌានិងប្រទេសជប៉ុនឋិតនៅក្នុងចំណោមពួកប្រទេសឯទៀតៗដែលបានធ្វើឱ្យមានការព្រមព្រៀងទិញវ៉ាក់សាំងពីក្រុមហ៊ុនNovavax ដែរ។ ទីភ្នាក់ងារព័តមាន Kyodo បានរាយការណ៍ថា ប្រទេសជប៉ុនបានព្រមព្រៀងជាមួយក្រុមហ៊ុនឱសថ AstraZeneca ដើម្បីទិញវ៉ាក់សាំងកូវីដ១៩ចំនួន១២០លានដូសដែលកំពុងត្រូវបានអភិវឌ្ឍដោយសាកលវិទ្យាល័យ Oxford នៃចក្រភពអង់គ្លេស។ ប្រទេសជប៉ុនក៏បានយល់ព្រមទិញវ៉ាក់សាំងកូវីដ១៩ចំនួន១២០លានដូសពីក្រុមហ៊ុនឱសថ Pfizer និងដៃគូគឺក្រុមហ៊ុន BioNTech សម្រាប់មនុស្ស៦០លាននាក់នៅដំណាច់ខែមិថុនាឆ្នាំក្រោយប្រសិនបើក្រុមហ៊ុនទាំងពីរនេះមានជោគជ័យក្នុងការអភិវឌ្ឍវ៉ាក់សាំង៕ | 2020-09-10T07:00:00+07:00 | khmer.voanews.com | https://khmer.voanews.com/a/world-vaccine-scramble/5577920.html |
52218a29-ba54-4b1e-bf6c-97a72cf75ada | អ្នកស្លាប់ដោយសារជំងឺកូវីដ១៩ នៅទូទាំងពិភពលោកឡើងដល់ជាង ៩ សែននាក់ | ដោយចំនួនមនុស្សស្លាប់ដោយសារជំងឺកូវីដ១៩ នៅទូទាំងសាកលលោក ឥឡូវនេះមានជាង ៩ សែននាក់ អ្នកជំនាញកំពូលខាងជំងឺឆ្លងនៅក្នុងសហរដ្ឋអាមេរិកបាននិយាយថា ការផ្អាកការសាកល្បងលើកចុងក្រោយនៃវ៉ាក់សាំងរបស់ក្រុមហ៊ុនផលិតឱសថ AstraZeneca បង្ហាញអំពីប្រសិទ្ធភាពនៃការការពារដែលបានបញ្ចូលនៅក្នុងការសាកល្បងនេះ។ លោកវេជ្ជបណ្ឌិត Anthony Fauci ប្រធានវិទ្យាស្ថានជាតិផ្នែកអាឡែស៊ី និងជំងឺឆ្លង បាននិយាយនៅក្នុងកិច្ចសម្ភាសន៍មួយនៅក្នុងកម្មវិធី «This Morning» របស់ទូរទស្សន៍ CBS កាលពីថ្ងៃពុធថា៖ «វាជាការសំខាន់ដើម្បីចង្អុលបង្ហាញថា នេះជាហេតុផលដែលយើងធ្វើការសាកល្បងជាច្រើនដំណាក់កាល ដើម្បីកំណត់ថាតើវ៉ាក់សាំងទាំងនោះមានសុវត្ថិភាពឬក៏យ៉ាងណានោះ»។ ក្រុមហ៊ុនផលិតឱសថ AstraZeneca របស់អង់គ្លេសនិងស្វីសនេះ បានផ្អាកការសាកល្បងវ៉ាក់សាំងនេះ ដោយសារមានអ្នកស្ម័គ្រចិត្តចូលរួមម្នាក់បានធ្លាក់ខ្លួនឈឺ ក្រោយពីបានចាក់វ៉ាក់សាំងពិសោធន៍នោះមក៕ | 2020-09-10T07:00:00+07:00 | khmer.voanews.com | https://khmer.voanews.com/a/global-death-toll-from-covid-19-pandemic-reaches-900-000-/5578130.html |
a6b48925-544f-4876-af66-aeb5e315c7f5 | មនុស្សនិងទីកន្លែងខ្លះនាំឲ្យមានការរាលដាលជំងឺកូវីដ១៩យ៉ាងខ្លាំង | ពិធីជប់លៀងក្នុងមង្គលការមួយក្នុងរដ្ឋ Maine សហរដ្ឋអាមេរិក បានបណ្តាលឲ្យមានអ្នកឆ្លងជំងឺកូវីដ១៩ ចំនួន១៦០ករណី។ ការជួបជុំតាមការជិះម៉ូតូក្នុងរដ្ឋ South Dakota បានធ្វើឲ្យមនុស្សប្រមាណជាង២៣០នាក់ កើតជំងឺកូវីដ១៩ ហើយអាចឆ្លងបន្តដល់មនុស្សប្រមាណ២៥០.០០០នាក់ផ្សេងទៀត នេះបើតាមការប៉ាន់ស្មានមួយ។ ទន្ទឹមនឹងនេះដែរ ពិធីជប់លៀងតាមផ្ទះ និងបាលក់ស្រានៅក្បែរមហាវិទ្យាល័យនិងសាកលវិទ្យាល័យនៅទូទាំងប្រទេស កំពុងបណ្តាលឲ្យមានការផ្ទុះឡើងនូវការឆ្លងជំងឺកូវីដ១៩ ដែលធ្វើឲ្យមន្ត្រីសុខភាពមានការភ្ញាក់ផ្អើលនិងបារម្ភ។ ព្រឹត្តិការណ៍ពីរបីនេះ បង្កឲ្យមានការឆ្លងវីរុសកូរ៉ណាក្នុងចំនួនដ៏ច្រើន។ អ្នកជំនាញសុខភាពសាធារណៈលើកឡើងថា ព្រឹត្តិការណ៍នៃការចម្លងដ៏ខ្លាំងទាំងនេះ ហាក់ដូចជាកំពុងតែកើនមានឡើងច្រើននៅសហរដ្ឋអាមេរិក។ ពួកគេបារម្ភថាព្រឹត្តិការណ៍ទាំងនេះ នឹងនាំឲ្យមានការរាលដាល ដែលនៅទីបំផុតនឹងធ្វើឲ្យករណីជំងឺកូវីដ១៩ និងការស្លាប់ដែលបានចុះថយ នៅចុងរដូវក្តៅនោះកើនឡើងវិញ នៅពេលដែលអាកាសធាតុចាប់ផ្តើមត្រជាក់ និងការកំសាន្តនានា ត្រូវគេលើកទៅធ្វើក្នុងអាគារវិញនោះ៕ | 2020-09-10T07:00:00+07:00 | khmer.voanews.com | https://khmer.voanews.com/a/superspreaders-people-and-places-drive-the-covid-19-pandemic-/5577886.html |
52b13df6-169c-4490-a8b0-5f6a27f2f5f9 | សមត្ថកិច្ចកំពុងស្វែងរកជនជាតិចិន ២នាក់រត់គេចពីកន្លែងធ្វើចត្តាឡីស័កក្នុងទីក្រុងភ្នំពេញ | សមត្ថកិច្ចកំពុងស្វែងរកជនជាតិចិនចំនួនពីរនាក់បានរត់ចេញសណ្ឋាគារមួយកន្លែង កាលពីថ្ងៃទី៩ ក្នុងក្រុងភ្នំពេញ ដើម្បីគេចចេញពីការធ្វើចត្តាឡឺស័ក ឬការដាក់ឲ្យនៅដាច់ដោយឡែកពីគេ ដើម្បីរង់ចាំលទ្ធផលធ្វើតេស្តរកជំងឺកូវីដ-១៩។ អ្នកនាំពាក្យក្រសួងសុខាភិបាល អ្នកស្រី ឱ វណ្ណឌីន ប្រាប់អាស៊ីសេរីថា បច្ចុប្បន្នអាជ្ញាធរមានសមត្ថកិច្ច កំពុងតែស្រាវជ្រាវរកជនជាតិចិនទាំងពីរនាក់ ហើយលទ្ធផលធ្វើតេស្តពួកគេទាំងពីរនាក់ ពុំមាន ជំងឺកូវីដ-១៩ ទេ ក៏ប៉ុន្តែសមត្ថកិច្ចតម្រូវឲ្យពួកគេបន្តធ្វើចត្តាឡីស័កជាបន្តទៀត។ គិតត្រឹមថ្ងៃទី៩ កញ្ញានេះ អ្នកកើតជំងឺកូវីដ១៩ នៅទូទាំងប្រទេស មានចំនួន ២៧៤នាក់ និងអ្នកជាសះស្បើយចំនួន ២៧៣នាក់ និងអ្នកដែលកំពុងសម្រាកព្យាបាលជំងឺកូវីដ នៅមន្ទីរពេទ្យមិត្តភាពខ្មែរ-សូវៀត មាន ១នាក់៕ | 2020-09-10T05:52:00+07:00 | rfa.org | https://www.rfa.org/khmer/news/health/Two-Chinese-Nationals-flee-hotel-to-escape-from-quarantine-while-awaiting-Covid-19-test-result-09092020185119.html |
48bbfb0a-d849-4b0d-8bf8-984c4a542eba | ក្រសួងសុខាភិបាល និងអាកាសចរណ៍ស៊ីវិល ប្រជុំពិភាក្សាពីវិធានការប្រយុទ្ធនឹងជំងឺកូវីដ-១៩ ក្នុងវិស័យដឹកជញ្ជូនផ្លូវអាកាស | ក្រសួងសុខាភិបាល និងអាកាសចរណ៍ បានប្រជុំពិភាក្សាអំពី វិធានការប្រយុទ្ធនឹងជំងឺកូវីដ-១៩ ក្នុងវិស័យដឹកជញ្ជូនផ្លូវអាកាស ដែលរៀបចំឡើងនៅទីស្តីការរដ្ឋលេខាដ្ឋានអាកាសចរណ៍ស៊ីវិល នាថ្ងៃទី០៩ ខែកញ្ញា ឆ្នាំ២០២០។ កិច្ចប្រជុំនេះដឹកនាំដោយ លោក ជា អូន រដ្ឋលេខាធិការប្រចាំការ នៃរដ្ឋលេខាធិការដ្ឋានអាកាសចរណ៍ ស៊ីវិល និងលោកស្រីវេជ្ជបណ្ឌិត យក់ សម្បត្តិ រដ្ឋលេខាធិការក្រសួងសុខាភិបាល និងមានការចូលរួមពីតំណាងក្រុមហ៊ុនអាកាសចរណ៍ក្នុងស្រុកចំនួន៦ ដែលកំពុងប្រតិបត្តិការអាជីវកម្មនៅកម្ពុជា។ លោកស្រីរដ្ឋលេខាធិការ បានលើកឡើងពីស្ថានភាព និងការគ្រប់គ្រងជំងឺកូវីដ-១៩នៅកម្ពុជា ព្រមទាំងកិច្ចសហការយ៉ាងល្អរបស់ស្ថាប័នពាក់ព័ន្ធទាំងអស់ រួមទាំងប្រទេសជាមិត្ត ដើម្បីទប់ស្កាត់ករណីនាំចូលពីក្រៅប្រទេស និងការពារឱ្យបាននូវការចម្លងចូលសហគមន៍ ដែលអាចនឹងកើតមានជាយថាហេតុ។ ក្រសួងសុខាភិបាល ក៏បានចែករំលែកនូវនីតិវិធីប្រតិបត្តិស្តង់ដាសម្រាប់អាជីវកម្មអាកាសចរស៊ីវិលផងដែរ។ ក្នុងឱកាសនោះ ក្រុមហ៊ុនអាជីវកម្មអាកាសចរណ៍ក្នុងស្រុកចំនួន៣ ក៏បានចែករំលែកនូវវិធានការការពារការចម្លងកូវីដ-១៩ ដែលបាននឹងកំពុងអនុវត្ត ព្រមទាំងបានប្តេជ្ញាថា នឹងអនុវត្តតាមវិធានសុខាភិបាល៕ | 2020-09-10T04:45:00+07:00 | freshnewsasia.com | https://m.freshnewsasia.com/index.php/en/localnews/170460-2020-09-09-14-45-08.html |
2999e1f0-6cd0-4ff8-bfff-f53466b40c87 | ហ្វីលីពីនរកឃើញករណីឆ្លងកូវីដថ្មីៗជាង៣ពាន់នាក់ ខណៈអ្នកជំងឺ៧០នាក់ទៀតទើបតែស្លាប់ | ចំនួនករណីឆ្លង COVID-19 នៅក្នុងប្រទេសហ្វីលីពីន បានបន្តកើនដល់ ២៤៥,១៤៣នាក់ បន្ទាប់ពីក្រសួងសុខាភិបាលនៃប្រទេសអាស៊ានមួយនេះ បានប្រកាសរកឃើញករណីឆ្លងថ្មី ៣,១៧៦នាក់ថែមទៀត នៅថ្ងៃពុធនេះ។ នេះបើតាមការចេញផ្សាយ ទីភ្នាក់ងារព័ត៌មាន ស៉ីនហួរ នៅថ្ងៃពុធ ទី០៩ ខែកញ្ញា ឆ្នាំ២០២០។ យោងតាមរបាយការណ៍របស់ក្រសួងសុខាភិបាលហ្វីលីពីន ចំនួនអ្នកជាសះស្បើយឡើងវិញក៏បានកើន៣៧៦នាក់ គឺឡើងដល់១៨៥,៥៤៣នាក់ផងដែរ។ ប៉ុន្តែទន្ទឹមគ្នា អ្នកជំងឺ៧០នាក់ថែមទៀត ទើបតែបាត់បង់ជីវិតដោយសារជំងឺនេះ ធ្វើឲ្យចំនួនអ្នកស្លាប់សរុបកើនដល់ ៣,៩៨៦នាក់។ គួរជម្រាបថា កន្លែងដែលមានការឆ្លងរាលដាលខ្លាំងជាងគេនៅក្នុងប្រទេសហ្វីលីពីន រដ្ឋធានីម៉ានីលនិងតំបន់ជុំវិញហោថា Metro Manila។ ក្នុងចំណោមជាង៣ពាន់ករណី ដែលត្រូវបានប្រកាសនៅថ្ងៃពុធនេះ គឺមាន១,៣២៧ករណីរកឃើញនៅទីនោះ៕ | 2020-09-10T01:01:00+07:00 | freshnewsasia.com | https://m.freshnewsasia.com/index.php/en/internationalnews/170442-2020-09-09-11-01-12.html |
ee947596-839e-442a-9475-5014ad02ca6c | សម្ដេចព្រះសង្ឃនាយក អំពាវនាវដល់ប្រជាពុទ្ធបរិស័ទ បន្តអនុវត្តវិធានការការពារជំងឺកូវីដ១៩ ក្នុងអំឡុងពេលចូលរួមពិធីបុណ្យកាន់បិណ្ឌ | ព្រះសុមេធាធិបតី នន្ទ ង៉ែត សម្ដេចព្រះសង្ឃនាយកនៃគណៈមហានិកាយ បានអំពាវនាវឲ្យប្រជាពុទ្ធបរិស័ទ ដែលមកចូលរួមកាន់បិណ្ឌ និងបុណ្យភ្ជុំបិណ្ឌតាមវត្តអារាមទាំងអស់ ឲ្យបន្តពង្រឹងការការពារជំងឺកូវីដ១៩ ដោយត្រូវអនុវត្តឲ្យបានខ្ជាប់ខ្ជួន តាមវិធានការណែនាំរបស់ក្រសួងសុខាភិបាល។ ការអំពាវនាវរបស់សម្ដេច ព្រះសង្ឃនាយក នន្ទ ង៉ែត ទៅកាន់ប្រជាពុទ្ធបរិស័ទដូចនេះ ធ្វើឡើងក្នុងឱកាសនៃថ្ងៃកាន់បិណ្ឌទី៧ នៅវត្តបុទុមវត្តី ស្ថិតនៅសង្កាត់ចតុមុខ ខណ្ឌដូនពេញ រាជធានីភ្នំពេញ នៅថ្ងៃទី៩ ខែកញ្ញា ឆ្នាំ២០២០ ដែលជាវេណរបស់លោក ជា ចាន់តូ ទេសាភិបាលធនាគារជាតិនៃកម្ពុជា និងលោកស្រីរួមនឹងថ្នាក់ដឹកនាំ មន្ត្រីបុគ្គលិធនាគារជាតិនៃកម្ពុជា ចូលរួមកាន់ថ្ងៃបិណ្ឌទី៧នេះ។ ដោយឡែកសម្រាប់សម្ដេចព្រះពុទ្ធិជ័យ ឃឹម សន ព្រះប្រធានលេខាធិការដ្ឋាគណៈសង្ឃនាយកនៃកម្ពុជាបានលើកឡើងថា ការគោរព្ធប្រតិបត្តិ និងការធ្វើបុណ្យទាននានា ពិសេសបុណ្យជាប្រៃណីរបស់ជាតិខ្មែរ គឺជាកិច្ចដ៏ប្រពៃណាស់ដែលត្រូវគោរព្ធប្រតិបត្តិ ប៉ុន្តែក្នុងកាលៈទេសៈនៃការរីករាលដាលនៃជំងឺកូវីដ១៩នេះ ការរក្សាគម្លាតសង្គម និងការអនុវត្តអនាម័យក៏ជាបញ្ហាចំបង និងជាបញ្ហាអទ្ធិភាពដែលត្រូវតែអនុវត្តជាប្រចាំ តាមការណែនាំរបស់ក្រសួងសុខាភិបាល។ សូមបញ្ជាក់ថា តាមរយៈបុណ្យកុសលកើតចេញពីបុណ្យកាន់បិណ្ឌទី៧នេះ លោក ជា ចាន់តូ និងលោកស្រីព្រមទាំងថ្នាក់ដឹកនាំ មន្ត្រី បុគ្គលិកធនាគារជាតិនៃកម្ពុជាមួយ ចំណែកបានឧទ្ទិសជូនដល់ ជីដូន ជីតា មាតា បិតា និងញ្ញាត្តិតិការទាំង៧សន្តានបានចែកឋាន មួយចំណែកទៀតក៏បានឧទ្ទិស ជូនចំពោះដល់ឌួងវិញ្ញាក្ខ័ន្ខ នៃវិរៈយុទ្ធជន យុទ្ធនារី ស្នេហាជាតិគ្រប់ៗជំនាន់ ដែលបានបូជាអាយុជីវិតដើម្បីបុព្វហេតុជាតិមាតុភូមិ និងបានឧទ្ទិសជូនដល់វិញ្ញាណក្ខន្ធប្រជាជានកម្ពុជា ដែលស្លាប់បាត់បង់ជីវិត ក្នុងបរបប្រល័យពូជសាសន៍ ប៉ុល ពត ផងដែរ។ ទន្ទឹមនឹងនេះលោក ជា ចាន់តូ និងលោកស្រីក៏បានបួងសួងសូមឲ្យមនុញ្ញផល ដែលកើតចេញទឹកសុទ្ធាជ្រះថ្លា នៃមហាកម្លាំងសាមគ្គីរបស់ថ្នាក់ដឹកនាំ និងមន្ត្រី បុគ្គលិធនាគារជាតិនៃកម្ពុជា នាឱកាសនេះផ្ដល់មកនូវសេចក្ដីសុខចម្រុងចម្រើន ដល់ថ្នាក់ជាន់ខ្ពស់ប្រទេសកម្ពុជាប្រជាជន និងសូមឲ្យមាតុភូមិកម្ពុជាជួបសន្តិភាព និងមានសេចក្ដីសុខគ្រប់ប្រការ ព្រមទាំងទទួលបសនកាតអភិវឌ្ឍរីកចម្រើនលើគ្រប់វិស័យ និងសម្បូររុងរឿង។ ក្នុងឱកាសនៃថ្ងៃកាន់បិណ្ឌទី៧នេះលោក ជា ចាន់តូ និងលោកស្រី បានវេបច្ច័យដែលកើតចេញពីទឹកចិត្ត ប្រកបដោយសុទ្ធារបស់ថ្នាក់ដឹកនាំ មន្ត្រីបុគ្គលិកធនាគារជាតិនៃកម្ពុជាថ្វាយសម្ដេច ព្រះសុមេធាធិបតី នន្ទ ង៉ែត សម្រាប់ទ្រទ្រង់ និងកសាងវត្តបុទុមវតីនិងបានប្រគេនទយ្យវត្ថុ និងបច្ច័យដល់ព្រះសង្ឃក្នុងអារាមនេះផងដែរ៕ | 2020-09-10T00:09:00+07:00 | freshnewsasia.com | https://m.freshnewsasia.com/index.php/en/localnews/170436-2020-09-09-10-09-58.html |
5b9b49cf-a16f-4f1f-b50e-dd7f3348bb36 | គណៈកម្មាធិការសង្គមកិច្ចអាយប៉ា បើកពិភាក្សាគ្នាពីការធ្វើឱ្យប្រសើរ នូវសហគមន៍វប្បធម៌ និងសង្គមអាស៊ាន ឆ្លើយតបទៅជំងឺកូវីដ១៩ | លោកស្រី និន សាផុន ប្រធានគណៈកម្មការសាធារណការ ដឹកជញ្ជូន ទូរគមនាគមន៍ ប្រៃសណីយ៍ ឧស្សាហកម្ម រ៉ែ ថាមពល ពាណិជ្ជកម្ម រៀបចំដែនដី នគរូបនីយកម្ម និងសំណង់ នៃរដ្ឋសភា នៅរសៀលថ្ងៃទី៩ ខែកញ្ញា ឆ្នាំ២០២០ បានដឹកនាំគណៈប្រតិភូគណៈកម្មាធិការសង្គមកិច្ចអាយប៉ាកម្ពុជា ចូលរួមកិច្ចប្រជុំគណៈកម្មាធិការសង្គមកិច្ចអន្តរសភាអាស៊ានអាយប៉ា នៃមហាសន្និបាតអន្តរសភាអាស៊ានលើកទី៤១ ដែលរដ្ឋសភាប្រទេសវៀតណាមធ្វើជាម្ចាស់ផ្ទះ តាមរយៈប្រព័ន្ធវីដេអូ។ សមាសភាពគណៈប្រតិភូកម្ពុជាដែលអញ្ជើញចូលរួមក្នុងកិច្ចប្រជុំ ក្រោមប្រធានបទស្ដីពី «ការធ្វើឱ្យប្រសើរឡើងនូវតួនាទីអាយប៉ា ក្នុងការគាំទ្រសហគមន៍វប្បធម៌ សង្គម អាស៊ាន ឆ្លើយតបទៅនឹងជំងឺកូវីដ-១៩» នាពេលនេះរួមមាន៖ លោកស្រី អ៊ុន សុគន្ធា សមាជិការដ្ឋសភា លោក អ៊ុក ដាមរី សមាជិករដ្ឋសភា លោក សាយ បូរិន សមាជិកព្រឹទ្ធសភា លោកស្រី ម៉ក់ វណ្ណស៊ីថា សមាជិការដ្ឋសភា លោក ព្រហ្ម វិរៈ អគ្គនាយកទំនាក់ទំនងអន្តរជាតិ ពិធីការ និងព័ត៌មាន និងមន្ត្រីជំនាញមួយចំនួនទៀត។ លោកស្រី និន សាផុន បានផ្ដល់បទអន្តរាគមន៍ទៅកាន់កិច្ចប្រជុំថា ជំងឺកូវីដ១៩ បានគំរាមគំហែងដល់ការរស់នៅប្រចាំថ្ងៃរបស់សហគមន៍អាស៊ាន មិនត្រឹមតែសុវត្ថិភាពសុខភាពប៉ុណ្ណោះទេ ប៉ុន្តែវាបានប៉ះពាល់ដល់ទំលាប់របៀបរស់នៅ សេដ្ឋកិច្ច សង្គម និងគ្រប់ទិដ្ឋភាពទាំងអស់នៃជីវិតនៅទូទាំងពិភពលោក។ លោកស្រីបន្តថា សម្រាប់ប្រទេសកម្ពុជា ស្ថានភាពកូវីដ១៩ មិនធ្ងន់ធ្ងរទេ ដោយសារមិនមានការឆ្លងក្នុងសហគមន៍នៅក្នុងប្រទេសនោះទេ។ ករណីឆ្លងបច្ចុប្បន្ន គឺត្រូវបាននាំចូលទាំងអស់ ហើយមានអត្រាមរណភាពសូន្យ។ កត្តានេះដោយសារប្រទេសកម្ពុជាបានដាក់ចេញនូវវិធានការតឹងរឹង ដើម្បីការពារ ការរីករាលដាលនៃជំងឺកូវីដ១៩ ដោយបង្កើតជាសមរភូមិចំនួន៣ គឺទី១ ទប់ស្កាត់ការកើតឡើង នៃករណីដែលបាននាំចូលមកប្រទេសកម្ពុជា ទី២ ការការពារ ការចម្លងក្នុងសហគមន៍ និងទី៣ គឺផ្តល់ការព្យាបាលដល់អ្នកឆ្លង។ លោកស្រីប្រធានគណៈប្រតិភូបានមានប្រសាសន៍ទៀតថា រាជរដ្ឋាភិបាលនៃប្រទេសកម្ពុជាបានដំណើរការបើកប្រាក់ឧបត្ថម្ភដើម្បីឆ្លើយតបនឹងផលប៉ះពាល់សង្គមនៃជំងឺកូវីដ១៩ ដោយផ្តល់ការគាំទ្រដល់ប្រជាជនងាយរងគ្រោះដែលបានបាត់បង់ប្រាក់ចំណូលរបស់ពួកគេ។ ទោះយ៉ាងណាក៏ដោយ នៅក្នុងបរិបទសាកលភាវូបនីយកម្ម និងសមាហរណកម្មតំបន់ លោកស្រីជឿជាក់ថា ការប្រយុទ្ធប្រឆាំងនឹងជំងឺកូវីដ១៩ ក៏ដូចជាការងើបឡើងវិញ នៃសេដ្ឋកិច្ចសង្គមបន្ទាប់ពីវិបត្តិរាតត្បាតមិនអាចត្រូវបានដោះស្រាយនៅក្នុងថ្នាក់ជាតិទេ គឺទាមទារឱ្យមានកិច្ចសហប្រតិបត្តិការអន្តរជាតិស៊ីជម្រៅ និងពង្រីកស្មារតីនៃមនុស្សធម៌ និងសាមគ្គីភាពដើម្បីប្រយុទ្ធប្រឆាំង នឹងសមរភូមិរួមនេះ។ ក្នុងន័យនេះ ប្រទេសកម្ពុជាអំពាវនាវឱ្យមានការសហប្រត្តិបត្តិការស្អិតរមួត និងឯកភាពគ្នាទាំងនៅថ្នាក់តំបន់ និងពិភពលោក។ លើសពីនេះទៅទៀតខណៈពេលដែលពិភពលោកកំពុងរង់ចាំការរកឃើញវ៉ាក់សាំងនៃកូវីដ១៩ កម្ពុជាអំពាវនាវឱ្យមានការអនុម័តលើវ៉ាក់សាំងថាជាទំនិញសាធារណៈសកល ដែលប្រជាជនគ្រប់ទីកន្លែងអាចប្រើប្រាស់បាន ដូចដែលសម្ដេចតេជោ ហ៊ុន សែន ប្រមុខរាជរដ្ឋាភិបាលកម្ពុជា ធ្លាប់បានមានប្រសាសន៍ថា «យើងសង្ឃឹមថានៅពេលដែលវ៉ាក់សាំង កូវីដ១៩ ត្រូវបានបង្ហាញថាមានប្រសិទ្ធិភាព វ៉ាក់សាំង នឹងត្រូវបានប្រើប្រាស់សម្រាប់មនុស្សជាតិ និងជាទំនិញទូទៅលើសកលលោកផងដែរ»។ ចំណែកនៅក្នុងបទអន្តរាគមន៍របស់ប្រតិភូសភាប្រទេសអាស៊ានផ្សេងៗទៀត សុទ្ធតែបានលើកឡើងពីផលប៉ះពាល់ដល់សេដ្ឋកិច្ចសង្គម នៃប្រទេសរៀងៗខ្លួនដោយសារការរាតត្បាតនៃមេរោគកូវីដ១៩ និងបានជំរុញឲ្យមានកិច្ចសហប្រតិបត្តិការកាន់តែប្រសើរឡើង និងគ្រប់ជ្រុងជ្រោយ ប្រកបដោយប្រសិទ្ធភាព ក្នុងចំណោមសមាជិកអាយប៉ា ដើម្បីជម្នះរាល់បញ្ហាប្រឈម និងគាំទ្រដល់រដ្ឋជាសមាជិកអាស៊ានដើម្បីពង្រឹងកិច្ចសហប្រតិបត្តិការ ក្នុងកិច្ចការពារសុវត្ថិភាពសង្គម និងសុខុមាលភាព ដើម្បីកាត់បន្ថយផលប៉ះពាល់នៃគ្រោះមហន្តរាយធម្មជាតិ និងជំងឺរាតត្បាត រួមទាំងជំងឺកូវីដ១៩ផង លើប្រជាជនក្នុងតំបន់អាស៊ាន។ ជាពិសេសក្រុមងាយរងគ្រោះ តាមរយៈការផ្ដល់សេវាសង្គមឲ្យបានគ្រប់គ្រាន់ និងការការពារបុគ្គលិកជួរមុខ ក្នុងការប្រយុទ្ធប្រឆាំងនឹងជំងឺកូវីដ១៩ រួមទាំងបុគ្គលិកសុខាភិបាល និងបុគ្គលិកសង្គម៕ | 2020-09-09T23:40:00+07:00 | freshnewsasia.com | https://m.freshnewsasia.com/index.php/en/localnews/170432-2020-09-09-09-40-19.html |
b88ccc42-7154-4e88-a31c-48999d1892dd | អគារបណ្ណាល័យ ២ខ្នងតម្លៃ៥ម៉ឺនដុល្លារ ត្រូវបានសម្ភោធដាក់ឲ្យប្រើប្រាស់, អភិបាលស្រុកឆែបណែនាំដល់លោកគ្រូ អ្នកគ្រូ ត្រូវយកចិត្តទុកដាក់រក្សាសុវត្ថិភាពសុខភាព ដើម្បីការពារជំងឺកូវីដ១៩ នៅតាមសាលា | អគារបណ្ណាល័យ២ខ្នង ស្ថិតក្នុងសាលាបឋមសិក្សាសំបូរ និងមួយខ្នងទៀត ស្ថិតក្នុងសាលាបឋមសិក្សាគុណភាព ក្នុងឃុំឆែបពីរ ស្រុកឆែប តម្លៃ៥ម៉ឺនដុល្លារ ត្រូវបានសម្ភោធដាក់ឲ្យ ប្រើប្រាស់នៅព្រឹកថ្ងៃទី៩ ខែកញ្ញា ឆ្នាំ២០២០នេះ ក្រោមវត្តមានលោក សុក សាន្តតារ៉ា អភិបាលស្រកឆែប និងមានការចូលរួមពីមន្ត្រីរាជការ កងកម្លាំងប្រដាប់អាវុធ លោកគ្រូអ្នកគ្រូ សិស្សានុសិស្សជាច្រើនរូបទៀត។ នៅក្នុងឱកាសនោះលោក សុក សាន្តតារ៉ា បានផ្តាំផ្ញើសាកសួរសុខទុក្ខពីសំណាក់លោកទេសរដ្ឋមន្ត្រី មាស សុភា រដ្ឋមន្ត្រីទទួលបន្ទុកបេសកកម្មពិសេស និងជាប្រធានក្រុមការងាររាជរដ្ឋាភិបាល ចុះជួយមូលដ្ឋានខេត្តព្រះវិហារ និងលោក ប្រាក់ សុវណ្ណ អភិបាលខេត្តព្រះវិហារ ដែលជានិច្ចជាកាលលោកតែងគិតគូរយកចិត្តទុកដាក់ ចំពោះសុខទុក្ខ និងការរស់នៅរបស់បងប្អូនប្រជាពលរដ្ឋក្នុងខេត្តរបស់យើង។ អភិបាលស្រុក បានថ្លែងទៀតថា ក្នុងកំលុងពេលដែលពិភពលោកកំពុងជួបប្រទះជំងឺកូវីដ១៩ ដែលមានការឆ្លងរីករាលដាលនៅទូទាំងពិភពលោក ក្នុងនោះប្រទេសកម្ពុជាក៏ទទួលនៅការឆ្លងជំងឺ កូវីដ១៩នេះផងដែរ ធ្វើឲ្យប៉ះពាល់ស្ទើរគ្រប់វិស័យ ជាពិសេសដល់ការសិក្សារបស់សិស្សានុសិស្ស រហូតផ្អាកការសិក្សាមុនការកំណត់។ ជាមួយគ្នានេះ លោកបានផ្តាំឲ្យលោកគ្រូ អ្នកគ្រូ ត្រូវគិតគូរពីបញ្ហាសុវត្ថិភាពសុខភាពជាចម្បងតាមការណែនាំរបស់ក្រសួងសុខាភិបាល ដោយឲ្យសិស្សឧស្សាហ៍លាងសម្អាតដៃ និងពាក់ម៉ាស់អោយបានគ្រប់ៗគ្នា។ លោក សុក សាន្តតារ៉ា បានថ្លែងអំណរគុណដល់អង្គការទស្សនៈពិភពលោក ដែលបានចូលរួមលើកកម្ពស់គុណភាព និងប្រសិទ្ធិភាព នៃការសិក្សារបស់សិស្ស ដោយបានផ្តល់អគារបណ្ណាល័យចំនួន ២ខ្នងធ្វើអំពីបេតុង ដែលមានទំហ៊ំ៧ម៉ែត្រគុណ៩ម៉ែត្រស្មើគ្នា និងបានបំពាក់សម្ភារគ្រប់គ្រាន់ដោយចំណាយអស់ថវិកាចំនួន៥ម៉ឺនដុល្លារ៕ | 2020-09-09T22:49:00+07:00 | freshnewsasia.com | https://m.freshnewsasia.com/index.php/en/localnews/170424-2020-09-09-08-49-41.html |
2a8f2996-0fcb-408e-ac13-d98bb0a13593 | អាជ្ញាធរខេត្តកោះកុង ជំរុញឲ្យពុទ្ធបរិស័ទ ឧបាស័ក ឧបាសិកា និងប្រជាពលរដ្ឋចូលរួមទប់ស្កាត់ជំងឺកូវីដ ក្នុងរដូវបុណ្យភ្ជុំបិណ្ឌ និងចូលរួមគោរពច្បាប់ចរាចរគ្រប់ៗគ្នា | លោក អ៊ុក ភ័ក្រ្តា អភិបាលរងខេត្តកោះកុង បានអញ្ជើញចូលរួមកាន់វេនបិណ្ឌទី៧ នៅវត្តជោតញ្ញាណ និងមានការចូលរួមពីលោក គ្រី ប៊ុនថា ប្រធានពន្ធនាគារខេត្ត លោក រស់ សារាំ ព្រះរាជអាជ្ញាអមសាលាដំបូងខេត្ត និងឧបាស័ក ឧបាសិកា ចំណុះជើងវត្តយ៉ាងច្រើនផងដែរ នៅថ្ងៃទី០៩ ខែកញ្ញា ឆ្នាំ២០២០ ស្ថិតនៅវត្តជោតញ្ញាណ ក្នុងភូមិបឹងឃុនឆាង សង្កាត់ស្មាច់មានជ័យ ក្រុងខេមរភូមិន្ទ ខេត្តកោះកុង។ ក្នុងឱកាសនេះលោក អ៊ុក ភ័ក្រ្តា អភិបាលរងខេត្ត ក៏បានក្រើនរំលឹក ដល់បងប្អូនជាពុទ្ធបរិស័ទ ដែលបានអញ្ជើញចូលរួមកាន់វេនបិណ្ឌថា សូមបងប្អូនបន្តចូលរួម ទប់ស្កាត់ប្រុងប្រយ័ត្ន ចំពោះជំងឺរាតត្បាត់សកលកូវីដ-១៩ ដែលមានហានិភ័យខ្ពស់ដល់ពិភពលោក ក៏ដូចជាប្រទេសកម្ពុជាយើងផងដែរ និងដើម្បីការពារ និងបញ្ជៀសឲ្យឆ្ងាយពីជំងឺដ៏កាចសាហាវនេះ និងត្រូវអនុវត្តឲ្យបានខ្ជាប់ខ្ជួន តាមការណែនាំផ្សព្វផ្សាយរបស់រាជរដ្ឋាភិបាល និងក្រសួងសុខាភិបាល ដោយត្រូវអនុវត្តន៍ នូវវិធានការពារថែរក្សា អនាម័យ លាងសម្អាតដៃជាមួយសាប៊ូ ទឹកស្អាត អាល់កុល ឬជែលសម្លាប់មេរោគជាប្រចាំ ត្រូវពាក់ម៉ាសកាពារ ពិសេសត្រូវរក្សា នៅគម្លាតពីគ្នា ចន្លោះពី១.៥ ម៉ែត្រពីគ្នា ហើយបើមានសុខភាពមិនប្រក្រតីនៅក្នុងខ្លួន ឬក្នុងក្រុមគ្រួសារយើង គួរប្រញាប់ទៅមន្ទីរពេទ្យ ឬមណ្ឌលសុខភាព ដើម្បីធ្វើតេស្ត ឬការផ្តល់ប្រឹក្សាពីលោកគ្រូពេទ្យមកវិញ។ លោកអភិបាលរូបនេះ បានបន្តថា បងប្អូនត្រូវដឹងថា បច្ចុប្បន្នភាពប្រទេសកម្ពុជាយើង មានសន្តិភាព និងកំពង់តែអភិវឌ្ឍន៍គ្រប់វិស័យ រួមទាំងវិស័យសាសនា និងមានធនធានមនុស្សទាំងអស់នេះ គឺស្ថិតក្រោមការដឹកនាំរបស់សម្ដេចតេជោ ហ៊ុន សែន នាយរដ្ឋមន្រ្តីនៃកម្ពុជា ក្រោមការដឹកនាំដ៍ឈ្លាសវៃ ដែលធ្វើឲ្យពិភពលោកទទួលស្គាល់ នៃភាពល្បីល្បាយនៅលើឆាកអន្តរជាតិ។ ក្នុងពិធីកាន់វេនបិណ្ឌនេះ លោកក៏បានជូនតេយ្យវត្ថុដល់វត្ត៖ មានអង្ករចំនួន២បាវ គ្រឿងឧបភោគបរិភោគ ភេសជ្ជៈមួយចំនួន បច្ច័យកាន់បិណ្ឌ ដើម្បីកសាងវត្តចំនួន២៥០ដុល្លារ។ លោក គ្រី ប៊ុនថា រួមទាំងមន្ត្រីក្រោមឱវាទ ថវិកាចំនួន៨០ម៉ឺនរៀល ជួយកសាងវត្ត១លានរៀល និង២៥០ដុល្លារ, លោក រស់ សារាំ ថវិកាចំនួន២០ម៉ឺនរៀល, លោក សោម សុធី ថវិកាចំនួន២០ម៉ឺនរៀល, លោក ឡៅ ប៊ុនខេង ថវិកាចំនួន១០ម៉ឺនរៀល, លោក អ៊ូច ទូច ប្រធានមន្ទីរធម្មការ ថវិកាចំនួន១៥ម៉ឺនរៀល។ លោក ក៏សូមអំពាវនាវ ដល់បងប្អូនប្រជាពលរដ្ឋ ឲ្យមានការប្រុងប្រយ័ត្នឲ្យខ្ពស់ ក្នុងការការពារជំងឺកូវីដ ដើម្បីសុខភាព និងសូមចូលរួមគោរពច្បាប់ចរាចណ៍ទាំងអស់គ្នា ដើម្បីសុវត្ថិភាពខ្លួនឯង៕ | 2020-09-09T21:40:00+07:00 | freshnewsasia.com | https://m.freshnewsasia.com/index.php/en/localnews/170404-2020-09-09-07-40-40.html |
61d1bd49-667a-4111-ab1f-305312c965b4 | សម្ដេចព្រះសង្ឃនាយក អំពាវនាវប្រជាពុទ្ធបរិស័ទ ឲ្យបន្តអនុវត្តវិធានការការពារជំងឺកូវីដ១៩ | ភ្នំពេញ ៖ ព្រះសុមេធាធិបតី នន្ទ ង៉ែត សម្ដេច ព្រះសង្ឃនាយកនៃគណៈមហានិកាយ បានអំពាវ នាវឲ្យប្រជាពុទ្ធបរិស័ទ ដែលមកចូលរួមកាន់បិណ្ឌ និងបុណ្យភ្ជុំបិណ្ឌ តាមវត្តអារាមទាំងអស់ ឲ្យបន្តនិងពង្រឹងការការពារជំងឺកូវីដ១៩ ដោយត្រូវអនុវត្តឲ្យបានខ្ជាប់ខ្ជួនតាវិធានការ ណែនាំរបស់ក្រសួងសុខាភិបាល។ ការអំពាវនាវរបស់សម្ដេចព្រះសង្ឃនាយក នន្ទ ង៉ែត ទៅកាន់ប្រជាពុទ្ធបរិស័ទដូចនេះ នៅក្នុងឱកាសនៃថ្ងៃកាន់បិណ្ឌទី៧ នៅវត្តបទុមវតី ស្ថិតនៅសង្កាត់ចតុមុខ ខណ្ឌដូនពេញ រាជធានីភ្នំពេញ នាថ្ងៃទី៩ ខែកញ្ញា ឆ្នាំ២០២០ ដែលជាវេណរបស់ឯកឧត្តមជា ចាន់តូ អគ្គទេសាភិបាលធនាគារជាតិនៃកម្ពុជា និង លោកជំទាវ រួមនឹងថ្នាក់ដឹកនាំ មន្ត្រី បុគ្គលិធនាគារជាតិនៃកម្ពុជា ចូលរួមកាន់ថ្ងៃបិណ្ឌទី៧នេះ។ ដោយឡែកសម្រាប់សម្ដេចព្រះពុទ្ធិជ័យ ឃឹម សន ព្រះប្រធានលេខាធិការដ្ឋាគណៈសង្ឃនាយក នៃព្រះរាជាណាចក្រកម្ពុជា បានមានសង្ឃដីកាថា ការគោរព្ធប្រតិបត្តិ និងការធ្វើបុណ្យទាននានា ពិសេសបុណ្យជាប្រៃណីរបស់ជាតិខ្មែរ គឺជាកិច្ចដ៏ប្រពៃណាស់ដែលត្រូវគោរពប្រតិបត្តិ ប៉ុន្តែនៅក្នុងកាលៈទេសៈនៃការរីករាលដាលនៃជំងឺកូវីដ១៩នេះ ការរក្សាគម្លាតសង្គម និងការអនុវត្តអនាម័យ ក៏ជាបញ្ហាចម្បង និងជាបញ្ហាអាទិភាពដែលត្រូវតែអនុវត្តជាប្រចាំ តាមការណែនាំរបស់ក្រសួងសុខាភិបាល។ សូមបញ្ជាក់ថា តាមរយៈបុណ្យកុសលកើតចេញពីបុណ្យកាន់បិណ្ឌនេះទី៧នេះ ឯកឧត្តមជា ចាន់តូ និងលោកជំទាវ ព្រមទាំងថ្នាក់ដឹកនាំ មន្ត្រី បុគ្គលិកធនាគារជាតិនៃកម្ពុជា មួយចំណែកបានឧទ្ទិសជូនដល់ជីដូន ជីតាមាតា បិតា និងញាតិការទាំង៧សណ្ដាន បានចែកឋាននោះមួយចំណែកទៀត ក៏បានឧទ្ទិសជូនចំពោះដល់ឌួងវិញ្ញាក្ខន្ខ នៃវីរៈយុទ្ធជន យុទ្ធនារី ស្នេហាជាតិគ្រប់ៗជំនាន់ ដែលបានបូជាអាយុជីវិត ដើម្បីបុព្វហេតុជាតិមាតុភូមិ និងបានឧទ្ទិសជូនដល់វិញ្ញាណក្ខន្ធប្រជាជានកម្ពុជា ដែលស្លាប់បាត់បង់ជីវិតក្នុងរបរប្រល័យពូជសាសន៍ ប៉ុល ពត នោះផងដែរ ។ ទន្ទឹមនឹងនេះដែរ ឯកឧត្តម ជា ចាន់តូ និង លោកជំទាវ ក៏បានបួងសួងសូមឲ្យមនុញ្ញផលដែលកើតចេញទឹកសុទ្ធាជ្រះថ្លា នៃមហាកម្លាំងសាមគ្គីរបស់ថ្នាក់ដឹកនាំ និងមន្ត្រី បុគ្គលិធនាគារជាតិនៃកម្ពុជា នាឱកាសនេះ ផ្ដល់មកនូវសេចក្ដីសុខចម្រុងចម្រើន ដល់ថ្នាក់ជាន់ខ្ពស់ប្រទេសកម្ពុជា ប្រជាជននិងសូមឲ្យមាតុភូមិកម្ពុជា ជួបសន្តិភាពនិងមានសេចក្ដីសុខគ្រប់ប្រការ ព្រមទាំងទទួលបានការអភិវឌ្ឍរីកចម្រើនលើគ្រប់វិស័យ និងសម្បូររុងរឿង។ នៅក្នុងឱកាសនៃថ្ងៃកាន់បិណ្ឌទី៧នេះដែរ ឯកឧត្តមជា ចាន់តូ និងលោកជំទាវ បានវេបច្ច័យដែលកើតចេញពីទឹកចិត្ត ប្រកបដោយសុទ្ធារបស់ថ្នាក់ដឹកនាំ មន្ត្រីបុគ្គលិកធនាគារជាតិនៃកម្ពុជា ថ្វាយសម្ដេច ព្រះសុមេធាធិបតី នន្ទ ង៉ែត សម្រាប់ទ្រទ្រង់និងកសាងវត្តបទុមវតី និងបានប្រគេនទេយ្យវត្ថុ និងបច្ច័យដល់ព្រះសង្ឃក្នុងអារាមនេះផងដែរ៕ | 2020-09-09T17:57:52+07:00 | cen.com.kh | https://cen.com.kh/archives/242521.html |
996da444-9c87-480c-8c9a-3d8158ddcf96 | ក្រុមហ៊ុនខ្សែកាប្លិ៍អុបទិច ឧបត្ថម្ភទឹកអាល់កុល និងម៉ាស់ ជូនក្រសួងសេដ្ឋកិច្ច ដើម្បីប្រយុទ្ធប្រឆាំងនឹងជំងឺកូវីដ១៩ | ក្រុមហ៊ុន (ខេមបូឌា) ហ្វាយប៊ើរ អុបទិច ខមញូនីខេសិន ណេតវើក (CFOCN) បានប្រគល់ទឹកអាល់កុលប្រមាណ ២៥០គីឡូ និងម៉ាសប្រមាណ ២ម៉ឺនបន្ទះ ជូនដល់ក្រសួងសេដ្ឋកិច្ច និងហិរញ្ញវត្ថុ ដើម្បីប្រើប្រាស់ក្នុងការទប់ស្កាត់នឹងការរាលដាលជំងឺកូវីដ១៩។ ពិធីប្រគល់ និងទទួលអាល់កុល និងម៉ាស់ បានធ្វើឡើងថ្ងៃទី៨ ខែកញ្ញា ឆ្នាំ២០២០នៅទីស្ដីការក្រសួងសេដ្ឋកិច្ច និងហិរញ្ញវត្ថុ។ លោកបណ្ឌិតសភាចារ្យ ហ៊ាន សាហ៊ីប បានថ្លែងថា ការរីករាលដាលជំងឺផ្លូវដង្ហើមធ្ងន់ធ្ងរនេះ គឺជាការខាតបង់មួយយ៉ាងធ្ងន់ធ្ងរសម្រាប់ពិភពលោក ក៏ដូចជាព្រះរាជាណាចក្រកម្ពុជា។ ជាពិសេសសម្រាប់វិស័យអប់រំនៅកម្ពុជា ដែលសាលាទូទាំងប្រទេស ត្រូវបានបិទទ្វារមួយរយៈការកន្លងមកនេះ ប៉ុន្តែក្រោមកិច្ចខិតខំប្រឹងប្រែងរបស់រាជរដ្ឋាភិបាលកម្ពុជា ដែលមានសម្ដេចតេជោ ហ៊ុន សែន នាយករដ្ឋមន្ត្រីជាប្រមុខដឹកនាំកម្ពុជាអាចទប់ស្កាត់ បានល្អប្រសើរលើការរីករាលដាលនៃជម្ងឺកូវីដ១៩ និងឈានមកដល់ការបើកឱ្យសិស្សអាចចូលរៀនឡើងវិញនៅសាលាផ្ទាល់។ លោកបន្តថា អំណោយឧបត្ថម្ភរបស់ក្រុមហ៊ុននៅលើកទី២នេះ គឺចំពេលល្អ ដែលកម្ពុជា ក៏ដូចជាក្រសួងសេដ្ឋកិច្ច និងហិរញ្ញវត្ថុផ្ទាល់ ត្រូវការក្នុងការប្រើប្រាស់ជាចាំបាច់ ដើម្បីទប់ស្កាត់នូវការរីករាលដាលនៃជំងឺនេះ ដោយពុំមានការធ្វេសប្រហេស។ បន្ថែមពីនេះ លោកបណ្ឌិតសភាចារ្យបានបន្ថែមថា ក្រៅពីកាយវិការមនុស្សធម៌នេះ ក្រុមហ៊ុន CFOCN បាននិងកំពុងផ្គត់ផ្គង់បណ្ដាញខ្សែកាប្លិ៍អុបទិកឆ្អឹងខ្នងក្រោមដីនៅទូទាំងប្រទេស រួមទាំងតំបន់ដាច់ស្រយ៉ាលនានា ដែលជាមូលដ្ឋានគ្រឹះមួយដ៏សំខាន់ក្នុងការចូលរួមចំណែកដល់បេសកកម្មរបស់រាជរដ្ឋាភិបាលកម្ពុជា ក្នុងការកាត់បន្ថយគម្លាតឌីជីថល, ផ្ដល់ជូននូវសេវា Broadband ដល់ផ្ទះ និងសាលារៀន, ការអភិវឌ្ឍរដ្ឋាភិបាលអេឡិកត្រូនិក និង ឌីជីថល និង ជាពិសេសគឺការពង្រឹងបាននូវមូលដ្ឋានក្នុងការអភិវឌ្ឍសេដ្ឋកិច្ចឌីជីថលនៅកម្ពុជា។ ជាក់ស្ដែងនៅក្នុងក្រសួងសេដ្ឋកិច្ចនិងហិរញ្ញវត្ថុក្រុមហ៊ុន CFOCN បានសហការយ៉ាងជិតសិទ្ធិជាមួយក្រសួងសេដ្ឋកិច្ចនិងហិរញ្ញវត្ថុ ក្នុងការស្ថាបនាបណ្ដាញអ៊ីនត្រាណិតរបស់ក្រសួង ដោយផ្ដល់ជូននូវខ្សែកាប្លិ៍ឆ្អឹងខ្នងដោយឥតគិតថ្លៃតភ្ជាប់ទៅកាន់គ្រប់ការដ្ឋាននានារបស់ក្រសួង ទាំងនៅរាជធានីភ្នំពេញ និងបណ្ដាខេត្តនៅទូទាំងប្រទេស ដោយបានឈានបញ្ចប់គម្រោងទី១ នាពេលឆាប់ៗនេះ។ លោក ហ៊ាន សាហ៊ីប បានឱ្យដឹងដែរថា ក្រសួងសេដ្ឋកិច្ច និងហិរញ្ញវត្ថុ ក៏បានចាប់ផ្ដើមប្រើប្រាស់បណ្ដាញអ៉ីនត្រាណិតនេះ សម្រាប់ទ្រទ្រង់ដល់សេវាបច្ចេកវិទ្យាព័ត៌មាន (ICT Services) ជាច្រើន ដូចជា ប្រព័ន្ធ FMIS, Video Conference ដែលបានដាក់ឱ្យដំណើរការជាបណ្ដើរៗនៅក្នុងក្រសួងសេដ្ឋកិច្ច និងហិរញ្ញវត្ថុ ក្នុងការធានានិរន្តរភាពនៃដំណើរការការងាររបស់ក្រសួងក្នុងដំណាក់កាលរីករាលដាលជម្ងឺកូវីដ១៩ និងប្រព័ន្ធនានាពាក់ព័ន្ធនឹងការប្រមូលចំណូលពន្ធដារ និងពន្ធគយជាដើម។ ជាការឆ្លើយតបលោក ហឺ លីពីង បានគាំទ្រ និងកោតសរសើរចំពោះចំណាត់ការដ៏ល្អរបស់ប្រមុខរាជរដ្ឋាភិបាលកម្ពុជា ដែលបានធ្វើល្អប្រសើរជាងបណ្ដាប្រទេសអាស៊ានក្នុងការទប់ស្កាត់ការឆ្លងរីករាលដាលនៃជម្ងឺកូវីដ-១៩។ ក្រុមហ៊ុនសូមថ្លែងអំណរគុណយ៉ាងជ្រាលជ្រៅចំពោះរាជរដ្ឋាភិបាលកម្ពុជា ជាពិសេសក្រសួងសេដ្ឋកិច្ចនិងហិរញ្ញវត្ថុដែលតែងតែបង្កលក្ខណៈងាយស្រួល និងជួយជ្រោមជ្រែងដល់ក្រុមហ៊ុនវិនិយោគនានា ក៏ដូចជាក្រុមហ៊ុន CFOCN ក្នុងការប្រកបរបរអាជីវកម្មរបស់ខ្លួនឱ្យកាន់តែលូតលាស់ ដូច្នេះដើម្បីជាការតបស្នង ក្រុមហ៊ុនសូមចូលរួមចំណែកក្នុងឱកាសនេះ ដោយផ្ដល់ជូនដល់ក្រសួងសេដ្ឋកិច្ចនិងហិរញ្ញវត្ថុជាអាល់កុល និងម៉ាស់។ នៅចុងបញ្ចប់តាងនាមឱ្យថ្នាក់ដឹកនាំ និងមន្ត្រីនៃក្រសួងសេដ្ឋកិច្ចនិងហិរញ្ញវត្ថុ លោកបណ្ឌិតសភាចារ្យ ហ៊ាន សាហ៉ីប បានបួងសួងវត្ថុស័ក្ដិសិទ្ធិប្រសិទ្ធពរជ័យជូនពរដល់ថ្នាក់ដឹកនាំ និងបុគ្គលិកទាំងអស់របស់ក្រុមហ៊ុន CFOCN ឱ្យជួបតែពុទ្ធពរទាំង ៤ប្រការ មានសុខសុភមង្គលក្នុងក្រុមគ្រួសារ និងក្រុមហ៊ុនបន្តដំណើរការអាជីវកម្មបានទទួលជោគជ័យជាបន្តបន្ទាប់៕ | 2020-09-09T17:46:00+07:00 | freshnewsasia.com | https://m.freshnewsasia.com/index.php/en/localnews/170377-2020-09-09-03-46-08.html |
f65bd9b3-dba9-4da2-baa1-8a476304b2e0 | ឯកអគ្គរាជទូតអូស្ត្រាលី ៖ ការជួយប្រទេសតំបន់មេគង្គ ឆ្លើយតបទៅនឹងបញ្ហាប្រឈមមុខរបស់ជំងឺកូវីដ-១៩ នៅតាមព្រំដែន | បន្ទាយមានជ័យ ៖ លោកឯកអគ្គរាជទូតអូស្ត្រាលីប្រចាំកម្ពុជា Pablo Kang និងអគ្គនាយករង នៃអគ្គនាយកដ្ឋានអន្តោប្រវេសន៍កម្ពុជា ឯកឧត្តម ឃុន សំបូរ បានចាប់ផ្តើមបើកវគ្គបណ្តុះបណ្តាល មន្ត្រីនគរបាលព្រំដែន និងអន្តោប្រវេសន៍ជួរមុខ នៅប៉ោយប៉ែត។ ការបណ្តុះបណ្តាលនឹងត្រូវធ្វើឡើង នៅច្រកទ្វារអន្តរជាតិប៉ោយប៉ែត ដួង និងអូរស្មាច់។ លោកPablo Kang បានមានប្រសាសន៍ថា អូស្ត្រាលីក៏បានផ្តល់អំណោយ ដល់អគ្គនាយកដ្ឋានអន្តោប្រវេសន៍ផងដែរ នូវបរិក្ខារការពារផ្ទាល់ខ្លួន សម្រាប់មន្ត្រីព្រំដែនរបស់ខ្លួន។ អូស្ត្រាលីមានសេចក្តីរីករាយ ក្នុងការធ្វើជាដៃគូ ជាមួយ អង្គការអន្តរជាតិទេសន្តរប្រវេសន៍ (IOM) ដើម្បីបំពាក់ និងផ្តល់ការណែនាំ ដល់មន្ត្រីព្រំដែន អំពីបញ្ហាប្រឈមមុខរបស់ជំងឺកូវីដ-១៩ នៅតាមព្រំដែន និងការប្រយុទ្ធប្រឆាំងការឆ្លងជំងឺកូវីដ-១៩ នៅទូទាំងប្រទេសតំបន់មេគង្គ។ លោក បានបន្ថែមថា គម្រោងនេះក៏ផ្តល់ជូនអ្នកធ្វើចំណាកស្រុកកម្ពុជា ដែលត្រឡប់មកប្រទេសវិញ នូវបរិក្ខារអនាម័យ និងសម្ភារៈអប់រំ ទាក់ទងនឹងវិធានការបង្ការ និងសេវាកម្មថែទាំសុខភាព។ សូមបញ្ជាក់ថា នៅថ្ងៃទី៨ ខែកញ្ញា ឆ្នាំ២០២០ វេលាម៉ោង ៩និង០០នាទី ប៉ុស្តិ៍នគរបាលច្រកទ្វារព្រំដែនអន្តរជាតិប៉ោយប៉ែត បានចូលរួមពិធីបើកសិក្ខាសាលា ស្តីពីការលើកកម្ពស់សមត្ថភាព មន្ត្រីគ្រប់គ្រងព្រំដែន និងប្រឆាំងមេរោគកូវីដ-១៩ ដែលរៀបចំឡើងដោយស្ថានទូតអូស្ត្រាលី និងអង្គការ IOM ប្រចាំកម្ពុជា ក្រោមអធិបតីភាព ឯកឧត្តម នាយឧត្តមសេនីយ៍ ឃុន សំបូរ អគ្គនាយករងអន្តោប្រវេសន៍ ជំនួយការដឹកនាំនាយកដ្ឋានច្រកទ្វារទី១, ឯកឧត្តម ផាប្លូ ខាំង (PABLO KANG) អគ្គរាជទូតអូស្ត្រាលីប្រចាំនៅកម្ពុជា និងលោកស្រី គ្រីស្ទីន ផាកូ (KRISTIN PARCO) ប្រធានអង្គការអន្តរជាតិទេសន្តប្រវេសន៍ (IOM) ប្រចាំនៅកម្ពុជា។ វគ្គសិក្ខាសាលានេះ មានរយៈពេល ៣ថ្ងៃ គិតចាប់ពីថ្ងៃទី៨ ដល់ថ្ងៃទី១០ ខែកញ្ញា ឆ្នាំ២០២០ នៅសណ្ឋាគារលី ក្រុងប៉ោយប៉ែត ខេត្តបន្ទាយមានជ័យ។ ពិធីនេះក៏មានការអញ្ជើញចូលរួមពីសំណាក់ លោកឧត្តមសេនីយ៍ទោ ទៀប ប៊ុនលាភ អនុប្រធាននាយកដ្ឋានច្រកទ្វារទី១ ជាគ្រូបង្គោល, លោកវរសេនីយ៍ឯក ជឹម ភិរម្យ នាយការិយាល័យច្រកទ្វារព្រំដែនអន្តរជាតិ, លោកឧត្តមសេនីយ៍ត្រី អុី ចំរើន នាយប៉ុស្តិ៍ ព្រមទាំងលោកនាយរងប៉ុស្តិ៍, នាយ-នាយរងផ្នែក, មន្ត្រីប៉ុស្តិ៍ និងក្រុមផ្ដល់ទិដ្ឋាការច្រកទ្វារព្រំដែនអន្តរជាតិប៉ោយប៉ែត សរុបចំនួន៤១នាក់៕ | 2020-09-09T15:42:24+07:00 | cen.com.kh | https://cen.com.kh/archives/242462.html |
2312685b-c375-4b66-a4e9-a4c9a2ece5a0 | សម្តេចតេជោ ហ៊ុន សែន បន្តអំពាវនាវឱ្យប្រជាពលរដ្ឋ អនុវត្តវិធានការនានា ដើម្បីចូលរួមទប់ស្កាត់ការឆ្លងរីករាលដាលជំងឺកូវីដ-១៩ ខណៈបុណ្យកាន់បិណ្ឌ (Video inside) | សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា បានបន្តអំពាវនាវដល់ ប្រជាពលរដ្ឋទាំងអស់បន្តចូលរួមអនុវត្តវិធានការ របស់ក្រសួងសុខាភិបាល ដើម្បីទប់ស្កាត់ការឆ្លងរីករាលដាលនៃជំងឺកូវីដ១៩ ខណៈដែលប្រជាជនកម្ពុជា ប្រារព្ធពិធីបុណ្យកាន់បិណ្ឌ និងភ្ជុំបិណ្យ ដែលមានការជួបជុំនៅតាមទីវត្តអារ៉ាម។ តាមរយៈ Facebook នៅថ្ងៃទី០៩ ខែកញ្ញា ឆ្នាំ២០២០នេះ សម្តេចតេជោ ហ៊ុន សែន បានលើកឡើងយ៉ាងដូច្នេះថា៖ «សូមបងប្អូនប្រជាពលរដ្ឋបន្តចូលរួមទប់ស្កាត់ការឆ្លងរីករាលដាលជំងឺកូវីដ-១៩ ដោយឧស្សាហ៍ដុសលាងសម្អាតដៃជាមួយសាប៊ូ ចឹល ទឹកអាល់កុល នឹងពាក់ម៉ាសក្នុងពេលចូលរួមពិធីដែលមានអ្នកចូលរួមច្រើន ដូចជាក្នុងពិធីបុណ្យភ្ជុំបិណ្ឌនេះជាដើម។ កុំធ្វេសប្រហែសឬមើលស្រាលជំងឺកូវីដ-១៩អោយសោះ ព្រោះជាជំងឺឆ្លងរាតត្បាតសាហាវខ្លាំងណាស់ ហើយពុំទាន់មានថ្នាំព្យាបាលនៅឡើយទេ»។ សម្តេចតេជោ ក៏បានជំរុញឱ្យអាជ្ញាធរគ្រប់លំដាប់ថ្នាក់ បង្កើនកិច្ចការពារសុវត្ថិភាព សន្តិសុខ សណ្តាប់ធ្នាប់សាធារណៈ របៀបរៀបរយ និងសម្រួលចរាចរណ៍ឱ្យបានល្អប្រសើរ ដើម្បីបង្កលក្ខណៈងាយស្រួលជូនដល់បងប្អូនប្រជាពលរដ្ឋនិងទេសចរនៅក្នុងកំឡុងពេលបុណ្យភ្ជុំនេះ។ ជាមួយគ្នានេះ ក្នុងឱកាសបុណ្យកាន់បិណ្ឌ និងភ្ជុំបិណ្ឌនេះ សម្តេចបានជូនពរបងប្អូនជនរួមជាតិទាំងក្នុង និងក្រៅប្រទេសជួបតែសេចក្តីសុខសេចក្តីចម្រើនគ្រប់ៗគ្នាកុំបីខាន សូមបញ្ជាក់ថា នៅថ្ងៃទី៩ ខែកញ្ញានេះ គឺជាថ្ងៃកាន់បិណ្ឌ៧ នៃពិធីបុណ្យភ្ជុំបិណ្ឌ ដែលជាពិធីបុណ្យប្រពៃណីជាតិរបស់ខ្មែរ មានតាំងពីបុរាណកាលមក។ នេះជាពេលវេលាមួយ ដែលប្រជាពលរដ្ឋពុទ្ធបរិស័ទមានឱកាសក្នុងការធ្វើបុណ្យទាន សន្សំកុសល និងការជួបជុំសាច់ញាតិបងប្អូន នៅតាមទីកន្លែងជិតឆ្ងាយ ជាពិសេសតាមទីអារាមនានា។ ពិធីបុណ្យកាន់បិណ្ឌ ឆ្នាំ២០២០ នេះ គឺប្រព្រឹត្តទៅចាប់ពីថ្ងៃ១រោច ដល់ថ្ងៃ ១៤រោច ខែភទ្របទ គឺចាប់ពីថ្ងៃទី៣ ដល់ថ្ងៃទី១៨ ខែ កញ្ញា ឆ្នាំ២០២០៕ | 2020-09-09T15:12:00+07:00 | freshnewsasia.com | https://m.freshnewsasia.com/index.php/en/localnews/170361-2020-09-09-01-12-58.html |
63008af9-8ca3-4f92-bcb4-881110940ed6 | TOP NEWS: ថ្ងៃនេះក្រសួងសុខាភិបាលបន្តប្រកាសថា គ្មានរកឃើញករណីឆ្លងជំងឺកូវីដ១៩ថ្មីនោះទេ ហើយករណីជាសះស្បើយក៏គ្មានដែរ (Video inside) | ក្រសួងសុខាភិបាល នៅព្រឹកថ្ងៃទី០៩ ខែកញ្ញា ឆ្នាំ២០២០នេះ បានចេញសេចក្តីប្រកាសព័ត៌មាន ដោយបញ្ជាក់ថា នៅថ្ងៃនេះក្រសួងមិនមានរកឃើញករណីឆ្លងជំងឺកូវីដ១៩ថ្មីនោះទេ ហើយក៏គ្មានករណីព្យាបាលជាសះស្បើយថ្មីនោះដែរ អ្នកជំងឺកំពុងសម្រាកនៅមន្ទីរពេទ្យមានចំនួន០១នាក់ដដែល។ សូមជម្រាបថា គិតត្រឹមម៉ោង០៧៖០០ព្រឹក ថ្ងៃទី០៩ ខែកញ្ញា ឆ្នាំ២០២០ នៅកម្ពុជារកឃើញអ្នកឆ្លងជំងឺកូវីដ១៩ សរុប២៧៤នាក់ (ស្រី្ត ៥៤នាក់ និងបុរស ២២០នាក់) ក្នុងនោះចំនួនអ្នកព្យាបាលជាសះស្បើយ សរុបទូទាំងប្រទេស មានចំនួន ២៧៣នាក់ (ស្រ្តី៥៤នាក់ និងបុរស ២១៩នាក់) និង អ្នកកំពុងសម្រាកព្យាបាលមានចំនួន០១នាក់ នៅមន្ទីរពេទ្យមិត្តភាពខ្មែរ-សូវៀត៕ | 2020-09-09T14:40:00+07:00 | freshnewsasia.com | https://m.freshnewsasia.com/index.php/en/localnews/170358-2020-09-09-00-40-19.html |
462b5136-7542-44b6-b6fe-024492a0ce42 | នាយកក្រុមហ៊ុនឱសថសន្យាថា ទាល់តែវ៉ាក់សាំងកូវីដ១៩ មានសុវត្ថិភាព ទើបសុំការអនុម័តពីរដ្ឋាភិបាល | នាយកប្រតិបត្តិ ៩ នាក់នៃក្រុមហ៊ុនឱសថដែលប្រជែងគ្នាផលិតវ៉ាក់សាំងជំងឺកូវីដ១៩ បានថ្លែងរួមគ្នាកាលពីថ្ងៃអង្គារថា ពួកគេនឹងមិនស្នើសុំការអនុម័តពីរដ្ឋាភិបាលសហរដ្ឋអាមេរិកដើម្បីដាក់ឲ្យប្រើប្រាស់វ៉ាក់សាំងនោះទេ រហូតដល់ការធ្វើតេស្តដំណាក់កាលទី៣ បង្ហាញថា វ៉ាក់សាំងពិតជាមានសុវត្ថិភាព។ ការថ្លែងដូចនេះបានធ្វើឡើង ស្របពេលដែលលោកប្រធានាធិបតី Donald Trump លើកឡើងថា អាចមានការប្រកាសអំពីវ៉ាក់សាំងជោគជ័យមួយនៅមុនថ្ងៃបោះឆ្នោតប្រធានាធិបតីថ្ងៃទី ៣ ខែវិច្ឆិកា ចូលមកដល់។ នាយកប្រតិបត្តិទាំងនោះថ្លែងរួមគ្នាក្នុងសេចក្ដីថ្លែងការណ៍ថា៖ «យើងខ្ញុំជឿជាក់ថា ការសន្យាដូចនេះនឹងជួយធានានូវទំនុកចិត្តរបស់សាធារណជននៅក្នុងដំណើរការវិទ្យាសាស្ត្រ និងបទប្បញ្ញត្តិហ្មត់ចត់ សម្រាប់វាយតម្លៃលើវ៉ាក់សាំងជំងឺកូវីដ១៩ ដែលអាចទទួលបានការអនុម័ត»។ នាយកប្រតិបត្តិទាំងនេះក៏បាននិយាយផងដែរថា ពួកគេ «តែងតែផ្ដល់អាទិភាពខ្ពស់ចំពោះសុវត្ថិភាព និងសុខមាលភាពរបស់បុគ្គលដែលចាក់វ៉ាក់សាំង»៕ | 2020-09-09T07:00:00+07:00 | khmer.voanews.com | https://khmer.voanews.com/a/drug-company-chiefs-promise-coronavirus-vaccine-safety-before-seeking-government-approval-/5576681.html |
c112c503-e6c3-4fb8-aca6-ba677d1ef462 | ១២ឆ្នាំក្រោយពីការទន្រ្ទានរបស់កងទ័ពថៃ ប្រាសាទព្រះវិហារទទួលរងឥទ្ធិពលជំងឺកូវីដ១៩ | ភ្នំពេញ — នៅតាមតំបន់ជុំវិញភ្នំប្រាសាទព្រះវិហារ នៅលើផ្លូវធ្វើពីបេតុងដ៏ចោទឡើងឆ្ពោះទៅកាន់ប្រាសាទបុរាណខ្មែរចំណាស់ ៩០០ ឆ្នាំនេះ គ្មានទៀតទេខ្សែត្រៀមកងទ័ព ដែលប្រដាប់ដោយកាំភ្លើងត្រៀមប្រយុទ្ធ ដូចកាលក្នុងអំឡុងឆ្នាំ ២០០៨។ កាលនោះ (ឆ្នាំ២០០៨) កងទ័ពថៃបានចូលលុកលុយដល់វត្តកែវសិក្ខាគិរីស្វារៈ កៀកនឹងប្រាង្គប្រាសាទព្រះវិហារបំផុត។ ជម្លោះព្រំដែនរយៈពេលប្រាំឆ្នាំ ដែលបានបញ្ចប់នៅចុងឆ្នាំ ២០១៣ បានធ្វើឲ្យសន្ទុះនៃកំណើនទេសចរមកកាន់ប្រសាទព្រះវិហារ ក៏ដូចជាមកកាន់តំបន់ទេសចរណ៍ក្នុងខេត្តទាំងមូល មានការយឺតយ៉ាវ។ យោងតាមរបាយការណ៍របស់មន្ទីរទេសចរណ៍ខេត្តព្រះវិហារ ក្នុងអំឡុងពេលនៃការប្រឈមមុខប្រដាប់អាវុធរវាងកងទ័ពកម្ពុជាជាមួយកងទ័ពថៃ ភ្ញៀវទេសចរក្នុងស្រុកនិងក្រៅស្រុក មកទស្សនាខេត្តព្រះវិហារទាំងមូលសរុប បានកើនពីជាង ៦១ ៩០០នាក់ នៅឆ្នាំ ២០០៩ ដល់ជាង ៧១០៤៦០ នាក់តែប៉ុណ្ណោះ នៅឆ្នាំ ២០១៣។ ដោយឡែក ក្រោយពីការបញ្ចប់ភាពតានតឹងដោយកងទ័ពថៃត្រូវបង្ខំឲ្យដកចេញពីតំបន់ជម្លោះជាស្ថាពរ ដោយអំណាចសាលក្រមនៃតុលាការទីក្រុងឡាអេ ចំនួនភ្ញៀវទេសចរជាតិនិងអន្តរជាតិមកកាន់ខេត្តព្រះវិហារ បានកើនឡើងរហូតដល់ ១.៨៣៥.០០០ នាក់ ចន្លោះពីឆ្នាំ ២០១៤ ដល់ឆ្នាំ ២០១៨ ពោលគឺកំណើនអ្នកទស្សនាសរុបច្រើនជាង ១៥៨ ភាគរយ។ ជ្រកនៅក្រោមម្លប់ដើមឈើតូចៗចំនួនពីរបីដើម មិនឆ្ងាយប៉ុន្មានពីបង្គន់អនាម័យ ដែលលោកមើលថែសម្រាប់តម្រូវការភ្ញៀវទេសចរ លោក ដាំ ខន កត់សម្គាល់ពីកំណើនអ្នកទស្សនាមកកាន់ប្រាសាទព្រះវិហាររបស់ខ្មែរកាន់តែច្រើន ក្រោយពីជម្លោះប្រដាប់អាវុធនៅតំបន់នេះបានបញ្ចប់។ «បើគិតចាប់តាំងពីក្រោយបាញ់គ្នា (ឆ្នាំ២០០៨) ភ្ញៀវទេសចរកាន់តែមកលេងច្រើន។ គេឈប់បារម្ភពីហានិភ័យនៃការប៉ះទង្គិចគ្នាទៀតហើយ»។ ប៉ុន្តែ ជំងឺកូវីដ១៩ ដែលជាប្រភេទជំងឺរលាកផ្លូវដង្ហើមស្រួចស្រាល់ផ្ទុះចេញពីប្រទេសចិន កំពុងបង្កការឆ្លងរាតត្បាតពាសពេញពិភពលោក។ មនុស្សប្រមាណ ២៧ លាននាក់ បានឆ្លងជំងឺនេះ និងជនរងគ្រោះប្រមាណ ៩ សែននាក់ បានស្លាប់បាត់បង់ជីវិត។ សេដ្ឋកិច្ចនិងវិស័យទេសចរណ៍បានទទួលរងផលប៉ះពាល់យ៉ាងធ្ងន់ធ្ងរ។ ជាក់ស្តែង ទេសចរមកកាន់តំបន់ប្រាសាទព្រះវិហារ ក៏ទទួលផលអាក្រក់ពីជំងឺនេះដែរ។ របាយការណ៍ពីមន្ទីរទេសចរណ៍ខេត្តព្រះវិហារ ឲ្យដឹងថា ទេសចរមកទស្សនាប្រាសាទព្រះវិហារបានធ្លាក់ចុះយ៉ាងខ្លាំង ក្នុងអំឡុងខែមេសា ឆ្នាំ ២០២០ នេះ គឺនៅពេលដែលករណីឆ្លងជំងឺកូវីដ១៩ ត្រូវបានរកឃើញនៅក្នុងប្រទេស។ ក្នុងនោះមានភ្ញៀវជាតិបានធ្លាក់ពីជាង ៧៨០០ នាក់ នៅខែមករា មកត្រឹមជាង ២៧០០ នាក់ នៅខែមេសា។ ជាមួយគ្នានោះ ភ្ញៀវទេសចរអន្តរជាតិបានធ្លាក់ពី ៩២៥ នាក់ មកត្រឹម ៣៧ នាក់ ក្នុងរយៈពេលដូចគ្នា។ ក្នុងវ័យប្រមាណជា ៦០ ឆ្នាំ លោក ដាំ ខន តែងតែចោលភ្នែកលើចលនាភ្ញៀវទេសចរ ដែលដើរឆ្លងកាត់លើផ្លូវដីដែលមានដុំថ្មរដិបរដុប ពីមុខទីតាំងប្រចាំការរបស់លោក។ លោកហាក់ដូចជារង់ចាំរាប់ចំនួនអ្នកទស្សនាទាំងនេះ។ «តាំងពីផ្ទុះជំងឺកូវីដ ភាគច្រើនគឺជាភ្ញៀវជាតិ។ បើថ្ងៃធម្មតា មានភ្ញៀវប្រហែល ២០០ ទៅ ៣០០ នាក់។ប៉ុន្តែបើថ្ងៃសៅរ៍និងថ្ងៃអាទិត្យ ភ្ញៀវអាចកើនដល់ ៧០០ ទៅ ៨០០ នាក់»។ ប៉ុន្តែ លោកអះអាង ថាតួលេខនេះគឺលោកផ្អែកតាមរបាយការណ៍កំណត់ចំនួនអ្នកទស្សនាប្រាសាទព្រះវិហារ នៅចំណុចត្រួតពិនិត្យ មុននឹងពួកគេចូលដល់បរិវេណប្រាសាទ។ ថ្វីបើការទន្ទ្រានរបស់កងទ័ពថៃបានបញ្ចប់អស់រយៈពេលជិតមួយទសវត្សរ៍ហើយក្តី ប៉ុន្តែកងប្រដាប់អាវុធកម្ពុជាហាក់បីដូចជាស្ថិតនៅក្នុងភាពប្រុងប្រយ័ត្ននៅឡើយ។ មានការពង្រាយប៉ុស្តិ៍នៃកងនគរបាល និងទាហាននៅតាមគោលដៅសំខាន់ៗ ដែលមានភ្ញៀវទេសចរឆ្លងកាត់។ លេណដ្ឋានដែលធ្លាប់បែរមុខតម្រង់ឆ្ពោះទៅរកខ្សែត្រៀមនៃកងទ័ពគូបដិបក្ខ ត្រូវគេចារឹកឈ្មោះកងពល ឬអង្គភាពប្រដាប់អាវុធលើផ្ទាំងស៊ីម៉ង់ត៍ ដើម្បីកត់ត្រាជាប្រវត្តិសាស្ត្រនៃការចូលរួមចំណែកការពារទីតាំងបេតិកភ័ណ្ឌជាតិខ្មែរ។ កងនគរបាល ឬយោធាខ្លះស្ថិតក្នុងគោលដៅនៃផ្លូវចូល និងកាំជណ្តើរឡើងប្រាសាទ។ កែវឆ្លុះមួយត្រូវដាក់តាំងនៅប៉ុស្តិ៍មួយ មិនឆ្ងាយប៉ុន្មានពីតួប្រាសាទព្រះវិហារ ដើម្បីតាមដានសកម្មភាពប៉ុស្តិ៍ជួរមុខរបស់កងទ័ពថៃ នៅតំបន់ផ្ទះក្រហម ក្នុងខេត្តស៊ីសាកេតរបស់ថៃ ដែលស្ថិតនៅលើជួរភ្នំដងរែកពីមុខផ្នែកចំហៀងរបស់ប្រាសាទខ្មែរហើយដែលគេអាចមើលឃើញស្ទង់ៗដោយភ្នែកទទេ។ ភាគច្រើននៃពលរដ្ឋខ្មែរដែលមកទស្សនាប្រាសាទព្រះវិហារគឺមកជាក្រុមគ្រួសារ បើទោះជាស្ថិតក្រោមការគំរាមនៃជំងឺកូវីដក៏ដោយ។ លោកវុន លី មកពីក្រុងសេរី សោភ័ណ្ឌខេត្តបន្ទាយមានជ័យកំពុងដើរដាច់ដោយឡែកពីសមាជិកគ្រួសារ។ ក្នុងវ័យប្រមាណ៥០ឆ្នាំផ្លាយលោកបង្វិលកាម៉េរ៉ាទូរស័ព្ទស្មាតហ្វូនដើម្បីផ្តិតយកតួប្រាសាទដែលមានថ្មបាក់រលំដោយអន្លើ។ «ខ្ញុំមកចង់ស្គាល់ដែរហើយមកលេងគ្នាតិចដែរត្រឹមប្រាំ ប្រាំមួយនាក់ដោយសារជំងឺ (កូវីដ) រាងដូចជាស្ងប់ដែរ»។ ដោយសារផ្លូវឡើងទៅកាន់ប្រាសាទព្រះវិហារចោទខ្លាំងនិងបត់បែនច្រើន រថយន្តទេសចរណ៍ធម្មតាមិនអាចឡើងបានទេ។ ដូច្នេះគេត្រូវជួលរថយន្តភីកអាប់ (pickup) ឬម៉ូតូដែលរង់ចាំបម្រើសេវាកម្មដឹកជញ្ជូនភ្ញៀវ ដែលស្ថិតនៅជើងភ្នំស្រាប់។ លោក ហូ ពិសី គឺជាអ្នកបើកបររថយន្តដឹកភ្ញៀវទេសចរម្នាក់ ក្នុងចំណោមអ្នកបើកបររថយន្តសរុបចំនួន៥៩នាក់។ «(ភ្ញៀវ)កើនជារៀងរាល់ឆ្នាំ។ រយៈពេលបីខែនេះ ភ្ញៀវទេសចរបានធ្លាក់ចុះ។ ប៉ុន្តែឥឡូវភ្ញៀវទេសចរហាក់ដូចជារើបមកវិញហើយ»។ ជាមធ្យម លោក ហូ ពិសី អាចរកម៉ូយបានចន្លោះពីមួយទៅពីរជើង ក្នុងមួយថ្ងៃ។ សេវាកម្មដឹកជញ្ជូនភ្ញៀវមួយជើង ថ្លៃដប់ម៉ឺនរៀល ឬប្រហាក់ប្រហែលនឹង ២៥ ដុល្លារអាមេរិក។ រថយន្តមួយគ្រឿងអាចផ្ទុកអ្នកដំណើររហូតដល់ដប់នាក់។ ដោយឡែកម៉ូតូមួយគ្រឿងអាចដឹកជញ្ជូនអ្នកដំណើរច្រើនបំផុតពីរនាក់។ ភ្ញៀវទេសចរត្រូវបង់កម្រៃប្រមាណពីរម៉ឺនរៀល ឬប្រហាក់ប្រហែលនឹងប្រាំដុល្លារអាមេរិក សម្រាប់ម៉ូតូមួយគ្រឿង។ លោក ហូ ពិសី បង្ហាញស្នាមញញឹមលើផ្ទៃមុខ រួចពោលថា ជីវភាពរបស់លោកពឹងផ្អែកស្ទើរតែទាំងស្រុងលើចលនាភ្ញៀវទេសចរមកកាន់ប្រាសាទព្រះវិហារនេះ។ «តាមពិត បើកាលណាមានភ្ញៀវមកលេងដូច្នេះ វាបានជួយកាត់បន្ថយភាពក្រីក្ររបស់ប្រជាពលរដ្ឋ។ដូចករណីខ្ញុំអ៊ីចឹង ខ្ញុំប្រកបសេវាកម្មដឹកភ្ញៀវ គឺខ្ញុំពឹងផ្អែកលើភ្ញៀវ។ កាលណាមានភ្ញៀវមក ខ្ញុំមានការងារធ្វើ។ បើភ្ញៀវមិនមកខ្ញុំ ក៏អត់សូវមានជីវភាពធូរធាដែរ»។ ប្រាសាទព្រះវិហារស្ថិតនៅភាគខាងជើងប្រទេសកម្ពុជា និងចម្ងាយប្រមាណជិត ៤០០ គីឡូម៉ែត្រពីរាជធានីភ្នំពេញ។ ប្រាសាទនេះសាងសង់នៅដើមសតវត្សរ៍ទី ៩ លើភ្នំព្រះវិហារនៃជួរភ្នំដងរែក។ កម្ពុជានិងថៃ មានជម្លោះជុំវិញសំណុំរឿងប្រាសាទព្រះវិហារ ចាប់តាំងពីទសវត្សរ៍ ១៩៥០ មកម៉្លេះ។ហើយនៅឆ្នាំ ១៩៦២ តុលាការក្រុងឡាអេ ដែលមានមូលដ្ឋាននៅក្នុងទីក្រុងឡាអេ ប្រទេសហូឡង់បានកាត់ក្ដីឲ្យកម្ពុជាឈ្នះប្រទេសថៃ និងបានសម្រេចថាប្រាសាទព្រះវិហារ គឺជារបស់ខ្មែរ។ លុះដល់ឆ្នាំ ២០០៨ ប្រទេសថៃបានសើរើជម្លោះចាស់ដោយអះអាងថា ដីទំហំទំ ៤,៦ គីឡូម៉ែត្រការ៉េនៅតំបន់ក្បែរប្រាសាទព្រះវិហារ គឺជារបស់ខ្លួន ហើយប្រទេសថៃបានបញ្ជូនកងទ័ពជាច្រើនមកកាន់កាប់ទីនោះ។ ជម្លោះនេះបានរីករាលដាលរហូតដល់តំបន់ប្រាសាទតាមាន់ និងតាក្របី ក្នុងខេត្តឧត្តរមានជ័យ និងបានបង្កឲ្យមានការផ្ទុះអាវុធជាច្រើនលើក ក្នុងរយៈពេលប្រាំឆ្នាំ។ មានជនរងគ្រោះទាំងសងខាងស្លាប់បាត់បង់ជីវិត យ៉ាងតិចចំនួន ១៨ នាក់។ លុះដល់ថ្ងៃទី ១១ វិច្ឆិកា ឆ្នាំ ២០១៣ តុលាការយុត្តិធម៌អន្តរជាតិដដែលនេះ បានចេញសាលដីកាបកស្រាយលើសាលក្រមចាស់ កាលពីឆ្នាំ ១៩៦២ និងបានបង្គាប់ឲ្យប្រទេសថៃដកកងទ័ព និងកម្លាំងប្រដាប់អាវុធ រួមទាំងឆ្មាំចេញពីតំបន់អធិបតេយ្យនៃប្រាសាទព្រះវិហារ។ សាលដីកានោះបានសម្រេចបន្ថែមទៀតថា ប្រាសាទព្រះវិហារស្ថិតក្នុងដែនដីអធិបតេយ្យរបស់កម្ពុជា។ ចាប់ពីពេលនោះមក សកម្មភាពទេសចរណ៍បានបំផុសឲ្យមានអាជីវកម្មតូចៗជាច្រើន។ មានស្តង់លក់របស់អនុស្សាវរីយ៍ ដែលធ្វើអំពីឈើដែលត្រូវបានគេកាប់ពីតំបន់ជុំវិញនោះ មានស្តង់លក់របស់សិប្បនិមិត្ត ដូចជាខ្នាយ ចម្លាក់ព្រះ ឬគុជផ្សេងៗ។ ប្រជាពលរដ្ឋមួយចំនួនលក់ភេសជ្ជៈនៅតាមជ្រុងនានា ដើម្បីបានទទួលចំណូលបន្ទាប់បន្សំ សម្រាប់ចិញ្ចឹមជីវិត។ ប៉ុន្តែជំងឺកូវីដ១៩បានទាញទម្លាក់ប្រាក់ចំណូលរបស់ពួកគេ។ អ្នកស្រី គន្ធា រៀបរាប់ថា៖ «ខ្ញុំលក់កាហ្វេទឹក បារី។ កាលពីមុន(ខ្ញុំ) លក់បានមួយថ្ងៃ ២០ ម៉ឺនរៀលឥឡូវនៅសល់មួយថ្ងៃប្រាំម៉ឺនរៀល។ ឥឡូវភាគច្រើន គឺជាភ្ញៀវខ្មែរមិនសូវមានជនបរទេសទេដោយសារគេខ្លាច»។ ស្ត្រីជនជាតិកូរ៉េម្នាក់ដែលស្នើសុំមិនបង្ហាញអត្តសញ្ញាណ គឺជាទេសចរបរទេសដ៏កម្រ ដែលមកទស្សនាប្រាសាទព្រះវិហារនៅពេលនេះ។ អ្នកស្រីបានមកកម្សាន្តជាមួយកូនតូចៗ ចំនួនពីរនាក់ ដោយដើរឆ្លងកាត់ដុំថ្មប្រាសាទរដិបរដុប និងបានថតរូបជាអនុស្សាវរីយ៍ផងដែរ។ «កន្លងមក ខ្ញុំធ្លាប់មកទស្សនាទីនេះច្រើនដងទៅហើយ»។ យោងតាមតួលេខពី លោក គង់ វិបុល ប្រធានមន្ទីរទេសចរណ៍ខេត្តព្រះវិហារ ក្នុងរយៈពេលប្រាំពីរខែដើមឆ្នាំ ២០២០ នេះ មានភ្ញៀវទេសចរជាតិមកកាន់ប្រាសាទព្រះវិហារសរុបចំនួន ៥១.១១៩ នាក់ គឺធ្លាក់ចុះចំនួន ២៦ ភាគរយ និងភ្ញៀវទេសចរអន្តរជាតិសរុប ៤២២៥ នាក់ គឺធ្លាក់ចុះជាង ៦៩ ភាគរយ បើធៀបនឹងរយៈពេលដូចគ្នា កាលពីឆ្នាំមុន។ ទោះជាយ៉ាងណាលោក គង់ វិបុល មិនធ្វើអត្ថាធិប្បាយបន្ថែមនោះទេ ដោយលោកមានប្រសាសន៍ថាលោកជាប់រវល់៕ | 2020-09-09T07:00:00+07:00 | khmer.voanews.com | https://khmer.voanews.com/a/twelve-years-after-military-standoff-with-thailand-cambodia-preah-vihear-temple-affects-by-covid-pandemic/5575631.html |
d33e5efe-dd31-4843-92f8-9b350a7f85b1 | អ្នកស្រី Ivanka Trump បន្តរបៀបវារៈផ្តល់អំណាចដល់ស្រ្តីនៅអំឡុងពេលមានជំងឺរាតត្បាត | កាលពីប៉ុន្មានសប្តាហ៍កន្លងទៅនេះ រដ្ឋបាលលោកត្រាំ បានប្រកាសថវិកាចំនួន១២២លានដុល្លារសម្រាប់កម្មវិធី និងភាពជាដៃគូថ្មីនៅក្រោមគម្រោងផ្តួចផ្តើមការអភិវឌ្ឍជាសកលនិងប្រកបដោយវិបុលភាពសម្រាប់ស្ត្រីហៅកាត់ថា W-GDP និងបានដាក់ចេញនូវផែនការសកម្មភាពនៃកំណែទម្រង់ច្បាប់ចំនួន១០ ដើម្បីឆ្លើយតបទៅនឹងរបាំងច្បាប់ និងវប្បធម៌ចំពោះការចូលរួមរបស់ស្រ្តីនៅក្នុងវិស័យសេដ្ឋកិច្ចនៅទូទាំងពិភពលោក។ កម្មវិធី W-GDP ត្រូវបានចាត់ទុកថាជាវិធីសាស្ត្ររបស់រដ្ឋាភិបាលទាំងមូល ដើម្បីជួយដល់ស្រ្តី៥០លាននាក់នៅក្នុងបណ្តាប្រទេសកំពុងអភិវឌ្ឍន៍នានានៅជុំវិញពិភពលោក ជាមួយនឹងគោលដៅដែលជាសសរស្តម្ភចំនួនបី គឺការផ្តល់វគ្គបណ្តុះបណ្តាលវិជ្ជាជីវៈដល់ស្រ្តី ពង្រឹងអំណាចដល់ស្រ្តីដើម្បីទទួលបានជោគជ័យក្នុងនាមជាសហគ្រិន និងលុបបំបាត់ច្បាប់និងគោលនយោបាយដែលជារបាំងរារាំងមិនឲ្យស្រ្តីចូលរួមក្នុងវិស័យសេដ្ឋកិច្ច។ អ្នកស្រី Ivanka Trump ដែលជាកូនស្រី និងជាទីប្រឹក្សារបស់លោកប្រធានាធិបតី Trump លោក Robert O’Brien ទីប្រឹក្សាសន្តិសុខរបស់ប្រធានាធិបតី និងអនុរដ្ឋមន្រ្តីការបរទេសអាមេរិកលោក Stephen Biegun បានប្រកាសអំពីគម្រោងផ្តួចផ្តើមនេះ តាមប្រព័ន្ធឌីជីថល ដោយមានការចូលរួមរបស់ដៃគូវិស័យឯកជនរួមមានក្រុមហ៊ុន Walmart, Microsoft និង Mastercard។ អ្នកស្រី Ivanka Trump បានថ្លែងថា៖ «នេះ គឺជាចំណាត់ការដ៏ម៉ឹងម៉ាត់ដើម្បីពង្រីកកិច្ចប្រឹងប្រែងរបស់រដ្ឋាភិបាលសហព័ន្ធ វិស័យឯកជននិងដៃគូនានា ដែលរឹតត្បិតលើលទ្ធភាពរបស់ស្រ្តី ឲ្យចូលរួមអភិវឌ្ឍន៍សេដ្ឋកិច្ចក្នុងតំបន់ ដែលជាគំរូជោគជ័យរបស់អាមេរិកជាយូរមកហើយ»។ គម្រោងផ្តួចផ្តើមរបស់រដ្ឋាភិបាលក្រុងវ៉ាស៊ីនតោននេះ ត្រូវបានបង្កើតឡើងនៅស្របពេលមានការប្រឈមថ្មីៗនៃជំងឺកូវីដ១៩ ដែលកាន់តែធ្វើឲ្យបញ្ហាវិសមភាពយេនឌ័រដែលមានស្រាប់ហើយនោះ កាន់តែធ្ងន់ធ្ងរឡើង។ សេចក្តីរាយការណ៍នានាពីបណ្តាប្រទេសជាច្រើនបានបង្ហាញថា ស្រ្តីទទួលរងផលប៉ះពាល់យ៉ាងខ្លាំងដោយសារវីរុសកូរ៉ូណានៅគ្រប់វិស័យទាំងអស់ រួមទាំងវិស័យសុខាភិបាល សេដ្ឋកិច្ច សន្តិសុខនិងការការពារសង្គម។ យោងតាមទិន្នន័យរបស់អង្គការសហប្រជាជាតិ ការងាររបស់ស្ត្រីចំនួន៦០ ភាគរយ ស្ថិតនៅក្នុងវិស័យសេដ្ឋកិច្ចក្រៅផ្លូវការ ដែលទទួលបានការការពារមានកំណត់។ នេះមានន័យថា ស្រ្តីជាទូទៅត្រូវបានមើលរំលងដោយកម្មវិធីនានាដែលជួយដល់ការងើបឡើងវិញនូវសេដ្ឋកិច្ច ខណៈស្រ្តី គឺជាបុគ្គលងាយរងគ្រោះនៃភាពក្រីក្រនិងអសន្តិសុខស្បៀង នេះយោងតាមអ្នកស្រី Megan O'Donnell ជំនួយការប្រធានមជ្ឈមណ្ឌលសម្រាប់កម្មវិធីអភិវឌ្ឍន៍យេនឌ័រសកល។ អ្នកស្រីបានថ្លែងក្នុងសម្តីដើមថា៖ «យើងបានឃើញភស្តុតាងដែលបង្ហាញថា អាជីវកម្មរបស់ស្រ្តី បានបិទទ្វាច្រើនជាងអាជីវកម្មរបស់បុរស»។ ហើយចំនួនស្រ្តីដែលទទួលបន្ទុកមើលថែទាំកុមារដែលមិនទៅសាលារៀនមានកាន់តែច្រើន ដែលការណ៍នេះ បង្ខំឲ្យស្រ្តីមិនអាចទៅធ្វើការនៅខាងក្រៅបាន និងបានធ្វើឲ្យប៉ះពាល់ដល់សេដ្ឋកិច្ចចំពោះការងារថែទាំកូន ដែលមិនទទួលបានកម្រៃនេះ។ លើសពីនេះទៅទៀត ស្រ្តីប្រឈមនឹងអំពើហិង្សាកាន់តែខ្លាំងដោយសារការបិទសកម្មភាពក្នុងប្រទេស និងពិបាកក្នុងការស្វែងរកសេវាថែទាំសុខភាពផ្លូវភេទ និងសុខភាពបន្តពូជដោយសារជំងឺរាតត្បាត។ យោងតាមអង្គការសុខភាពពិភពលោក បុគ្គលិកសុខាភិបាលភេទស្រី ៧០ភាគរយនៅទូទាំងពិភពលោក កំពុងប្រឈមនឹងហានិភ័យដល់ជីវិតដើម្បីសង្គ្រោះជីវិតអ្នកដ៏ទៃ។ លោក Jamille Bigio អ្នកស្រាវជ្រាវជាន់ខ្ពស់នៃកម្មវិធីស្រ្តីនិងគោលនយោបាយការបរទេសនៅឯក្រុមប្រឹក្សាទំនាក់ទំនងការបរទេសបាននិយាយក្នុងសម្តីដើមថា៖ «ការលើកកម្ពស់ដល់ការចូលរួមរបស់ស្រ្តីនៅក្នុងសេដ្ឋកិច្ចនៅអំឡុងពេលវិបត្តិកូវីដ១៩នេះ នឹងតម្រូវឲ្យមានការផ្តោតខ្លាំងលើបញ្ហាទាំងនេះ។ នេះគឺជាអ្វីដែលគម្រោងផ្តួចផ្តើម W-GDP គួរចាត់វិធានការដើម្បីសម្រេចតាមគោលដៅរបស់គម្រោង»។ គម្រោង W-GDP ជឿថា ស្រ្តីមិនគួរត្រូវចាត់ទុកថាជាជនរងគ្រោះដែលកំពុងរង់ចាំឲ្យគេទៅជួយនោះទេ ប៉ុន្តែស្រ្តីគួរត្រូវបានមើលឃើញថា ជាអ្នកដឹកនាំសេដ្ឋកិច្ចដែលងើបចេញពីការរាតត្បាត។ នេះជាសម្តីរបស់លោកស្រី Kelley Currie ឯកអគ្គរដ្ឋទូតគោរចរណ៍របស់សហរដ្ឋអាមេរិកទទួលបន្ទុកបញ្ហាស្រ្តីសកល។ លោកស្រី Currie បានថ្លែងថា៖ «យើងកំពុងផ្តោតទៅលើការស្វែងរកវិធីដើម្បីដករបាំងទាំងនោះចេញ ដើម្បីឲ្យស្រ្តីអាចចូលរួមនៅក្នុងវិស័យសេដ្ឋកិច្ចឲ្យបានពេញលេញ និងជួយពួកគេឲ្យដឹកនាំឆ្ពោះទៅរកវិបុលភាពនិងការរីកចម្រើន»។ អ្នកសង្កេតការណ៍មួយចំនួននៅតែចោទជាសំណួរថា តើវិសាលភាពនិងថវិកាតិចតួចនៃគម្រោងផ្តួចផ្តើមដែលមានទឹកបា្រក់១០០លានដុល្លារនៅក្រោមកម្មវិធី W-GDP នេះ នឹងគ្រប់គ្រាន់អាចដោះស្រាយវិបត្តិទំាងនេះបានដែរ ឬ យ៉ាងណា។ ទោះបីជាកម្មវិធី W-GDP បានកើនជាលំដាប់ ដែលកាលពីដំបូងមានថវិកាតែ៥០ លានដុល្លារក៏ដោយ ក៏កម្មវិធីនេះ នៅតូចណាស់បើប្រៀបធៀបទៅនឹងកម្មវិធី PEPFAR ដែលមានការឧបត្ថម្ភថវិការាប់ពាន់លានដុល្លារនោះ។ លោកស្រី Megan O'Donnell បានលើកជាឧទាហរណ៍ដោយសំដៅទៅគម្រោងផ្តួចផ្តើមដើម្បីដោះស្រាយការឆ្លងរាលដាលមេរោគ HIV របស់អតីតប្រធានាធិបតី លោកGeorge W. Bush ក្នុងឆ្នាំ២០០៣។ លោកស្រី O’Donnell បានថ្លែងថា ដើម្បីឲ្យស្មើនិងទំហំនៃបញ្ហា កម្មវិធី W-GDP នឹងត្រូវមានលទ្ធភាពដោះស្រាយបញ្ហា។ លោកស្រីបន្ថែមថា ឳកាសទទួលជោគជ័យនឹងកើនឡើងប្រសិនបើអ្នកដែលកំពុងអនុវត្តគម្រោងផ្តួចផ្តើមនេះ ទទួលបានធនធានហិរញ្ញវត្ថុសម្រាប់យកទៅប្រើប្រាស់។ កម្មវិធី W-GDP បានទទួលការកោតសរសើរ ចំពោះការធានាថា ទីភ្នាក់ងារនានារបស់រដ្ឋាភិបាលសហរដ្ឋអាមេរិករួមមាន ទីភា្នក់ងារ USAID សារជីវកម្មអភិវឌ្ឍសហសវត្ស MCC កម្មវិធី Peace Corps និងទីភ្នាក់ងារផ្សេងៗទៀត បញ្ចូលយុទ្ធសាស្រ្តសសរស្តម្ភទាំងបីរបស់ខ្លួន និងរាយការណ៍អំពីការវិវត្តរបស់ពួកគេអនុលោមតាមសូចនាករនៃភាពជោគជ័យរបស់កម្មវិធី។ ប៉ុន្តែការរិះគន់ខ្លាំងបំផុតគឺថា គម្រោងផ្តួចផ្តើមដែលស្របតាមគោលនយោបាយធំៗរបស់រដ្ឋបាលលោក Trump មិនអើពើអំពីការវិនិយោគនានាដែលគាំទ្រដល់សុខភាពស្រ្តី សិទ្ធិទទួលបានសេវាថែទាំសុខភាពផ្លូវភេទ និងសុខភាពបន្តពូជ និងការកាត់បន្ថយអំពើហិង្សាប្រឆាំងយេនឌ័រជាដើម។ នៅសប្តាហ៍ទីមួយនៃការចូលកាន់តំណែង លោកប្រធានាធិបតី Donald Trump បានប្រកាសដាក់ឲ្យប្រើប្រាស់ឡើងវិញ និងពង្រីកគោលនយោបាយប្រឆាំងការរំលូតកូន ដែលត្រូវបានគេស្គាល់ថា ជាគោលនយោបាយទីក្រុងម៉ិកស៊ិក ដែលហាមឃាត់អង្គការក្រៅរដ្ឋាភិបាលសហរដ្ឋអាមេរិកនានាដែលផ្តល់ជំនួយផ្នែកសុខភាពសកលមិនឲ្យផ្តល់ព័ត៌មាន ឬ សេវាអំពីសុវត្ថិភាពនៃការរំលូតកូន។ នៅក្នុងឆ្នាំ២០១៨ក្រសួងការបរទេសសហរដ្ឋអាមេរិក បានលុបចោលព័ត៌មានពាក់ព័ន្ធនឹងសុខភាពបន្តពូជចេញពីរបាយការណ៍ប្រចាំឆ្នាំរបស់ប្រទេស ហើយនៅក្នុងខែឧសភា ឆ្នាំ២០២០ លោក John Barsa រដ្ឋបាលស្តីទីនៃទីភ្នាក់ងារ USAID បានផ្ញើរលិខិតមួយច្បាប់ទៅកាន់អគ្គលេខាធិការអង្គការសហប្រជាជាតិ ទាមទារឲ្យដកកម្មវិធីថែទាំសុខភាពផ្លូវភេទ និងសុខភាពបន្តពូជចេញពីផែនការឆ្លើយតបនឹងជំងឺកូវីដ១៩របស់អង្គការសហប្រជាជាតិ។ លោកស្រី Amanda Klasing សហនាយកស្តីទីនៃនាយកដ្ឋានសិទ្ធិស្រ្តីនៃអង្គការការពារសិទ្ធិមនុស្ស Human Rights Watch បានថ្លែងក្នុងសម្តីដើមថា៖ «រាល់កិច្ចសហការទាំងអស់នៅក្នុងពិភពលោក មិនអាចលុបបំបាត់ការពិតដែលថាកេរ្តិ៍ដំណែលសិទ្ធិស្រ្តីរបស់រដ្ឋបាលលោក Trump ប្រឆាំងនោះ គឺជាកេរ្តិ៍ដំណែលប្រឆាំងនឹងស្ត្រី និងប្រឆាំងនឹងសិទ្ធិមនុស្ស។ ប្រសិនបើរដ្ឋបាលលោក Trump នៅតែវាយប្រហារមិនឈប់ឈរលើសិទ្ធិទទួលបានសេវាថែទាំសុខភាពផ្លូវភេទ និងសុខភាពបន្តពូជ គ្រប់ពេលដែលខ្លួនមានឳកាស ហើយមិនព្រមដោះស្រាយបញ្ហាអំពើហិង្សាប្រឆាំងយេនឌ័រទេនោះ ជោគជ័យរបស់កម្មវិធី W-GDP គឺគ្រាន់តែជាជោគជ័យនៅលើក្រដាសតែប៉ុណ្ណោះ»។ ឆ្លើយនឹងសំណួររបស់វីអូអេ លោកស្រី Kelley Currie ឯកអគ្គរដ្ឋទូតគោរចរណ៍របស់ក្រសួងការបរទេសទទួលបន្ទុកបញ្ហាស្រ្តីសកល បានការពារគម្រោងផ្តួចផ្តើមនេះ។ លោកស្រី Currie បានថ្លែងថា៖ «កម្មវិធី W-GDP បានគិតគូរយ៉ាងល្អិតល្អន់ និងផ្អែកលើការមូលមតិគ្នាយ៉ាងខ្លាំង។ យើងជឿថានេះ គឺជាមធ្យោបាយយ៉ាងល្អបំផុតដែលយើងអាចប្រើធនធានដែលយើងមានដើម្បីដករបាំងនានាដែលរារាំងដល់ស្រ្តី»៕ | 2020-09-09T07:00:00+07:00 | khmer.voanews.com | https://khmer.voanews.com/a/ivanka-trump-continues-women-empowerment-agenda-amid-pandemic/5576609.html |
64c0267a-41f4-478c-89bf-5460b16a70fc | ការស្លាប់របស់លោក Chadwick Boseman បន្សល់ទុកនូវស្លាកស្នាមគួរឲ្យសង្វេគមួយសម្រាប់ឆ្នាំ២០២០ដ៏អាប់អ៊ួរ | ទីក្រុង Los Angeles — មកទល់ពេលនេះ ឆ្នាំ ២០២០ គឺពោរពេញទៅដោយដំណឹងអាក្រក់ និងសោកនាដកម្ម ដោយមានការស្លាប់របស់ជនស្បែកខ្មៅល្បីឈ្មោះមួយចំនួន រួមមានកីឡាករបាល់បោះលោក Kobe Bryant សមាជិករដ្ឋសភាលោក John Lewis ហើយនាពេលថ្មីៗនេះ គឺលោក Chadwick Boseman ដែលបានស្លាប់កាលពីថ្ងៃសុក្រ ទី២៨ ខែសីហាកន្លងទៅនេះ។ បុគ្គលទាំងបីរូបនេះ ត្រូវបានគេចាត់ទុកថាជាមេដឹកនាំក្នុងវិស័យកីឡា នយោបាយ និងភាពយន្ត ដែលវិស័យទាំងបីនេះត្រូវបានមនុស្សទូទៅ ជាពិសេសសហគមន៍ជនស្បែកខ្មៅជាញឹកញាប់ងាកមករកដើម្បីបានការជំរុញទឹកចិត្តអំឡុងពេលនៃឆ្នាំមួយ ដែលប្រកបទៅដោយភាពតានតឹងផ្នែកពូជសាសន៍ និងបាតុកម្មប្រឆាំងនឹងភាពឃោរឃៅរបស់ប៉ូលិសមកលើជនស្បែកខ្មៅ។ ប៉ុន្តែ សម្រាប់មនុស្សមួយចំនួន ការបាត់បង់នូវបុគ្គលល្បីឈ្មោះដូចជា លោក Boseman គឺមានការប៉ះពាល់ខ្លាំង។ តារាសម្តែង ដែលបានដើរតួនៅក្នុងភាពយន្តអំពីវីរបុរសរបស់ក្រុមហ៊ុនភាពយន្ត Marvel ឈ្មោះថា «Black Panther» បានស្លាប់នៅវ័យ ៤៣ឆ្នាំ នៅគេហដ្ឋានរបស់លោកក្នុងទីក្រុង Los Angeles បន្ទាប់ពីប្រឈមនឹងជំងឺមហារីកពោះវៀនធំដោយស្ងៀមស្ងាត់ អស់រយៈពេលបួនឆ្នាំ។ លោក Al Sharpton ដែលជាសកម្មជនការពារសិទ្ធិពលរដ្ឋអាមេរិកាំងមួយរូប បានថ្លែងក្នុងសម្តីដើមថា៖ «ពួកគេទាំងនោះ ជាសសរទ្រូងនៃសហគមន៍យើង។ នៅក្នុងអំឡុងពេលមានអស្ថិរភាព អ្នកពឹងផ្អែកលើសសរទ្រូងទាំងនេះ។ វាជារឿងអាក្រក់ទៅហើយ នៅពេលដែលមានព្យុះនៅខាងក្រៅ ហើយអ្នកឮសំឡេងរន្ទះ និងផ្គរ។ ហើយវាកាន់តែអាក្រក់ជាងនេះទៀត នៅពេលដែលសសរទ្រូង ដែលអ្នកកំពុងតែសាងសង់ និងពឹងអាស្រ័យ រងការរញ្ជួយ។ វាដូចជាអ្វីមួយកំពុងតែធ្វើឲ្យមូលដ្ឋានគ្រឹះរបស់យើងសឹករិចរិល។ អគារទាំងមូលកំពុងតែរង្គើ ដោយសារតែទម្រ និងអ្វីដែលការពារយើងពីព្យុះនេះ ត្រូវបានដកចេញ»។ លោក Sharpton បានហៅលោក Boseman ថាជាសសរទ្រូងដ៏សំខាន់មួយ ដែលផ្តល់ភាពជាមនុស្សជាតិដល់ជនស្បែកខ្មៅ នៅក្នុងតួនាទីជាតារាសម្តែងរបស់លោក ហើយនេះក៏មានរួមបញ្ចូលកីឡាករវាយកូនបាល់ baseball លោក Jackie Robinson ដែលជួយជ្រោមជ្រែងឲ្យមានការដាក់បញ្ចូលជនស្បែកខ្មៅនៅក្នុងកីឡានេះ តារាចម្រៀងជើងចាស់លោក James Brown និងចៅក្រមតុលាការកំពូលអាមេរិក ដែលជាពលរដ្ឋអាមេរិកាំងដើមកំណើតអាហ្វ្រិកដំបូងគេ គឺលោក Thurgood Marshall ផងដែរ។ ក្រុមគ្រួសាររបស់លោក Boseman បាននិយាយថា លោកទ្រាំទ្រនឹង «ការវះកាត់និងការព្យាបាលដោយចាក់បញ្ចូលថ្នាំគីមីជាច្រើនលើកច្រើនសារ» ខណៈពេលលោកដើរតួជាព្រះមហាក្សត្រ T'Challa នៃព្រះរាជាណាចក្រប្រឌិតមួយឈ្មោះថា Wakanda នៅក្នុងភាពយន្ត «Black Panther» ដែលជាប់ក្នុងបញ្ជីប្រកួតប្រជែងពានរង្វាន់ Oscar និងដែលជាភាពយន្តមួយបង្ហាញថា ជនស្បែកខ្មៅ ក៏អាចដើរតួជាតួឯកនៅក្នុងភាពយន្តវីរបុរសដ៏ជោគជ័យមួយផងដែរ។ លោក Al Sharpton បានថ្លែងបន្តក្នុងសម្តីដើមថា៖ «មរណភាពរបស់លោក Boseman នៅចំពេលដែលយើងកំពុងតែរងការប៉ះពាល់យ៉ាងខ្លាំងដោយសារជំងឺកូវីដ១៩ និងការវាយប្រហារនានាពីសំណាក់អាជ្ញាធរ ហើយការបាត់បង់មនុស្សដែលជានិមិត្តរូបមួយដែលនាំយើងទៅកាន់ព្រះរាជាណាចក្រ Wakanda នោះ វាពិតជារឿងដ៏គួរឲ្យសោកសង្រេងណាស់។ នៅពេលឮថា វីរបុរសរបស់យើង ដែលជាក្តីសង្ឃឹម បានលាចាកលោកនោះ វាពិតជាសោកសង្រេងខ្លាំងណាស់»។ កីឡាករបាល់បោះលោក LeBron James ប្រចាំក្រុម Los Angeles Lakers បាននិយាយថា លោក Boseman បានឈានជើងចូលក្នុងឆាកមួយ ដែលតារាសម្តែងស្បែកខ្មៅជាច្រើន មិនមានឱកាសទទួលបានពីមុនមក។ ហើយសមត្ថភាពរបស់លោកនៅក្នុងការបញ្ចេញភាពរស់រវើកនៅលើឆាកនោះ បានធ្វើឲ្យតួអង្គពីសៀវភៅតុក្កតាកា្លយជាតួអង្គមានជីវិតមួយ សម្រាប់សហគមន៍ជនស្បែកខ្មៅ។ លោក LeBron James បាននិយាយបន្ត ដោយលោកនិយាយសំដៅទៅលើការបាត់បង់ «តួអង្គ Black Panther និង Black Mamba ដែលជាឈ្មោះហៅក្រៅរបស់កីឡាករបាល់បោះ Kobe Bryant នៅក្នុងឆ្នាំតែមួយ យ៉ាងដូច្នេះថា៖ «ទោះបីជាយើងដឹងថា វាជារឿងប្រឌិតក៏ដោយ ប៉ុន្តែវាហាក់ដូចជា រឿងពិតអ៊ីចឹង។ វាហាក់ដូចជាបង្ហាញថា នៅទីបំផុត យើងមានវីរបុរសជាជនស្បែកខ្មៅ ហើយគ្មាននរណាម្នាក់អាចធ្វើបាបយើងបាននោះទេ។ ដូច្នេះ ការបាត់បង់ដូចនេះ វាជារឿងគួរឲ្យសោកសៅសម្រាប់សហគមន៍របស់យើង»។ កាលពីខែមករា កីឡាករបាល់បោះលោក Kobe Bryant បានស្លាប់នៅក្នុងឧបទ្ទវហេតុធ្លាក់ឧទ្ធម្ភាគចក្រមួយជាមួយនឹងមនុស្សប្រាំបីនាក់ផ្សេងទៀត ដែលក្នុងនោះ រួមមានកូនស្រីវ័យ ១៣ ឆ្នាំរបស់លោក ឈ្មោះ Gianna ផងដែរ។ សមាជិករដ្ឋសភាលោក John Lewis បានស្លាប់កាលពីខែកក្កដា បន្ទាប់ពីលោកត្រូវបានរកឃើញថា កើតជំងឺមហារីកលំពែងកាលពីឆ្នាំមុន។ ការស្លាប់របស់បុគ្គលល្បីៗដទៃទៀតនៅក្នុងឆ្នាំនេះ រួមមាន តារាសម្តែងស្រី Naya Rivera មេដឹកនាំចលនាសិទ្ធិជនស៊ីវិល C.T. Vivian អ្នកដឹកនាំផ្នែកតន្រ្តីលោក Andre Harrell និងគ្រូបង្វឹកក្រុមកីឡាបាល់បោះនៃសាកលវិទ្យាល័យ Georgetown ដ៏ល្បីឈ្មោះដែលត្រូវបានដាក់បញ្ចូលក្នុងតារាង Hall of Fame គឺលោក John Thompson។ លោក John Thompson គឺជាគ្រូបង្វឹកស្បែកខ្មៅដំបូងគេ ដែលបានដឹកនាំក្រុមរបស់លោកឲ្យឈ្នះពានរង្វាន់បាល់បោះថ្នាក់សាកលវិទ្យាល័យ NCAA championship និងចាត់ទុកការសិក្សាជាអាទិភាពសម្រាប់កីឡាកររបស់លោក។ កីឡាករបាល់បោះលោក Giannis Antetokounmpo នៃក្រុមបាល់បោះ Milwakee Bucks ថ្លែងក្នុងសម្តីដើមថា៖ «ឆ្នាំ២០២០នេះ មានរឿងល្អ និងរឿងអាក្រក់សម្រាប់មនុស្សទាំងអស់គ្នា» ដោយលោកថ្លែងបន្ថែមថា ការស្លាប់របស់លោក Boseman បានបន្សល់ទុក «នូវអ្វីៗជាច្រើន»។ សកម្មជនលោក Martin Luther King III បានហៅការស្លាប់របស់លោក Boseman ថា ជា «ការបាត់បង់ដ៏ធំ» មួយទៀត។ ប៉ុន្តែ លោកលើកទឹកចិត្តឲ្យមនុស្សម្នា កុំបោះបង់ក្តីសង្ឃឹម នៅក្នុងអំឡុងឆ្នាំដ៏ច្របូកច្របល់មួយនេះ។ កូនប្រុសរបស់លោក Martin Luther King Jr. មេដឹកនាំសិទ្ធិពលរដ្ឋដ៏ល្បីល្បាញរូបនេះបាននិយាយក្នុងសម្តីដើមថា៖ «យើងអាចនិយាយយ៉ាងស្រួលថា «អូ! ព្រះអើយ។ នេះជាឆ្នាំដ៏អាក្រក់បំផុតមួយ។ ប៉ុន្តែ ខ្ញុំមិននិយាយដូច្នេះទេ។ ដូនតារបស់យើងបានឆ្លងកាត់ការលំបាកជាច្រើន។ យ៉ាងណាក្តី នៅទីបំផុត យើងនៅតែនៅទីនេះ។ យើងមិនមានកន្លែងផ្សេងដែលយើងត្រូវទៅនោះទេ។ ហើយយើងតែងតែដើរទៅមុខជានិច្ច»។ លោក Gil Robertson សហស្ថាបនិក និងប្រធានសហព័ន្ធអ្នកវាយតម្លៃភាពយន្តអាមេរិកាំងដើមកំណើតអាហ្វ្រិក បាននិយាយថា ជនស្បែកខ្មៅកំពុងស្ថិតនៅលើចំណុចសំខាន់មួយនៃភាពរស់រានមានជីវិតរបស់ពួកគេនៅសហរដ្ឋអាមេរិក។ លោក Robertson បាននិយាយក្នុងសម្តីដើមថា៖ «យើងកំពុងរងការវាយប្រហារពីគ្រប់ទិសទី។ យើង កំពុងតែបាត់បង់មនុស្សខ្លាំងៗ។ មនុស្សដែលធ្វើការដោយសច្ចភាព និងសុចរិតភាពខ្ពស់។ ខ្ញុំគិតថា នេះគឺជារឿងដ៏គួរឲ្យព្រួយបារម្ភមួយ។ ហើយខ្ញុំសង្ឃឹមថា សហគមន៍របស់យើងពិតជាអាចរួមរួបគ្នាបាន។ មិនមែនរួបរួម ដោយសារត្រឹមតែសម្រាប់ហេតុផលតែមួយនោះទេ គឺរួបរួមគ្នាដើម្បីស្តារសហគមន៍របស់យើងឡើងវិញ»៕ | 2020-09-09T07:00:00+07:00 | khmer.voanews.com | https://khmer.voanews.com/a/chadwick-boseman-s-death-leaves-saddening-mark-on-rough-2020/5575735.html |
f40cc3a2-ef55-4e44-89c6-17bae3989db3 | ក្រសួងសុខាភិបាល ទទួលជំនួយជាទឹកសាប៊ូសម្លាប់មេរោគ ជាង១២ម៉ឺនដប ពីឧកញ៉ា ហ្វាក់គី សែចិន ដើម្បីប្រយុទ្ធនឹងជំងឺកូវីដ១៩ | ក្រសួងសុខាភិបាលកម្ពុជា បានទទួលអំណោយជាទឹកសាប៊ូសម្លាប់មេរោគ ចំនួន ១២៥,០០០ដប ពី ឧកញ៉ា ហ្វាក់គី សែចិន ទីប្រឹក្សាផ្ទាល់សម្តេចតេជោ នាយករដ្ឋមន្រ្តី និងជាតំណាងពិសេសរបស់ក្រសួងពាណិជ្ជកម្ម ប្រចាំនៅប្រទេសចិន ដែលបានផ្ដល់ជូន សម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា ដើម្បីជូនក្រសួងសុខាភិបាលប្រើប្រាស់ ក្នុងការការពារ ទប់ស្កាត់ និងឆ្លើយតបការរាតត្បាត ជំងឺកូវីដ-១៩។ ពិធីប្រគល់-ទទួលនេះ បានធ្វើឡើងនៅរសៀលថ្ងៃទី០៨ ខែកញ្ញា ឆ្នាំ២០២០នេះ នាទីស្តីការក្រសួងសុខាភិបាល ក្រោមអធិបតីភាពរបស់លោកស្រីវេជ្ជបណ្ឌិត យក់ សម្បត្តិ រដ្ឋលេខាធិការក្រសួងសុខាភិបាល តំណាងលោកសាស្រ្តាចារ្យ ម៉ម ប៊ុនហេង រដ្ឋមន្រ្តីក្រសួងសុខាភិបាល រួមជាមួយ លោក សុខ សុភ័ក្រ្ត រដ្ឋលេខាធិការក្រសួងពាណិជ្ជកម្ម តំណាងរបស់លោក ប៉ាន សូរស័ក្តិ រដ្ឋមន្រ្តីក្រសួងពាណិជ្ជកម្ម ព្រមទាំងមានការចូលរួមពីតំណាងរបស់ លោកឧកញ៉ា ហ្វាក់គី សែចិន ផងដែរ។ ក្នុងឱកាសនោះ លោកស្រីរដ្ឋលេខាធិការក្រសួងសុខាភិបាល បានស្វាគមន៍យ៉ាងកក់ក្តៅ និងថ្លែងអំណរគុណយ៉ាងជ្រាលជ្រៅ ចំពោះជំនួយមនុស្សធម៌ដ៏ថ្លៃថ្លារបស់លោកឧកញ៉ា ហ្វាក់គី សែចិន ដែលនេះជាជំនួយលើកទីពីរហើយ ដែលសបញ្ជាក់នូវវប្បធម៌នៃការចែករំលែកជាមួយរាជរដ្ឋាភិបាលកម្ពុជា ដើម្បីជំរុញវិធានការការពារ ទប់ស្កាត់ និងឆ្លើយតបការរាតត្បាតនៃកូវីដ-១៩ ឱ្យបានកាន់តែឆាប់រហ័ស៕ | 2020-09-09T04:43:00+07:00 | freshnewsasia.com | https://m.freshnewsasia.com/index.php/en/localnews/170348-2020-09-08-14-43-19.html |
80740722-2184-484a-bf22-c9b5ef50190c | អភិបាលខេត្តបាត់ដំបង ជំរុញឲ្យមន្ត្រីជំនាញ បន្តទប់ស្កាត់ការពារ ជំងឺឆ្លងកូវីដ-១៩ និងការពារសន្តិសុខជូនប្រជាពលរដ្ឋ ក្នុងរដូវកាន់បិណ្ឌ និងបុណ្យភ្ជំបិណ្ឌ | លោក ងួន រតនៈ អភិបាលខេត្ត និងជាប្រធានគណៈបញ្ជាការ រដ្ឋបាលឯកភាពខេត្តបាត់ដំបង នៅថ្ងៃទី០៨ ខែកញ្ញា ឆ្នាំ២០២០នេះ បានជំរុញឲ្យមន្ត្រីជំនាញពាក់ព័ន្ធ បន្តធ្វើការទប់ស្កាត់ ការពារជំងឺឆ្លងកូវីដ-១៩ និងការពារសន្តិសុខជូនប្រជាពលរដ្ឋ ក្នុងរដូវកាន់បិណ្ឌ និងបុណ្យភ្ជុំបិណ្ឌ ប្រពៃណីជាតិខាងមុខនេះ។ ការជុំរុញបែបនេះ ធ្វើឡើងក្នុងឱកាសដែល លោក ងួន រតនៈ ដឹកនាំកិច្ចប្រជុំ គណៈបញ្ជាការរដ្ឋបាលឯកភាពខេត្តបាត់ដំបង ប្រចាំខែសីហា ឆ្នាំ២០២០ នៅសាលាខេត្ត ដោយមានការចូលរួម ពីថ្នាក់អភិបាលរងខេត្ត កងកម្លាំង ប្រតិបត្តិការសឹករងបាត់ដំបង អភិបាលក្រុងស្រុក មន្ទីរជំនាញនានាជុំវិញខេត្តចូលរួមផងដែរ នារសៀលថ្ងៃទី០៨ ខែកញ្ញា ឆ្នាំ២០២០នេះ។ បន្ទាប់ពីប្រធានមន្ទីរជំនាញរដ្ឋបាលក្រុង ស្រុក បានឡើងរាយការណ៍ ពីលទ្ធផលការងារ និងមានបញ្ហាប្រឈមនានា ជូនថ្នាក់ដឹកនាំផ្តល់ការណែនាំ និងជួយធ្វើការដោះស្រាយ ពាក់ព័ន្ធនឹងការសុខសុវត្ថិភាព នៅតាមវត្តអារាម និងភោជនីយដ្ឋាននានា ក្នុងអំឡុងជំងឺកូវីដ-១៩ ជូនប្រជាពលរដ្ឋនៅតាមមូលដ្ឋាន ក្នុងដែនសមត្ថកិច្ចរបស់ខ្លួន។ ក្នុងនោះ ក៏មានការអានរបាយការណ៍ ដោយលោក យី សុងគី ប្រធានមន្ទីរអប់រំ យុវជន និងកីឡាខេត្ត ស្តីពីការដាក់ឲ្យដំណើរការចូលសិក្សា នៅតាមសាលារៀន ឡើងវិញមួយចំនួនក្នុងតំណាក់កាលទី២ តាមរយៈអនឡាញ និងតាមរយៈចូលរៀន ក្នុងថ្នាក់ដោយផ្ទាល់ ដោយអនុវត្តតាមការណែនាំរបស់ក្រសួងអប់រំ និងក្រសួងសុខាភិបាល ដោយឲ្យកូនសិស្សអង្គុយមានគម្លាតពីគ្នា រក្សាសុវត្តិភាពគម្លាតសង្គម ដើម្បីទប់ស្កាត់ការរីករាលដាលឆ្លងជំងឺកូវីដ-១៩ ដោយពាក់ម៉ាស លាងដៃជាមួយសាប៊ូ និងអាល់កុលជាប្រចាំ ដោយរៀនក្នុងថ្នាក់តាមរបៀបផ្លាស់វេណគ្នា កាត់បន្ថយចំនួន សិស្សកុំឲ្យច្រើនពេក សម្រាប់ក្នុងថ្នាក់នីមួយៗ។ ក្នុងកិច្ចប្រជុំនេះដែរ រដ្ឋបាលខេត្ត បានផ្សព្វផ្សាយលិខិត របស់ក្រសួងមហាផ្ទៃ ស្តីពីការទប់ស្កាត់ក្រុមយុវជនមួយចំនួន បានបង្កចលាចលបំផុសបំផុល ញុះញង់ ធ្វើឲ្យវឹកវរក្នុងសង្គមតាមរយៈបណ្តាញព័ត៌មានសង្គមនានាផងដែរ។ លោក ងួន រតនៈ បានធ្វើការកោតសសើរ ដល់មន្រ្តីជំនាញនៅតាមស្ថាប័ននានា បានខិតខំធ្វើការងារនេះ បានល្អប្រសើរសម្រេចជោគជ័យ និងសូមឲ្យមន្រ្តីបន្តធ្វើការងារបម្រើប្រជាពលរដ្ឋ ជាពិសេសជនក្រីក្រ ជនងាយរងគ្រោះ និងយកចិត្តទុកដាក់អនុវត្តគោលនយោបាយភូមិ-ឃុំមានសុវត្ថិភាព នៅតាមមូលដ្ឋាន។ លោកប្រធានគណៈបញ្ជាការ បានផ្តាំផ្ញើដល់ពលរដ្ឋបន្ត ការពារការឆ្លងរីករាលដាលជំងឺកូវីដ-១៩ តាមការណែនាំរបស់ក្រសួងសុខាភិបាល នៅតាមសហគមនានា។ អាជ្ញាធរមូលដ្ឋាន ត្រូវតាមដានការឆ្លងជំងឺឈីក និងការពារឲ្យបាន ដែលកំពុងកើតមានឡើង នៅកន្លែងមូលដ្ឋានមួយចំនួន ហើយទប់ស្កាត់កុំឲ្យកើតមានឡើង។ ដោយឡែកស្រុកមួយចំនួន នៅមានករណីទំនាស់រឿងដីធ្លី ដោយមានប្រជាពលរដ្ឋចូលកាន់កាប់ទន្រ្ទានដី យកធ្វើជាកម្មសិទ្ធដោយខុសច្បាប់ ដូច្នេះអាជ្ញាធរមូលដ្ឋាន ត្រូវធ្វើការដោះស្រាយឲ្យអស់កុំឲ្យមានករណីនេះកើតមានបន្តទៀត។ លោក ងួន រតនៈ បានធ្វើការបូកសរុបក្នុងកិច្ចប្រជុំនេះ ដោយបានលើកឡើងពីបញ្ហាគ្រឿងញៀន នៅតែកើតមានឡើង ពុំទាន់បង្រ្កាបអស់នៅឡើយនៅតាមមូលដ្ឋាន នានា។ នៅថ្ងៃឈប់ ថ្ងៃបុណ្យភ្ជំបិណ្ឌ យើងត្រូវតែគោរពយ៉ាងតឹងរឹងបំផុត ក្នុងការទប់ស្កាត់ឆ្លងជំងឺកូវីដ-១៩នេះ ឲ្យបានល្អបំផុត ព្រោះបុណ្យភ្ជំបិណ្ឌនេះ ពុទ្ធបរិស័ទ្ធមានការប្រមូលផ្តុំគ្នាច្រើន នៅតាមក្នុងវត្តអារាមគ្រប់វត្ត។ លោកបានបញ្ជាក់អំពីក្រុមមនុស្សមួយចំនួន បានដើរញុះញង់ បំផុសបំផុល បំពុលបរិយាកាសសង្គមជាតិ បង្កអសន្តិសុខសង្គម ដែលចេតនា ចិញ្ចឹមចិត្តចង់បំផ្លាញសង្គមជាតិ ដែលកំពុងមានសុខសន្តិភាពពេញលេញ និងការអភិវឌ្ឍន៍ កំពុងមានការរីកចំរើននាពេលបច្ចុប្បន្ន៕ | 2020-09-09T00:01:00+07:00 | freshnewsasia.com | https://m.freshnewsasia.com/index.php/en/localnews/170323-2020-09-08-10-01-18.html |
5ddb17d0-fb55-4fe7-9944-b068d1a1aae1 | លោកស្រី ឃួន សុដារី ប្រាប់គណៈកម្មាធិការសភាស្រ្តី ប្រទេសសមាជិកអាស៊ាន ពីផលប៉ះពាល់លើស្ត្រី ព្រោះជំងឺកូវីដ១៩ | ក្នុងកិច្ចប្រជុំគណៈកម្មាធិការសភាស្រ្តី (WAIPA) តាមប្រព័ន្ធវីដេអូនៅថ្ងៃទី០៨ ខែកញ្ញា ឆ្នាំ២០២០នេះ លោកស្រីកិត្តិសង្គហបណ្ឌិត ឃួន សុដារី អនុប្រធានទី២ រដ្ឋសភា បានលើកឡើងថា ជំងឺកូវីដ១៩ បានបង្កផលប៉ះពាល់ខ្លាំងដល់ស្ត្រីជាកម្មករ និយោជិត ក្នុងវិស័យវាយណភណ្ឌកាត់ដេរសម្លៀបំពាក់ ស្បែកជើង និងទេសចរណ៍។ គណៈកម្មាធិការសភាស្រ្តីនៃអន្តរសភាអាស៊ាន នៅរសៀលថ្ងៃនេះ បានបើកកិច្ចប្រជុំតាមរយៈប្រព័ន្ធវីដេអូ ក្រោមអធិបតីភាពលោកស្រី តុង ធីហ្វុង (Tong Thi Phong) អនុប្រធានទី១ រដ្ឋសភាវៀតណាម និងជាប្រធានក្រុមសមាជិកសភាស្រ្តីវៀតណាម ចូលរួមជាភ្ញៀវកិត្តិយស និងមានលោកស្រី ង្វៀន ធ្វី អាញ់(Nguyen Thuy Anh) ប្រធានគណៈកម្មការសង្គមកិច្ចរដ្ឋសភា នៃសាធារណរដ្ឋសង្គមនិយមវៀតណាម និងជាប្រធានគណៈកម្មាធិការសភាស្រ្តីនៃអន្តរសភាអាស៊ាន(WAIPA)។ កិច្ចប្រជុំធ្វើឡើងក្រោមប្រធានបទ «តួនាទីរបស់សមាជិកសភាជាស្រ្តីក្នុងការធានាការងារ និងប្រាក់ចំណូលដល់កម្មករ និយោជិតជាស្រ្តី» ដោយមានការចូលរួមពីអនុប្រធានទី១ រដ្ឋសភាវៀតណាម និងអនុប្រធានរដ្ឋសភាហ្វីលីពីន ព្រមទាំងសមាជិក សមាជិកាសភាក្នុងតំបន់អាស៊ាន និងមន្ត្រីបច្ចេកទេសសរុបប្រមាណ ៦០នាក់។ កិច្ចប្រជុំបានពិភាក្សាទៅលើតួនាទីសមាជិកសភាស្ត្រីនៅក្នុងការលើកកម្ពស់ សមភាពយេនឌ័រ និងការផ្តល់សិទ្ធិអំណាចដល់ស្ត្រីនៅក្នុងអាស៊ាន ជាពិសេសចូលរួមចំណែកដោះស្រាយបញ្ហារបស់ស្រ្តីនៅក្នុងវិស័យការងារក្នុងកំឡុងវិបត្តិជំងឺរាតត្បាតកូវីដ១៩ ដែលធ្វើឱ្យមានការថយចុះនៃ កម្លាំងពលកម្ម និងប្រាក់ចំណូលរបស់កម្មករ និយោជិត។ លោកស្រីកិត្តិសង្គហបណ្ឌិត ឃួន សុដារី អនុប្រធានទី២ រដ្ឋសភា ដែលដឹកនាំប្រតិភូសភាស្ត្រីកម្ពុជា បានលើកឡើងពីស្ថានភាពស្រ្តីកម្ពុជាថា កម្មករ និងនិយោជិតជាស្រ្តីនៅកម្ពុជាទទួលរងឥទ្ធិពលខ្លាំងពីវិបត្តិជំងឺរាតត្បាតនេះ ដោយសហគ្រាសខ្នាតតូចនិងមធ្យមនៅកម្ពុជា មានប្រមាណ៦០ភាគរយ កាន់កាប់ឬគ្រប់គ្រងដោយស្រ្តី។ ម្យ៉ាងវិញទៀត ឧស្សាហកម្មវាយនភ័ណ្ឌ និងស្បែកជើង ព្រមទាំងវិស័យទេសចរណ៍ទេសចរណ៍មានកម្លាំងពលកម្មស្រ្តីរហូតដល់ ៨៤ភាគរយ។ * កម្មវិធីផ្ដល់សាច់ប្រាក់ជូនប្រជាពលរដ្ឋដែលមានជីវភាពក្រីក្រ និងក្រុមងាយរងគ្រោះ * ការវិនិយោគលើការអភិវឌ្ឍជំនាញសហគ្រិនស្រ្តី និងរៀបចំរចនាសម្ព័ន្ធឥណទានក្នុងវិស័យអាទិភាព * ការផ្តល់ការគាំទ្រផ្នែកហិរញ្ញវត្ថុ និងបច្ចេកទេសរួមទាំងការបំលែងឌីជីថលដល់សហគ្រាសខ្នាតមីក្រូ តូចនិងមធ្យម អភិវឌ្ឍកសិកម្មទំនើប និងកសិឧស្សាហកម្មដោយផ្តោតលើការបង្កើតប្រាក់ចំណូល ជាពិសេសសម្រាប់ស្ត្រីនៅតាមជនបទ។ ការកសាងគ្រឹះដែលមានភាពធន់ទ្រាំបន្ថែមទៀត និងពង្រីកលទ្ធភាពទទួលបានហិរញ្ញវត្ថុ ទីផ្សារ ការច្នៃប្រឌិត បច្ចេកវិទ្យា និងឱកាសក្នុងការរីកចម្រើន សម្រាប់សហគ្រាសមីក្រូ តូចនិងមធ្យម។ ធានាឱ្យមានការចូលរួម និងមានតំណាងស្មើគ្នារបស់ស្ត្រីនៅក្នុងដំណើរការរៀបចំផែនការ និងការធ្វើសេចក្តីសម្រេច ជាពិសេសនៅក្នុងផែនការស្តារសេដ្ឋកិច្ចក្រោយវិបត្តិកូវីដ១៩ ។ ផ្តល់ការគាំទ្រផ្នែកហិរញ្ញវត្ថុ និងស្មារតីដល់ស្ត្រីដែលរងផលប៉ះពាល់ ដើម្បីជួយពួកគាត់រក្សាបាននូវការងារនិងប្រាក់ចំណូល ព្រមទាំងអាចសម្របខ្លួនទៅនឹងឱកាសការងារក្នុងគន្លងថ្មីក្រោយវិបត្តិកូវីដ។ ត្រូវផ្តោតលើប្រជាជនជាសំខាន់ ដែលស្របទៅនឹងចក្ខុវិស័យរបស់អាស៊ានដែលយកប្រជាជនជាធំ៕ | 2020-09-08T23:09:00+07:00 | freshnewsasia.com | https://m.freshnewsasia.com/index.php/en/localnews/170317-2020-09-08-09-09-55.html |
87ea0299-22b7-4acb-b9cc-c6e009bbef52 | សម្តេចតេជោ ហ៊ុន សែន អំពាវនាវដល់គណៈគ្រប់គ្រង គ្រូបង្រៀន និងសិស្សានុសិស្ស អនុវត្តវិធានការការពារសុវត្ថិភាពសុខភាព ពីការចម្លងជំងឺកូវីដ១៩ ក្នុងពេលបើកសាលារៀនឡើងវិញ (Video inside) | សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា នៅថ្ងៃទី០៨ ខែកញ្ញា ឆ្នាំ២០២០នេះ ក្នុងឱកាសបើកដំណើរការសាលារៀនឡើងវិញ ដំណាក់កាលទី២ សម្តេចបានអំពាវនាវដល់គណៈគ្រប់គ្រង លោកគ្រូ អ្នកគ្រូ និងសិស្សានុសិស្សទាំងអស់ សូមប្រកាន់ភ្ជាប់នូវការអនុវត្តវិធានការពារសុវត្ថិភាពសុខភាពជានិច្ច ដើម្បីការពារការចម្លងជំងឺកូវីដ១៩ទាំងអស់គ្នា។ ជាមួយគ្នានេះ សម្តេចតេជោ ហ៊ុន សែន ក៏បានថ្លែងអំណរគុណដល់គណៈគ្រប់គ្រងគ្រឹះស្ថានសិក្សារដ្ឋ និងឯកជនទាំងអស់ ដែលចូលរួមជាមួយរាជរដ្ឋាភិបាល ក្នុងការប្រយុទ្ធប្រឆាំងនឹងជំងឺកូវីដ១៩ ឲ្យធានាបាននូវសុវត្ថិភាព ដល់សិស្សានុសិស្ស បុគ្គលិកអប់រំ មាតាបិតា ក៏ដូចជាសហគមន៍ទាំងមូលផងដែរ។ សម្តេចតេជោ ហ៊ុន សែន បានសរសេរបង្ហោះក្នុង Facebook ទាំងស្រុងយ៉ាងដូច្នេះថា ៕ | 2020-09-08T23:03:00+07:00 | freshnewsasia.com | https://m.freshnewsasia.com/index.php/en/localnews/170315-2020-09-08-09-03-40.html |
02c5242a-eab2-4b1a-9c32-bd5795f0dcd7 | ក្រសួងសុខាភិបាល ទទួលបានឧបករណ៍ ប្រមូលសំណាកជំងឺកូវីដ-១៩ ចំនួន៣ពាន់ឈុត ដើម្បីពង្រឹងវិធានការបង្ការជំងឺនេះ | ក្រសួងសុខាភិបាល ទទួលបាននូវឧបករណ៍ ប្រមូលសំណាកជំងឺកូវីដ-១៩ ចំនួន៣,០០០ឈុត ដើម្បីចូលរួមប្រយុទ្ធនឹងជំងឺរាតត្បាតសកលកូវីដ-១៩ ពីណាហ្គាវើលដ៍បេះដូងសប្បុរស ដែលជាផ្នែកការងារសង្គម របស់ក្រុមហ៊ុនណាហ្គាវើលដ៍ នាថ្ងៃទី០៧ ខែកញ្ញា ឆ្នាំ២០២០។ លោកស្រីវេជ្ជបណ្ឌិត យក់ សម្បត្តិ រដ្ឋលេខាធិការក្រសួងសុខាភិបាល បានឲ្យដឹងថា ។ លោកស្រី យក់ សម្បត្តិ សូមថ្លែងអំណរគុណ យ៉ាងជ្រាលជ្រៅបំផុត ចំពោះការឧបត្ថម្ភគាំទ្រ ជាបន្តបន្ទាប់របស់ក្រុមហ៊ុនណាហ្គាវើលដ៍ ដែលបានឧបត្ថម្ភបរិក្ខារចាំបាច់ ជាច្រើនកន្លងមក។ បរិក្ខារទាំងអស់នេះ ពិតជាមានសារសំខាន់ណាស់ ក្នុងការជួយពង្រឹងវិធានការបង្ការជំងឺកូវីដ-១៩។ ឧបករណ៍ទាំងនេះ រួមមាន៖ បំពង់ផ្ទុកសំណាក ១,០០០ឈុត ឧបករណ៍ប្រមូលសំណាកពីបំពង់ក ១,០០០ ឈុត និងឧបករណ៍ប្រមូលសំណាកពីរន្ធច្រមុះ ១,០០០ឈុត។ បំពង់ផ្ទុកសំណាក គឺជាបំពង់សម្រាប់ប្រមូល និងរក្សាសំណាកដែលមានវីរុស ដូចជា វីរុសកូវីដ-១៩ ប៉ារ៉ាស៊ីត ដែលឆ្លងទៅមនុស្សតាមរយៈសត្វល្អិត និងមីកូប្លាស្មា។ បំពង់នេះ គឺជាបំពង់ប្លាស្ទិកដែលមានគម្របបិទជិត និងអាចរក្សាសំណាកបាន៤៨ម៉ោង នៅក្នុងសីតុណ្ហភាពត្រជាក់នៅក្នុងទូទឹកកក។ ឧបករណ៍ប្រមូលសំណាក មានរូបរាងស្រដៀងទៅនឹងសំឡីត្បារត្រចៀក ដែលមានដងប្លាស្ទិក ទំហំ និងចុងរាងផ្សេងៗគ្នា។ បំពង់ផ្ទុក និងឧបករណ៍ប្រមូល សំណាកជំងឺកូវីដ-១៩ អាចឲ្យក្រសួងសុខាភិបាលប្រមូល និងពិនិត្យរកសំណាកដែលសង្ស័យថាមានជំងឺកូវីដ-១៩ ប្រកបដោយសុវត្ថិភាព។ លោក Pern Chen នាយកគ្រប់គ្រងណាហ្គាវើលដ៍ បានឲ្យដឹងថា ឧបករណ៍ប្រមូលសំណាកទាំងនេះ គឺជាការឧបករណ៍បំពេញបន្ថែម ទៅលើម៉ាស៊ីនធ្វើតេស្ត រកមេរោគកូវីដ-១៩។ លោកថា ឧបករណ៍ទាំងនេះ អនុញ្ញាតឲ្យបុគ្គលិកជួរមុខ របស់ក្រសួងសុខាភិបាល អាចបញ្ជូនសំណាកបានលឿន និងប្រកបដោយសុវត្ថិភាព ដើម្បីធ្វើការវិភាគរកមេរោគ ដោយប្រើម៉ាស៊ីនធ្វើតេស្តទំនើប។ យើងបន្តគាំទ្រដល់ក្រសួងសុខាភិបាល ក្នុងការប្រយុទ្ធនឹងមេរោគកូវីដ-១៩។ គួររំឭកថា ណាហ្គាវើលដ៍បេះដូងសប្បុរស បានឧបត្ថម្ភសរុប នូវម៉ាសមុខ៤ម៉ឺនបន្ទះ, ជែលលាងដៃ៤ពាន់ដប និងទឹកអាល់កុលលាងដៃ៧២០លីត្រ ដែលសរុប ជាទឹកប្រាក់១៥,៤០០ដុល្លារអាមេរិក ដល់ក្រសួងរៀបចំដែនដី នគរូបនីយកម្ម និងសំណង់ អគ្គស្នងការដ្ឋាននគរបាលជាតិ ក្រសួងអប់រំ យុវជន និងកីឡា និងសាលា រាជធានីភ្នំពេញ៕ | 2020-09-08T21:25:00+07:00 | freshnewsasia.com | https://m.freshnewsasia.com/index.php/en/localnews/170300-2020-09-08-07-25-04.html |
64c01689-6a79-40e1-80b4-45a759ef5a11 | មនុស្ស៤៩នាក់ នៅឃុំអូរប្រាសាទ ស្រុកមង្គលបូរី ខេត្តបន្ទាយមានជ័យ ត្រូវបញ្ជូនមកព្យាបាល ក្រោយសង្ស័យមានជំងឺគ្រុនឈីក (Video inside) | យ៉ាងហោចណាស់មានប្រជាពលរដ្ឋទាំងចាស់ទាំងក្មេងចំនួន ៤៩នាក់ រស់នៅភូមិអូរស្ងួត ឃុំអូរប្រាសាទ ស្រុកមង្គលបូរី ខេត្តបន្ទាយមានជ័យ ត្រូវបានមន្ត្រីមូលដ្ឋាន បានបញ្ជូនមកកាន់មន្ទីរបង្អែកស្រុកមង្គលបុរី ដើម្បីសង្គ្រោះនាល្ងាចថ្ងៃទី៧ ខែកញ្ញា ឆ្នាំ២០២០។ លោកវេជ្ជបណ្ឌិត ឡេ ចានសង្វាត ប្រធានមន្ទីសុខាភិបាលខេត្តបន្ទាយមានជ័យ បានបញ្ជាក់ប្រាប់ភ្នាក់ងារព័ត៌មាន Fresh News ឱ្យដឹងថា ក្រុមគ្រូពេទ្យឆ្លើយតបបន្ទាន់របស់ RRT បានសហការជាមួយស្រុកប្រតិបត្តិមង្គលបូរី បានចុះស្រាវជ្រាវ និងអន្តរាគមន៍បន្ទាន់ បន្ទាប់ពីទទួលបានព័ត៌មានបឋមអំពីករណីមានអ្នកសង្ស័យកើតជំងឺគ្រុនឈីកនៅភូមិអូរស្ងួត។ លោកវេជ្ជបណ្ឌិត ឡេ ចានសង្វាត បានបញ្ជាក់ថា រោគសញ្ញាសំខាន់ៗដែលរកឃើញមានគ្រុនក្តៅពី ៣៩-៤០អង្សាសេ មានឈឺសន្លាក់ដៃជើង ឈឺសាច់ដុំ ចេញកន្ទួលក្រហមលើស្បែក វិលមុខ ក្អួតចង្អោរជាដើមសរុបចំនួនអ្នកសង្ស័យកើតជំងឺគ្រុនឈីកនេះមានចំនួន៤៩នាក់ ស្រី២៧នាក់ កុមារ៣៥នាក់ ក្នុងនោះបានបញ្ជូនទៅមន្ទីរពេទ្យខេត្តមង្គលបុរី ចំនួន២៣នាក់ ស្រី ១៣នាក់ ក្នុងនោះមានកុមារា ៨នាក់កុមារី៧នាក់។ ក្រុមគ្រូពេទ្យបានបូមឈាមចំនួន ២៣នាក់ កុមារ១៥នាក់ ដើម្បីបញ្ជូនមកធ្វើតេស្តស្រាវជ្រាវរកមើលមេរោគគ្រុនឈីក នេះនៅវិទ្យាស្ថានប៉ាស្ទ័រ រាជធានីភ្នំពេញបន្តទៀត។ លោកបានឱ្យដឹងបន្តទៀតថា ចំពោះអ្នកផ្សេងទៀតមានសភាព ធូរស្រាលហើយបន្តការតាមដានទៀត។ ក្នុងនោះក្រុមគ្រូពេទ្យ បានធ្វើការអន្តរាគមបន្ទាន់អប់រំពីជំងឺគ្រុនឈីក ការបង្ការ និងការលុបបំបាត់ភ្នាក់ងារចម្លងបានបាញ់ថ្នាំមូស តែខ្វះអាបែត សំណូមពរដាក់អាបែត បន្តតាមដានករណីបន្ថែម និងតាមដាសុខភាពអ្នកសម្រាកពេទ្យ បើមានជំងឺគ្រុនឈីកនេះ ត្រូវរាយយការណ៍ជាបន្តបន្ទាប់អំពីការវិវត្តន៍ថ្មីៗជូនថ្នាក់ដឹកនាំបន្ត៕ | 2020-09-08T21:00:00+07:00 | freshnewsasia.com | https://m.freshnewsasia.com/index.php/en/localnews/170296-2020-09-08-07-00-57.html |
2cab3fc2-a837-4d9f-87e2-6fe0bbaf84c4 | អភិបាលខេត្តបាត់ដំបង អំពាវនាវឲ្យសិស្សខិតខំរៀនសូត្របន្ថែមទៀត ទោះបីកំពុងប្រឈមជំងឺរាតត្បាតកូវីត-១៩ | លោក ងួន រតនៈ អភិបាលខេត្តបាត់ដំបង បានដឹកនាំក្រុមការងារ និងប្រធានមន្ទីរអប់រំ យុវជន និងកីឡា ចុះត្រួតពិនិត្យ និងចែកសម្ភារការពារជំងឺកូវីដ-១៩ ដល់សិស្សានុសិស្សនៅវិទ្យាល័យនេតយ៉ង់ កាលពីថ្ងៃទី៧ ខែកញ្ញា ឆ្នាំ២០២០។ លោកអភិបាលខេត្តបានថ្លែងថា ក្នុងការអនុញ្ញាតឱ្យសិស្សចូលរៀនក្នុងដំណាក់កាលទី២ មានសិស្សថ្នាក់ទី៩ និងថ្នាក់ទី១២ របស់ក្រសួងអប់រំ ពេលនេះសូមលោកគ្រូ អ្នកគ្រូត្រូវគិតគូរអំពីបញ្ហាសុខភាពទាំងអស់គ្នា ពោលគឺពេលមកបង្រៀនអ្នកគ្រូ លោកគ្រូ និងសិស្ស ត្រូវអនុវត្តពាក់ម៉ាសការពារទាំងអស់គ្នា ហើយបើមានការខ្វះខាតសូម រាយការណ៍មកអាជ្ញាធរក្រុង ដើម្បីផ្ដល់ជូនបន្ថែម។ លោកអភិបាលបានណែនាំដល់លោកគ្រូ អ្នកគ្រូ ជួយរៀបចំកន្លែងអង្គុយឱ្យមានគម្លាតពីសិស្សម្នាក់ ទៅម្នាក់ទៀត ចម្ងាត១ម៉ែត្រកន្លះ ឱ្យស្របតាមការណែនាំរបស់ក្រសួងសុខាភិបាល និងជំរុញឱ្យសិស្សឧស្សាហ៍លាងដៃជាមួយអាល់កុល ឬសាប៊ូជាប្រចាំ មុនពេលចូលរៀន ក្នុងនោះដែរ ប្រសិនបើលោកគ្រូ អ្នកគ្រូឆែកមើលសុខភាព សិស្សណាម្នាក់មានអាការៈ មិនស្រួលសូមប្រញាប់ទំនាក់ទំនងទៅកាន់គ្រូពេទ្យជាបន្ទាន់។ ទន្ទឹមនឹងនោះ លោកអភិបាលខេត្ត ក៏បានអំពាវនាវដល់សិស្សានុសិស្សខិតខំយកចិត្តទុកដាក់ឲ្យបានខ្ពស់ក្នុងរៀនសូត្របន្ថែមទៀត ទោះបីយើងកំពុងប្រឈមមុខជាមួយជំងឺរាតត្បាតកូវីត-១៩នេះក៏ដោយ។ សូមបញ្ជាក់ថា អាជ្ញាធរខេត្តបាននាំយកអំណោយដែលបានផ្ដល់ជូនលោក អឿម ឃឿម នាយកវិទ្យាល័យនេតយ៉ង់មានដូចជា ម៉ាស៊ីនវាស់កម្តៅចំនួន២ អាកុលពីរ២កាន និង ម៉ាសចំនួន៣០០០ម៉ាស៕ | 2020-09-08T17:59:00+07:00 | freshnewsasia.com | https://m.freshnewsasia.com/index.php/en/localnews/170272-2020-09-08-03-59-11.html |
30b45186-85e0-43ad-83e5-a04e8c365fb9 | រដ្ឋមន្ត្រីការពារជាតិកម្ពុជា-វៀតណាម បេីកកិច្ចសន្ទនាតាមប្រព័ន្ធវីដេអូ ស្តីពីការពង្រឹងសហប្រតិបត្តិការវិស័យការពារជាតិ និងការទប់ស្កាត់ជំងឺកូវីដ-១៩ | នៅថ្ងៃទី០៨ ខែកញ្ញា ឆ្នាំ២០២០នេះ សម្តេចពិជ័យសេនា ទៀ បាញ់ ឧបនាយករដ្ឋមន្ត្រី រដ្ឋមន្ត្រីក្រសួងការពារជាតិកម្ពុជា បានជួបសន្ទនាគ្នាជាមួយ នាយឧត្តមសេនីយ៍ ង៉ូ ស៊ុនលិច្ស រដ្ឋមន្ត្រីក្រសួងការពារជាតិវៀតណាម តាមរយៈប្រព័ន្ធទូរគមនាគមន៍ (Hotline) ស្តីពីការពង្រឹងកិច្ចសហប្រតិបត្តិការរវាងក្រសួងការពារជាតិ នៃប្រទេសទាំងពីរ និងកិច្ចសហប្រតិបត្តិការទប់ស្កាត់ជំងឺកូវីដ-១៩។ កិច្ចសន្ទនារបស់សម្តេចពិជ័យសេនា ទៀ បាញ់ បានផ្តេីមចេញពីទីស្តីការគណៈរដ្ឋមន្ត្រី ដោយមានការចូលរួមពីសំណាក់ថ្នាក់ដឹកនាំក្រសួងការពារជាតិ ថ្នាក់ដឹកនាំ អគ្គមេបញ្ជាការនៃកងយោធពលខេមរភូមិន្ទ មួយចំនួនផងដែរ៕ | 2020-09-08T17:26:00+07:00 | freshnewsasia.com | https://m.freshnewsasia.com/index.php/en/localnews/170269-2020-09-08-03-26-05.html |
c27b5204-b701-4153-980e-fc4a05908494 | វីវរហើយ!គ្លីនិកនិងសម្ភព“ឈីសម្ភ័ស” មានអ្នកជំងឺម្នាក់ប្រតិកម្មថ្នាំស្លាប់, ម្ចាស់គ្លីនិកថា ស្លាប់មកពីអួលបបរ… | គ្លីនិក និងសម្ភពយីហោ “ឈីសម្ភ័ស” សង្ស័យក្រុមគ្រូពេទ្យគ្មានជំនាញក្នុងការព្យាបាល ធ្វើឲ្យអ្នកជំងឺម្នាក់មានអាការៈក្ដៅខ្លួន ចុកពោះ ឈឺក្រពះបន្តិចបន្ទួច ប្រតិកម្មនឹងថ្នាំបណ្ដាលឲ្យស្លាប់គួរឱ្យសោកស្ដាយបំផុត ខណៈគ្រូពេទ្យអះអាងថា អ្នកជំងឺស្លាប់មកពីអួលបបរ ។ ហេតុការណ៍នេះបានកើតឡើងកាលពីល្ងាចថ្ងៃទី២ ខែកញ្ញា ឆ្នាំ២០២០ ស្ថិតនៅក្នុងគ្លីនិក និងសម្ភពយីហោ “ឈីសម្ភ័ស” តាមផ្លូវជាតិលេខ៨ ខាងកើតវង្វង់មូលស្វាយអន្ទរ ប្រហែល២៥០ម៉ែត្រ ស្ថិតនៅភូមិស្វាយអន្ទរទី១ ឃុំស្វាយអន្ទរ ស្រុកស្វាយអន្ទរ។ ជនរងគ្រោះ ឈ្មោះ មួង ពុំ អាយុ៦២ឆ្នាំ រស់នៅភូមិស្វាយគន់ ឃុំជ្រៃ ស្រុកស្វាយអន្ទរ ។ ប្រពន្ធជនរងគ្រោះ ឈ្មោះ សឿ ភាព អាយុ៤៥ឆ្នាំ បានរៀបរាប់នៅថ្ងៃទី៧ ខែកញ្ញា ឆ្នាំ២០២០ថា មុនពេលកើតហេតុ ប្ដីរបស់គាត់គ្រាន់តែមានអាការៈក្ដៅខ្លួន ចុកពោះ ឈឺក្រពះបន្តិចបន្ទួចប៉ុណ្ណោះ ។ លុះដល់ព្រឹកថ្ងៃទី១ ខែកញ្ញា គាត់និងប្ដីបានជិះម៉ូតូឌុបគ្នាទៅគ្លីនិក និងសម្ភពយីហោ “ឈីសម្ភ័ស” ។ អ្នកស្រី សឿ ភាព បន្តថា លុះពេលទៅដល់ គ្រូពេទ្យបានពិនិត្យថតអេកូ រួចប្រាប់ថា ប្ដីអ្នកស្រីរលាក ក្រពះ និងរលាកទងប្រម៉ាត់ ។ បន្ទាប់មកគ្រូពេទ្យបានឲ្យប្ដីអ្នកស្រីសម្រាកនៅគ្លីនិកនោះ ហើយបានរៀបចំថ្នាំចាក់ផង លេបផង និងដាក់សេរ៉ូមឱ្យផងដែរ តែអាការៈរបស់ប្ដីអ្នកស្រីកាន់តែធ្វើទុក្ខធ្ងន់ទៅៗ រហូតដល់ល្ងាចថ្ងៃទី២ ខែកញ្ញា ក៏លែងដឹងខ្លួន សន្លប់បាត់បង់ស្មារតី រួចក៏ដាច់ខ្យល់ស្លាប់តែម្តង ។ ភ្លាមៗនោះ ក្រុមគ្រូពេទ្យបានដឹកសពប្ដីអ្នកស្រីចេញពីគ្លីនិក បញ្ជូនទៅមន្ទីរពេទ្យបង្អែកខេត្តព្រៃវែង ដើម្បីគេចពីការទទួលខុសត្រូវ ។ ពេលទៅដល់មន្ទីរពេទ្យបង្អែកខេត្តព្រៃវែង គ្រូពេទ្យនៅទីនោះប្រាប់ថា ជួយមិនបានទេ ព្រោះអ្នកជំងឺស្លាប់បាត់ទៅហើយ ទើបក្រុមគ្រួសារគាត់ដឹកសពប្ដីមកធ្វើបុណ្យនៅផ្ទះតែម្ដង។ ប្រពន្ធជនរងគ្រោះបញ្ជាក់ថា ក្រោយពេលប្ដីអ្នកស្រីស្លាប់ ខាងគ្លីនិក និងសម្ភព “ឈីសម្ភ័ស” អាចមានចេតនាមិនចង់ឲ្យអ្នកស្រីប្តឹងផ្ដល់ ក៏បានប្រគល់លុយចំនួន១,០០០,០០០រៀល ដើម្បីធ្វើជាចូលបុណ្យសព និងមិនយកថ្លៃព្យាបាលទេ។ ពាក់ករណីនេះ ភាគីខាងគ្លីនិក និងសម្ភពយីហោ “ឈី សម្ភ័ស” បានបំភ្លឺថា ខាងគ្រូពេទ្យបានព្យាបាលតាមបច្ចេកទេសត្រឹមត្រូវ រីឯអ្នកជំងឺស្លាប់ គឺដោយសារអួល ពេលស្រីជាប្រពន្ធរបស់អ្នកជំងឺបញ្ចុកបបរ៕ | 2020-09-08T16:47:59+07:00 | kbnnews.com | https://kbn.news/archives/180132 |
de0a5c28-157c-4c40-bcbb-dc7e5da9c6d3 | TOP NEWS: ថ្ងៃនេះក្រសួងសុខាភិបាលប្រកាសពីការជាសះស្បើយអ្នកជំងឺកូវីដ១៩ ម្នាក់ថ្មីទៀត ខណៈករណីឆ្លងថ្មីមិនមានឡើយ (Video inside) | ក្រសួងសុខាភិបាល នៅព្រឹកថ្ងៃទី០៨ ខែកញ្ញា ឆ្នាំ២០២០នេះ បានចេញសេចក្ដីប្រកាសព័ត៌មាន ស្ដីពី ករណីជាសះស្បើយអ្នកជំងឺកូវីដ១៩ ម្នាក់ថ្មីទៀត និងមិនមានរកឃើញករណីវិជ្ជមានវីរុសកូវីដ-១៩ ថ្មីនោះឡើយ។ ករណីជាសះស្បើយនេះ ជាបុរសជនជាតិបារាំង អាយុ៣០ឆ្នាំ មានអាសយដ្ឋានស្នាក់នៅផ្លូវ២៩៤ រាជធានីភ្នំពេញ ជាអ្នកធ្វើដំណើរមកពី ប្រទេសបារាំង បន្តជើងហោះហើរនៅប្រទេសចិន (តៃវ៉ាន់) មកដល់រាជធានីភ្នំពេញនៅថ្ងៃទី ៣០ ខែសីហា ឆ្នាំ២០២០ ត្រូវបានព្យាបាលជាសះស្បើយ ដោយទទួលបានលទ្ធផលតេស្ត អវិជ្ជមានវីរុសកូវីដ-១៩ ចំនួន០២ដង និងត្រូវបានអនុញ្ញាតឱ្យ ចេញពីមន្ទីរពេទ្យមិត្តភាពខ្មែរ-សូវៀត។ សូមជម្រាបថា គិតត្រឹមម៉ោង០៧៖០០ព្រឹក ថ្ងៃទី០៨ ខែកញ្ញា ឆ្នាំ២០២០ នៅកម្ពុជារកឃើញអ្នកឆ្លងជំងឺកូវីដ១៩ សរុប២៧៤នាក់ (ស្រី្ត ៥៤នាក់ និងបុរស ២២០នាក់) ក្នុងនោះចំនួនអ្នកព្យាបាលជាសះស្បើយ សរុបទូទាំងប្រទេស មានចំនួន ២៧៣នាក់ (ស្រ្តី៥៤នាក់ និងបុរស ២១៩នាក់) និង អ្នកកំពុងសម្រាកព្យាបាលមានចំនួន០១នាក់ ជាបុរសត្រូវបានបញ្ជូនមកពីមណ្ឌលសុខភាពចាក់អង្រែ រាជធានីភ្នំពេញ ទៅសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀតវិញ៕ | 2020-09-08T14:51:00+07:00 | freshnewsasia.com | https://m.freshnewsasia.com/index.php/en/localnews/170257-2020-09-08-00-51-27.html |
df42588f-ca68-42e4-8392-3b8544520e80 | នេះជាមុខចោរ ! ដែលលួចកាបូបនិងទ្រព្យមានតម្លៃ អ្នកជំងឺក្នុងមន្ទីរពេទ្យ | បុរសសាច់ដុំធំៗកម្លាំងដូចសត្វដំរីម្នាក់ ត្រូវបានកម្លាំងសមត្ថកិច្ចនគរបាលក្រុងខេមរភូមិន្ទ ធ្វើការឃាត់ខ្លួននាំមកចាត់ការតាមផ្លូវច្បាប់ កាលពីវេលាម៉ោង១៩ និង៣០នាទីយប់ ថ្ងៃទី០៦ ខែកញ្ញា ឆ្នាំ២០២០ បន្ទាប់ពីរូបគេបានធ្វើសកម្មភាពលួចកាបូបលុយរបស់អ្នកជំងឺ នៅក្នុងមន្ទីរពេទ្យបង្អែកខេត្តកោះកុង។ ជនសង្ស័យជាមុខសញ្ញាចូលលួចកាបូបលុយ និងទ្រព្យសម្បតិ្តអ្នកជំងឺនៅក្នុងមន្ទីរពេទ្យដែលត្រូវសមត្ថកិច្ចចាប់ខ្លួននេះ មានឈ្មោះ ទេព ផល្លី ហៅធី អាយុ៣៣ឆ្នាំ មុខរបរមិនពិតប្រាកដ ទីលំនៅបច្ចុប្បន្នភូមិ២ សង្កាត់ដងទង់។ ដកហូត កាបូបស្ពាយ១, ទូរស័ព្ទ១គ្រឿង លុយខ្មែរ៧ម៉ឺនរៀល,លុយថៃ២២០បាត , លោហធាតុពណ៌មាស ខ្សែក១ខ្សែ , ចិញ្ចៀន ១វង់ និងឯកសារមួយចំនួន(របស់ជនរងគ្រោះ) ។ ចំណែក ជនរងគ្រោះឈ្មោះ ហេង អៀក ភេទស្រី អាយុ៥៦ឆ្នាំ ជនជាតិខ្មែរទីលំនៅវរ៣០៣ ឃុំប៉ាក់ខ្លង ស្រុកមណ្ឌលសីមា ដែលបានមកសម្រាកព្យាបាលនៅមន្ទីរពេទ្យខេត្ត ស្ថិតនៅក្នុងភូមិ១ សង្កាត់ស្មាច់មានជ័យ អាគារជួរទី២ បន្ទប់លេខ២។ សមត្ថកិច្ច បានឲ្យដឹងថា ក្រោយពីទទួលពាក្យបណ្តឹងរបស់ស្រ្តីរងគ្រោះថា មានជនមិនស្គាល់មុខលួចកាបូបលុយរបស់ខ្លួន កម្លាំងជំនាញ សហការជាមួយប៉ុស្តិ៍រដ្ឋបាលស្មាច់មានជ័យ បានចុះស្រាវជ្រាវរហូតកំណត់មុខសញ្ញាជនសង្ស័យបាន ឈានដល់ការចាប់ខ្លួន ព្រមទាំងដកហូតវត្ថុតាងខាងលើដូចខាងលើ។ ជនសង្ស័យ ត្រូវសមត្ថកិច្ចបញ្ជូនទៅការិយាល័យជំនាញ នៃស្នងការដ្ឋាននគរបាលខេត្តកោះកុង ដើម្បីធ្វើការសាកសួរ និងកសាងសំណុំរឿងចាត់ការតាមផ្លូវច្បាប់ស។ ដោយឡែក វត្ថុតាងសមត្ថកិច្ចបានប្រគល់ជូនស្រ្តីរងគ្រោះជាម្ចាស់វិញ៕ | 2020-09-08T09:41:34+07:00 | kbnnews.com | https://kbn.news/archives/180040 |
649b4421-a559-4dc7-b0a0-4488d6118f6d | អេស្ប៉ាញក្លាយជាប្រទេសទី១ក្នុងតំបន់អឺរ៉ុបខាងលិច ដែលមានអ្នកឆ្លងជំងឺកូវីដ១៩សរុបកន្លះលាននាក់ | អេស្ប៉ាញក្លាយជាប្រទេសដំបូងក្នុងតំបន់អឺរ៉ុបខាងលិច ដែលមានអ្នកឆ្លងជំងឺកូវីដ១៩ សរុបលើសកន្លះលាននាក់ ខណៈពេលដែលអ្នកឆ្លងសរុបនៅជុំវិញពិភពលោកកើនឡើងដល់ចំនួនជាង ២៧ លាននាក់ ដែលក្នុងនោះអ្នកស្លាប់សរុបជិត ៩ សែននាក់។ ទិន្នន័យពីក្រសួងសុខាភិបាលរបស់ប្រទេសអេស្ប៉ាញ បង្ហាញថា អ្នកឆ្លងជំងឺកូវីដ១៩ សរុប រហូតមកដល់ថ្ងៃអង្គារនេះ មានចំនួន ៥២៥.៥៤៩ និងអ្នកស្លាប់សរុបក្នុងប្រទេសនេះ មានចំនួន ២៩.៥១៦ នាក់។ ចំណែកប្រទេសបារាំងវិញ មានអ្នកឆ្លងសរុប ៣៦៧.១៧៤ នាក់ និងមានអ្នកស្លាប់ចំនួន ៣០.៧៣២ នាក់ ខណៈប្រទេសអង់គ្លេសមានអ្នកឆ្លងសរុប ៣៥២.៤៥១ នាក់ នឹងអ្នកស្លាប់សរុប ៤១.៦៤៣ នាក់។ នេះបើតាមទិន្នន័យរបស់សាកលវិទ្យាល័យ Johns Hopkins ក្នុងសហរដ្ឋអាមេរិក។ អ្នកជំនាញខ្លះជឿថា ការកើនឡើងនៃការឆ្លងជំងឺកូវីដ១៩ ក្នុងប្រទេសអេស្ប៉ាញ គឺដោយសារតែវប្បធម៌ចូលចិត្តជួបជុំគ្នារបស់ប្រទេសនេះ។ ចំណែកអ្នកខ្លះទៀតបន្ទោសថាករណីឆ្លងថ្មីៗកើនឡើងច្រើន ដោយសារការខ្វះខាតការតាមដានរកអ្នកដែលស្ថិតនៅជិតអ្នកកើតជំងឺកូវីដ១៩ និងការបើកដំណើរការសកម្មភាពក្នុងប្រទេសឡើងវិញឆាប់រហ័សពេក៕ | 2020-09-08T07:00:00+07:00 | khmer.voanews.com | https://khmer.voanews.com/a/spain-becomes-first-nation-in-western-europe-to-record-500000-total-covid-19-cases/5575475.html |
d2ecb8df-d741-4b3b-b3a3-71b3d5ef2946 | មូលនិធិមហាគ្រួសារកងរាជអាវុធហត្ថខេត្តកណ្ដាល នាំថវិកា និងគ្រឿងឧបភោគ ប្រគល់ជូនមន្ត្រីអាវុធហត្ថ៤គ្រួសារ ដែលមានជំងឺ និងឆ្លងទន្លេ | មូលនិធិមហាគ្រួសារកងរាជអាវុធហត្ថ ខេត្តកណ្តាល នៅថ្ងៃទី០៧ ខែកញ្ញា ឆ្នាំ២០២០នេះ បាននាំថវិកា និងគ្រឿងឧបភោគបរិភោគ ទៅប្រគល់ជូនដល់ក្រុមគ្រួសារមន្ត្រីកងរាជអាវុធហត្ថចំនួន៤គ្រួសារ ដែលកំពុងមានជំងឺ និងឆ្លងទន្លេ នៅស្រុកមុខកំពូល ស្រុកល្វាឯម និងស្រុកពញាឮ។ ដំណើរការនេះដឹកនាំដោយ លោកវរសេនីយ៍ឯក ច័ន្ទ សារ៉ាដែន មេបញ្ជាការរង កងរាជអាវុធហត្ថខេត្តកណ្តាល តំណាងឧត្តមសេនីយ៍ត្រី សំ តុលា មេបញ្ជាការកងរាជអាវុធហត្ថខេត្តកណ្តាល។ ជំនួសមុខឱ្យលោកឧត្តមសេនីយ៍ សំ តុលា, លោក ច័ន្ទ សារ៉ាដែន បានលើកឡើងថា «អរគុណសន្តិភាព» ដឹងគុណស្ថាបនិកមគ្គុទ្ទេសក៍ឯក និងប្រតិបត្តិករនយោបាយឈ្នះ-ឈ្នះ ដែលបាននាំមកនូវសន្តិភាព ការឯកភាពជាតិពេញលេញ និងមានការរីកចំរើនជាលំដាប់។ លោកអនុសេនីយ៍ឯក ឈួន វណ្ណធី មេបញ្ជាការរង មូលដ្ឋានស្រុកមុខកំពូល មានជំងឺវះកាត់ភ្នែកទទួលបានថវិកា ចំនួន ១,៤៦៥,០០០រៀល និងគ្រឿងឧបភោគបរិភោគមួយចំនួនទៀត ស្ថិតនៅក្នុងស្រុកមុខកំពូល។ គ្រួសារឆ្លងទន្លេ លោកអនុសេនីយ៍ឯក អុឹម អាន ជំនួយការមូលដ្ឋាន ស្រុកមុខកំពូល ទទួលបានថវិកា ១,៤៨៥,០០០រៀល និងសម្ភារមួយចំនួនទៀត ស្ថិតនៅក្នុងស្រុកមុខកំពូល។ គ្រួសារឆ្លងទន្លេ លោកអនុសេនីយ៍ទោ អ៊ុ ភារក្ស ជំនួយការមូលដ្ឋានស្រុកល្វាឯម ទទួលបានថវិកាចំនួន ១,៣១៥,០០០រៀល និងសម្ភារមួយចំនួនទៀត ស្ថិតនៅក្នុងស្រុកល្វាឯម។ គ្រួសារឆ្លងទន្លេ លោកអនុសេនីយ៍ទោ ណែត សីហា ជំនួយការមូលដ្ឋាន ស្រុកពញាឮ ទទួលបានថវិកាចំនួន ៩៧០,០០០រៀល និងសម្ភារមួយចំនួនទៀត ស្ថិតនៅក្នុងស្រុកពញាឮ។ ក្នុងឱកាសនោះដែរ ក្រុមគ្រួសារទាំង៤ បានសំដែងនូវសេចក្តីអំណរគុណ និងជូនពរដល់លោកឧត្តមសេនីយ៍មេបញ្ជាការ ព្រមទាំងមហាគ្រួសារកងរាជអាវុធហត្ថទាំងអស់ឱ្យមានសុខភាពល្អ និងទទួលបានជោគជ័យគ្រប់ភារកិច្ច៕ | 2020-09-08T01:55:00+07:00 | freshnewsasia.com | https://m.freshnewsasia.com/index.php/en/localnews/170240-2020-09-07-11-55-57.html |
1afb84d8-3a7e-4589-8006-62f23131e894 | អភិបាលខេត្តតាកែវ ណែនាំមន្ទីរពាក់ព័ន្ធ និងអាជ្ញាធរមូលដ្ឋានផ្សព្វផ្សាយដល់ពលរដ្ឋឱ្យចេះការពារខ្លួនពីជំងឺកូវីដ១៩ កំឡុងភ្ជុំបិណ្ឌ | នៅក្នុងកិច្ចប្រជុំគណៈបញ្ជាការឯកភាពរដ្ឋបាលខេត្តតាកែវ នាព្រឹកថ្ងៃទី០៧ ខែកញ្ញា ឆ្នាំ២០២០២នេះ អភិបាលខេត្តតាកែវ លោក អ៊ូច ភា បានណែនាំដល់មន្ទីរធម្មការ និងសាសានា និងមន្ទីរសុខាភិបាលខេត្ត ត្រូវសហការជាមួយអាជ្ញាធរមូលដ្ឋាន ធ្វើការផ្សព្វផ្សាយអបរំ ប្រជាពលរដ្ឋឱ្យបង្កើនការប្រុងប្រយ័ត្ន ដោយរក្សាគន្លាតសុវត្ថិភាព ត្រូវពាក់ម៉ាស លាងដៃ និងអាល់កុល នៅកំឡុងបុណ្យភ្ជុំបិណ្ឌ។ លោក អ៊ូច ភា បានបន្តថា នៅក្នុងកំឡុងពេលកាន់បិណ្ឌ និងបុណ្យភ្ជុំបិណ្ឌដែលមានរយៈពេល១៥ថ្ងៃនេះ ប្រជាពលរដ្ឋពុទ្ធបរិស័ទគ្រប់ទិសទីនឹងមកជួបជុំគ្នាចូលរួមកាន់បិណ្ឌ និងបោះបាយបិណ្ឌនៅគ្រប់ទីវត្តអារាម ដូច្នោះមន្ទីរពាក់ព័ន្ធ និងអាជ្ញាធក្រុងស្រុកទាំងអស់ត្រូវផ្សព្វផ្សាយណែនាំដល់គ្រប់វត្តអារាម ត្រូវដាក់អាល់កុល និងសាប៊ូសម្រាប់លាងដៃឱ្យប្រជាពុទ្ធបរិស័ទ្ធលាងដៃ ឱ្យបានត្រឹមត្រូវ ជាពិសេសបន្តផ្សព្វផ្សាយដល់ប្រជាពលរដ្ឋដែលមកកាន់បិណ្ឌ ត្រូវប្រកាន់ភ្ជាប់នូវអនាម័យ ពាក់ម៉ាស រក្សាគន្លាតសុវត្ថិភាព នឹងអនុវត្តអោយបានត្រឹមត្រូតាមការណែនាំរបស់ក្រសួងសុខាភិបាល។ នៅក្នុងឱកាសនោះដែរ លោកអភិបាលខេត្តតាកែវ ក៏បានណែនាំដល់កម្លាំងសមត្ថកិច្ចទូទាំងខេត្តត្រូវយកចិត្តទុកដាក់ពង្រឹងសន្តិសុខ សុវត្ថិភាពដល់ប្រជាពលរដ្ឋនៅក្នុងពិធីបុណ្យកាន់បុណ្យនេះឱ្យបានល្អប្រសើរ និងត្រូវធ្វើការទប់ស្កាត់ឱ្យបានរាល់បទល្មើសដែលកើតឡើងនៅក្នុងមូលដ្ឋានរបស់ខ្លួន៕ | 2020-09-08T01:20:00+07:00 | freshnewsasia.com | https://m.freshnewsasia.com/index.php/en/localnews/170237-2020-09-07-11-20-33.html |
7e231e2e-663e-40bd-8cf5-89ca51f96e16 | បើកសាលារៀនឡើងវិញ! អភិបាលខេត្តកំពង់ចាម ចុះត្រួតពិនិត្យ និងផ្ដល់សម្ភារការពារជំងឺកូវីដ គ្រប់វិទ្យាល័យ ក្នុងក្រុងកំពង់ចាម | ថ្ងៃបើកសាលារៀនឡើងវិញក្រោយបិទអស់រយៈពេល៦ខែ ដោយសារតែវិបត្តិរាតត្បាតជំងឺកូវីដ-១៩ នៅថ្ងៃទី០៧ ខែកញ្ញា ឆ្នាំ២០២០នេះ លោក អ៊ុន ចាន់ដា អភិបាលខេត្តកំពង់ចាម បានដឹកនាំក្រុមការងារ ចុះត្រួតពិនិត្យ និងចែកសម្ភារការពារជំងឺកូវីដ-១៩ ដល់សិស្សានុសិស្សនៅវិទ្យាល័យព្រះសីហនុ និងវិទ្យាល័យទាំងអស់ ក្នុងក្រុងកំពង់ចាម។ លោកអភិបាលខេត្ត បានថ្លែងថា ក្នុងការអនុញ្ញាតឱ្យសិស្សចូលរៀនក្នុងដំណាក់កាលទី២ មានសិស្សថ្នាក់ទី៩ និងថ្នាក់ទី១២ របស់ក្រសួងអប់រំយុវជន និងកីឡានាពេលនេះសូមលោកគ្រូ អ្នកគ្រូត្រូវគិតគូរអំពីបញ្ហាសុខភាពទាំងលោកគ្រូ អ្នកគ្រូ និងសិស្សានុសិស្ស ពោលគឺពេលមកបង្រៀនអ្នកគ្រូ លោកគ្រូ និងសិស្ស ត្រូវអនុវត្តពាក់ម៉ាសការពារទាំងអស់គ្នា ហើយបើមានការខ្វះខាតសូមរាយការណ៍មកអាជ្ញាធរក្រុង ដើម្បីផ្ដល់ជូនបន្ថែម។ លោលោក អ៊ុន ចាន់ដា ក៏បានណែនាំដល់លោកគ្រូ អ្នកគ្រូសូមជួយរៀបចំកន្លែងអង្គុយឱ្យមានគម្លាតពីសិស្សម្នាក់ ទៅម្នាក់ទៀត ចម្ងាយ ១ម៉ែត្រកន្លះ ឱ្យស្របតាមការណែនាំរបស់ក្រសួងសុខាភិបាល និងជំរុញឱ្យសិស្សឧស្សាហ៍លាងដៃជាមួយអាល់កុល ឬសាប៊ូជាប្រចាំ មុនពេលចូលរៀន ក្នុងនោះដែរប្រសិនបើលោកគ្រូ អ្នកគ្រូឆែកមើលសុខភាពសិស្សណាមានអាការៈមិនស្រួលសូមប្រញាប់ទំនាក់ទំនងទៅកាន់គ្រូពេទ្យជាបន្ទាន់។ ទន្ទឹមនឹងនោះ លោកអភិបាលខេត្តបានជំរុញឱ្យខាងសាលាបង្កើតគណៈកម្មការ ដើម្បីត្រួតពិនិត្យសិស្សឱ្យបានឆាប់រហ័សដែលក្នុងនោះតម្រូវឱ្យមានសំណាងរបស់សាលា និងអាជ្ញាធរសង្កាត់ និងក្រុមគ្រូពេទ្យ ១នាក់ផងដែរ។ សូមបញ្ជាក់ថា អំណោយដែលបានផ្ដល់ជូននាពេលនោះមាន៖ វិទ្យាល័យព្រះសីហនុ ទទួលបានម៉ាស ១០០០, អាល់កុល ២កាន, វិទ្យាល័យដីដុះ ទទួលបានម៉ាសចំនួន៥០០ និងអាល់កុល១កាន, វិទ្យាល័យសំបួរមាស ទទួលបានម៉ាសចំនួន៥០០ អាល់កុល១កាន, វិទ្យាល័យបឹងកុក ទទួលបានម៉ាសចំនួន៥០០ អាល់កុល១កាន, វិទ្យាល័យ ហ៊ុន សែន កំពង់ចាម ម៉ាសចំនួន៥០០ អាល់កុល១កាន និងអនុវិទ្យាល័យទួលថ្ម ទទួលបានម៉ាសចំនួន ៥០០ និងអាល់កុល ១កានផងដែរ៕ | 2020-09-08T01:07:00+07:00 | freshnewsasia.com | https://m.freshnewsasia.com/index.php/en/localnews/170235-2020-09-07-11-07-12.html |
179b0e4c-aea0-4626-85e5-a60739a6b38f | អាស៊ី-អឺរ៉ុប អនុម័តសេចក្ដីថ្លែងការណ៍ថ្នាក់រដ្ឋមន្ត្រីការបរទេសនៃស្ដីពីជំងឺកូវីដ-១៩ (Video inside) | នៅថ្ងៃទី០៧ ខែកញ្ញា ឆ្នាំ២០២០នេះ រដ្ឋមន្រ្តីការបរទេសនៃកិច្ចប្រជុំអាស៊ី-អឺរ៉ុប (Asia-EuropeMeeting-ASEM) តំណាងដោយកម្ពុជាជាប្រទេសម្ចាស់ផ្ទះរៀបចំកិច្ចប្រជុំកំពូលអាស៊ី-អឺរ៉ុប លើកទី១៣ សហភាពអឺរ៉ុប និងអាល្លឺម៉ង់ជាស្ថាប័ន/ប្រទេសសម្របសម្រួលក្រុមអឺរ៉ុប សិង្ហបុរីជាប្រទេសសម្រួលក្រុមអាស៊ាន និងរុស្ស៊ីជាប្រទេសសម្របសម្រួលក្រុមប្រទេសអាស៊ីភាគឦសាន និងអាស៊ីខាងត្បូងបានអនុម័តសេចក្ដីថ្លែងការណ៍ថ្នាក់រដ្ឋមន្ត្រីការបរទេស នៃកិច្ចប្រជុំអាស៊ី-អឺរ៉ុបស្ដីពីជំងឺកូវីដ-១៩។ នេះបើតាមសេចក្តីប្រកាសរបស់ក្រសួងការបរទេសដែលបណ្ដាញព័ត៌មាន Fresh News ទទួលបាន។ សេចក្តីថ្លែងការណ៍នេះ ឆ្លុះបញ្ចាំងពីស្មារតីនៃកិច្ចសហប្រតិបត្តិការជិតស្និទ្ធរបស់បណ្តាប្រទេសដៃគូ ASEM ដើម្បីឆ្លើយតបដ៏សមស្របទៅនឹងបញ្ហាប្រឈមបង្កឡើងដោយជំងឺឆ្លងកូវីដ-១៩។ រដ្ឋមន្រ្តីទទួលស្គាល់ថាការប្រយុទ្ធប្រឆាំងនឹងជំងឺឆ្លងកូវីដ-១៩នេះតម្រូវឱ្យមានកិច្ចសហប្រតិបត្តិការអន្តរជាតិរួមគ្នាសកម្មភាពដែលមានប្រសិទ្ធភាពរបស់បណ្តាអង្គការអន្តរជាតិនានា និងការគាំទ្រពហុភាគីនិយមពីសំណាក់ដៃគូ ASEM ដោយឈរលើគុណតម្លៃនិងគោលការណ៍របស់អង្គការសហប្រជាជាតិ។ រដ្ឋមន្រ្តីបញ្ជាក់ឡើងវិញ ពីការប្តេជ្ញាចិត្តធ្វើការរួមគ្នាចែករំលែកបទពិសោធន៍ឧត្តម្មានុវត្តន៍ និងព័ត៌មានដោយសេរីមានទំនួលខុសត្រូវតម្លាភាពនិងទាន់ពេលវេលា ដើម្បីគ្រប់គ្រងការរីករាលដាលជំងឺឆ្លងនេះ ឱ្យបានច្បាស់លាស់និងមានប្រសិទ្ធភាព។ រដ្ឋមន្រ្តីបានបញ្ជាក់ពីសារៈសំខាន់នៃបរិយាកាសមួយដែលបើកចំហសេរីយុត្តិធម៌ និងមិនមានការរើសអើង ដែលផ្តល់នូវស្ថានភាពស្មើភាពមិនលំអៀង មានតម្លាភាព និងផ្តល់ផលប្រយោជន៍ទៅវិញទៅមក សម្រាប់ពាណិជ្ជកម្មនិងការវិនិយោគ។ ក្នុងដំណាក់កាលក្រោយជំងឺឆ្លងនេះ រដ្ឋមន្រ្តីប្តេជ្ញាពន្លឿនការស្តារឡើងវិញ នៃសេដ្ឋកិច្ចសង្គមឱ្យប្រកបដោយចីរភាពជំរុញការអភិវឌ្ឍសេដ្ឋកិច្ច និងភាពធន់ផ្នែកហិរញ្ញវត្ថុព្រមទាំងកាត់បន្ថយឱ្យនៅកម្រិតអប្បបរមា ពីលទ្ធភាពនាំទៅរកឱនភាពសេដ្ឋកិច្ចសកលតាមរយៈការស្តារកំណើនសេដ្ឋកិច្ចវិនិយោគការតភ្ជាប់ដោយចីរភាពទស្សនកិច្ចធុរកិច្ច និងទេសចរណ៍ឡើងវិញព្រមទាំងរក្សាស្ថិរភាពទីផ្សារ។ ក្នុងនាមជាម្ចាស់ផ្ទះរៀបចំកិច្ចប្រជុំកំពូលអាស៊ី-អឺរ៉ុប លើកទី១៣ កម្ពុជាផ្តល់សារសំខាន់យ៉ាងខ្លាំង ដោយប្រកាន់ភ្ជាប់នូវវឌ្ឍនភាពនៃដំណើរការ ASEM ក៏ដូចជារក្សាមុខមាត់ និងភាពពាក់ព័ន្ធរបស់ ASEM។ តាមរយៈកិច្ចខិតខំប្រឹងប្រែងរួមគ្នារបស់ដៃគូ ASEM ទាំងអស់កម្ពុជា បានរៀបចំកិច្ចប្រជុំតាមប្រព័ន្ធវីឌីអូជាបន្តបន្ទាប់មានជាអាទិ៍កិច្ចប្រជុំឧត្តមមន្ត្រីអាស៊ី-អឺរ៉ុបចំនួន០១លើក និងកិច្ចប្រជុំឧត្តមមន្ត្រីនៃប្រទេសសម្របសម្រួល ASEM ចំនួន០៣ លើក ដើម្បីសម្រេចបាននូវលទ្ធផល នៃសេចក្តីថ្លែងការណ៍នេះស្របតាមស្មារតីនៃភាពជាដៃគូស្មើភាពនិងកុងសង់ស៊ីសរបស់ ASEM។ កម្ពុជាសូមសម្ដែងនូវការកោតសរសើរយ៉ាងជ្រាលជ្រៅ ចំពោះដៃគូ ASEM ទាំងអស់ ដែលបានផ្តល់កិច្ចសហការចេញសេចក្តីថ្លែងការណ៍ថ្នាក់រដ្ឋមន្រ្តីការបរទេស ASEMនេះ ដែលអត្ថបទទាំងមូលដូចមានជូនភ្ជាប់៕ | 2020-09-08T00:00:00+07:00 | freshnewsasia.com | https://m.freshnewsasia.com/index.php/en/localnews/170222-2020-09-07-10-00-25.html |
0123e385-2c50-43d3-b062-6702e01ec93c | លោក Yoshihide Suga ចង់ឲ្យមានកំណែទម្រង់ក្នុងក្រសួងសុខាភិបាលជប៉ុន ក្រោយជំងឺរាតត្បាតសកលបញ្ចប់ | ប្រធានលេខាធិការគណៈរដ្ឋមន្ត្រីជប៉ុន លោក ស៊ូហ្គា យ៉ូស៊ីហ៊ីដេ (Yoshihide Suga) បាននិយាយនៅក្នុងបទសម្ភាសន៍ជាមួយកាសែតមួយនៅថ្ងៃចន្ទនេះថា រដ្ឋាភិបាលជប៉ុនត្រូវការធ្វើកំណែទម្រង់ក្រសួងសុខាភិបាលរបស់ខ្លួន បន្ទាប់ពីការរាតត្បាតនៃ COVID-19 ត្រូវបានដោះស្រាយ។ នេះបើតាមការចេញផ្សាយដោយសារព័ត៌មាន CNA នៅល្ងាចថ្ងៃចន្ទ ទី០៧ ខែកញ្ញា ឆ្នាំ២០២០។ លោក ស៊ូហ្គា ដែលត្រូវបានគេមើលឃើញថា មនុស្សម្នាក់អាចនឹងត្រូវបានជ្រើសរើស ឱ្យស្នងតំណែងនាយករដ្ឋមន្រ្តីជំនួសលោក អាបេ ស៊ីនហ្សូ ក៏បានបញ្ជាក់ប្រាប់កាសែត យ៉ូមីអ៊ូរិ (Yomiuri) ផងដែរថា ។ ការធ្វើកំណែទម្រង់នេះបានចង្អុលបង្ហាញថា អ្នកនាំពាក្យកំពូលរបស់រដ្ឋាភិបាលជប៉ុនរូបនេះ មានបំណងចង់ធ្វើតាមវិធីផ្ទាល់ខ្លួន និងជំរុញឱ្យមានការផ្លាស់ប្តូរ រចនាសម្ព័ន្ធនៅក្នុងរដ្ឋាភិបាលជប៉ុន បើទោះបីជាគាត់បានសន្យាថា នឹងអនុវត្តគំនិតផ្តួចផ្តើម «នយោបាយសេដ្ឋកិច្ចអាបេ (Abenomics)» របស់លោកនាយករដ្ឋមន្រ្តី អាបេ ដែលទើបតែប្រកាសថា នឹងចុះចេញពីតំណែងនោះក៏ដោយ។ គួរបញ្ជាក់ថា លោក ស៊ូហ្គា ត្រូវបានគេរំពឹងថា នឹងឈ្នះក្នុងការបោះឆ្នោតជ្រើសរើស មេដឹកនាំគណបក្សសេរីប្រជាធិបតេយ្យ (LDP) ដែលគ្រោងនឹងរៀបចំឡើងនៅថ្ងៃទី១៤ ខែកញ្ញា ខាងមុខនេះ និងត្រូវបានគេមើលឃើញទៀតថា មានលទ្ធភាពខ្ពស់ក្នុងការកាន់តំណែងជានាយករដ្ឋមន្រ្តីជប៉ុន ដោយសារតែគណបក្ស LDP មានសំឡេងភាគច្រើននៅក្នុងសភាស្រាប់៕ | 2020-09-07T23:45:00+07:00 | freshnewsasia.com | https://m.freshnewsasia.com/index.php/en/internationalnews/170220-2020-09-07-09-45-53.html |
10e2bf52-52e9-45af-9eaf-8d792fd7b52f | អភិបាលខេត្តតាកែវ ណែនាំមន្ទីរពាក់ព័ន្ធសហការជាមួយអាជ្ញាធរមូលដ្ឋានផ្សព្វផ្សាយនឹងអប់រំ ដល់ពលរដ្ឋឲ្យប្រុងប្រយ័ត្នជំងឺកូវីត១៩ ក្នុងអំឡុងពេលពិធីបុណ្យកាន់បិណ្ឌ | នៅក្នុងកិច្ចប្រជុំគណៈបញ្ជាការឯកភាពរដ្ឋបាលខេត្តតាកែវ នាព្រឹកថ្ងៃចន្ទទី៧ ខែកញ្ញា ឆ្នាំ២០២០២នេះ អភិបាលខេត្តតាកែវលោក អ៊ូច ភា បានណែនាំដល់ មន្ទីរធម្មការ មន្ទីរសុខាភិបាល ត្រូវធ្វើការសហការជាមួយអាជ្ញាធរមូលដ្ឋាន ធ្វើការផ្សព្វផ្សាយក៏ដូចជាអប់រំទៅដល់បងប្អូនប្រជាពលរដ្ឋបង្កើនការប្រុងប្រយ័ត្ន ដោយរក្សាគន្លាតសុវត្ថិភាព ត្រូវពាក់ម៉ាស លាងដៃនិងអាកុល នៅក្នុងអំឡុងដែលពួកគាត់មកចូលរួមពិធីកាន់បិណ្ឌនឹងភ្ជុំបិណ្ឌតាមទីវត្តអារាមនានា។ លោកអភិបាលខេត្តបានបន្តថា នៅក្នុងកំឡុងពេលកាន់បិណ្ឌនឹងភ្ជុំបិណ្ឌរយៈពេល១៥ថ្ងៃនេះ បងប្អូនប្រជាពុទ្ធបរិស័ទ្ធ គ្រប់ទិសទីនឹងមកជួបជុំគ្នា ចូលរួមកាន់បិណ្ឌនឹងបោះបាយបិណ្ឌគ្រប់ទីវត្តអារាម ដូច្នោះមន្ទីរពាក់ព័ន្ធ និងអាជ្ញាធក្រុងស្រុកទាំងអស់ត្រូវផ្សព្វផ្សាយណែនាំដល់គ្រប់វត្តអារាម ត្រូវដាក់អាកុល នឹងសាប៊ូសម្រាប់លាងដៃឲ្យបងប្អូនពុទ្ធបរិស័ទ្ធលាងដៃ អោយបានត្រឹមត្រូវ ពិសេសបន្តផ្សព្វផ្សាយដល់ប្រជាពលរដ្ឋដែលមកកាន់បិណ្ឌ ត្រូវប្រកាន់ភ្ជាប់នូវអនាម័យ ពាក់ម៉ាស រក្សាគន្លាតសុវត្ថិភាព នឹងអនុវត្តអោយបានត្រឹមត្រូតាមការណែនាំរបស់ក្រសួងសុខាភិបាល។ នៅក្នុងឱកាសនោះផងដែរ លោកអភិបាលខេត្តតាកែវ អ៊ូច ភា បានណែនាំដល់កំលាំងសមត្ថកិច្ចទូទាំងខេត្តត្រូវយកចិត្តទុកដាក់ពង្រឹងសន្តិសុខ សុវត្ថិភាពដល់បងប្អូនប្រជាពលរដ្ឋ នៅក្នុងពិធីបុណ្យកាន់បិណ្យនេះឲ្យបានល្អប្រសើរ និងត្រូវធ្វើការទប់ស្កាត់ឲ្យបានរាល់បទល្មើសដែលកើតឡើងនៅក្នុងមូលដ្ឋានរបស់ខ្លួន៕ | 2020-09-07T23:42:00+07:00 | freshnewsasia.com | https://m.freshnewsasia.com/index.php/en/localnews/170218-2020-09-07-09-42-40.html |
36803126-fed6-4a7c-9856-33aa196df340 | ចំនួនអ្នកឆ្លងជំងឺ COVID-19 ក្នុងប្រទេសមីយ៉ាន់ម៉ា បន្តកើនឡើងជាលំដាប់រហូតដល់១,៤៦៤នាក់ហើយ (Video inside) | ក្រសួងសុខាភិបាលមីយ៉ាន់ម៉ា នៅព្រឹកថ្ងៃចន្ទនេះបានរាយការណ៍ពីករណីឆ្លងជំងឺ COVID-19 ថ្មីៗសរុប ៤៥ករណីបន្ថែមទៀត ដែលនាំឲ្យករណីឆ្លងសរុបនៅទូទាំងប្រទេសកើនដល់ ១,៤៦៤ករណី។ នេះបើតាមការចេញផ្សាយ ដោយសារព័ត៌មានចិនស៊ីនហួរ នាព្រឹកថ្ងៃចន្ទ ទី០៧ ខែកញ្ញា ឆ្នាំ២០២០។ នៅចំពោះមុខការកើនឡើង នៃចំនួនករណីឆ្លង COVID-19 ថ្មីៗយ៉ាងគំហុកបែបនេះ រដ្ឋាភិបាលមីយ៉ាន់ម៉ាកាលពីល្ងាចថ្ងៃអាទិត្យសម្សិលមិញបានប្រកាសថា មន្ត្រី និងបុគ្គលិករដ្ឋ ក្នុងចំនួនតែពាក់កណ្តាលប៉ុណ្ណោះ ដែលនឹងត្រូវអនុញ្ញាតឲ្យចូលធ្វើការតាមវេនវិលជុំ នៅតាមការិយាល័យ ដែលចាប់ផ្តើមនាថ្ងៃពុធខាងមុខនេះ។ គួរបញ្ជាក់ថា បើតាមទិន្នន័យពីក្រសួងសុខាភិបាល នៃប្រទេសមីយ៉ាន់ម៉ាបានបង្ហាញថា អ្នកជំងឺ ៣៨៥នាក់បានជាសះស្បើយឡើងវិញ និងមនុស្ស ០៨នាក់បានស្លាប់។ គិតចាប់ពីការផ្ទុះឡើងនៃជំងឺនេះកាលពីថ្ងៃទី ២៣ ខែមីនាកន្លងទៅ ប្រទេសមីយ៉ាន់ម៉ាបានធ្វើតេស្តសំណាករកជំងឺ COVID-19 សរុបចំនួន ១៦៦,៤៣៣នាក់ហើយ ដោយក្នុងនោះមនុស្ស ៧,៧៦៦នាក់កំពុងស្ថិតក្រោមការតាមដាននៅឡើយ ពីមន្ត្រីសុខាភិបាល៕ | 2020-09-07T17:54:00+07:00 | freshnewsasia.com | https://m.freshnewsasia.com/index.php/en/internationalnews/170164-2020-09-07-03-54-10.html |
dc08ca49-d04b-4ef4-8159-3869ca338601 | TOP NEWS: ថ្ងៃនេះក្រសួងសុខាភិបាលបន្តប្រកាសថា គ្មានរកឃើញករណីឆ្លងជំងឺកូវីដ១៩ថ្មីនោះទេ ហើយករណីជាសះស្បើយក៏គ្មានដែរ (Video inside) | ក្រសួងសុខាភិបាល នៅព្រឹកថ្ងៃទី០៧ ខែកញ្ញា ឆ្នាំ២០២០នេះ បានចេញសេចក្តីប្រកាសព័ត៌មាន ដោយបញ្ជាក់ថា នៅថ្ងៃនេះក្រសួងមិនមានរកឃើញករណីឆ្លងជំងឺកូវីដ១៩ថ្មីនោះទេ ហើយក៏គ្មានករណីព្យាបាលជាសះស្បើយថ្មីនោះដែរ អ្នកជំងឺកំពុងសម្រាកនៅមន្ទីរពេទ្យមានចំនួន២នាក់ដដែល។ សូមជម្រាបថា គិតត្រឹមម៉ោង០៧៖០០ព្រឹក ថ្ងៃទី០៧ ខែកញ្ញា ឆ្នាំ២០២០ នៅកម្ពុជាបានរកឃើញអ្នកឆ្លងជំងឺកូវីដ១៩ ចំនួនសរុប ២៧៤នាក់ (ស្រី៥៤នាក់ និងបុរស ២២០នាក់) ក្នុងនោះចំនួនអ្នកព្យាបាលជាសះស្បើយ សរុបទូទាំងប្រទេសមានចំនួន ២៧២នាក់ (ស្រី៥៤នាក់ និងបុរស២១៨នាក់) និងអ្នកកំពុងសម្រាកព្យាបាលនៅមន្ទីរពេទ្យរដ្ឋ មានចំនួន០២នាក់៕ | 2020-09-07T14:39:00+07:00 | freshnewsasia.com | https://m.freshnewsasia.com/index.php/en/localnews/170148-2020-09-07-00-39-17.html |
3063fe5c-3df3-4d03-afb7-e5ef5d6f8210 | បុរសម្នាក់ស្រវឹងស្រា និងមានជំងឺសរសៃប្រសាទ បានដុតផ្ទះខ្លួនឯង ឆេះម៉ដ្ឋ | កំពង់ធំ៖ បុរសម្នាក់ស្រវឹងស្រា និងមានជំងឺសរសៃប្រសាទ បានដុតផ្ទះខ្លួនឯង ឆេះម៉ដ្ឋ។ ហេតុការណ៍បានកើតឡើង កាលពីថ្ងៃទី៦ ខែកញ្ញា ឆ្នាំ២០២០ វេលាម៉ោង១១នឹង៣០នាទី ស្ថិតនៅភូមិ ត្រពាំងអារក្ស ឃុំជ័យ ស្រុកកំពង់ស្វាយ ខេត្តកំពង់ធំ។ យោងតាមរបាយការណ៍ពីសមត្ថកិច្ចមូលដ្ឋានបានឲ្យដឹងថា ម្ចាស់ឈ្មោះ ឡាញ់ ផុន ភេទស្រី អាយុ ៤៩ឆ្នាំ។ ប្រភេទសំណង់ ផ្ទះធ្វើអំពីឈើ ទំហំ៧ម៉ែត្រគុណ៨ម៉ែត្រ ដំបូលប្រក់ក្បឿង ជញ្ជាំងក្តា រនាបក្តា។ ខូចខាតឆេះផ្ទះមួយខ្នងទាំងស្រុង, ប្រាក់រៀលចំនួន ២លានរៀល, ប្រាក់បាតចំនួន៨០០បាត , ខ្សែកមាសចំនួន ២ខ្សែស្មើ ៧ជី, ខ្សែកផ្លាកទីនចំនួន២ខ្សែស្មើ ៩ជី , កងដៃផ្លាកទីនចំនួន១កងស្មើ១ជី, ក្រវិលផ្លាកទីនចំនួន ១គូស្មើ ១ជី, ម៉ូតូចំនួន ១គ្រឿង រទេះគោ (កង់ឡាន)ចំនួន១ អង្ករចំនួន ១បេ ស្រូវចំនួន ៥បេ ធុងទឹកកកធំចំនួន២ ផ្ទាំងសូឡា និងអាគុយចំនួន១ ទូរទស្សន៍ចំនួន១គ្រឿង ទូរស័ព្ទចំនួន២គ្រឿង ឯកសារ និងសម្ភារប្រើប្រាស់ក្នុងផ្ទះមួយចំនួនទៀត។ ប្រភពដដែលបន្តថា មូលហេតុបណ្តាលមកពីឈ្មោះ សោម ចុង អាយុ៤៩ឆ្នាំ ត្រូវជាប្តីផឹកស្រាស្រវឹង មានជំងឺសរសៃប្រសាទដុតផ្ទះខ្លួនឯង។ ករណីខាងលើនេះដែរ ដឹកនាំដោយលោកវរសេនីយ៍ទោ កែ កញ្ចនា អធិការនគរបាលស្រុកកំពង់ស្វាយ បានដឹកនាំកម្លាំងអន្តរាគមន៍ពន្លត់ចំនួន១៩ នាក់ និងនាំយករថយន្តអគ្គិភ័យរបស់អធិការដ្ឋាននគរបាលស្រុក បានចេញអន្តរាគមន៍ចំនួន ១ គ្រឿង ប្រើប្រាស់ទឹកអស់ចំនួន២ រថយន្តស្មើនិង ១២ ម៉ែត្រគុប ទើបរលត់ទាំងស្រុង មិនរាលដាលដល់ផ្ទះអ្នកជិតខាងឡើយ ៕ | 2020-09-07T13:33:40+07:00 | cen.com.kh | https://cen.com.kh/archives/241663.html |
c7916729-5f75-4a86-92a1-c508323f5dcd | ឥណ្ឌាក្លាយជាប្រទេសទី ២ នៅលើពិភពលោកដែលមានករណីឆ្លងជំងឺកូវីដ១៩ច្រើនជាងគេបំផុត | ប្រទេសឥណ្ឌាឥឡូវនេះ នាំមុខប្រទេសប្រេស៊ីលក្នុងនាមជាប្រទេសដែលមានចំនួនករណីឆ្លងវីរុសកូរ៉ូណាលំដាប់ទី ២ ក្នុងពិភពលោក។ ក្រសួងសុខាភិបាលឥណ្ឌាបានរាយការណ៍ករណីឆ្លងថ្មីចំនួន ៩០.៨០២ ករណីនៅថ្ងៃចន្ទនេះ ដែលធ្វើឱ្យឥណ្ឌាមានចំនួនអ្នកឆ្លងវីរុសកូរ៉ូណាសរុបទាំងអស់ជាង ៤ លាន ២ សែនករណីចាប់តាំងពីពេលដែលវីរុសនេះបានផ្ទុះឡើងដំបូងមក។ នៅថ្ងៃចន្ទនេះ ឥណ្ឌាក៏បានរាយការណ៍អំពីចំនួនអ្នកស្លាប់ថ្មីដោយសារជំងឺកូវីដ១៩ ចំនួន ១.០១៦ នាក់ផងដែរ ដែលធ្វើឱ្យចំនួនអ្នកស្លាប់សរុបនៅក្នុងប្រទេសនេះមានចំនួន ៧១.៦៤២ នាក់។ សម្រាប់ប្រទេសប្រេស៊ីលវិញ ប្រទេសនេះបានរាយការណ៍អំពីករណីស្លាប់ថ្មីដោយ សារវីរុសនេះចំនួន ១៤.៥២១ ករណីកាលពីថ្ងៃអាទិត្យ ហើយបើទោះបីជាប្រទេសនេះស្ថិតនៅពីក្រោយប្រទេសឥណ្ឌាទាក់ទិននឹងចំនួនអ្នកឆ្លងសរុបក៏ដោយ ក៏ប្រទេសនេះនៅតែស្ថិតក្នុងលំដាប់ទី ២ បន្ទាប់ពីសហរដ្ឋអាមេរិកដដែល ទាក់ទិននឹងចំនួនអ្នកស្លាប់សរុប ដែលមានចំនួន ១២៦.៦៥០ នាក់។ សហរដ្ឋអាមេរិកនៅតែនាំមុខគេនៅលើពិភពលោកដោយមានអ្នកឆ្លងវីរុសកូរ៉ូណាប្រហែល ៦ លាន ៣ សែនករណី និងអ្នកស្លាប់ដោយសារវីរុសនេះចំនួនប្រហែល ១៨៩.០០០ នាក់។ នៅក្នុងប្រទេសអូស្ត្រាលី ពួកមន្រ្តីក្នុងរដ្ឋ Victoria បាននិយាយនៅថ្ងៃចន្ទនេះថា មានការឆ្លងថ្មីចំនួន៤១ករណី ដែលជាការកើនទាបបំផុតក្នុងរយៈពេលមួយថ្ងៃចាប់តាំងពីចុងខែមិថុនាមក។ រដ្ឋ Victoria បានប្រយុទ្ធដើម្បីរាំងខ្ទប់អ្វីដែលជាការផ្ទុះឡើងដ៏ខ្លាំងបំផុតនៅក្នុងប្រទេសអូស្ត្រាលី។ ពួកអាជ្ញាធរបានដាក់ការរឹតត្បិតកាលពីដើមខែសីហា ហើយដោយមានការជឿន លឿនបានឃើញចាប់តាំងពីពេលនោះមក គេបានប្រកាសកាលពីថ្ងៃអាទិត្យម្សិល មិញពីការបន្ធូរបន្ថយច្បាប់ខ្លះ។ លោកនាយករដ្ឋមន្ត្រី Scott Morrison ក៏បាននិយាយនៅថ្ងៃចន្ទនេះដែរថា អូស្ត្រាលីមានកិច្ចព្រមព្រៀងដែលមានជាស្រេចហើយជាមួយក្រុមហ៊ុន CSL ដើម្បីផលិតថ្នាំវ៉ាក់សាំងការពារវីរុសកូរ៉ូណា២ ដែលថ្នាំវ៉ាក់សាំងទាំងនេះ បង្ហាញពីសុវត្ថិភាព និងប្រសិទ្ធភាពនៅក្នុងការសាកល្បង៕ | 2020-09-07T07:00:00+07:00 | khmer.voanews.com | https://khmer.voanews.com/a/india-now-has-second-most-coronavirus-cases-in-the-world-/5573762.html |
848999dc-af1f-4445-86be-ca53b8430ea9 | បន្ទាប់ពីបិទទ្វារសាលារៀនអស់រយៈពេលជាង៦ខែ ព្រោះតែជំងឺកូវីដ១៩ នៅថ្ងៃនេះ សាលារៀនមួយចំនួន បើកទ្វារបង្រៀនវិញហើយ | ភ្នំពេញ៖ គ្រឹះស្ថានសិក្សាទាំងរដ្ឋ និងឯកជនមួយចំនួន នឹងបើកទ្វារ សិក្សាឡើងវិញហើយ នៅថ្ងៃចន្ទ ទី៧ ខែកញ្ញា ឆ្នាំ២០២០ស្អែកនេះ បន្ទាប់ពីបានបិទទ្វារអស់រយៈប្រមាណជា៦ខែ ព្រោះតែជំងឺកូវីដ១៩។ សាលារៀនតាមបណ្ដារាជធានីខេត្ត រៀបចំសម្អាតបរិស្ថានតាមស្តង់ដាអនាម័យ មុនពេលបើកដំណើរការឡើងវិញក្នុងដំណាក់កាលទី២ គណៈគ្រប់គ្រងសាលារៀន លោកគ្រូ អ្នកគ្រូ បានដឹកនាំសកម្មភាពសម្អាតបរិស្ថានសាលារៀន បាញ់ថ្នាំកម្ចាត់មេរោគ រៀបចំនូវហេដ្ឋារចនាសម្ព័ន្ធសមស្រប ពិសេសធានានូវគម្លាតសុវត្ថិភាព តាមគោលការណ៍ណែនាំរបស់ក្រសួងអប់រំ ដែលដាក់ឱ្យអនុវត្តតាមស្តង់ដា SOP របស់ក្រសួងសុខាភិបាល ដើម្បីធានាបានថា ការបើកដំណើរការនេះឡើងវិញប្រកបដោយសុវត្ថិភាព ដោយមានការត្រួតពិនិត្យត្រឹមត្រូវ ដើម្បីបង្ការការឆ្លងរីករាលដាលនៃជំងឺកូវីដ-១៩។ សូមជម្រាបថា ក្នុងឱកាសនៃកិច្ចប្រជុំណែនាំដល់អង្គភាពក្រោមឱវាទរួមមាននាយកដ្ឋានពាក់ព័ន្ធ និងមន្ទីរអប់រំ យុវជន និងកីឡា គ្រប់ខេត្តក្រុងទាំងអស់ កាលពីថ្ងៃទី២៦ ខែសីហា ឆ្នាំ២០២០កន្លងទៅនេះ ឯកឧត្ដមបណ្ឌិតសភាចារ្យ ហង់ជួន ណារ៉ុន បានមានប្រសាសន៍ថា “ការបើកដំណើរការគ្រឹះស្ថានសិក្សាឡើងវិញ ត្រូវអនុវត្តប្រកបដោយស្តង់ដា មិនមែនបើកទាំងប្រថុយប្រថានឡើយ” ។ យោងតាមសេចក្ដីណែនាំរបស់ក្រសួងអប់រំ យុវជន និងកីឡា បានចែងថា សាលារៀន ត្រូវរៀបចំបរិស្ថានសិក្សាប្រកបដោយសុវត្ថិភាព បរិយាបន្ន ផាសុកភាព និងមេត្រីភាព កៅអីអង្គុយសម្រាប់សិស្សានុសិស្ស ត្រូវរក្សាគម្លាតសុវត្ថិភាពយ៉ាងហោចណាស់២ម៉ែត្រ និងរៀបចំចំណុះថ្នាក់ ដោយកំណត់សិស្សមិនឱ្យលើសពី១៥ ទៅ២០នាក់ក្នុងមួយថ្នាក់ កាត់បន្ថយការប្រមូលផ្ដុំជាដើម។ សូមជម្រាបថា គ្រឹះស្ថានសិក្សាមួយចំនួននឹងបើកដំណើរការឡើងវិញដំណាក់កាលទី២នាថ្ងៃទី៧ ខែកញ្ញា ឆ្នាំ២០២០។ ដោយឡែកឆ្នាំសិក្សា២០២០-២០២១ នឹងត្រូវអនុវត្តចាប់ពីថ្ងៃទី១១ ខែមករា ឆ្នាំ២០២១តទៅ។ គ្រឹះស្ថានអប់រំរបស់រដ្ឋដែលបើកទ្វារទទួលសិស្សនៅថ្ងៃនេះ សម្រាប់២១រាជធានី-ខេត្ត បើកទ្វារសម្រាប់តែថ្នាក់ទី៩ និងថ្នាក់ទី១២។ រីឯខេត្ត៤ផ្សេងទៀត ដែលមានហានិភ័យឆ្លងជំងឺកូវីដ១៩ទាប គឺខេត្តក្រចេះ ស្ទឹងត្រែង រតនគិរី និងមណ្ឌលគិរី អនុញ្ញាតឱ្យបើកទ្វារគ្រប់កម្រិតសិក្សាពីថ្នាក់ទី១ ដល់ទី១២។ ក្រៅពីគ្រឹះស្ថានសិក្សារដ្ឋ គ្រឹះស្ថានសិក្សាឯកជនចំនួន ៣០០កន្លែង ពីកម្រិតមត្តេយ្យ ដល់ឧត្តមសិក្សា ក៏នឹងបើកទ្វារសាលាឡើងវិញផងដែរ បន្ទាប់ពីក្រសួងអប់រំចុះពិនិត្យនិងវាយតម្លៃដោយផ្ទាល់ ដល់ទីតាំងសាលាអំពីការអនុវត្តវិធានការសុវត្ថិភាព។ ការចាប់ផ្តើមបើកសាលារៀនឡើងវិញនេះ បានធ្វើឡើងបន្ទាប់ពីស្ថានភាពជំងឺកូវីដ១៩នៅកម្ពុជា មានសភាពធូរស្រាលដោយអ្នកឆ្លងបានព្យាបាលជាសះស្បើយជិតអស់ ហើយមិនមានអ្នកឆ្លងថ្មី។ បើទោះបីជាយ៉ាងនេះក្តី ការបើកសាលារៀនឡើងវិញ ក៏នៅតែត្រូវបានយកចិត្តទុកដាក់ខ្ពស់លើវិធានការទប់ស្កាត់ការឆ្លង ឬចម្លងជំងឺកូវីដ១៩នេះនៅក្នុងថ្នាក់រៀន។ ក្រសួងអប់រំបានចេញសេចក្តីណែនាំដល់គ្រឹះស្ថានសិក្សាទាំងអស់ឱ្យយកចិត្តទុកដាក់អនុវត្តន៍វិធានអនាម័យ និងគម្លាតសុវត្ថិភាពនៅក្នុងថ្នាក់រៀន ដើម្បីបង្ការការឆ្លងជំងឺ។ នៅមុនបើកទ្វារសាលារៀននេះ នៅតាមគ្រឹះស្ថានអប់រំទាំងរដ្ឋ និងឯកជន ក៏បានធ្វើសកម្មភាពបោសសំអាត និងបាញ់ថ្នាំសម្លាប់មេរោគនៅតាមបរិស្ថានសាលា និងនៅក្នុងថ្នាក់រៀនផងដែរ។ លោក ហង់ជួន ណារ៉ុន រដ្ឋមន្ដ្រីក្រសួង អប់រំ យុវជន និងកីឡា ក្នុងសេចក្តីណែនាំកន្លងទៅ បានណែនាំគណៈគ្រប់គ្រងគ្រឹះស្ថានសិក្សាត្រូវអនុវត្ដតាមគោលការណ៍ប្រតិបត្ដិស្ដង់ដា (SOP)។ ជាពិសេសពង្រឹងការអនុវត្ដវិធានការការពារទប់ស្កាត់ និងឆ្លើយតបការរីករាលដាលជំងឺកូវីដ១៩ របស់ក្រសួងសុខាភិបាល ឬអាចអនុវត្ដលើសពីស្ដង់ដាដែលបានកំណត់នេះ។ តាមការណែនាំរបស់ក្រសួងអប់រំ ដើម្បីបង្ការការចម្លងជំងឺកូវីដ១៩ នេះ ក្រសួងបានកំណត់ឱ្យរៀបចំចំនួនអ្នកសិក្សា ២០ ទៅ ២៥នាក់ ក្នុងបន្ទប់រៀន (តុ កៅអីសិស្ស និងតុគ្រូ) រៀបចំវេនសិក្សា ដើម្បីធានាគម្លាតសុវត្ថិភាពក្នុងបរិវេណគ្រឹះស្ថានសិក្សា សីតុណ្ហភាពក្នុងបន្ទប់រៀនមិនត្រូវទាបជាង ២៤អង្សារសេ និងមានខ្យល់ និងពន្លឺគ្រប់គ្រាន់។ រាល់សកម្មភាពប្រមូលផ្ដុំ មិនលើសពី ៥០នាក់, អនុវត្តការវាស់កម្ដៅសីតុណ្ហភាពអ្នកសិក្សាគ្រូបង្រៀន និងបុគ្គលិក (មិនអនុញ្ញាតឱ្យចូលក្នុងបរិវេណគ្រឹះស្ថានសិក្សាករណីកម្តៅលើសពី ៣៧.៥ អង្សារសេ), អនុវត្តការពាក់ម៉ាស ឬរបាំងមុខ ចំពោះអ្នកសិក្សា គ្រូបង្រៀន និងបុគ្គលិក ក្នុងបរិវេណគ្រឹះស្ថាន សិក្សា, រៀបចំបន្ទប់សុខភាព និងសម្ភារសង្គ្រោះបឋម រៀបចំកន្លែងលាងដៃ ទឹកអាល់កុល ជែលលាងដៃ។ រៀបចំបន្ទប់ទឹក បន្ទប់អនាម័យ សមស្របតាមចំនួនសិស្ស, រៀបចំទីធ្លា និងទ្វារចេញ ចូល ដែលមិនមានការកកស្ទះ, មិនមានការលក់ដូរនំចំណី ឬអាហារដ្ឋានក្នុងបរិវេណគ្រឹះស្ថានសិក្សា, មិនមានដំណើរការសេវាដឹកជញ្ជូនអ្នកសិក្សា, មិនត្រូវមានការលេងកីឡា ដែលនាំឱ្យមានការប៉ះទង្គិចគ្នា, មិនមានសកម្មភាពកម្សាន្ត ឬការប្រគំតន្ត្រី។ អ្នកសិក្សា បុគ្គលិក ឬសមាជិកគ្រួសារជាជនជាតិបរទេស ដែលបានធ្វើដំណើរចូលក្នុងប្រទេសកម្ពុជា ក្នុងរយៈពេល២ខែចុងក្រោយ ចាំបាច់តម្រូវឱ្យធ្វើតេស្តរកកូវីដ១៩ មុននឹងអនុញ្ញាតឱ្យចូលរៀន និងបំពេញការងារក្នុងគ្រឹះស្ថានសិក្សា។ សូមរំលឹកថា ក្រសួងអប់រំយុវជន និងកីឡា បានសម្រេចផ្អាកដំណើរការសាលារៀនទាំងអស់នៅកម្ពុជា កាលពីថ្ងៃទី១៦ ខែមីនា ដើម្បីបង្ការការឆ្លងរាលដាលនៃជំងឺកូវីដ១៩។ ក្នុងពេលបិទសាលារៀនកន្លងមកនេះ ក្រសួងអប់រំបានដាក់ចេញនូវយន្តការសិក្សាពីចម្ងាយ និងការសិក្សាតាមប្រព័ន្ធអនឡាញជាច្រើនទម្រង់សម្រាប់សិស្ស-និស្សិត៕ | 2020-09-07T05:51:21+07:00 | cen.com.kh | https://cen.com.kh/archives/241493.html |
d933b2a8-5a93-4f03-9494-f99badd53632 | នាយឧត្តមសេនីយ៍ ឥត សារ៉ាត់ ក្រើនរំលឹកអាជ្ញាធរ ព្រះសង្ឃ និងជាពលរដ្ឋត្រូវអនុវត្តវិធានការសុខាភិបាលឱ្យបានខ្ជាប់ខ្ជួន ដើម្បីការពារជំងឺកូវីដ-១៩ | នាយឧត្តមសេនីយ៍ ឥត សារ៉ាត់ អគ្គមេបញ្ជាការរង នាយសេនាធិការចម្រុះនៃកងយោធពលខេមរភូមិន្ទ តាមរយៈនៃការចូលរួមក្នុងពិធីបុណ្យកាន់បិណ្ឌវេនទី ៤ នៃពិធីបុណ្យភ្ជុំបិណ្ឌប្រពៃណីព្រះពុទ្ធសាសនាខ្មែរ បានសម្ដែងនូវក្តីសប្បាយរីករាយ ដោយឃើញព្រះសង្ឃ និងប្រជាពុទ្ធបរិស័ទដែលអញ្ជើញមកធ្វើបុណ្យបានអនុវត្តយ៉ាងត្រឹមត្រូវអំពីវិធានការពារ និងទប់ស្កាត់ការរីករាលដាលក្នុងសហគមន៍នៃជំងឺឆ្លងកូវីដ-១៩ តាមការណែនាំរបស់ក្រសួងសុខាភិបាល។ នាយឧត្តមសេនីយ៍ ក៏បានអំពាវនាវ និងក្រើនរំលឹកដល់អាជ្ញាធរដែនដី ព្រះសង្ឃ នឹងប្រជាពលរដ្ឋដែលបានអញ្ជើញមកចូលរួមក្នុងពិធីបុណ្យកាន់បិណ្ឌ និងពិធីបុណ្យភ្ជុំបិណ្ឌនាឆ្នាំនេះ ត្រូវបន្តចូលរួមការពារ និងទប់ស្កាត់ឱ្យខាងតែបាននូវជំងឺឆ្លងកូវីដ-១៩ កុំឲ្យមានឆ្លងមកក្នុងសហគមន៍យើងជាលើកទីពីរ ទៅតាមការណែនាំរបស់ក្រសួងសុខាភិបាល។ ការលើកឡើងដូច្នេះ បានធ្វើឡើងក្នុងឱកាសដែលនាយឧត្តមសេនីយ៍ ឥត សារ៉ាត់ និងលោកស្រី ខៀវ បុប្ផាផល រួមជាមួយថ្នាក់ដឹកនាំ នាយ ពលទាហាន ក្នុងអគ្គបញ្ជាការ និងកងកម្លាំងប្រដាប់អាវុធ មន្ត្រីរាជការ និងប្រជាពុទ្ធបរិស័ទចំណុះជើងវត្តឈើទាលទងត្រា មកពីគ្រប់ទិសទី បានអញ្ជើញចូលរួមក្នុងពិធីបុណ្យកាន់បិណ្ឌវេនទី៤ ចំនួន៩វត្ត រួមមាន៖ វត្តឈើទាលទងត្រា, វត្តបារាយណ៍, វត្តកំពង់ស្លែង, វត្តព្រៃផ្អាវ, វត្តអង្កសមាធិ, វត្តតុំ, វត្តធន់មន្ត, វត្តសូរ្យចាន់ និងវត្តខ្សឹង ក្នុងសង្កាត់រការក្រៅ ក្រុងដូនកែវ ខេត្តតាកែវ នៅព្រឹកថ្ងៃទី ០៦ ខែកញ្ញា ឆ្នាំ២០២០នេះ។ ក្នុងពិធីបុណ្យកាន់បិណ្ឌវេនទី៤ នៃពិធីបុណ្យភ្ជុំបិណ្ឌនាឆ្នាំនេះ នាយឧត្តមសេនីយ៍ ឥត សារ៉ាត់ និងលោកស្រីរួមជាមួយថ្នាក់ដឹកនាំ នាយ ពលទាហាន ក្នុងអគ្គបញ្ជាការ មន្ត្រីរាជការ កងកម្លាំងប្រដាប់អាវុធ និងប្រជាពុទ្ធបរិស័ទ បានបួងសួង និងឧទ្ទិសនៅមហាកុសលផលបុណ្យដែលបានធ្វើនៅក្នុងថ្ងៃបុណ្យកាន់បិណ្ឌវេនទី៤នេះ បានដល់បុព្វការីជន មានមាតា បិតា ញាតិកាទាំងប្រាំពីរ សន្តាន ដែលបានចែកឋានទៅកាន់លោកខាងមុខ ពិសេសបានឧទ្ទិសមហាកុសលផលបុណ្យនេះជូនដល់ដួងវិញ្ញាណក្ខន្ធបុព្វបុរសអ្នកស្នេហាជាតិ និងវីរយុទ្ធជន យុទ្ធនារី នៃកងយោធពលខេមរភូមិន្ទ ដែលបានបូជាជីវិតលះបង់សាច់ស្រស់ឈាមស្រស់ក្នុងបុព្វហេតុការពារជាតិ មាតុភូមិ និងទឹកដីនៃព្រះរាជាណាចក្រកម្ពុជា នាពេលកន្លងមក សូមឱ្យមហាកុសលផលបុណ្យ ដែលយើងទាំងអស់គ្នាបានធ្វើនៅក្នុងថ្ងៃបុណ្យកាន់បិណ្ឌវេនទី៤នេះ បានដល់អ្នកទាំងអស់គ្រប់ៗគ្នា កុំបីអាក់ខានឡើយ។ បើតាមសង្ឃដីការបស់ព្រះចៅអធិការវត្តឈើទាលទងត្រា បានមានសង្ឃដីកាឱ្យដឹងពីប្រវត្តិខ្លះៗ នៃពិធីបុណ្យកាន់បិណ្ឌ និងពិធីភ្ជុំបិណ្ឌនេះថា បុណ្យកាន់បិណ្ឌ និងពិធីបុណ្យភ្ជុំបិណ្ឌនេះ បើតាមគម្ពីរធម្មបទ ក្នុងសម័យបុព្វកាល អ្នកប្រាជ្ញជំនាន់នោះ បានប្រើពាក្យថាបវរណាបច្ច័យបួនដល់ព្រះសង្ឃដែលមានព្រះពុទ្ធអង្គជាប្រធាន បានកំណត់ធ្វើពេល ៣ខែ ប៉ុន្តែចំណេរកាលក្រោយមក អ្នកប្រាជ្ញ រាជបណ្ឌិត បានប្រើពាក្យថាពិធីបុណ្យកាន់បិណ្ឌ ដោយកំណត់ធ្វើតែរយៈពេល១៤ថ្ងៃ រួមទាំងថ្ងៃបុណ្យភ្ជុំបិណ្ឌផងដែរ ព្រោះក្នុងរដូវនេះគឺជារដូវដែលមានភ្លៀងធ្លាក់ច្រើន ពិបាកដល់ភិក្ខុសង្ឃ និមន្តស្វែងរកអាហារបិណ្ឌបាត។ ក្នុងពិធីបុណ្យកាន់បិណ្ឌថ្ងៃទី៤ នៅវត្តឈើទាលទងត្រា ក្នុងសង្កាត់រការក្រៅ ក្រុងដូនកែវ ខេត្តតាកែវ នាឆ្នាំនេះដែរ នាយឧត្តមសេនីយ៍ ឥត សារ៉ាត់ និងលោកស្រី រួមជាមួយថ្នាក់ដឹកនាំនាយ ពលទាហាន ក្នុងអគ្គបញ្ជាការ មន្ត្រីរាជការ កងកម្លាំងប្រដាប់អាវុធ និងប្រជាពុទ្ធបរិស័ទ បានវេរប្រគេនព្រះសង្ឃដែលគង់ចាំព្រះវស្សា សម្រាប់វត្តទាំង៩ ដែលក្នុងមួយវត្តៗ រួមមាន៖ អង្ករ ១បាវ, ទឹកបរិសុទ្ធ ២កេស, ទឹកអូអុីឈិ ២កេស, ទឹកក្រូច ៣កេស, នំធុង ១ធុង និងក្រៅពីនោះមានតែ ស្ករស ទឹកដោះគោ កាហ្វេ និងគ្រឿងឧបភោគ បរិភោគជាច្រើនមុខទៀត។ ជាមួយនោះដែរ នាយឧត្តមសេនីយ៍ ក៏បានប្រគេនបច្ច័យកសាងដល់វត្តឈើទាលទងត្រា ចំនួន ២លានរៀល និងវត្តចំនួន ៨ទៀត ក្នុងមួយវត្តៗបច្ច័យ ៤០ម៉ឺនរៀល ប្រគេនចំពោះព្រះចៅអធិការពីរអង្គ ក្នុងមួយអង្គៗបច្ច័យ ២០ម៉ឺនរៀល ព្រះសង្ឃចូលរួមក្នុងមួយអង្គៗបច្ច័យ ១០ម៉ឺនរៀល សង្កត់វេនកាន់បិណ្ឌថ្ងៃទី៤ ថវិកា ១លានរៀល, ឧបត្ថម្ភវេនកាន់បិណ្ឌសម្រាប់ភូមិភ្ហូតថវិកា ២លានរៀល, ឧបត្ថម្ភដល់កងកម្លាំងប្រជាការពារថវិកា ៣០ម៉ឺនរៀល, កងកម្លាំងកងរាជអាវុធហត្ថ, ប៉ូលីស, កម្លាំងយោធា និងក្រុមប្រឹក្សាសង្កាត់រកាក្រៅក្នុងមួយអង្គភាពៗខាត់វិកា ២០ម៉ឺនរៀលផងដែរ៕ | 2020-09-07T00:43:00+07:00 | freshnewsasia.com | https://m.freshnewsasia.com/index.php/en/localnews/170131-2020-09-06-10-43-28.html |
8868c5d4-ecaa-4864-bbfc-17ba5c197553 | ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី បន្តចុះផ្សព្វផ្សាយពីវិធីការពារជំងឺកូវីដ១៩ ជូនពលរដ្ឋខេត្តកំពង់ស្ពឺ ទោះដឹងថា កម្ពុជាគ្មានជំងឺនេះក្នុងសហគមន៍ក្តី | ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី បន្តចុះផ្សព្វផ្សាយពីវិធីសាស្ត្រការពារខ្លួនពីជំងឺកូវិដ១៩ ជូនប្រជាពលរដ្ឋតាមខ្នងផ្ទះនៅតំបន់ដាច់ស្រយាល ក្នុងភូមិតាំងស្រឹង និងភូមិស្រែវៀន ឃុំសង្កែសាទប ស្រុកឱរ៉ាល់ ខេត្តកំពង់ស្ពឺ ដែលជាការរួមចំណែកមួយដល់វិស័យសុខាភិបាលកម្ពុជា ដើម្បីចង់ឃើញប្រជាពលរដ្ឋមានសុខភាពល្អ និងចៀសឆ្ងាយពីជំងឺកាចសាហាវនេះ។ ការបន្តចុះផ្សព្វផ្សាយរបស់ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី ធ្វើឡើងក្នុងគោលដៅចូលរួមចំណែកជាមួយរាជរដ្ឋាភិបាល ដើម្បីការទប់ស្កាត់ប្រយុទ្ធនឹងជម្ងឺកូនៅវីដ-១៩ ដែលប្រព្រឹត្តទៅនាថ្ងៃទី០៦ ខែកញ្ញា ឆ្នាំ២០២០ ដែលដឹកនាំដោយលោក លេង ផាលី ប្រធានប្រតិបត្តិក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី រួមនឹងក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី ចំនួន៥៩រូប សុទ្ធសឹងតែជាក្រុមគ្រូពេទ្យ និងវេជ្ជបណ្ឌិតជំនាញៗ ដើម្បីធ្វើការណែនាំអប់រំណែនាំជូនប្រជាពលរដ្ឋ។ ដំណើរចុះណែនាំអប់រំ និងផ្សព្វផ្សាយរបស់ក្រុមការងារគ្រូពេទ្យនេះ ក៏មានការសហការដោយលោកកិត្តិសេដ្ឋាបណ្ឌិតទេសរដ្ឋមន្ត្រី ឆាយ ថន ប្រធានក្រុមការងាររាជរដ្ឋាភិបាលចុះជួយខេត្តកំពង់ស្ពឺ, មន្ទីរសុខាភិបាលខេត្តកំពង់ស្ពឺ, សាខាសកម្មជនក្រុមការងារយុវជនគណបក្សរាជធានីភ្នំពេញ, សហភាពសហព័ន្ធយុវជនកម្ពុជាស្រុកឱរ៉ាល់, សមាគមអ្នកចែកចាយឱសថកម្ពុជា និងអជ្ញាធរមូលដ្ឋានស្រុកឱរ៉ាល់ រួមនឹងថ្នាក់ដឹកនាំជាច្រើនទៀតផងដែរ។ ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ក៏បានបន្តចុះផ្សព្វផ្សាយអប់រំ ណែនាំ អំពីវិធានការទប់ស្កាត់ប្រយុទ្ធនឹងជម្ងឺកូវីដ-១៩ ដោយបង្រៀនប្រជាពលរដ្ឋឲ្យយល់ដឹងអំពីការរស់នៅស្អាត ប្រកបដោយអនាម័យល្អ ដោយលាងសម្អាតដៃនឹងអាកុល ឬសាប៊ូ ពាក់ម៉ាស់ឲ្យបានត្រឹមត្រូវនៅពេលចាំបាច់ ហូបស្អាត គេងស្អាត ព្រមទាំងពាំនាំការសួរសុខទុក្ខ និងនាំយកអំណោយដ៏ថ្លៃថ្លាលោក ហ៊ុន ម៉ានី តំណាងរាស្រ្តនៃព្រះរាជាណាចក្រកម្ពុជា ដូចជា ចែកថ្នាំពេទ្យ និងពិនិត្យព្យាបាល រួមមាន៖ ជំងឺផ្លូវចិត្ត សន្លាក់ឆ្អឹង ក្រពះ ពោះវៀន ជំងឺទូទៅ ចែកថ្នាំ មុលទីវីតាម៉ីន វីតាម៉ីនសេ។ ក្រៅពីថ្នាំពេទ្យ និងថ្នាំព្យាបាល លោក ហ៊ុន ម៉ានី ប្រធានសហភាពសហព័ន្ធយុវជនកម្ពុជា ក៏បានជូនអំណោយតាមរយៈក្រុមការងាររបស់លោក ដែលរួមមាន៖ អាកុលចំណុះ៣០លីត្រចំនួន៣ធុង និង១៦០ដបធំ, ម៉ាស់១,៣០០ម៉ាស់, ម៉ាស៊ីនវាស់កម្តៅចំនួន២គ្រឿង, សាប៊ូចំនួន៥៦២ដុំ, ក្រដាសរូបភាពផ្សព្វផ្សាយអំពីការថែរក្សាអនាម័យ និងវិធានការការពារទប់ស្កាត់ជំងឺកូវីដ-១៩ ចំនួន២០០សន្លឹក, ព្រមទាំងស្បៀងអាហារមានជានំប៉័ង៤០០ដើម និងទឹកសុទ្ធ ៣០ កេស និងមានការពិនិត្យព្យាបាលជំងឺជូនប្រជាពលរដ្ឋចំនួន១៣៥គ្រួសារ ដែលមានប្រជាពលរដ្ឋប្រមាណ១៦២នាក់ តាមខ្នងផ្ទះតំបន់ដាច់ស្រយាល ក្នុងស្រុកឱរ៉ាល់ ខេត្តកំពង់ស្ពឺ។ ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី ដែលដឹកនាំដោយ លោក លេង ផាលី ប្រធានប្រតិបត្តិនៃក្រុមការងារគ្រូពេទ្យ បានប្រកាសក្នុងការងារសាងសង់ទីស្នាក់គណបក្សប្រជាជនចំនួនបីឃុំគឺ៖ ទី១៖ ឃុំរស្មីសាមគ្គី, ទី២៖ ឃុំហោងសំណំ និងទី៣៖ ឃុំតាសាល។ សូមជម្រាបថា គិតត្រឹមម៉ោង០៧៖០០ព្រឹក ថ្ងៃទី០៦ ខែកញ្ញា ឆ្នាំ២០២០ នៅកម្ពុជាបានរកឃើញអ្នកឆ្លងជំងឺកូវីដ១៩ ចំនួនសរុប ២៧៤នាក់ (ស្រី៥៤នាក់ និងបុរស ២២០នាក់) ក្នុងនោះចំនួនអ្នកព្យាបាលជាសះស្បើយ សរុបទូទាំងប្រទេសមានចំនួន ២៧២នាក់ (ស្រី៥៤នាក់ និងបុរស២១៨នាក់) និងអ្នកកំពុងសម្រាកព្យាបាលនៅមន្ទីរពេទ្យរដ្ឋ មានចំនួន០២នាក់។ នាឱកាសនោះ លោក លេង ផាលី ក៏បានលើកឡើងថា ។ លោកបន្ថែមថា ប្រជាពលរដ្ឋពិតជាមានក្តីរំភើបកក់ក្តៅឥតឧបមា និងសូមថ្លែងអំណរគុណយ៉ាងខ្លាំង ចំពោះសកម្មភាពមនុស្សធម៌នេះ៕ | 2020-09-06T23:41:00+07:00 | freshnewsasia.com | https://m.freshnewsasia.com/index.php/en/localnews/170124-2020-09-06-09-41-30.html |
5f7f463e-a42a-40f1-8114-bca59ca10c37 | លោកស្រី ឱ វណ្ណឌីន ទទូចដល់ពុទ្ធបរិស័ទទាំងអស់ សូមអនុវត្តន៍វិធានការសុខាភិបាល ដើម្បីការពារជំងឺកូវីដ-១៩ ក្នុងឱកាសពិធីបុណ្យភ្ជុំបិណ្ឌ (Video inside) | លោកស្រី ឱ វណ្ណឌីន រដ្ឋលេខាធិការ និងជាអ្នកនាំពាក្យក្រសួងសុខាភិបាល តាមរយៈបណ្តាញព័ត៌មាន Fresh News នៅថ្ងៃទី៦ ខែកញ្ញា ឆ្នាំ២០២០នេះ បានអំពាវនាវយ៉ាងទទូចដល់ ប្រជាពុទ្ធបរិស័ទ និងគណៈកម្មការអារាមទាំងអស់ សូមបន្តអនុវត្តន៍វិធានការសុខាភិបាល និងការណែនាំរបស់រាជរដ្ឋាភិបាល ក្នុងការការពារការចម្លងជំងឺកូវីដ-១៩ ក្នុងឱកាសពិធីបុណ្យភ្ជុំបិណ្ឌ ឱ្យមានប្រសិទ្ធភាព។ លោកស្រី ឱ វណ្ណឌីន ជំរុញបែបនេះក្នុងឱកាសដែលោកស្រី និងលោកស្រីវេជ្ជបណ្ឌិត Li Ailan ប្រធានអង្គការសុខភាពពិភពលោក ប្រចាំប្រទេសកម្ពុជា (WHO) បានធ្វើដំណើរទស្សនកិច្ច នៅតាមខេត្តចំនួន៣ របស់កម្ពុជា រួមមាន៖ ខេត្តស្ទឹងត្រែង, ខេត្តត្បូងឃ្មុំ និងខេត្តកំពង់ចាម ដោយសង្កេតមើលឃើញនៅតាមវត្តអារាមខ្លះ ជាពិសេសសម្លឹងឃើញថា មានប្រជាពុទ្ធបរិស័ទមួយចំនួន មិនទាន់បានអនុវត្តឱ្យបានត្រឹមត្រូវ ទៅតាមវិធានការសុខាភិបាល ក៏ប៉ុន្តែមានវត្តអារាមមួយចំនួន ក៏បានអនុវត្តបានត្រឹមត្រូវតាមវិធានការសុខាភិបាល និងតាមការណែនាំរបស់រាជរដ្ឋាភិបាលជាដើម។ លោកស្រី ឱ វណ្ណឌីន បានអំពាវនាវយ៉ាងដូច្នេះថា៖ ។ អ្នកនាំពាក្យក្រសួងសុខាភិបាលរូបនេះ ក៏បានក្រើនរំឮកហើយ ក្រើនរំឮកទៀត ដល់ប្រជាពុទ្ធបរិស័ទ ដែលធ្វើដំណើរទៅកាន់ទីវត្តអារាមនានា សូមលោកប្រកាន់យកនូវវិធានការពារខ្លួន ដើម្បីធ្វើយ៉ាងណាកុំឱ្យមានការចម្លងជំងឺកូវីដ-១៩ ដោយក្នុងនោះយើងអាចដាក់ទឹកអាល់កុល ឬជែលសម្លាប់មេរោគ នៅតាមខ្លួនឱ្យជាប់ជាប្រចាំ ជាពិសេសត្រូវមានម៉ាស ដើម្បីពាក់នៅតាមទីវត្តអារាម បន្ថែមពីនេះការអង្គុយត្រូវរក្សាគម្លាតសុវត្ថិភាពបុគ្គលពីគ្នាក្នុងចំណាយ១.៥០ម៉ែត្រ ឡើងទៅផងដែរ។ លោកស្រីបានបន្តថា ដោយឡែកសម្រាប់គណៈកម្មការវត្តសូមមេត្តាជួយរៀបចំចាត់ចែងរៀបចំឱ្យប្រជាពុទ្ធបរិស័ទ ដឬែលគាត់អញ្ជើញទៅវត្ត ឱ្យមានទីកន្លែងអង្គុយឱ្យមានគម្លាតសុវត្ថិភាព ហើយទន្ទឹមនឹងនោះក៏ត្រូវឱ្យមានការពាក់ម៉ាសទាំងអស់គ្នា ព្រះសង្ឃ តាជី យាយជី និងពុទ្ធបរិស័ទ។ ជាមួយគ្នានេះ សូមអនុវត្តការលាងសម្អាតដៃ ឱ្យបានញាក់ញាប់ផងដែរ។ បន្ថែមពីនេះក្រៅពីអំពាវនាវពីវិធានការការពារខ្លួនពីជំងឺកូវីដ-១៩ លោកស្រី ឱ វណ្ណឌី ន ក៏បានអំពាវនាវដល់ប្រជាពលរដ្ឋទាំងអស់ ត្រូវរៀបចំចាត់ចែងចំណីអាហារឱ្យបានត្រឹមត្រូវតាមក្បូតអនាម័យ សុវត្ថិភាពចំណីអាហារ ដោយទុកដាក់ចំណីអាហារទាំងអស់ឱ្យដាច់ដោយឡែកពីគ្នា មិនត្រូវចាក់ច្របល់ចូលគ្នាដែលនាំឱ្យម្ហូបអាហារទាំងនោះឆាប់ជូរ ផ្អមដែលបង្កជំងឺរាគរុសដល់អ្នកដែលបរិភោគ នូវអាហារទាំងនោះជាដើម។ ជាពិសេសប្រសិនបើការទុកដាក់ចំណីអាហារទាំងនោះមិនបានត្រឹមត្រូវវាអាចចម្លងនូវប្រភពមេរោគផ្សេងៗ ដែលបង្កគ្រោះថ្នាក់ដល់អ្នកបរិភោគផងដែរ។ សូមបញ្ជាក់ថា នៅថ្ងៃទី០៦ ខែកញ្ញានេះ ក្រសួងសុខាភិបាល ប្រកាសរកមិនមានរកឃើញករណីឆ្លងជំងឺកូវីដ១៩ថ្មីនោះទេ ហើយក៏គ្មានករណីព្យាបាលជាសះស្បើយថ្មីនោះដែរ អ្នកជំងឺកំពុងសម្រាកនៅមន្ទីរពេទ្យមានចំនួន២នាក់ដដែល។ នៅកម្ពុជាបានរកឃើញអ្នកឆ្លងជំងឺកូវីដ១៩ ចំនួនសរុប ២៧៤នាក់ (ស្រី៥៤នាក់ និងបុរស ២២០នាក់) ក្នុងនោះចំនួនអ្នកព្យាបាលជាសះស្បើយ សរុបទូទាំងប្រទេសមានចំនួន ២៧២នាក់ (ស្រី៥៤នាក់ និងបុរស២១៨នាក់) និងអ្នកកំពុងសម្រាកព្យាបាលនៅមន្ទីរពេទ្យរដ្ឋ មានចំនួន០២នាក់៕ | 2020-09-06T23:11:00+07:00 | freshnewsasia.com | https://m.freshnewsasia.com/index.php/en/localnews/170119-2020-09-06-09-11-23.html |
ef537052-1e3a-4b09-bfcb-de527477bf7e | អាសូរណាស់ បុរសជានិស្សិតរៀនឆ្នាំទី៣ម្នាក់ ដេកស្លាប់នៅក្នុងបន្ទប់ដោយជំងឺគាំងបេះដូង | ភ្នំពេញ៖បុរសជានិស្សិតឆ្នាំទី ៣ ម្នាក់ ដេកស្លាប់នៅក្នុងបន្ទប់ជួលជាន់ទី ៣ ដោយសារតែជំងឺគាំងបេះដូង បង្កឲ្យរភ្ញាក់ផ្អើលដល់បងប្អូនប្រជាពលរដ្ឋ រស់នៅជិតបន្ទប់ម្ចាស់ផ្ទះ។ ហេតុការណ៍ភ្ញាក់ផ្អើលនេះដែរ កើតឡើងនៅវេលាម៉ោង ១០ និង ៣០ នាទីព្រឹកថ្ងៃអាទិត្យទី ៦ ខែកញ្ញា ឆ្នាំ ២០២០ នៅតាមបណ្តោយផ្លូវបេតុងក្នុងភូមិបុរី ១០០ ខ្នង សង្កាត់ទឹកថ្លា ខណ្ឌសែនសុខ រាជធានីភ្នំពេញ។ សពមានឈ្មោះ ពញ្ញា អាយុ២២ ឆ្នាំ មុខរបរនិស្សិតរៀន ឆ្នាំទី ៣ រស់នៅភូមត្រើយឃ្លោក ឃុំដូនខ្ពស់ ស្រុកបុរីជលសារ ខេត្តតាកែវ។ បើយោងតាមប្រភពព័ត៌មានពីម្ចាស់ផ្ទះបានឲ្យដឹងថា មុនពេលកើតហេតុគាត់បានឃើញមិត្តភក្តិ រួមការងាជាមួយជនរងគ្រោះ បានមកប្រាប់គាត់ថា តេទៅជនរងគ្រោះ ជាច្រើនដងតែអត់លើកហេតុនេះ ហើយទើបនាំគ្នាឆ្ងល់ហើយក៏សម្រេចចិត្តនាំគ្នាឡើងទៅគោះទ្វារបន្ទប់ជាច្រើនដង អត់ភ្ញាក់ទៀត មួយសន្ទុះក៏នាំគ្នាធាក់ទ្វារចូលទៅឃើញជនរងគ្រោះដេកស្លាប់រឹងខ្លួនបាត់ទៅហើយ ដោយឃើញសភាពដូចនេះ ក៏សុំអន្តរាគមន៍ពីសមត្ថកិច្ចចុះមកពិនិត្យភ្លាមៗ ។ ក្រោយពេលកើតហេតុ សមត្ថកិច្ចក៏ចុះមកដល់រួចក៏ពិនិត្យ និងទំនាក់ទំនងទៅខាងជំនាញកោសល្យវិច័យឲ្យចុះមកពិនិត្យ បានបញ្ជាក់ប្រាប់សារព័ត៌មានថា ជនរងគ្រោះខាងលើស្លាប់ដោយសារតែជំងឺគាំងបេះដូង រួចក៏ធ្វើកំណត់ហេតុប្រគល់សពជូនទៅឱ្យក្រុមគ្រួសារ យកទៅធ្វើបុណ្យតាមប្រពៃណីនៅខេត្តតាកែវ៕ | 2020-09-06T22:26:28+07:00 | cen.com.kh | https://cen.com.kh/archives/241432.html |
6cdc474c-b998-4d3c-989b-693a0078beb0 | អភិបាលខេត្តប៉ៃលិន ពិនិត្យមើលការបាញ់ថ្នាំសម្លាប់មេរោគ និងរៀបចំថ្នាក់រៀន សម្រាប់ដំណើរការ ចូលរៀនឡើងវិញ តាមស្តង់ដាក្នុងបរិបទជំងឺកូវីដ-១៩ | ថ្ងៃទី៥ ខែកញ្ញា ឆ្នាំ២០២០ លោក ផាន់ ចាន់ធុល អភិបាលខេត្តប៉ៃលិន អមដំណើរដោយលោក ចេង ញ៉ាន, លោក ឃ្លោក នួយ អភិបាលរងខេត្ត និងក្រុមការងារ បានញ្ជើញពិនិត្យមើលការបាញ់ថ្នាំសម្លាប់មេរោគ និងការរៀបចំថ្នាក់រៀន សម្រាប់ដំណើរការចូលរៀនឡើងវិញ តាមស្តង់ដា ក្នុងបរិបទជម្ងឺកូវីដ-១៩ នៅសាលាវិទ្យាល័យ ហ៊ុន សែន ក្រុងទេពនិម្មិត្តប៉ៃលិន ស្ថិតក្នុងអូរតាពុកក្រោម សង្កាត់ទួលល្វា ក្រុងប៉ៃលិន ខេត្តប៉ៃលិន។ លោក ផាន់ ចាន់ធុល បានឱ្យដឹងថា ដើម្បីដំណើរការចូលរៀនឡើងវិញ តាមស្តង់ដា ក្នុងបរិបទជម្ងឺកូវីដ-១៩ ក្រសួងអប់រំ យុវជន និងកីឡា បានធ្វើការវាយតម្លៃ និងតម្រូវឱ្យ ការរៀបចំបរិស្ថានល្អ មានអនាម័យ គ្រឹះស្ថានអប់រំ ទាំងរដ្ឋ និងឯកជន ត្រូវបាញ់ថ្នាំសម្លាប់មេរោគ បំពាក់ឧបករណ៍ស្តង់ដារ គ្រូបង្រៀន និងសិស្សត្រូវធ្វើតេស្តរកមេរោគកូវីដ-១៩ មុនបើកដំណើរការសាលា។ អភិបាលខេត្ត បានលើកឡើងថា ការធ្វើយុទ្ធនាការបាញ់ថ្នាំសម្លាប់មេរោគនាពេលនេះ គឺដើម្បីសម្លាប់មេរោគ Covid-19 និងមេរោគផ្សេងៗទៀត ដើម្បីកាត់បន្ថយភាពភ័យខ្លាចរបស់ ប្រជាពលរដ្ឋពីបញ្ហាជំងឺ Covid-19 និងជាសារអប់រំណែនាំដល់សិស្សានុសិស្ស និងបងប្អូនប្រជាពលរដ្ឋ ឱ្យយល់កាន់តែច្បាស់ថែមទៀត អំពីជំងឺ Covid-19 ហើយចេះការពារ និងទប់ស្កាត់ការឆ្លងរីករាលដាលនូវជំងឺ Covid-19នេះ នៅក្នុងសហគម។ នៅក្នុងឱកាសនោះផងដែរ លោក ផាន់ ចាន់ធុល បានផ្តាំផ្ញើដល់សិស្សានុសិស្ស និងអាណាព្យាបាល លោកគ្រូ អ្នកគ្រូទាំងអស់ ត្រូវយកចិត្តទុកដាក់ចំពោះអនាម័យ និងសុខមាលភាព ជាពិសេសត្រូវអនុវត្តន៍តាមការណែនាំរបស់ក្រសួងសុខាភិបាល ដោយត្រូវលាងសម្អាតដៃជាមួយអាល់កុល ឬសាប៊ូអោយបានញឹកញាប់ ពេលទៅណាមកណា ឬនៅទីប្រជុំជន ដែលមានមនុស្សច្រើន ត្រូវពាក់ម៉ាស់ជានិច្ច ហើយត្រូវខិតខំប្រកបមុខរបរ និងធ្វើស្រែចំការ ដាំដំណាំរួមផ្សេងៗ ដើម្បីរួមចំណែកលើកកម្ពស់ជីវភាពក្នុងគ្រួសារប្រចាំថ្ងៃ កុំយកពេលវេលាទំនេរទៅប្រព្រឹត្តិអំពើខុសច្បាប់។ សូមបញ្ជាក់ថា សាលាវិទ្យាល័យ ហ៊ុន សែន ក្រុងទេពនិម្មិត្តប៉ៃលិន នឹងបើកឱ្យដំណើរការចូល រៀន ឡើង វិញ នៅថ្ងៃទី៧ ខែកញ្ញា ឆ្នាំ២០២០ ដោយអនុវត្តតាមស្តង់ដា ក្នុងបរិបទជម្ងឺកូវីដ-១៩ ហើយយុទ្ធនាការ បាញ់សម្លាប់មេរោគ Covid-19 និងមេរោគផ្សេងៗទៀត នៅតាម សាលា រៀន នេះ គឺជាកិច្ចសហការរវាង មន្ទីរអប់រំ យុវជន និងកីឡាខេត្ត និងមន្ទីរសុខាភិបាលខេត្តប៉ៃលិន ក្រោមការយកចិត្តទុកដាក់ និងចង្អុល បង្ហាញ ពីសំណាក់ឯកឧត្តម ផាន់ ចាន់ធុល ដោយប្រើប្រាស់ ម៉ាស៊ីនសម្រាប់បាញ់ចំនួន២៕ | 2020-09-06T21:49:00+07:00 | freshnewsasia.com | https://m.freshnewsasia.com/index.php/en/localnews/170113-2020-09-06-07-49-16.html |
64579fde-709f-45c9-80cd-75cbdb8ab7e2 | លោក កែវ រ៉េមី ដឹកនាំក្រុមការងារ កាន់បិណ្ឌវេនទី៤ នៅវត្តចំនួន៤ ក្នុងឃុំព្រែកអំបិល និងប្រាប់ឱ្យប្រយ័ត្នជំងឺកូវីដ-១៩ | លោក កែវ រ៉េមី រដ្ឋមន្រ្តីប្រតិភូអមនាយករដ្ឋមន្ត្រី និងជាប្រធានក្រុមការងារថ្នាក់កណ្តាល ចុះជួយឃុំព្រែកអំបិល ស្រុកស្អាង ខេត្តកណ្តាល នៅព្រឹកថ្ងៃទី០៦ ខែកញ្ញា ឆ្នាំ២០២០នេះ បានដឹកនាំលោក-លោកស្រី ជាក្រុមការងាររាប់បាត្រ វេនបិណ្ឌទី០៤ នៅវត្តចំនួន៤ ក្នុងឃុំព្រែកអំបិល និងបានអំពាវនាវដល់ពុទ្ធបរស័ទទាំងអស់ត្រូវមានការប្រុងប្រយ័ត្នជាប់ជានិច្ច នូវវិធានការការពារជំងឺកូវីដ-១៩ តាមការណែនាំរបស់ក្រសួងសុខាភិបាល មិនត្រូវធ្វេសប្រហែសឡើយ។ ស្ថិតនៅក្នុងឱកាសនោះដែរ លោក កែវ រ៉េមី ក៏បាននាំយកម៉ាស ដែលជាអំណោយរបស់ឧបនាយករដ្ឋមន្ត្រី ប្រាក់ សុខុន ប្រធានក្រុមការងារគណបក្ស ចុះមូលដ្ឋានស្រុកស្អាង នូវទឹកអាល់កុល សាប៊ូលាងដៃ និងថវិកាសម្រាប់ក្រុមការងារឃុំក្នុងការប្រយុទ្ធប្រឆាំងនឹងជំងឺកូវីដ-១៩។ លោក កែវ រ៉េមី បានណែនាំលោកមេឃុំ មេភូមិ អនុភូមិ ឱ្យយកចិត្តទុកដាក់ខ្ពស់ពីសុខទុក្ខនិងជីវភាពរបស់ប្រជាពលរដ្ឋទាំងអស់នៅក្នុងភូមិឃុំ ពង្រឹងការអភិវឌ្ឍឃុំ និងត្រូវរាយការណ៍ជាបន្ទាន់ប្រសិនបើមានបញ្ហារអសន្តិសុខផ្សេងៗ ជាពិសេសបញ្ហារសុខទុក្ខជីវភាពរបស់បងប្អូនប្រជាពលរដ្ឋក្នុងមូលដ្នាទាំងមូលដោយមិនប្រកាន់និន្នាការបក្សនយោបាយណាមួយនោះឡើយ។ នាឱកាសនោះ លោក កែវ រ៉េមី និងក្រុមការងារក៏បានឧបត្ថម្ភថវិកាដល់កុមារមួយរូប មានអាយុ២ឆ្នាំកន្លះ នៅភូមិពាមប្រជុំ ដែលមានរូបរាងក្រិនស្គមតូចខ្វះអាហារូបត្ថម្ភ និងបានផ្តល់ថវិកាក្នុងការចាក់គ្រួសជួសជុលផ្លូវមួយខ្សែផងដែរ។ ទន្ទឹមនឹងនេះលោក និងក្រុមការងារ នឹងដង្ហែរអង្គកឋិនទានរបស់ក្រុមការងារចុះជួយឃុំព្រែកអំបិល មកវត្តស្រីអ៊ុប្រសិទ្ធិរតនារ៉ាម នៅថ្ងៃទី១៨ ខែតុលា ឆ្នាំ២០២០ ខាងមុខផងដែរ។ សូមជម្រាបថា ពិធីបុណ្យភ្ជុំបិណ្ឌជាពិធីបុណ្យមួយដែលធំជាងគេនៅក្នុងចំណោមពិធីបុណ្យទាំងអស់ចំពោះអ្នកកាន់ព្រះពុទ្ធសាសនា ហើយពិធីបុណ្យនេះមានរយៈពេល ១៥ថ្ងៃដោយចាប់ពីថ្ងៃ ១រោច ដល់ថ្ងៃ១៥រោច ខែភទ្របទ ពិធីបុណ្យនេះត្រូវបានប្រជាពលរដ្ឋខ្មែរ ដែលកាន់ព្រះពុទ្ធសាសនាប្រារព្ធឡើងជារៀងរាល់ឆ្នាំ។ យោងតាមឯកសារកត់ត្រាពីប្រវត្តិបុណ្យរបស់ខ្មែរបង្ហាញថា ការប្រារព្ធពិធីបុណ្យនេះ គឺដើម្បីបួងសួងឧទ្ទិសមគ្គផលកុសលផលបុណ្យទៅឱ្យមាតាបិតាញាតិកា ទាំង៧ សន្តានដែលបានចែកឋាន ដើម្បីឱ្យពួកគាត់មកទទួលយកកុសលផលបុណ្យទៅកើតក្នុងសុគតិភព ម្យ៉ងទៀតប្រជាពលរដ្ឋខ្មែរមានជំនឿថាអ្នកមានគុណបុព្វការីជន ឬសាច់ញាតិរបស់ពួកគេទាំងអស់ ដែលបានសាងបាបកាលពីនៅមានជីវិតរស់នៅ ហើយពេលចែកឋានទៅមិនដឹងចាប់ជាតិជាអ្វី ឬមានបាបទៅកើតជាប្រេត នឹងឡើងមក ទទួលកុសលផលបុណ្យនេះពីពួកគេផងដែរ នៅពេលពពួកប្រេតទាំងនោះត្រូវបានគេដោះលែងឱ្យមានសេរីភាពរយៈពេល១៥ថ្ងៃក្នុងថ្ងៃកាន់បិណ្ឌ។ វត្តទាំង៤ ក្នុងឃុំព្រែកអំបិលរួមមាន៖ វត្តព្រែកអំបិល, វត្តពាមប្រជុំ, វត្តអន្លង់តាសេក និងវត្តស្រីអ៊ុប្រសិទ្ធិ។ បន្ថែមពីនេះក្រុមការងារ បាននាំយកទេយ្យវត្ថុរួមមាន៖ អង្ករ សាដក ទឹកសុទ្ធ ទឹកផ្លែឈេី ទឹកក្រូច កន្ត្រកភេសជ្ជ: មីជាតិ ស្ករស អំបិល ទឹកត្រី ទឹកស៊ីអ៊ីវ ត្រីខកំប៉ុង នំអន្សម នំបត់ នំគម ផ្លែឈើ បាយម្ហូបស្រាក់ រួមទាំងបច្ច័យផងដែរ៕ | 2020-09-06T20:41:00+07:00 | freshnewsasia.com | https://m.freshnewsasia.com/index.php/en/localnews/170103-2020-09-06-06-41-52.html |
477bb534-b131-4aa7-8a68-b1f21e148f14 | លោក ស សុខា ចាត់ក្រុមការងារយកសម្ភារការពារជំងឺកូវីដ-១៩ ចែកជូនវិទ្យាល័យនៅស្រុកពាមជរ ដែលត្រៀមបើកឲ្យសិស្សចូលរៀន | លោក ស សុខា រដ្ឋលេខាធិការក្រសួងអប់រំ យុវជន និងកីឡា បានចាត់ឲ្យក្រុមការងារយកអំណោយជាសម្ភារការពារជំងឺកូវីដ-១៩ ចែកជូនវិទ្យាល័យ នៅស្រុកពាមជរ ខេត្តព្រៃវែង ដែលត្រៀមបើកឲ្យសិស្សចូលរៀនវិញ នាពេលខាងមុខឆាប់ៗនេះ។ លោក ស សុខា បានចាត់ឲ្យលោក ឈឹម ផាន់ណា ប្រធានសហភាពសហព័ន្ធយុវជនកម្ពុជា ចុះជួយស្រុកពាមជរ បាននាំយកអំណោយដូចជា ឧបករណ៍វាស់កម្តៅចំនួន០៣គ្រឿង អាកុលចំនួន៦កាន, កំប៉ុងបាញ់អាកុលចំនួន០៦កំប៉ុង, ម៉ាស់ចំនួន៩ប្រអប់ និងថ្នាំសម្លាប់មេរោគចំនួន០៣ដប ចែកជូនដល់វិទ្យាល័យរស្មីសាមគ្គី វិទ្យាល័យព្រែកក្របៅ និងវិទ្យាល័យឈើទាល ដើម្បីចូលរួមទប់ស្កាត់ជំងឺកូវីដ-១៩ ក្នុងឱកាសបើកឲ្យមានការរៀនឡើងវិញ ដែលកម្មវិធីប្រព្រឹត្តឡើងនៅក្នុងវិទ្យាល័យរស្មីសាមគ្គី ស្ថិតនៅក្នុងឃុំស្វាយភ្លោះ ស្រុកពាមជរ ខេត្តព្រៃវែង។ ជាមួយគ្នានេះ ក៏មានកម្មវិធីបាញ់ថ្នាំសម្លាប់មេរោគតាមថ្នាក់រៀន នៅក្នុងវិទ្យាល័យរស្មីសាមគ្គី និងអនុវិទ្យាល័យកោះចេកផងដែរ៕ | 2020-09-06T17:41:00+07:00 | freshnewsasia.com | https://m.freshnewsasia.com/index.php/en/localnews/170092-2020-09-06-03-41-15.html |
d4c10bdb-3e33-4e57-bece-94442d586070 | TOP NEWS: ថ្ងៃនេះក្រសួងសុខាភិបាលបន្តប្រកាសថា គ្មានរកឃើញករណីឆ្លងជំងឺកូវីដ១៩ថ្មីនោះទេ ហើយករណីជាសះស្បើយក៏គ្មានដែរ (Video inside) | ក្រសួងសុខាភិបាល នៅព្រឹកថ្ងៃទី០៦ ខែកញ្ញា ឆ្នាំ២០២០នេះ បានចេញសេចក្តីប្រកាសព័ត៌មាន ដោយបញ្ជាក់ថា នៅថ្ងៃនេះក្រសួងមិនមានរកឃើញករណីឆ្លងជំងឺកូវីដ១៩ថ្មីនោះទេ ហើយក៏គ្មានករណីព្យាបាលជាសះស្បើយថ្មីនោះដែរ អ្នកជំងឺកំពុងសម្រាកនៅមន្ទីរពេទ្យមានចំនួន២នាក់ដដែល។ សូមជម្រាបថា គិតត្រឹមម៉ោង០៧៖០០ព្រឹក ថ្ងៃទី០៦ ខែកញ្ញា ឆ្នាំ២០២០ នៅកម្ពុជាបានរកឃើញអ្នកឆ្លងជំងឺកូវីដ១៩ ចំនួនសរុប ២៧៤នាក់ (ស្រី៥៤នាក់ និងបុរស ២២០នាក់) ក្នុងនោះចំនួនអ្នកព្យាបាលជាសះស្បើយ សរុបទូទាំងប្រទេសមានចំនួន ២៧២នាក់ (ស្រី៥៤នាក់ និងបុរស២១៨នាក់) និងអ្នកកំពុងសម្រាកព្យាបាលនៅមន្ទីរពេទ្យរដ្ឋ មានចំនួន០២នាក់៕ | 2020-09-06T14:14:00+07:00 | freshnewsasia.com | https://m.freshnewsasia.com/index.php/en/localnews/170080-2020-09-06-00-14-53.html |
4cc02090-c6e3-4d2d-b97d-5d15f3d6cbea | ក្រសួងសុខាភិបាលអនុញ្ញាតឲ្យសាសនាឥស្លាមគោរពប្រតិបត្តិជំនឿរបស់ខ្លួនឡើងវិញ ក្រោយពីជំងឺកូវីដ១៩ | ក្រសួងសុខាភិបាលអនុញ្ញាតជនជាតិចាមគោរពប្រតិបត្តិសកម្មភាពសាសនារបស់ខ្លួនឡើងវិញនៅតាមវិហារ តែការអនុញ្ញាត នេះធ្វើឡើងជាដំណាក់ៗ ដោយអនុវត្តចាប់ពីថ្ងៃសុក្រ ទី១១ ខែកញ្ញាខាងមុខនេះតទៅ។ នៅក្នុងសេចក្ដីជូនដំណឹងរបស់ក្រសួងសុខាភិបាលឲ្យដឹងថា ការអនុញ្ញាតនេះធ្វើឡើងសាកល្បងរយៈពេល៤ សប្ដាហ៍ប៉ុណ្ណោះតែ ត្រូវអនុវត្តវិធានការការពារសុខភាពរបស់ក្រសួងសុខាភិបាលជានិច្ច។ វិធានការដែលក្រសួងសុខាភិបាលតម្រូវឲ្យអនុវត្តនោះ គឺពាក់ម៉ាស់ វាស់កម្ដៅលាងដៃជាប្រចាំ និងអាល់កុលរំងាប់មេរោគ និងរក្សាគម្លាតពីគ្នាយ៉ាងតិច ១.៥ ម៉ែត្រ។ ហាមក្មេងៗ តូចៗ និងអ្នកមានជំងឺផ្សេងចូលរួម។ ក្រសួងក៏ហាមចាប់ដៃគ្នានៅពេលគោរពគារវកិច្ច ដោយជំនួសនូវការលើកដៃ និងនិយាយពាក្យស្វាគមន៍ បែបសាសនាឥស្លាមវិញ ហើយបែកគ្នា ក្រោយបញ្ចប់ការថ្វាយបង្គំ ប្រមាណពី ២០ ទៅ៣០នាទី និងរក្សាការគម្លាតសង្គម ដោយអនុញ្ញាត ឲ្យថ្វាយបង្គំប្រមាណ ៣០% នៃទីតាំងវិហារនីមួយៗ។ ក្រសួងសុខាភិបាលចាប់តាំងពីមានការផ្ទុះជំងឺកូវីដ១៩ មក បានប្រកាសបិទវិហារសាសនាឥស្លាម វិហារព្រះពុទ្ធសាសនា និងសាលារៀនដើម្បីការពារការរីករាលដាលនៃជំងឺកូវីដ១៩ នៅតាមសហគមន៍ ប៉ុន្តែ បានលើកបម្រាមខ្លះហើយ។ នៅរដូវបុណ្យភ្ជុំបិណ្ឌឆ្នាំនេះ គេសង្កេតឃើញថា ពុទ្ធបរិស័ទបាននាំគ្នាយកចង្ហាន់ទៅប្រគេនព្រះសង្ឃដូចធម្មតាដោយភាគច្រើនមិនមានពាក់ម៉ាសការពារសុវត្ថិភាពទេ។ ក្រសួងសុខាភិបាល ក៏បានចេញសេចក្ដីណែនាំថា ដើម្បីការពារជំងឺកូវីដ១៩ និងការពុលចំណីអាហារក្នុងអំឡុងពិធីកាន់បិណ្ឌ និងភ្ជុំបិណ្ឌនេះ នៅពេលទៅកាន់ទីវត្តអារាម ត្រូវពាក់ម៉ាស់ រក្សាអនាម័យ និងរក្សាគម្លាតសុវត្ថិភាពបុគ្គល។ ក្រសួងស្នើឲ្យ ព្រះសង្ឃគ្រប់អង្គ ដូនជី តាជី និងពុទ្ធបរិស័ទទាំងអស់ ត្រូវពាក់ម៉ាសគ្រប់ៗ គ្នា នៅពេលចូលទីវត្តអារាម និងអង្គុយរងចាំប្រគេន ចង្ហាន់ដល់ព្រះសង្ឃ និង ធ្វើការវាស់កម្ដៅ និងបាញ់ទឹកអាកុលលាងដៃនៅតាមច្រកចេញ ចូលសម្រាប់ពុទ្ធបរិស័ទទាំងអស់៕ | 2020-09-06T13:20:00+07:00 | rfa.org | https://www.rfa.org/khmer/news/health/Mosques-in-Cambodia-to-reopen-after-Covid-19-situation-eases-09062020021716.html |
48c4086b-619a-40bb-8026-a151d6e580ab | អង្គការ WHO៖ វ៉ាក់សាំងកូវីដ១៩ អាចប្រើប្រាស់បានទូលំទូលាយនៅត្រឹមពាក់កណ្ដាលឆ្នាំក្រោយ | មន្ត្រីសុខាភិបាលនានាកំពុងជំរុញប្រជាពលរដ្ឋទូទៅកុំឲ្យរំពឹងខ្ពស់ពេករឿងវ៉ាក់សាំងបង្ការជំងឺកូវីដ១៩។ ពួកគេបាននិយាយថា ការបង្កើតវ៉ាក់សាំងមួយដែលមានសុវត្ថិភាព និងប្រសិទ្ធភាពគឺត្រូវការពេលវេលា និងមិនអាចបង្ខំឲ្យលឿនបានទេ។ ក្នុងស្ថានការណ៍បច្ចុប្បន្ននេះ អង្គការសុខភាពពិភពលោក WHO រាយការណ៍ថា ដំណើរវិវឌ្ឍគួរឲ្យកត់សម្គាល់កំពុងដំណើរការដើម្បីសម្រេចឲ្យបាននូវគោលបំណងនេះ។ អង្គការនេះបានកត់សម្គាល់ថា កន្លងមក យ៉ាងហោចណាស់មានវ៉ាក់សាំងចំនួន ៦ ទៅ ៩ បានចាប់ផ្ដើមការសាកល្បងដំណាក់កាលទី ៣ ហើយ។ អ្នកនាំពាក្យអង្គការ WHO អ្នកស្រី Margaret Harris និយាយថា មនុស្សរាប់ពាន់នាក់បានចូលរួមនៅក្នុងការសាកល្បងដ៏ផ្ចិតផ្ចង់ និងប្រយ័ត្នប្រយែងទាំងនេះ។ អ្នកស្រីបានបញ្ជាក់ថា វ៉ាក់សាំងត្រូវតែមានការបញ្ជាក់ជាដាច់ខាតថាពិតជាមានសុវត្ថិភាព និងអាចផ្ដល់ការការពារប្រឆាំងនឹងជំងឺកូវីដ១៩ បាន នៅក្នុងចំណោមអ្នកស្ម័គ្រចិត្តចាក់វ៉ាក់សាំងសាកល្បងយ៉ាងហោចណាស់ ៥០% មុនពេលដែលវ៉ាក់សាំងនេះអាចត្រូវបានអនុញ្ញាតឲ្យមានការប្រើប្រាស់សម្រាប់សាធារណជនទូទៅ។ អ្នកស្រីលើកឡើងថា សុវត្ថិភាពនៃវ៉ាក់សាំងត្រូវតែមានការតាមដានត្រួតពិនិត្យគ្រប់ដំណាក់កាលស្រាវជ្រាវទាំងអស់ ដែលជាហេតុធ្វើឲ្យដំណើរការបង្កើតវ៉ាក់សាំងត្រូវការពេលវេលាយូរ។ អ្នកស្រី Harris បញ្ជាក់ដូច្នេះថា៖ «ដំណឹងល្អគឺថា ក្រុមហ៊ុនផលិតវ៉ាក់សាំងសង្ឃឹមរួចហើយថាវ៉ាក់សាំងមួយណាទំនងជានឹងក្លាយជាវ៉ាក់សាំងដែលមានសុវត្ថិភាពនោះ។ ពួកគេកំពុងធ្វើការលើវិធីដែលពួកគេអាចបង្កើនការផលិតវ៉ាក់សាំង។ នៅពេលណាដែលយើងដឹងថា វ៉ាក់សាំងមួយណាមានប្រសិទ្ធភាព យើងខ្ញុំនឹងបង្ហាញជាសាធារណៈ។ …ប៉ុន្តែ ទាក់ទិននឹងពេលវេលាជាក់លាក់ យើងពិតជាមិនរំពឹងថានឹងមានវ៉ាក់សាំងសម្រាប់ការប្រើប្រាស់ជាទូទៅនោះទេ រហូតដល់ពាក់កណ្ដាលឆ្នាំក្រោយ»។ អ្នកស្រី Harris បានប្រាប់ VOA ថា អង្គការ WHO មិនបានប្រាប់រដ្ឋាភិបាលណាមួយថា នៅពេលណាដែលវ៉ាក់សាំងជំងឺកូវីដ១៩ គួរអាចប្រើសម្រាប់ស្ថានការណ៍បន្ទាន់ ឬក៏សម្រាប់ការប្រើប្រាស់ទូទៅនោះទេ។ អ្នកស្រីថា នោះគឺជាការសម្រេចចិត្តរបស់ប្រទេសនីមួយៗផ្ទាល់។ ប៉ុន្តែ អ្នកស្រីបានរំឭកកុំឲ្យមានក្ដីសង្ឃឹមមិនត្រឹមត្រូវខ្ពស់ពេកថានឹងមានវ៉ាក់សាំងជំងឺកូវីដ១៩ ក្នុងពេលឆាប់ៗខាងមុខនេះនោះ។ អ្នកស្រី Harris ថ្លែងដូច្នេះថា៖ «អ្វីដែលយើងខ្ញុំបានលើកឡើងម្ដងហើយម្ដងទៀតគឺថា យើងមិនគួរអង្គុយរង់ចាំវ៉ាក់សាំងណាមួយឲ្យវាកើតឡើងនោះទេ។ យើងមិនចេះតែអង្គុយគិតនោះទេ អ្វីដែលយើងត្រូវធ្វើនៅពេលនេះគឺធ្វើរឿងណាដែលយើងដឹងថានឹងបង្ការជំងឺនេះបាន ដែលនោះគឺការលាងដៃ ការរក្សាគម្លាត និងការពាក់ម៉ាស់»។ អ្នកស្រីនិយាយថា អង្គការសុខភាពពិភពលោកជឿថា ប្រទេសទាំងអស់ត្រូវតែធ្វើការជាមួយគ្នាដើម្បីស្វែងរកវ៉ាក់សាំងជំងឺកូវីដ១៩ នេះ។ អ្នកស្រីថា ការចែករំលែក និងការប្រៀបធៀបទិន្នន័យគឺមានសារៈសំខាន់ និងសម្រេចបាននូវវ៉ាក់សាំងមួយដែលអាចការពារមនុស្សគ្រប់រូបបាន។ អ្នកស្រី Harris បានហៅករណីនេះថាជាទង្វើដើម្បីប្រយោជន៍សាធារណៈជាសាកល។ អ្នកស្រីថា វ៉ាក់សាំងមិនត្រឹមតែមានសារៈសំខាន់ប៉ុណ្ណោះទេ ប៉ុន្តែត្រូវតែផ្ដល់ឲ្យដល់គ្រប់កន្លែងទាំងអស់នៅលើពិភពលោក។ អ្នកស្រីបានបន្ថែមថា គ្មាននរណាម្នាក់អាចមានការការពារពីជំងឺកូវីដ១៩ បាននោះទេ ប្រសិនបើពួកគេមិនទទួលបានវ៉ាក់សាំងការពារ៕ | 2020-09-06T07:00:00+07:00 | khmer.voanews.com | https://khmer.voanews.com/a/mass-covid-vaccines-unlikely-until-middle-of-2021/5572815.html |
e3983f79-e5f7-4786-bfb1-efefabc0fdf8 | ការទស្សន៍ទាយ៖ អ្នកស្លាប់ដោយសារជំងឺកូវីដ១៩ ត្រឹមថ្ងៃទី ១ ខែមករាខាងមុខនឹងមានជាង ៤១០.០០០ នាក់ | ពលរដ្ឋអាមេរិកាំងជាង ៤១០.០០០ នាក់ អាចស្លាប់ដោយសារជំងឺកូវីដ១៩ នៅត្រឹមថ្ងៃទី ១ ខែមករា ឆ្នាំ ២០២១ ខាងមុខ។ នេះបើយោងតាមគំរូព្យាករណ៍ចុងក្រោយបង្អស់របស់វិទ្យាស្ថានវាស់វែង និងវាយតម្លៃសុខាភិបាលនៃសាកលវិទ្យាល័យ Washington។ គិតត្រឹមថ្ងៃអាទិត្យនេះ សហរដ្ឋអាមេរិកមានពលរដ្ឋដែលស្លាប់ដោយសារជំងឺកូវីដ១៩ ជាង ១៨៨.៥០០ នាក់ និងពលរដ្ឋដែលឆ្លងជំងឺនេះជាង ៦ លាន ២ សែន ៤ ម៉ឺននាក់។ នេះបើយោងតាមទិន្នន័យរបស់សាកលវិទ្យាល័យ Johns Hopkins។ ប្រសិនបើគំរូព្យាករណ៍របស់វិទ្យាស្ថានវាស់វែង និងវាយតម្លៃសុខាភិបាលនៃសាកលវិទ្យាល័យ Washington ដែលបានចេញផ្សាយកាលពីថ្ងៃសុក្រពិតជាត្រឹមត្រូវមែននោះ នោះមានន័យថា នឹងមានអ្នកស្លាប់ដោយសារជំងឺកូវីដ១៩ ចំនួនប្រហែល ២២២.០០០ នាក់បន្ថែមទៀតនៅក្នុងសហរដ្ឋអាមេរិកក្នុងរយៈពេល ៣ ខែ កន្លះខាងមុខ។ វិទ្យាស្ថានវាស់វែង និងវាយតម្លៃសុខាភិបាលនៃសាកលវិទ្យាល័យ Washington បានបញ្ជាក់នៅក្នុងព័ត៌មានថ្មីចុងក្រោយសម្រាប់ការទស្សន៍ទាយជាប្រចាំរបស់ខ្លួនថា៖ «យើងរំពឹងថា អត្រាស្លាប់ប្រចាំថ្ងៃ [ដោយសារជំងឺកូវីដ១៩] នៅក្នុងសហរដ្ឋអាមេរិក នឹងកើនដល់ជិត ៣ ពាន់នាក់ ក្នុងមួយថ្ងៃនៅត្រឹមខែធ្នូខាងមុខ។ មូលហេតុគឺដោយសារការផ្លាស់ប្ដូររដូវកាល និងការធ្លាក់ចុះនូវការប្រយ័ត្នប្រយែងរបស់សាធារណជន»។ កាលពីលើកមុន វិទ្យាស្ថាននេះបានទស្សន៍ទាយថា ចំនួនអ្នកស្លាប់ដោយសារជំងឺកូវីដ១៩ នៅត្រឹមថ្ងៃទី ១ ខែធ្នូខាងមុខមានចំនួន ៣១៧.៦៩៧។ ប៉ុន្តែ អ្នកស្រាវជ្រាវនៃវិទ្យាស្ថាននេះបាននិយាយថា ប្រសិនបើមនុស្សទូទៅពាក់ម៉ាស់ ចំនួនអ្នកស្លាប់ដែលបានទស្សន៍ទាយក្នុងចំនួន ២២២.០០០ ខាងលើ អាចធ្លាក់ចុះបានពាក់កណ្ដាល។ ផ្ទុយមកវិញ ប្រសិនបើការដាក់កំហិតនានាត្រូវបានបន្ធូរបន្ថយ នោះចំនួនអ្នកស្លាប់អាចមានច្រើនខ្លាំងជាងការរំពឹងទុក គិតត្រឹមថ្ងៃទី ១ ខែមករា ឆ្នាំ ២០២១ ខាងមុខ៕ | 2020-09-06T07:00:00+07:00 | khmer.voanews.com | https://khmer.voanews.com/a/aggressive-covid-forecast-predicts-410000-deaths-by-new-years/5572682.html |
9130b07c-b979-4855-8532-bf4b461759ad | អជ្ញាធរស្រុកបារាយណ៍ ចុះពិនិត្យការរៀបចំបង្ការទប់ស្កាត់ជំងឺកូវីដ១៩ នៅតាមសាលារៀន ត្រៀមបើកសាលាឡើងវិញ | លោក អួង សារឿន អភិបាលស្រុកបារាយណ៍ បានចុះពិនិត្យតាមសាលារៀន ដើម្បីរៀបចំខ្លួនក្នុងការបង្ការទប់ស្កាត់ជំងឺកូវីដ១៩ នៅតាមសាលារៀន ដើម្បីត្រៀមបើកការបង្រៀនឡើងវិញនៅថ្ងៃ៧ ខែកញ្ញា ឆ្នាំ២០២០ ទៅតាមការណែនាំរបស់ក្រសួងសុខាភិបាល និងក្រសួងអប់រំ យុវជន និងកីឡា។ ក្នុងដំណើរចុះពិនិត្យសាលានៅថ្ងៃទី០៥ ខែកញ្ញា ឆ្នាំ២០២០នេះ លោក អួង សារឿន បានលើកឡើងថា សាលារៀនទាំងអស់ ត្រូវបើកឱ្យសិស្សានុសិស្សបានសិក្សារៀនសូត្រឡើងវិញ ចាប់ពីថ្ងៃទី០៧ ខែកញ្ញា ឆ្នាំ២០២០ខាងមុខនេះតទៅ។ តែដោយសារវិបត្តិនៃជំងឺកូវិដ១៩ មិនទាន់អន់ថយនៅឡើយទើបក្រសួង បានណែនាំឱ្យអាជ្ញាធរដែនដី លោកនាយកសាលា លោកគ្រូ អ្នកគ្រូ យកចិត្តទុកដាក់ក្នុងការបង្ការទប់ស្កាត់ការពារកុំឱ្យជំងឺនេះមានការឆ្លងចូលក្នុងសាលា ព្រមទាំងឱ្យសាលារៀបចំអនាម័យ សម្អាតបរិស្ថាន និងណែនាំសិស្សានុសិស្ស សម្អាតដៃឱ្យបានស្អាត ឱ្យបានញឹកញាប់ និងពាក់ម៉ាស់ជាប្រចាំ។ លោកបញ្ជាក់ថា ជាចុងក្រោយលោកបានផ្តាំផ្ញើឱ្យលោកនាយកសាលា លោកគ្រូ អ្នកគ្រូ ឱ្យយកចិត្តទុកដាក់ពិនិត្យចំពោះសិស្សានុសិស្សណា ដែលមានបញ្ហាអ្វីមួយ ដូចជាការឡើងកម្ដៅខ្ពស់ នឹងផ្ដល់ព័ត៌មានដល់ស្ថាប័នពាក់ព័ន្ធ។ លោក អួង សារឿន ក៏បានសំណូមពរឱ្យអាណាព្យាបាលសិស្សានុសិស្សទាំងអស់ ត្រូវតែចូលការពារយកចិត្តទុកចំពោះការសិក្សា និងបញ្ហាសុខភាពរបស់កូនៗខ្លួនឱ្យបានជាប្រចាំ។ ជាពិសេសក្មួយៗសិស្សានុសិស្សត្រូវស្តាប់តាមការណែនាំរបស់លោកគ្រូ អ្នកគ្រូ ក្នុងការសិក្សារៀនសូត្រ ព្រមទាំងអនុវត្តន៍តាមវិធានការអនាម័យឱ្យបានខ្ជាប់ខ្លួន៕ | 2020-09-06T01:20:00+07:00 | freshnewsasia.com | https://m.freshnewsasia.com/index.php/en/localnews/170059-2020-09-05-11-20-10.html |
24770633-7918-4851-96d0-053ada2b399d | សម្តេចតេជោ ហ៊ុន សែន ចែករំលែកវិធីសាស្ត្រដោះស្រាយបញ្ហាសង្គម និងសេដ្ឋកិច្ចបង្កដោយជំងឺកូវីដ១៩ ជូនពិភពលោក (Video inside) | សម្តេចតេជោ ហ៊ុន សែន នាយករដ្ឋមន្ត្រីកម្ពុជា បានផ្តល់សុន្ទរកថាគន្លឹះមួយបង្ហាញនូវបទពិសោធន៍របស់កម្ពុជា ក្នុងការដោះស្រាយបញ្ហា និងវិបត្តិទាំងឡាយកើតមានចំពោះសង្គម និងសេដ្ឋកិច្ចកម្ពុជាបង្កដោយជំងឺកូវីដ១៩ ជូនប្រទេសសមាជិកអង្គការអភិវឌ្ឍន៍ឧស្សាហកម្មសហប្រជាជាតិ (UNIDO)។ សុន្ទរកថាគន្លឹះរបស់សម្តេចតេជោប្រមុខរាជរដ្ឋាភិបាលកម្ពុជា ធ្វើឡើងតាមរយៈប្រព័ន្ធវីដេអូក្នុងកិច្ចប្រជុំ «កិច្ចប្រជុំកំពូលកម្មន្តសាល និងឧស្សាហូបនីយកម្មសកល ឆ្នាំ២០២០ (GMIS 2020)» របស់អង្គការ UNIDO ដែលធ្វើឡើងនៅទីក្រុងហ្សឺណែវ ប្រទេសស្វីស នាថ្ងៃទី០៥ ខែកញ្ញា ឆ្នាំ២០២០នេះ។ កិច្ចប្រជុំនេះធ្វើឡើងក្រោមប្រធានបទ «ការស្តារឡើងវិញនូវវិបុលភាពក្នុងពិភពលោកក្រោយពីជំងឺឆ្លងរាតត្បាត»។ ក្នុងសុន្ទរកថាគន្លឹះនេះ សម្តេចតេជោ ហ៊ុន សែន បានគូសរំលេចថា រយៈពេលជាង៩ខែកន្លងមកនេះ ពិភពលោកបាននិងកំពុងប្រយុទ្ធប្រឆាំងនឹងជំងឺកូវីដ-១៩ ដែលបានបង្ករជាវិបត្តិធ្ងន់ធ្ងរមិនធ្លាប់មានពីមុនមកលើសង្គម និងសេដ្ឋកិច្ច។ ទោះបីការខិតខំអភិវឌ្ឍវ៉ាក់សាំងបង្ការកំពុងមានវឌ្ឍនភាពល្អគួរជាទីសង្ឃឹម តែគ្មាននរណាដឹងថា ពេលណាវិបត្តិជំងឺកូវីដ-១៩នេះ នឹងបញ្ចប់នោះឡើយ ហើយក៏គ្មាននណារអាចទស្សន៍ទាយអំពីផលប៉ះពាល់មកលើគ្រប់ទិដ្ឋភាពនៃជីវភាពរស់នៅរបស់សង្គមជាតិនីមួយៗ បានជាក់ច្បាស់នោះដែរ។ សម្តេចតេជោ បានលើកឡើងថា សកម្មភាពសេដ្ឋកិច្ច និង សង្គមស្ទើរគ្រប់វិស័យ ទទួលរងផលប៉ះពាល់យ៉ាងខ្លាំង។ ជាពិសេសតាមរយៈវិធានការទប់ស្កាត់ការរីករាលដាលនៃជំងឺនេះ ដែលត្រូវបានដាក់ចេញដោយរដ្ឋាភិបាលនៃប្រទេសនីមួយៗ ដូចជា ការបិទប្រទេស និង ការរឹតត្បិតដល់ការធ្វើដំណើរ ជាដើម ។ ប្រមុខរាជរដ្ឋាភិបាល បានលើកឡើងទៀតថា ក្នុងបរិការណ៍នេះជីវិតសង្គមជាសកល ត្រូវបានគេប្រមើលឃើញថា អាចនឹងមានការប្រែប្រួលជារចនាសម្ព័ន្ធ ឬ ឈានដល់ប្រក្រតីភាពថ្មី (New Normal) មួយ ដែលរួមមាន៖ ការប្រែប្រួលនិម្មាបនកម្មសេដ្ឋកិច្ចសកល ដូចជា ការធ្លាក់ចុះនៃច្រវាក់តម្លៃសកល និង ច្រវាក់ផលិតកម្មសកល, ការថមថយរំហូរមូលធនសកល ដោយសារការធ្លាក់ចុះនៃតម្រូវការវិនិយោគ និង ការធ្លាក់ចុះរំហូរមនុស្ស, ការធ្លាក់ចុះផលិតភាពសកល និង ការកើនឡើងនៃវិសមភាពសង្គម។ លើសពីនោះទៀត ជំងឺកូវីដ១៩ ក៏បានបង្កផលប៉ះពាល់ធ្ងន់ធ្ងរដល់ការអភិវឌ្ឍន៍ និង ការអនុវត្តគោលនយោបាយឧស្សាហកម្ម និង សេដ្ឋកិច្ចឌីជីថល ក្នុងបរិបទបដិវត្តឧស្សាហកម្មទី៤ របស់ប្រទេសកំពុងអភិវឌ្ឍន៍ ជាពិសេសប្រទេសអភិវឌ្ឍន៍តិចតួច។ ប្រទេសកម្ពុជា ត្រូវបានវាយតម្លៃ និងចាត់ទុកជាប្រទេសបានដាក់ចេញនូវវិធានការល្អប្រសើរ ដើម្បីទប់ស្កាត់ការរីករាលដាលជំងឺកូវីដ១៩។ មកដល់ពេលបច្ចុប្បន្ន កម្ពុជារកឃើញអ្នកឆ្លងជំងឺកូវីដ១៩សរុបប្រមាណ ២៧៤នាក់។ ក្នុងនោះ ២៧២នាក់ បានព្យាបាលជាសះស្បើយ ខណៈអ្នកជំងឺតែពីរនាក់ទៀតប៉ុណ្ណោះ កំពុងព្យាបាល ហើយមិនមានអ្នកជំងឺណាម្នាក់ស្លាប់នោះឡើយ។ ទន្ទឹមនឹងការថ្លែងបង្ហាញចំណាប់អារម្មណ៍ពីផលប៉ះពាល់បង្កឡើងដោយសារជំងឺកូវីដ១៩ហើយនោះ សម្តេចតេជោ ហ៊ុន សែន ក៏បានថ្លែងថា ចែករំលែកនូវបទពិសោធន៍ក្នុងការទប់ស្កាត់ និងប្រយុទ្ធប្រឆាំងជាមួយជំងឺកូវីដ១៩ ក៏ដូចជាការដាក់ចេញនូវវិធានការ ដើម្បីដោះស្រាយបញ្ហាកើតមានក្នុងសង្គម និងសេដ្ឋកិច្ចកំលុងពេលរីករាលដាលជំងឺកូវីដ១៩ផងដែរ។ សម្តេចតេជោ ហ៊ុន សែន បានគូសរំលេចថា រាជរដ្ឋាភិបាលបានគ្រប់គ្រងសភាពការណ៍កូវីដ១៩ ប្រកបដោយប្រសិទ្ធភាព ដោយមកដល់ពេលនេះ កម្ពុជាមិនមានការឆ្លងជាសហគមន៍ ហើយក៏មិនបានឈានដល់ការបិទជាតំបន់ ឬ ប្រទេសទាំងមូលនោះទេ។ សម្តេចតេជោបន្ថែមថា ជាការពិតជំងឺកូវីដ១៩ បាននាំមកនូវបញ្ហាប្រឈមដ៏ស្រួចស្រាល់មួយចំនួន ជាអាទិ៍នៅក្នុងវិស័យវាយនភណ្ឌ វិស័យទេសចរណ៍ វិស័យអាកាសចរណ៍ និង វិស័យសេវាខ្លះទៀត។ ស្ថិតក្នុងសភាពការណ៍នេះ រាជរដ្ឋាភិបាលកម្ពុជាបានដាក់ចេញនូវវិធានការចំនួន៥ជុំ រួចមកហើយ សំដៅជួយរក្សាលំនឹងផលិតកម្ម និង អាជីវកម្ម សម្រាប់ផ្គត់ផ្គង់ទាំងក្នុង និងក្រៅប្រទេស ពិសេសគឺសំដៅធានាលំនឹងជីវភាពរស់នៅរបស់ប្រជាពលរដ្ឋ ដែលទទួលរងផលប៉ះពាល់ធ្ងន់ធ្ងរ។ វិធានការអន្តរាគមន៍ទាំងនោះរួមមានជាអាទិ៍៖ ការអនុគ្រោះពន្ធ និង ការអនុគ្រោះការបង់ប្រាក់ភាគទានធានារ៉ាប់រងរបបហានិភ័យការងារ និង ថែទាំសុខភាព, ការជួយសម្រួលលក្ខខណ្ឌឥណទាន, ការបង្កើនសន្ទនីយភាពនៅលើទីផ្សារ, ការផ្ដល់ប្រាក់ឧបត្ថម្ភជូនកម្មករ-និយោជិត ក្នុងវិស័យកាត់ដេរ និង ទេសចរណ៍, ការរៀបចំកម្មវិធីហិរញ្ញប្បទានពិសេស ដើម្បីជួយស្តារលទ្ធភាពនិង លើកកម្ពស់អាជីវកម្មរបស់សហគ្រាសធុនតូច និង មធ្យម, ការរៀបចំវគ្គបណ្តុះបណ្តាលជំនាញ ជូនដល់កម្មករ-និយោជិត, និង ការរៀបចំគម្រោងហិរញ្ញប្បទានសម្រាប់ទុនបង្វិល ដើម្បីបំពេញតម្រូវការរបស់រោង-ចក្រ សហគ្រាស និង អាជីវកម្ម នៅក្នុងប្រទេស៕ | 2020-09-05T23:51:00+07:00 | freshnewsasia.com | https://m.freshnewsasia.com/index.php/en/localnews/170054-2020-09-05-09-51-29.html |
d00c8f1c-2a8f-498d-9e36-815f9b0d05e5 | ទីបំផុតឥណ្ឌាមានអ្នកឆ្លងជំងឺ COVID-19 «កើនលើស៤លាននាក់» តែក្នុងនោះជាង៣លាននាក់បានជាសះស្បើយវិញ | ទិន្នន័យចុងក្រោយដែលចេញផ្សាយ ដោយក្រសួងសុខាភិបាលឥណ្ឌា នៅថ្ងៃសៅរ៍នេះបានឲ្យដឹងថា ករណីឆ្លង COVID-19 នៅទូទាំងប្រទេស បានកើនលើស ៤លានករណីហើយ បន្ទាប់ពីអ្នកឆ្លងថ្មី ៨៦,៤៣២ករណីបន្ថែមទៀត ត្រូវបានរាយការណ៍ក្នុងរយៈពេល ២៤ម៉ោងចុងក្រោយនេះ និងជាការបំបែកកំណត់ត្រាឆ្លងប្រចាំថ្ងៃ ដ៏ខ្ពស់បំផុតផងដែរ។ នេះបើតាមការចេញផ្សាយដោយសារព័ត៌មានចិនស៊ីនហួរ នៅរសៀលថ្ងៃសៅរ៍ ទី០៥ ខែកញ្ញា ឆ្នាំ២០២០។ បើតាមអាជ្ញាធរសុខាភិបាលឥណ្ឌា ករណីឆ្លង COVID-19 សរុបបានកើនដល់ជាង ៤,០២៣,០០០ករណី ខណៈអ្នកស្លាប់ក៏បានកើនដល់ជាង ៦៩,៥០០នាក់ផងដែរ បន្ទាប់ពីអ្នកស្លាប់ថ្មី ១,០៨៩នាក់ ត្រូវបានរាយការណ៍ក្នុងរយៈពេល ២៤ម៉ោងចុងក្រោយនេះដូចគ្នា។ ចំណែកឯអ្នកជំងឺជាង ៨៤៦,៤០០នាក់ទៀត កំពុងបន្តសម្រាកព្យាបាលនៅក្នុងប្រទេសឥណ្ឌានៅឡើយ ខណៈអ្នកជំងឺជាង ៣,១០៧,០០០នាក់បានជាសះស្បើយ និងចាកចេញពីមន្ទីរពេទ្យ។ យោងតាមក្រុមប្រឹក្សាស្រាវជ្រាវវេជ្ជសាស្រ្តឥណ្ឌា ហៅកាត់ថា ICMR បានឲ្យដឹងថា គិតត្រឹមថ្ងៃសុក្រម្សិលមិញនេះ ប្រទេសឥណ្ឌាបានពិនិត្យសំណាករក COVID-19 លើមនុស្សចំនួន ៤៧,៧៣៨,៤៩១នាក់នៅទូទាំងប្រទេស ក្នុងនោះមានសំណាកពីមនុស្សចំនួន ១,០៥៩,៣៤៦នាក់ត្រូវបានធ្វើតេស្ត តែក្នុងមួយថ្ងៃសុក្រម្សិលមិញនេះប៉ុណ្ណោះ៕ | 2020-09-05T23:06:00+07:00 | freshnewsasia.com | https://m.freshnewsasia.com/index.php/en/internationalnews/170047-2020-09-05-09-06-13.html |
916b68f0-bb30-4be8-964c-032af544200f | ក្រុមការងារចុះជួយស្រុកបូទុមសាគរ ខេត្តកោះកុង ក្រើនរំលឹកដល់ពុទ្ធបរិស័ទ ចូលរួមកាន់វេនបិណ្ឌ និងប្រុងប្រយ័ត្នចំពោះជំងឺកូវីដ១៩ | (កោះកុង)៖ ឧត្តមសេនីយ៍ឯក មាស ប៊ុនឡី និងលោកស្រី តំណាងលោក ចៅ ភិរុណ ក្រុមការងារថ្នាក់ជាតិចុះជួយស្រុកបូទុមសាគរ ខេត្តកោះកុង អញ្ជើញចូលរួមកាន់វេនបិណ្ឌទី២ គឺនៅវត្តចន្ទមុនីរាម (ហៅវត្តអណ្តូងទឹក) និងនៅវត្តគីរីបូទុម (ហៅវត្តតាអ៊ុក) និងមានការចូលរួមទាំងឧបាស័កឧបាសិកា ចំណុះជើងវត្តយ៉ាងច្រើនផងដែរ នាថ្ងៃទី០៥ ខែកញ្ញា ឆ្នាំ២០២០ ស្ថិតក្នុងស្រុកបូទុមសាគរ ខេត្តកោះកុង។ នាឱកាសនោះ ឧត្តមសេនីយ៍ មាស ប៊ុនឡី ក៏បានក្រើនរំលឹកដល់បងប្អូនជាពុទ្ធបរិស័ទ ដែលបានអញ្ជើញចូលរួមកាន់វេនបិណ្ឌ បន្តប្រុងប្រយ័ត្ន ចំពោះជំងឺរាតត្បាតសកលកូវីដ-១៩ ដែលមានហានិភ័យខ្ពស់ដល់ពិភពលោក ក៏ដូចជាប្រទេសកម្ពុជា។ ដើម្បីការពារ និងបញ្ជៀសឆ្ងាយពីជំងឺដ៏កាចសាហាវនេះ លោក មាស ប៊ុនឡី បានក្រើនរំលឹកដល់បងប្អូនពលរដ្ឋ ត្រូវអនុវត្តឲ្យបានខ្ជាប់ខ្ជួន តាមការណែនាំផ្សព្វផ្សាយរបស់រាជរដ្ឋាភិបាល និងក្រសួងសុខាភិបាល ដោយត្រូវអនុវត្តន៍នូវវិធានការពារថែរក្សា អនាម័យ លាងសម្អាតដៃជាមួយសាប៊ូ ទឹកស្អាត អាល់កុល ឬជែលសម្លាប់មេរោគ ជាប្រចាំ ត្រូវពាក់ម៉ាសកាពារ ពិសេសត្រូវរក្សានៅគម្លាតពីគ្នា ចន្លោះពី១.៥ទៅ២ម៉ែត្រពីគ្នា ហើយបើមានសុខភាពមិនប្រក្រតី នៅក្នុងខ្លួន ឬក្នុងក្រុមគ្រួសារ គួរប្រញាប់ទៅមន្ទីរពេទ្យ ឬមណ្ឌលសុខភាព ដើម្បីធ្វើតេស្ត ឬការផ្តល់ប្រឹក្សាពីលោកគ្រូពេទ្យមកវិញ។ ឧត្តមសេនីយ៍ មាស ប៊ុនឡី បានបន្តថា បងប្អូនត្រូវដឹងថា បច្ចុប្បន្នភាពប្រទេសកម្ពុជា មានសន្តិភាព និងកំពង់តែអភិវឌ្ឍន៍គ្រប់វិស័យ រួមទាំងវិស័យសាសនា និងមានធនធានមនុស្សទាំងអស់នេះ គឺស្ថិតក្រោមការដឹកនាំរបស់សម្ដេចតេជោ ហ៊ុន សែន នាយរដ្ឋមន្រ្តីនៃកម្ពុជា ក្រោមការដឹកនាំដ៍ឈ្លាសវៃ ដែលធ្វើឲ្យពិភពលោកទទួលស្គាល់ នៃភាពល្បីល្បាយនៅលើឆាកអន្តរជាតិ។ ក្នុងពិធីកាន់វេនបិណ្ឌនេះ លោក មាស ប៊ុនឡី ក៏បានជូនតេយ្យទៀនដល់វត្តនីមួយៗ មានអង្ករចំនួន២បាវ ស្លាដក៣ ត្រីខចំនួន៤យួរ ភេសជ្ជៈចំនួន៣កេស បច្ច័យកាន់បិណ្ឌចំនួន ១,៣០០,០០០រៀលក្នុង១វត្ត និងបានផ្តល់អំណោយប្រគេនព្រះសង្ឃចំនួន១២អង្គ ក្នុង១អង្គថវិកា៥ម៉ឺនរៀល លោកអាចារ្យ តាជីយាយជី ក្នុងម្នាក់ៗ៥ម៉ឺនរៀល ឧបត្ថម្ភដល់សាលាស្រុកបូទុមសាគរ ចំនួន១០០ដុល្លា ឧបត្ថម្ភកងកម្លាំងប្រដាប់អាវុធទាំង៣ប្រភេទ ក្នុង១អង្គភាព២០ម៉ឺនរៀល និងចូលរួមផ្តើមក្នុងការសាងសង់ សាលាធម្មសភាថ្មី នៅវត្តអណ្តូងទឹកចំនួន១,០០០ដុល្លារផងដែរ។ លោកក៏សូមអំពាវនាវ ដល់បងប្អូនប្រជាពលរដ្ឋ ឲ្យមានការប្រុងប្រយ័ត្នឲ្យខ្ពស់ ក្នុងការការពារជំងឺកូវីដ ដើម្បីសុខភាព និងសូមចូលរួមគោរពច្បាប់ចរាចណ៍ទាំងអស់គ្នា ដើម្បីសុវត្ថិភាពខ្លួនឯង៕ | 2020-09-05T22:37:00+07:00 | freshnewsasia.com | https://m.freshnewsasia.com/index.php/en/localnews/170043-2020-09-05-08-37-53.html |
6161ece4-1463-4814-96df-0b8ec110af9a | មន្ត្រីជាន់ខ្ពស់គណបក្សប្រជាជនកម្ពុជា ចុះជួយឃុំពងទឹក ស្រុករំដួល អំពាវនាវឲ្យលោកគ្រូ អ្នកគ្រូ និងសិស្សានុសិស្ស រួមគ្នាប្រយុទ្ធនឹងជំងឺកូវីដ១៩ | លោក ចាន់ កុលបុត្រ រដ្ឋលេខាធិការក្រសួងទំនាក់ទំនងជាមួយព្រឹទ្ធសភា រដ្ឋសភា និងអធិការកិច្ច បានអំពាវនាវដល់លោកគ្រូ អ្នកគ្រូ សិក្សានុសិស្ស និងប្រជាពលរដ្ឋទាំងអស់ ត្រូវមានការប្រុងប្រយ័ត្នចំពោះជំងឺកូវីដ១៩ ត្រូវធ្វើការបង្ការទប់ស្កាត់ដោយផ្ដើមចេញពីការធ្វើអនាម័យជាប្រចាំ ហើយត្រូវរួមគ្នាប្រយុទ្ធប្រឆាំងនឹងជំងឺកូវីដ១៩ និងស្តាប់តាមការណែនាំរបស់ ក្រសួងសុខាភិបាលឲ្យបានខ្ជាប់ខ្ជួនក្នុងអំឡុងពេល ដែលក្រសួងអប់រំ យុវជន និងកីឡា អនុញ្ញាតឲ្យបើកសាលារៀនវិញ។ ការថ្លែងបែបនេះនៅក្នុងពិធីសំណេះសំណាល និងចែកសម្ភារអនាម័យជូនដល់លោកគ្រូ អ្នកគ្រូ សិស្សានុសិស្ស នៅវិទ្យាល័យពងទឹកស្ថិតក្នុងឃុំពងទឹក ស្រុករំដួល ខេត្តស្វាយរៀង នៅព្រឹកថ្ងៃទី ៥ ខែកញ្ញា ឆ្នាំ២០២០ ដែលមានការចូលរួមពីអាជ្ញាធរដែនដី និងកងកម្លាំងប្រដាប់អាវុធជាច្រើនរូបផងដែរ។ លោកបានបន្តថា ក្នុងនាមប្រធានក្រុមការងារចុះជួយឃុំពងទឹក សូមថ្លែងអំណរគុណដល់ក្រុមប្រឹក្សាឃុំពងទឹក សមាជិកសមាជិកា អាជ្ញាធរដែនដីសមត្ថកិច្ចគ្រប់លំដាប់ថ្នាក់ ដែលបានធ្វើការតាមដាន និងដាក់នៅដាច់ដោយឡែកចំពោះបងប្អូនប្រជាពលរដ្ឋយើងដែលធ្វើចំណាកស្រុកមកកាន់ភូមិ ឃុំដែលជាស្រុកកំណើតរបស់ពួកគាត់ ដោយបានដាក់នៅដាច់ដោយឡែក រយៈពេល១៤ថ្ងៃ ដើម្បីតាមដានសុខភាពរបស់ពួកគាត់ គឺធ្វើយ៉ាងណាកុំឲ្យជំងឺនេះឆ្លងនៅសហគមន៍របស់យើងជាដាច់ខាត។ លោកបានបន្តថា លោកគ្រូ អ្នកគ្រូ ត្រូវខិតខំបង្ហាត់បង្រៀនដល់សិស្សានុសិស្សឲ្យបានល្អប្រសើរបន្ថែមទៀត ដើម្បីអភិវឌ្ឍន៍វិស័យអប់រំ ក្នុងនោះត្រូវផ្តោតការយកចិត្តទុកដាក់លើការលើកកម្ពស់ គុណភាពសិក្សា និងការគ្រប់គ្រងសាលារៀនប្រកបដោយប្រសិទ្ធភាព ក្នុងកំឡុងពេលបើកសាលារៀនឡើងវិញនាពេលនេះ។ លោកថ្លែងបន្តថា លោកគ្រូ អ្នកគ្រូ សិស្សានុសិស្ស ត្រូវតែនៅបន្តបង្ការទប់ស្កាត់ជំងឺកូវីដ១៩ ឲ្យបានខ្លាំងក្លាបន្ថែមទៀត ដោយទាល់តែមានសេចក្តីប្រកាសពីអង្គការសុខភាពពិភពលោក និងក្រសួងសុខាភិបាល។ លោក ចាន់ កុលបុត្រ បានថ្លែងផ្ដាំផ្ញើដល់លោកគ្រូអ្នកគ្រូ ត្រូវអប់រំកូនចៅឲ្យចៀសឆ្ងាយពីគ្រឿងញៀនគ្រប់ប្រភេទ និងរួមគ្នាគោរពច្បាប់ចរាចរណ៍ឲ្យបានខ្ជាប់ខ្ជួន ព្រមទាំងត្រូវការពារ សន្តិសុខសុវត្ថិភាព ជូនប្រជាពលរដ្ឋឲ្យបានល្អប្រសើរ ដើម្បីធ្វើយ៉ាងណាឲ្យរស់នៅប្រកបដោយសុខដុមរមនា និងត្រូវបង្កើនការបង្កបង្កើនផលស្រូវរដូវវស្សាឲ្យបានទាន់ពេលវេលា ព្រមទាំងដាំដំណាំរួមផ្សំចិញ្ចឹមសត្វឲ្យបានច្រើនក្នុងអំឡុងពេលកូវីដ១៩នេះផងដែរ។ សូមបញ្ជាក់ថា លោក ចាន់ កុលបុត្រ និងលោកស្រី ព្រមទាំងក្រុមការងារ បានចែកជូននូវសំភារៈអនាម័យ និងសម្ភារសិក្សា សំលៀកបំពាក់មួយចំនួនដល់លោកគ្រូអ្នកគ្រូ និងសិស្សានុសិស្ស ព្រមទាំងឧបត្ថម្ភថវិកាមួយចំនួន ដល់សាលាវិទ្យាល័យពងទឹក និងក្រុមប្រឹក្សាឃុំពងទឹក កងកម្លាំងសរុបថវិកាអស់ជាង ៤លានរៀលផងដែរ៕ | 2020-09-05T22:33:00+07:00 | freshnewsasia.com | https://m.freshnewsasia.com/index.php/en/localnews/170041-2020-09-05-08-33-13.html |
2393cde1-4687-4ece-a6ea-00997fbdcece | ដូនចាស់ក្រីក្រ និងមានជំងឺប្រចាំកាយម្នាក់នៅខេត្តបន្ទាយមានជ័យ ទទួលបានផ្ទះ១ខ្នង ជាអំណោយរបស់ឧបនាយករដ្ឋមន្ត្រី កែ គឹមយ៉ាន និងលោកស្រី | ផ្ទះមួយខ្នងទំហំ៤ គុណ៧ម៉ែត្រ ជាអំណោយដ៏ថ្លៃថ្លារបស់ឧបនាយករដ្ឋមន្ត្រី កែ គឹមយ៉ាន ប្រធានអាជ្ញាធរជាតិប្រយុទ្ធប្រឆាំងគ្រឿងញៀន និងជាប្រធានក្រុមការងារថ្នាក់ ជាតិចុះជួយខេត្តបន្ទាយមានជ័យ និងលោកស្រីឧកញ៉ា ម៉ៅ ម៉ាល័យ ត្រូវបានចាប់ផ្តើមសាងសង់ជូនលោកយាយ យិន ឈឿន អាយុ៧៨ឆ្នាំ រស់នៅភូមិនាងកេត ឃុំឬស្សីក្រោក ស្រុកមង្គលបូរី ដែលមានជីវិភាពខ្វះខាត និងមានជំងឺប្រចាំកាយ។ ពិធីសាងសង់ផ្ទះនេះ បានធ្វើឡើងនៅថ្ងៃទី០៥ ខែកញ្ញា ឆ្នាំ២០២០នេះ ដែលដឹកនាំដោយក្រុមការងារយុវជនលោក កែ សួនសុភាព អនុប្រធានសហភាពសហព័ន្ធយុវជនកម្ពុជាខេត្ត និងជាមេបញ្ជាការតំបន់ប្រតិបត្តការសិករងខេត្តបន្ទាយមានជ័យ អាជ្ញាធរ ស្រុក ឃុំ កងម្លាំងមានសមត្ថកិច្ចបានចូលរួមយ៉ាងច្រើនកុះករ ប្រកបដោយភាពស្និតស្នាលជាទីបំផុត។ លោក កែ សួនសុភាព បានឱ្យដឹងថា ដោយមានការគិតគូរយកចិត្តទុក្ខដាក់ខ្ពស់ពីថ្នាក់ដឹកនាំពិសេសឧបនាយករដ្ឋមន្ត្រី កែ គឹមយ៉ាន និងលោកស្រី លោកទាំងទ្វេរបានចាត់ឱ្យក្រុមការងារមានយុវជន និងថ្នាក់ដឹកនាំរួមនឹងកងកម្លាំងបានចុះជួយសាងសង់ផ្ទះជូនលោកយាយ យិន ឈឿន អាយុ៧៨ ដែលមានជីវភាពខ្វះខាត គ្មានផ្ទះស្នាក់នៅណាមួយមានជំងឺប្រចាំកាយផងដែរ។ ដោយមើលឃើញពីទុក្ខលំបាកនេះឧបនាយករដ្ឋម ន្ត្រី កែ គឹមយ៉ាន និងលោកស្រីក៏បានផ្តល់ជូនជាផ្ទះ១ខ្នងនេះ ជូនលោកយាយដើម្បីមានផ្ទះស្នាក់នៅសមរម្យ។ លោកយាយ យិន ឈឿន ក៏បានសម្តែងនូវក្តីរីករាយជាខ្លាំងនៅពេលឃើញក្រុមការងារ នាយឧត្តមសេនីយ៍ កែ គឹមយ៉ាន ដែលបានផ្តល់ជូនផ្ទះ១ខ្នងជូនគាត់ ដែលកន្លងមកគាត់មិនមានផ្ទះរស់នៅ ណាមួយមានជំងឺប្រចាំកាយ រាល់ថ្ងៃរកបន្លែបង្កា ត្រកួនប្រលឹតបានបន្តិចបន្តួច ដើម្បីលក់បានថវិកាខ្លះសម្រាប់ទប់ទល់ការចំណាយប្រចាំថ្ងៃ។ ព្រមជាមួយគ្នានោះក្រុមការងារក៏បាននាំយកអំណោយរួមមាន៖ អង្ករ, មី, ទឹកត្រី, ទឹកស៊ីអ៉ីវ, គ្រឿងឧបភោគបរិភោគ, មុង, ភួយ, កន្ទេល ថ្នាំពេទ្យ សម្ភារមួយចំនួន រួមនឹងបានផ្តល់ជូននូវថវិកាចំនួន៥០ម៉ឺនរៀល ជូនលោកយាយផងដែរ៕ | 2020-09-05T21:49:00+07:00 | freshnewsasia.com | https://m.freshnewsasia.com/index.php/en/localnews/170032-2020-09-05-07-49-09.html |
f7145712-5244-4068-884a-55d7a8aa7bd3 | លោក កែវ រ៉េមី ណែនាំឱ្យក្រុមការងារយកចិត្តទុកដាក់សុខទុក្ខ ជីវភាពរបស់ពលរដ្ឋក្នុងមូលដ្ឋាន ក្នុងវិបត្តិរាតត្បាតជំងឺកូវីដ ដោយមិនប្រកាន់និន្នាការនយោបាយ | ដោយមានការណែនាំរបស់ឧបនាយករដ្ឋមន្ត្រី ប្រាក់ សុខុន ប្រធានក្រុមការងារថ្នាក់កណ្តាល ចុះជួយស្រុកស្អាង ខេត្តកណ្តាល, លោក កែវ រ៉េមី រដ្ឋមន្ត្រីប្រតិភូអមនាយករដ្ឋមន្ត្រី និងជាប្រធានក្រុមការងារ ចុះជួយឃុំព្រែកអំបិល បានណែនាំដល់ក្រុមការងារឱ្យយកចិត្តទុកដាក់ខ្ពស់ចំពោះបញ្ហាសុខទុក្ខ ជាពិសេសលើជីវភាពរបស់ប្រជាពលរដ្ឋ ក្នុងឃុំទាំងមូល ក្នុងវិបត្តិរាតត្បាតនៃជំងឺកូវីដ-១៩ ដោយមិនប្រកាន់និន្នាការគណបក្សនយោបាយណាមួយនោះឡើយ ដោយឱ្យក្រុមការងារចុះជាប់ជាប្រចាំនៅតាមខ្នងផ្ទះរបស់ប្រជាពលរដ្ឋ។ ការណែនាំឱ្យមន្ត្រីក្រោមឱវាទរបស់ខ្លួនបែបនេះ របស់លោក កែវ រ៉េមី បានធ្វើឡើងនៅព្រឹកថ្ងៃទី០៥ ខែសីហា ឆ្នាំ២០២០នេះ នៅក្នុងឱកាសដែលលោបានដឹកនាំក្រុមការងារ ចុះសួរសុខទុក្ខប្រជាពលរដ្ឋ នៅឃុំព្រែកអំបិល ដើម្បីស្វែងយល់ពីសុខទុក្ខ និងការរស់នៅរបស់ប្រជាពលរដ្ឋក្នុងមូលដ្ឋានដែលខ្លួនចុះពង្រឹង។ ជាមួយគ្នានេះដែរ លោកក៏បានដឹកនាំក្រុមការងារបន្តចុះ ឧបត្ថម្ភថវិកា គ្រឿងឧបភោគបរិភោគ ដល់ប្រជាពលរដ្ឋទីទ័លក្រ ព្រមទាំងចុះជួបផ្ទាល់ជាមួយលោកយាយ ថន ជាវ អាយុ៨៤ឆ្នាំ រស់នៅក្នុងភូមិអន្លង់តាសេកលើ ដែលមានកូនស្រី២នាក់ ជាស្ត្រីមេម៉ាយ និងមានជីវភាពខ្វះខាត ស្ថិតនៅក្នុងឱកាសនោះដែរ ក្រោយបានជួបសំណេះសំណាលជាមួយលោកយាយ ថន ជាវ ពីការលំបាករបស់គ្រួសារគាត់មក លោក កែវ រ៉េមី ក៏បានជួយសម្របសម្រួលជាមួយប្រធានមន្ទីរពេទ្យ លោកសង្ឃ ដើម្បីសុំជួយផ្នែកវះកាត់ជើងចៅប្រុសរបស់លោកយាយដែលបានជួបគ្រោះថ្នាក់ចរាចរណ៍នាពេលកន្លងមក ដែលបាក់ជើងទាំងពីរ ដើម្បីសម្រួលដល់ការលំបាករបស់ពួកគាត់។ បន្ទាប់ពីបានជួបលោកយាយ ជរា ថន ជាវ រួចមកលោក កែវ រ៉េមី ក៏បានចាត់ឱ្យក្រុមការងារបន្តនាំយកយកអង្ករ និងថវិកាចូលរួមបុណ្យសពលោក ឡាំ សាន់ អាយុ៧៤ឆ្នាំ ដែលបានទទួលមរណភាព កាលពីថ្ងៃទី៣ ខែកញ្ញា ឆ្នាំ២០២០ កន្លងទៅ នៅភូមិអន្លង់ តាសេកលើ ឃុំព្រែកអំបិល ស្រុកស្អាងខេត្តកណ្តាល៕ | 2020-09-05T21:47:00+07:00 | freshnewsasia.com | https://m.freshnewsasia.com/index.php/en/localnews/170031-2020-09-05-07-47-15.html |
ba210d48-bbb9-43e8-88ba-d919d7616570 | ក្រសួងសុខាភិបាល ណែនាំពីវិធានការការពារខ្លួនពីជំងឺកូវីដ-១៩ សម្រាប់សាសនិកឥស្លាម ក្នុងការគោរពប្រតិបត្តិសកម្មភាពជំនឿសាសនា | ក្រសួងសុខាភិបាល នៅថ្ងៃទី០៥ ខែកញ្ញា ឆ្នាំ២០២០នេះ បានសេចក្ដីប្រកាសព័ត៌មានមួយ ស្ដីពីការសម្រួលឲ្យសាសនិកឥស្លាមគោរពប្រតិបត្តិសកម្មភាពជំនឿសាសនាខ្លួន នៅតាមវិហារ និងសូវ៉ាវ ជាដំណាក់ៗ ដោយអនុវត្តចាប់ពីថ្ងៃទី១១ ខែកញ្ញា ឆ្នាំ២០២០តទៅ។ ពាក់ម៉ាស់ វាស់កម្ដៅ លាងដៃជាប្រចាំនឹងសាប៊ូ អាល់កុលឬជេល និងមានគម្លាតពីគ្នាយ៉ាងតិច ១.៥ម៉ែត្រ សាសនិកឥស្លាមត្រូវយកកម្រាលថ្វាយបង្គំពីផ្ទះសម្រាប់ប្រើប្រាស់ផ្ទាល់ខ្លួន ហាមក្មេង និងអ្នកដែលមានជំងឺផ្សេងៗចូលរួម ហាមចាប់ដៃគ្នានៅពេលគោរពគារវកិច្ច ដោយជំនួសជាការលើកដៃ និងនិយាយពាក្យស្វាគមន៍បែបឥស្លាមវិញ ហើយបែកគ្នាភ្លាមក្រោយបញ្ចប់ ការថ្វាយបង្គំប្រមាណ ២០-៣០នាទី ការជួបជុំថ្វាយបង្គំនៅថ្ងៃសុក្រ គឺការបួងសួងសូត្រសេចក្ដីណែនាំខ្លីៗ មិនឲ្យលើសពី៣០នាទី ត្រូវរក្សាគម្លាតសង្គម ដោយអនុញ្ញាតឲ្យចូលថ្វាយបង្គំប្រមាណ ៣០% នៃចំណុះទីតាំងវិហារនីមួយៗ។ ក្រសួងសុខាភិបាល បានគូសបញ្ជាក់ទៀតថា ថ្នាក់ដឹកនាំឥស្លាម សូមចាប់ផ្តើមប្រតិបត្តិជាជំហានៗ ដំណាក់កាលដំបូងនេះ នាថ្ងៃសុក្រ ទី១១ ខែកញ្ញា ឆ្នាំ២០២០ ដោយសារកល្បងរយៈពេល៤សុក្រ ហើយបន្ទាប់មកចាប់ផ្តើមថ្វាយបង្គំជុំគ្នានៅតាមសូរ៉ាវ ដោយអនុវត្តវិធាន ការការពារសុខភាពរបស់ ក្រសួងសុខាភិបាលជានិច្ច។ គណៈឥស្លាមត្រូវតាមដាន ត្រួតពិនិត្យអនុវត្តការបើកដំណើរការ នេះឲ្យបានហ្មត់ចត់ជាទីបំផុត។ ក្នុងករណី ដែលមានបញ្ហាទាក់ទងនឹងការសង្ស័យថា មានជំងឺកូវីដ-១៩ ជាយថាហេតុ សូមគណៈដឹកនាំវិហារនីមួយៗ រាយការណ៍ជាបន្ទាន់មកអាជ្ញាធរមូលដ្ឋាន ឬមណ្ឌលសុខភាព ដែលនៅជិតបំផុត។ សូមបញ្ជាក់ថា សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា នៅថ្ងៃទី៥ ខែកញ្ញា ឆ្នាំ២០២០នេះ បានអនុញ្ញាតឲ្យសាសនិកឥស្លាមកម្ពុជា គោរពប្រតិបត្តិថ្វាយបង្គំជំអាត់ ចាប់ពីថ្ងៃសុក្រ ទី១១ ខែកញ្ញា ឆ្នាំ២០២០ខាងមុខនេះ ដោយត្រូវអនុវត្តយ៉ាងខ្ជាប់ខ្ជួនតាមវិធានរបស់ក្រសួងសុខាភិបាល។ នេះបើតាមការឲ្យដឹងពី ទេសរដ្ឋមន្ដ្រី អូស្មាន ហាស្សាន់ ថ្លែងប្រាប់បណ្ដាញព័ត៌មាន Fresh News៕ | 2020-09-05T20:51:00+07:00 | freshnewsasia.com | https://m.freshnewsasia.com/index.php/en/localnews/170023-2020-09-05-06-51-42.html |
d8430f3c-d5fb-455b-8b03-ad323c8267f2 | TOP NEWS: ថ្ងៃនេះក្រសួងសុខាភិបាលប្រកាសថា គ្មានរកឃើញករណីឆ្លងជំងឺកូវីដ១៩ថ្មីនោះទេ ហើយករណីជាសះស្បើយក៏គ្មានដែរ (Video inside) | ក្រសួងសុខាភិបាល នៅព្រឹកថ្ងៃទី០៥ ខែកញ្ញា ឆ្នាំ២០២០នេះ បានចេញសេចក្តីប្រកាសព័ត៌មាន ដោយបញ្ជាក់ថា នៅថ្ងៃនេះក្រសួងមិនមានរកឃើញករណីឆ្លងជំងឺកូវីដ១៩ថ្មីនោះទេ ហើយក៏គ្មានករណីព្យាបាលជាសះស្បើយថ្មីនោះដែរ អ្នកជំងឺកំពុងសម្រាកនៅមន្ទីរពេទ្យមានចំនួន២នាក់ដដែល។ សូមជម្រាបថា គិតត្រឹមម៉ោង០៧៖០០ព្រឹក ថ្ងៃទី០៥ ខែកញ្ញា ឆ្នាំ២០២០ នៅកម្ពុជាបានរកឃើញអ្នកឆ្លងជំងឺកូវីដ១៩ ចំនួនសរុប ២៧៤នាក់ (ស្រី៥៤នាក់ និងបុរស ២២០នាក់) ក្នុងនោះចំនួនអ្នកព្យាបាលជាសះស្បើយ សរុបទូទាំងប្រទេសមានចំនួន ២៧២នាក់ (ស្រី៥៤នាក់ និងបុរស២១៨នាក់) និងអ្នកកំពុងសម្រាកព្យាបាលនៅមន្ទីរពេទ្យរដ្ឋ មានចំនួន០២នាក់៕ | 2020-09-05T14:13:00+07:00 | freshnewsasia.com | https://m.freshnewsasia.com/index.php/en/localnews/169991-2020-09-05-00-13-40.html |
0d7d62ec-8a81-43c5-944b-fc4e2e18bd40 | TOP NEWS: ថ្ងៃនេះក្រសួងសុខាភិបាលបន្តប្រកាសថា គ្មានករណីឆ្លងជំងឺកូវីដ១៩ថ្មីនោះឡើយ ខណៈមានអ្នកជាសះស្បើយម្នាក់ (Video inside) | ក្រសួងសុខាភិបាល នៅព្រឹកថ្ងៃទី០៤ ខែកញ្ញា ឆ្នាំ២០២០នេះ បានចេញសេចក្ដីប្រកាសព័ត៌មានបញ្ជាក់ពី ករណីជាសះស្បើយអ្នកជំងឺកូវីដ១៩ ចំនួន ០១នាក់ និង មិនមានកលើវិជ្ជមានវីរុសកូវីដ-១៩ថ្មីនោះទេ។ អ្នកជំងឺជាសះស្បើយ០១នាក់ គឺបុរសជនជាតិចិនអាយុ ២២ឆ្នាំ ស្នាក់នៅសណ្ឋាគារមួយក្នុងរាជធានីភ្នំពេញ ជាអ្នកធ្វើដំណើរពីប្រទេសហ្វីលីពីន មកដល់កម្ពុជានៅថ្ងៃទី០៩ ខែសីហា ឆ្នាំ២០២០ ត្រូវបានព្យាបាលជាសះស្បើយ ដោយទទួលបានលទ្ធផលតេស្តអវិជ្ជមានវីរុសកូវីដ-១៩ ចំនួន ០២ដង និងត្រូវបានអនុញ្ញាតឱ្យចេញពី មណ្ឌលសុខភាពចាក់អង្រែ រាជធានីភ្នំពេញ។ សូមជម្រាបថា គិតត្រឹមម៉ោង០៧៖០០ព្រឹក ថ្ងៃទី០៤ ខែកញ្ញា ឆ្នាំ២០២០នេះ នៅកម្ពុជាបានរកឃើញអ្នកមានវីរុសកូវីដ-១៩ ចំនួនសរុប ២៧៤នាក់ (ស្រី ៥៤នាក់ និងបុរស ២២០នាក់) ក្នុងនោះចំនួនអ្នកព្យាបាលជាសះស្បើយសរុបទូទាំងប្រទេស មានចំនួន២៧២នាក់ (ស្រី៥៤នាក់ និងបុរស២១៨នាក់) និង អ្នកកំពុងសម្រាកព្យាបាលនៅមន្ទីរពេទ្យរដ្ឋ ចំនួន០២នាក់៕ | 2020-09-04T15:02:00+07:00 | freshnewsasia.com | https://m.freshnewsasia.com/index.php/en/localnews/169901-2020-09-04-01-02-54.html |
c1e4b7f4-92d0-4ba8-a9e7-9698489bb7a3 | សមត្ថកិច្ចថៃ បញ្ជូនពលករខ្មែរឆ្លងដែនខុសច្បាប់ ៤នាក់មកកម្ពុជាវិញ តាមច្រកអន្តរជាតិចាំយាម | បើយោងតាមអគ្គនាយកដ្ឋានអន្តោប្រវេសន៍បានឲ្យដឹងថា ប៉ុស្តិ៍នគរបាលច្រកទ្វារព្រំដែនអន្តរជាតិចាំយាម នាថ្ងៃទី៣ ខែកញ្ញា ឆ្នាំ២០២០ បានទទួលពលករខ្មែរឆ្លងដែនខុសច្បាប់ ចំនួន ៤នាក់ ពីសមត្ថកិច្ចថៃ។ នគរបាលប៉ុស្តិ៍បានឲ្យដឹងថា ពលករខ្មែរទាំង ៤នាក់មានឈ្មោះ ១-ឈ្មោះ វ៉ាន់ វ៉ាត់ ភេទប្រុស អាយុ ២៤ឆ្នាំ មានទីលំនៅភូមិកោងកាង ឃុំកោងកាង ស្រុកពញាក្រែក ខេត្តត្បូងឃ្មុំ, ២-ឈ្មោះ អៀង សុអៀប ភេទប្រុស អាយុ ៤៦ឆ្នាំ មានទីលំនៅភូមិវត្តថ្មី ឃុំភ្នំតូច ស្រុកមង្គលបូរី ខេត្តបន្ទាយមានជ័យ, ៣-ឈ្មោះ ហួត រ៉េន ភេទប្រុស អាយុ ៣២ ឆ្នាំ មានទីលំនៅភូមិព្រៃខ្លា ឃុំរាប ស្រុកពារាំង ខេត្តព្រៃវែង, ៤-ឈ្មោះ សុង សិទ្ធ ភេទប្រុស អាយុ ២៤ឆ្នាំ មានទីលំនៅភូមិព្រៃទទឹង ឃុំព្រៃទទឹង ស្រុកស៊ីធរកណ្តាល ខេត្តព្រៃវែង និងបានធ្វើការសាកសួរ អប់រំណែនាំ ដោយមានការចូលរួមត្រួតពិនិត្យសុខភាព ពីមន្រ្តីចត្តាឡីស័កប្រចាំមាត់ច្រក នូវវិធានការរបស់ក្រសួងសុខាភិបាលផងដែរ។ ដោយឡែកខាងភាគីថៃ នៅតែបន្តបិទច្រកមិនឲ្យអ្នកដំណើរ ចេញ-ចូល ចំណែកទំនិញទទួលបានការអនុញ្ញាត និងអ្នកបើកបររថយន្តចំនួន២នាក់ ដែលទទួលបានការអនុញ្ញាត និងបានការឆ្លងកាត់ត្រួតពិនិត្យ ដោយសមត្ថកិច្ចទាំងភាគី កម្ពុជា-ថៃ បានយ៉ាងត្រឹមត្រូវ៕ | 2020-09-04T08:40:33+07:00 | kbnnews.com | https://kbn.news/archives/179667 |
34c4b0f3-f8a1-4c7e-94e0-39dd359cd417 | ថៃរកឃើញករណីឆ្លងក្នុងស្រុកនៃជំងឺកូវីដ១៩ ជាលើកដំបូងឡើងវិញ ក្រោយមិនមានរយៈពេល១០០ថ្ងៃ មកហើយ | អាជ្ញាធរសុខាភិបាលថៃ នៅថ្ងៃព្រហស្បតិ៍នេះ បានរាយការណ៍ពីការរកឃើ ករណីឆ្លងក្នុងស្រុកនៃជំងឺ COVID-19 ជាលើកដំបូង ក្នុងរយៈពេលជាង ១០០ថ្ងៃមកនេះ បន្ទាប់ពីអ្នកទោសម្នាក់ នៅឯពន្ធនាគារមួយកន្លែងក្នុងទីក្រុងបាងកក ត្រូវបានគេតេស្តឃើញថា មានផ្ទុកជំងឺ COVID-19។ នេះបើយោងតាមការចេញផ្សាយដោយ សារព័ត៌មាន CNA នៅថ្ងៃព្រហស្បតិ៍ ទី០៣ ខែកញ្ញា ឆ្នាំ២០២០។ តាមរយៈសេចក្តីថ្លែងការណ៍មួយនៅថ្ងៃព្រហស្បតិ៍នេះ នាយកដ្ឋានស្តារនីតិសម្បទាថៃបានគូសបញ្ជាក់ថា បុរសជាអ្នកទោសនោះមានអាយុ ៣៧ឆ្នាំ ដែលជាអតីតឌីជេក្លឹបរាត្រី ត្រូវបានគេតេស្តឃើញវិជ្ជមានចំពោះជំងឺ COVID-19 កាលពីថ្ងៃពុធម្សិលមិញ កំលុងពេលនៃការធ្វើតេស្តប្រចាំសប្តាហ៍ នៅក្នុងពន្ធនាគារ។ សេចក្តីថ្លែងការណ៍ដដែលនេះ បានបញ្ជាក់បន្ថែមថា បុរសដែលត្រូវបានគេចាប់បញ្ជូនចូលពន្ធនាគារ កាលពីថ្ងៃទី២៦ ខែសីហាថ្មីៗនេះ មិនធ្លាប់បានធ្វើដំណើរទៅក្រៅប្រទេស ឬមានទំនាក់ទំនងជិតស្និទ្ធជាមួយនឹងករណីអ្នកជំងឺ ដែលគេស្គាល់នោះទេ។ ជុំវិញបញ្ហានេះដែរ អគ្គនាយកនៃនាយកដ្ឋានប្រយុទ្ធប្រឆាំងនឹងជំងឺឆ្លង លោក ស៊ូវាន់ណាឆៃ វ៉ាត់តាណាយីងឆារឿនឆៃ (Suwannachai Wattanayingcharoenchai បានលើកឡើងដូច្នេះថា ។ គួរជម្រាបថា នាយករដ្ឋមន្ត្រីថៃលោក ប្រាយុទ្ធ ចាន់អូចា កាលពីថ្ងៃពុធម្សិលមិញ ទើបតែបានសម្តែងការអបអរសាទរចំពោះប្រទេសលោក ដែលសម្រេចបាន១០០ថ្ងៃ ដោយគ្មានករណីឆ្លងក្នុងស្រុក។ ករណីឆ្លងក្នុងស្រុកចុងក្រោយបង្អស់នៅក្នុងប្រទេសថៃ គឺនៅថ្ងៃទី២៤ ខែឧសភា កន្លងទៅ។ បច្ចុប្បន្ន ថៃមានករណីឆ្លងសរុប ៣,៤២៧នាក់ ក្នុងនោះ ៥៨នាក់ស្លាប់ និង ៣,២៧៧នាក់ជាសះស្បើយឡើងវិញ៕ | 2020-09-04T03:52:00+07:00 | freshnewsasia.com | https://m.freshnewsasia.com/index.php/en/internationalnews/169882-2020-09-03-13-52-14.html |
da8c6f6b-087f-4523-9031-fe085c9040de | ក្រសួងពាណិជ្ជកម្មឲ្យផ្អាកចរាចរ និងប្រមូលមកវិញផលិតផលម្សៅទឹកដោះគោ Nutrilatt ចំនួន៦លេខកូដ ដោយសារខ្វះសារធាតុចិញ្ចឹម | នៅថ្ងៃទី៣ កញ្ញានេះឲ្យផ្អាកចរាចរ និងប្រមូលត្រឡប់មកវិញនូវម្សៅទឹកដោះគោ នូទ្រីលេត ចំនួន៦លេខកូដ ដែលត្រូវបានរកឃើញថាខ្វះជាតិដែក និងសារធាតុចិញ្ចឹម។ សង្គមស៊ីវិលសារទរចំពោះវិធានការនេះ និងស្នើឲ្យរដ្ឋាភិបាលចាត់វិធានការលើផលិតផលម្សៅទឹកដោះគោសម្រាប់កុមាររបស់ក្រុមហ៊ុនផ្សេងទៀត ដើម្បីធានាគុណភាពត្រឹមត្រូវតាមស្តង់ដារមុនពេលដាក់លក់លើទីផ្សារកម្ពុជា។ ក្រសួងពាណិជ្ជកម្មតម្រូវឲ្យក្រុមហ៊ុននូទ្រីលេត (Nutrilatt Master LM Co., LTD) បញ្ឈប់ការនាំចូល និងចែកចាយផលិតផលម្សៅទឹកដោះគោសម្រាប់ចិញ្ចឹមទារក និងកុមារ ដែលមានអាយុ០ខែ ដល់២ឆ្នាំ។ ក្រសួងពាណិជ្ជកម្មក៏តម្រូវឲ្យក្រុមហ៊ុនប្រមូលត្រឡប់មកវិញ នូវផលិតផលទឹកដោះគោម៉ាក នូទ្រីលេត លេខកូដ B/N 487 488 536 537 538 និង 539 ពីទីផ្សារក្នុងប្រទេស និងធ្វើការត្រួតពិនិត្យគុណភាពម្សៅទឹកដោះគោម៉ាកនូទ្រីលេត ផ្សេងទៀតផងដែរ។ ជាមួយគ្នានេះ ក្រសួងពាណិជ្ជកម្មតម្រូវឲ្យផ្សារទំនើប ឱសថស្ថាន និងហាងលក់ទំនិញនានា ផ្អាកជាបន្ទាន់ការដាក់លក់ម្សៅទឹកដោះគោម៉ាកនូទ្រីលេត លេខកូដទាំង៦ ដែលបានរកឃើញថា ខ្វះជាតិ និងស័ង្កសី មិនត្រូវតាមស្តង់ដារ និងប្រគល់ម្សៅទឹកដោះគោទាំងនោះ ដល់ស្ថាប័នជំនាញរបស់ក្រសួងពាណិជ្ជកម្ម។ ជាងនេះទៅទៀត ក្រសួងពាណិជ្ជកម្មអំពាវនាវដល់មាតាបិតា និងអាណាព្យាបាលទាំងអស់ឲ្យបញ្ឈប់ការបំបៅកូនដោយម្សៅទឹកដោះគោម៉ាកនូទ្រីលេត លេខកូដទាំង៦នេះ ហើយបើសង្ស័យថា កូនចៅរបស់ខ្លួនរងផលប៉ះពាល់ដោយសារម្សៅទឹកដោះគោនេះ អាចដាក់បណ្តឹងទៅកាន់ក្រសួងពាណិជ្ជកម្មបាន ដោយភ្ជាប់ជាមួយឯកសារពាក់ព័ន្ធ។ ការដាក់ចេញវិធានការក្តៅនេះ បន្ទាប់ពីក្រសួងពាណិជ្ជកម្មរកឃើញថា ម្សៅទឹកដោះគោ ម៉ាកនូទ្រីលេត ខ្វះសារធាតុចិញ្ចឹម និងជាតិដែក ដែលប៉ះពាល់ដល់សុខភាពរបស់ទារក និងកុមារធ្ងន់ធ្ងរ។ វិធានការរបស់ក្រសួងពាណិជ្ជកម្ម ក៏ជាការឆ្លើយតបទៅនឹងបណ្តឹងរបស់ក្រុមមាតាបិតាជាច្រើននាក់ ដែលអះអាងថា កូនៗរបស់ពួកគេកើតជំងឺស្លេកស្លាំង ដោយខ្វះជាតិដែក និងខ្វះឈាមក្រហមធ្ងន់ធ្ងរ បណ្តាលមកពីទទួលទានម្សៅទឹកដោះគោម៉ាកនូទ្រីលែត កាលពីខែកក្កដាកន្លងទៅ។ ស្ត្រីជាម្តាយ លោកស្រី គង់ ចន្ទ័ម៉ាលីស ប្រាប់អាស៊ីសេរីថា លោកស្រី និងអាណាព្យាបាលកុមារមានជំងឺស្លេកស្លាំងដ៏ទៃទៀត សប្បាយចិត្តចំពោះវិធានការរបស់ក្រសួងពាណិជ្ជកម្ម ហើយលោកស្រីជឿថា វិធានការនេះនឹងជួយដល់អាណាព្យាបាលដទៃប្រយ័ត្នប្រយែងចំពោះការប្រើប្រាស់ផលិតផលបំបៅកូនៗរបស់ខ្លួន។ លោកស្រីបន្តថាវិធានការនេះក៏ជំរុញឲ្យក្រុមហ៊ុនដទៃផ្សេងទៀត គោរពច្បាប់ និងធានាថាផលិតផលរបស់ពួកគេពិតជាមានការត្រួតពិនិត្យ និងតាមស្តង់ដារ ដែលនឹងមិនធ្វើឲ្យប៉ះពាល់ដល់អ្នកប្រើប្រាស់។ លោកស្រីក៏សង្ឃឹមថា តុលាការនឹងផ្តល់យុត្តិធម៌ដល់កូនលោកស្រី និងកុមាររងគ្រោះដទៃទៀតក្នុងពេលឆាប់ខាងមុខនេះដែរ៖ អាស៊ីសេរីបានទាក់ទងទៅតំណាងក្រុមហ៊ុន នូទ្រីលេត ដើម្បីសុំការឆ្លើយតបចំពោះវិធានការរបស់ក្រសួងពាណិជ្ជកម្មនេះ ប៉ុន្តែអ្នកលើកទូរស័ព្ទមិនបានឆ្លើយតបអ្វីនោះទេ រួចក៏ចុចផ្តាច់ទូរស័ព្ទទៅវិញ។ អាស៊ីសេរីក៏បានព្យាយាមទាក់ទងទៅទៀត ប៉ុន្តែទូរស័ព្ទរបស់តំណាងក្រុមហ៊ុន ក៏លែងអាចទាក់ទងបាន។ ក្រសួងពាណិជ្ជកម្ម កាលពីថ្ងៃទី២៦ សីហា បានប្រកាសលទ្ធផលដែលបានមកពីមន្ទីរពិសោធន៍ឯករាជ្យនៅប្រទេសសឹង្ហបុរី បង្ហាញថាម្សៅទឹកដោះគោម៉ាកនូទ្រីលេតចំនួន៦ លេខកូដ ខ្វះជាតិដែក និងសារធាតុស័ង្កសី។ កង្វះជាតិដែកជាមូលហេតុដែលនាំឲ្យកុមារស្លេកស្លាំង ប៉ះពាល់ដល់ការអភិវឌ្ឍន៍ផ្នែកខួរក្បាល សតិបញ្ញា ស្មារតី និងការអភិវឌ្ឍន៍ផ្នែកមនោសញ្ចេតនា អារម្មណ៍ ក្នុងការទំនាក់ទំនងជាមួយមនុស្សក្នុងសង្គម។ ចំណែកការខ្វះជាតិស័ង្កសីនឹងធ្វើឲ្យកុមារមានការលូតលាស់យឺត អាចបណ្តាលឲ្យកុមារក្រិន និងថយចុះសមត្ថភាពរាងកាយក្នុងការប្រយុទ្ធប្រឆាំងនឹងជំងឺផ្សេងៗ។ នាយករងទទួលបន្ទុកផ្នែកឃ្លាំមើលសិទ្ធិមនុស្សនៃអង្គការលីកាដូ លោក អំ សំអាត សារទរចំពោះវិធានការរបស់ក្រសួង ប៉ុន្តែលោកស្នើឲ្យក្រសួងអនុវត្តឲ្យបានត្រឹមត្រូវ និងមានប្រសិទ្ធភាពចំពោះការប្រមូលផលិតផលម្សៅទឹកដោះគោដែលខ្វះគុណភាពនោះត្រឡប់មកវិញ។ លោកបន្តថា ក្រសួងក៏ត្រូវជួយអាណាព្យាបាលក្នុងការរៀបចំបណ្តឹងទៅតុលាការផងដែរ។ លោកបន្ថែមថា ក្រសួងពាណិជ្ជកម្មត្រូវពង្រឹងយន្តការត្រួតពិនិត្យគុណភាពនៃផលិតផលនាំចូលទាំងអស់ មុននឹងអនុញ្ញាតឲ្យចរាចរលើទីផ្សារកម្ពុជា៖ បណ្តាញសង្គមស៊ីវិលជាតិ អន្តរជាតិប្រមាណ៥០ស្ថាប័ន កាលពីថ្ងៃទី០២ កញ្ញា បានចេញសេចក្តីថ្លែងការណ៍គាំទ្រវិធានការរបស់ក្រសួងពាណិជ្ជកម្ម និងស្នើឲ្យស្ថាប័នជំនាញនេះត្រួតពិនិត្យគុណភាពម្សៅទឹកដោះគោផ្សេងទៀត មុននឹងអនុញ្ញាតឲ្យដាក់លក់ផលិតផលទាំងនោះលើទីផ្សារកម្ពុជា។ សង្គមស៊ីវិលទាំងនេះក៏ទាមទារឲ្យមានការអនុវត្តនូវអនុក្រិត្យលេខ១៣៣ ស្តីពីការគ្រប់គ្រងទីផ្សារលើផលិតផលអាហារទារក និងអាហារបំប៉នទារកឲ្យមានសុវត្ថិភាព និងមានអាហាររូបត្ថម្ភគ្រប់គ្រាន់ដល់ទារក និងកុមារតូចៗ ដើម្បីការពារ និងលើកកម្ពស់ការបំបៅដោះកូនផងដែរ៕ | 2020-09-04T02:27:00+07:00 | rfa.org | https://www.rfa.org/khmer/news/health/Commerce-Ministry-bans-imports-of-Nutrilatt-and-recalls-6-batches-of-this-substandard-milk-powder-09032020151812.html |
b7b67bcf-cc54-48c1-ad62-7c60b3483261 | អធិការដ្ឋាននគរបាលស្រុកបាទី ទទួលបានជែលលាងដៃពីសប្បុរសជន ដើម្បីយកទៅប្រើប្រាស់ការពារជំងឺកូវីដ-១៩ ក្នុងពេលបំពេញការងារបម្រើឲ្យប្រជាពលរដ្ឋ | អធិការដ្ឋាននគរបាលស្រុកបាទី នៃស្នងការដ្ឋាននគរបាលខេត្តតាកែវ នៅរសៀលថ្ងៃទី៣ ខែកញ្ញា ឆ្នាំ២០២០នេះ បានទទួលអំណោយជែលលាងដៃ ចំនួន៤០កេស ស្មើនឹង១ពាន់ដប ពីក្រុមហ៊ុនសារ៉ាយ៉ា ខេមបូឌា ខូអិលធីឌី សម្រាប់គាំទ្រប្រយុទ្ធប្រឆាំង ការរីករាលដាលជំងឺកូវីដ-១៩។ លោកវីរៈសេនីយ៍ទោ ឆាយ កែវមុន្នី អធិការនៃអធិការដ្ឋាននគរបាលស្រុកបាទី បានឲ្យដឹងថា ជំនួយមនុស្សធម៌នាពេលនេះ គឺចំពេលវេលាដែលត្រូវការចាំបាច់ ហើយអធិការដ្ឋាននគរបាលបានប្រគល់បន្តទៅទាំង១៥ប៉ុស្តិ៍នគរបាល ក្នុងស្រុកបាទី ដើម្បីឲ្យកងកម្លាំងយកទៅប្រើប្រាស់ការពារការឆ្លងជំងឺកូវីដ-១៩ ក្នុងពេលបំពេញបេសកម្មបម្រើការងារជូនប្រជាពលរដ្ឋនៅតាមទីមូលដ្ឋាន។ លោក សន សុឌៀង តំណាងឲ្យក្រុមហ៊ុនសារ៉ាយ៉ា បានលើកឡើងដែរថា ក្រុមហ៊ុនរបស់លោក តែងតែបានចូលរួមជាបន្តបន្ទាប់ ជាមួយនឹងការការពារ និងទប់ស្កាត់ការឆ្លងជំងឺកូវីដ-១៩ នៅក្នុងប្រទេសកម្ពុជា។ ជាក់ស្តែង ក្រុមហ៊ុនតែងតែឧបត្ថម្ភជាប្រចាំនូវអាល់កុលលាងដៃ ក្នុងពេលដែលក្រុមការងារស្ម័គ្រចិត្តលោក ហ៊ុន ម៉ានី ចុះបំពេញកិច្ចការមនុស្សធម៌នៅទូទាំងប្រទេសកម្ពុជា។ លោកបញ្ជាក់ថា បច្ចុប្បន្នក្រុមហ៊ុនបានត្រៀមជែលលាងដៃចំនួន៨ពាន់កេស ដើម្បីចែកជូនទៅគ្រប់មជ្ឈដ្ឋានទាំងអស់ ហើយសកម្មភាពទាំងនេះមានគោលបំណងសំខាន់របស់ក្រុមហ៊ុន គឺចង់ឲ្យប្រជាជនអាចជៀសផុតពីជំងឺកូវីដ-១៩៕ | 2020-09-04T01:06:00+07:00 | freshnewsasia.com | https://m.freshnewsasia.com/index.php/en/localnews/169862-2020-09-03-11-06-25.html |
27147051-729a-4fe6-9231-47c1378dbbcb | ជំងឺប៉េសជ្រូកអាហ្វ្រិកបន្តរាតត្បាត នៅក្នុងប្រទេសវៀតណាម, សត្វជ្រូកជាង៤៣,០០០ក្បាលហើយត្រូវបានសម្លាប់ (Video inside) | ក្រសួងកសិកម្មវៀតណាមបានឱ្យដឹងថា ខ្លួនបានសម្លាប់សត្វជ្រូកសរុប ៤៣,១៥០ក្បាល ឬស្មើនឹងទម្ងន់ ២,១៥៧តោនចាប់តាំងពីដើមឆ្នាំ២០២០មក ដើម្បីទប់ស្កាត់ការឆ្លងរីករាលដាលជំងឺប៉េសជ្រូកអាហ្វ្រិក។ នេះបើតាមការចេញផ្សាយ ដោយទីភ្នាក់ងារព័ត៌មានចិនស៊ីនហួរ នៅរសៀលថ្ងៃព្រហស្បតិ៍ ទី០៣ ខែកញ្ញា ឆ្នាំ២០២០។ នៅក្នុងរបាយការណ៍របស់ខ្លួន ក្រសួងកសិកម្មវៀតណាមក៏បានឱ្យដឹងដែរថា មកទល់នឹងពេលនេះសហគមន៍ចំនួន ១៩៩ នៃស្រុកចំនួន ១៧ នៅក្នុងខេត្ត និងទីក្រុងចំនួន ១៩ នៅទូទាំងប្រទេសនៅតែបន្តរាយការណ៍ពីការរកឃើញ ករណីឆ្លងរាលដាលជំងឺប៉េសជ្រូកអាហ្វ្រិកដដែល ក្នុងរយៈពេល ២១ថ្ងៃចុងក្រោយនេះ។ ម្យ៉ាងវិញទៀត នៅក្នុងឆ្នាំ២០២០នេះ ជំងឺប៉េសជ្រូកបានឆ្លងរាលដាលខ្លាំងជាងគេ នៅតំបន់ភ្នំភាគខាងជើងវៀតណាម ក្នុងនោះរួមមានទាំងខេត្ត ឡាងសុន (Lang Son), កាវប៊ែង (Cao Bang) និងខេត្ត បាកកាន (Bac Kan)។ កាលពីឆ្នាំ២០១៩ ជំងឺប៉េសជ្រូកអាហ្វ្រិក បានឆ្លងរាលដាលនៅទូទាំងខេត្ត និងទីក្រុងទាំងអស់ក្នុងប្រទេសវៀតណាម នាំសត្វជ្រូកងាប់ ឬត្រូវបានពិឃាដចំនួន ៥.៩លានក្បាល៕ | 2020-09-03T23:09:00+07:00 | freshnewsasia.com | https://m.freshnewsasia.com/index.php/en/internationalnews/169847-2020-09-03-09-09-08.html |
cdea46a5-06d4-4a67-a343-4f73f4278f10 | លោក ជា ចាន់តូ ក្រើនរំលឹកប្រជាពលរដ្ឋ រក្សាគម្លាត និងអនាម័យ ការពារពីជំងឺកូវីដ១៩ តាមការណែនាំរបស់ក្រសួងសុខាភិបាល ក្នុងឱកាសបុណ្យភ្ជុំ | លោក ជា ចាន់តូ ទេសាភិបាលធនាគារជាតិនៃកម្ពុជា បានឲ្យដឹងថា ការរក្សាគម្លាត និងការអនុវត្តអនាម័យដែលជាការណែនាំរបស់ក្រសួងសុខាភិបាលនៅក្នុងជីវភាពរស់នៅប្រចាំថ្ងៃ និងការប្រារព្ធផ្សេងៗពិសេស ក្នុងពិធីបុណ្យភ្ជុំបិណ្ឌរយៈពេល១៥ថ្ងៃនេះ នៅតែជាបញ្ហាអាទិភាព ដើម្បីរួមគ្នាការការពារពីជំងឺកូវីដ១៩ បើទោះបីកម្ពុជាមិនមានអ្នកស្លាប់ ដោយសារជំងឺនេះក៏ដោយ។ ការលើកឡើងរបស់លោក ជា ចាន់តូ ធ្វើឡើងនៅថ្ងៃទី៣ ខែកញ្ញា ឆ្នាំ២០២០ ក្នុងឱកាសដែលលោក និងលោកស្រី ព្រមទាំងមន្ត្រីបុគ្គលិកធនាគារជាតិនៃកម្ពុជា ចូលរួមកាន់បិណ្ឌទី១ ដែលបានប្រារព្ធធ្វើនៅវត្តចំនួន៣ស្ថិតនៅស្រុកសន្ទុក ខេត្តកំពង់ធំ។ លោក ជា ចាន់តូ ឲ្យដឹងថា ។ លោក ជា ចាន់តូ និងលោកស្រី ព្រមទាំងថ្នាក់ដឹកនាំ មន្ត្រី បុគ្គលិកបានឧទ្ទិសដល់ជីដូន ជីតា មាតា បិតា និងញ្ញាត្តិតិកាទាំង៧សណ្ដាន និងបានឧទ្ទិសចំពោះដួងវិញ្ញាក្ខ័ន្ខ សម្តេចអគ្គមហាធម្មពោធិសាល ជា ស៊ីម វិរៈយុទ្ធជន យុទ្ធនារី ដែលស្នេហាជាតិដែលបានបូជាអាយុជីវិត ដើម្បីបុព្វហេតុជាតិមាតុភូមិ និង សូមឧទ្ទិសជូនដល់វិញាណក្ខ័ន្ធប្រជាជានកម្ពុជាស្លូតត្រង់ ដែលស្លាប់ក្នុងបរបប្រល័យពូជសាសន៍ ប៉ុល ពត ផងដែរ ។ ទន្ទឹមនឹងនេះក៏បានបួងសួង សូមឲ្យមនុញ្ញផលទាំអស់ ដែលកើតចេញពីការធ្វើបុណ្យក្រោមកម្លាំងសុទ្ធាជ្រះថ្លា នៃមហាកម្លាំងសាមគ្គីរបស់ថ្នាក់ដឹកនាំ និងមន្ត្រី បុគ្គលិកធនាគារជាតិ សូមផ្ដល់នូវសេចក្ដីសុខចម្រុងចម្រើនដល់ថ្នាក់នាំជាតិគ្រប់ៗរូប ប្រជាជន និងមាតុភូមិកម្ពុជាឲ្យទទួលបានតែសេចក្ដីសុខមានសន្តិភាពព្រមទាំងមានការអភិវឌ្ឍរីកចម្រើនសម្បូររុងរឿងពិសេសឲ្យរួចចាកផុតពីជំងឺកូវីដ១៩។ ក្នុងឱកាសថ្ងៃកាន់បិណ្ឌទី១នេះ លោក ជា ចាន់តូ និងលោកស្រី បានវេបច្ច័យចំនួន៩លាន២សែនរៀល ដែលកើតចេញពីទឹកចិត្តប្រកបដោយសុទ្ធានាឱកាសនេះប្រគេនចំពោះព្រះ សង្ឃ សម្រាប់ទ្រទ្រង់ក្នុងពិធីបុណ្យកាន់បិណ្ឌ និងបានប្រគេនទ័យ្យវត្ថុនិងបច្ច័យមួយចំនួនដល់ព្រះសង្ឃគង់ក្នុងអារាមទាំង៣នេះផងដែរ៕ | 2020-09-03T21:26:00+07:00 | freshnewsasia.com | https://m.freshnewsasia.com/index.php/en/localnews/169827-2020-09-03-07-26-22.html |
cca5f40c-0a59-4f21-978e-4ff4bccf0ae1 | វីដេអូទាំងស្រុង នៃសន្និសីទសារព័ត៌មានស្ដីពី «ស្ថានភាពវិស័យទេសចរណ៍ ក្នុងអំឡុងពេលនៃការរីករាលជំងឺកូវីដ១៩» (Video inside) | អង្គភាពអ្នកនាំពាក្យរាជរដ្ឋាភិបាល នៅព្រឹកថ្ងៃទី០៣ ខែសីហា ឆ្នាំ២០២០នេះ បានរៀបចំសន្និសីទសារព័ត៌មាន ស្ដីពី «ស្ថានភាពវិស័យទេសចរណ៍ ក្នុងអំឡុងពេលនៃការរីករាលជំងឺកូវីដ១៩» ដែលមានការចូលរួមជាវាគ្មិនពីតំណាងរបស់ក្រសួងទេសចរណ៍។ សន្និសីទនេះ មានគោលបំណង បង្ហាញជូនសាធារណជនឲ្យបានយល់ច្បាស់ អំពីស្ថានភាពនៃវិស័យទេសចរណ៍នៅក្នុងប្រទេសកម្ពុជា ដែលទទួលរងផលប៉ះពាល់ដោយសារវិបត្តិ នៃជំងឺកូវីដ១៩ ក៏ដូចជាសញ្ញាណវិជ្ជមាន នៃភាពល្អប្រសើរឡើងវិញ ដោយសារការកើនឡើងនៃចំនួនអ្នកទេសចរក្នុងស្រុក ជាពិសេសអំឡុងពេលឈប់សម្រាកសងថ្ងៃបុណ្យចូលឆ្នាំកន្លងមកនេះ។ យោងតាមរបាយការណ៍បានបង្ហាញថា នាឱកាសឈប់សម្រាករយៈពេល៥ថ្ងៃ ចាប់ពីថ្ងៃទី១៧ រហូតដល់ថ្ងៃទី២១ ខែសីហា ឆ្នាំ២០២០នេះ មានសរុបមានចំនួនប្រមាណ ១,៤៥៩,៣៨៦នាក់ ក្នុងនោះភ្ញៀវជាតិមានចំនួនប្រមាណ ១,៤៤៥,២៣៨នាក់ និងភ្ញៀវអន្តរជាតិមានចំនួនប្រមាណ ១៤,១៤៨នាក់។ * ថ្ងៃទី១ ប្រមាណ ២៣៣,៣២៩នាក់ * ថ្ងៃទី២ ប្រមាណ ២៨១,៨៥៥នាក់ * ថ្ងៃទី៣ ប្រមាណ ៣២៥,០៧៧នាក់ * ថ្ងៃទី៤ ប្រមាណ ៣៣៤,៣៩១នាក់ * ថ្ងៃទី៥ ប្រមាណ ២៨៤,៧៣៤នាក់៕ | 2020-09-03T19:22:00+07:00 | freshnewsasia.com | https://m.freshnewsasia.com/index.php/en/localnews/169811-2020-09-03-05-22-57.html |
34bf57b9-cefd-4379-bc1d-f75a64f28125 | ព្រឹកនេះ អង្គភាពអ្នកនាំពាក្យរាជរដ្ឋាភិបាល រៀបចំសន្និសីទសារព័ត៌មានស្ដីពី «ស្ថានភាពវិស័យទេសចរណ៍ ក្នុងអំឡុងពេលនៃការរីករាលជំងឺកូវីដ១៩» | អង្គភាពអ្នកនាំពាក្យរាជរដ្ឋាភិបាល នៅព្រឹកថ្ងៃទី០៣ ខែកញ្ញា ឆ្នាំ២០២០នេះ មានរៀបចំសន្និសីទសារព័ត៌មាន ស្ដីពី «ស្ថានភាពវិស័យទេសចរណ៍ ក្នុងអំឡុងពេលនៃការរីករាលជំងឺកូវីដ១៩»នៅជាន់ផ្ទាល់ដី សាលសេរីភាព នៃទីស្ដីការគណៈរដ្ឋមន្ដ្រី។ នេះបើតាមសេចក្ដីជូនដំណឹង ដែលបណ្ដាញព័ត៌មាន Fresh News ទទួលបាន។ សន្និសីទនេះ មានគោលបំណង បង្ហាញជូនសាធារណជនឲ្យបានយល់ច្បាស់ អំពីស្ថានភាពនៃវិស័យទេសចរណ៍នៅក្នុងប្រទេសកម្ពុជា ដែលទទួលរងផលប៉ះពាល់ដោយសារវិបត្តិ នៃជំងឺកូវីដ១៩ ក៏ដូចជាសញ្ញាណវិជ្ជមាន នៃភាពល្អប្រសើរឡើងវិញ ដោយសារការកើនឡើងនៃចំនួនអ្នកទេសចរក្នុងស្រុក ជាពិសេសអំឡុងពេលឈប់សម្រាកសងថ្ងៃបុណ្យចូលឆ្នាំកន្លងមកនេះ។ ក្នុងសេចក្ដីជូនដំណឹង បានឲ្យដឹងថា សន្និសីទសារព័ត៌មាននេះ មានការសម្របសម្រួលពី លោក ផៃ ស៉ីផាន រដ្ឋមន្ដ្រីប្រតិភូអមនាយករដ្ឋមន្ដ្រី និងជាប្រធានអង្គភាពអ្នកនាំពាក្យរាជរដ្ឋាភិបាល និងមានការអញ្ជើញចូលរួមជាវាគ្មិនពីតំណាងក្រសួងទេសចរណ៍ ដឹកនាំដោយលោក ទិត ចន្ថា រដ្ឋលេខាធិការប្រចាំការ៕ | 2020-09-03T15:15:00+07:00 | freshnewsasia.com | https://m.freshnewsasia.com/index.php/en/localnews/169774-2020-09-03-01-15-46.html |
c06eeaa0-bf21-4b20-a516-ed057998f97f | TOP NEWS: ថ្ងៃនេះអ្នកជំងឺកូវីដ១៩ចំនួន០៥នាក់បានជាសះស្បើយ ខណៈអ្នកឆ្លងថ្មីមិនមាននោះទេ (Video inside) | ក្រសួងសុខាភិបាល នៅព្រឹកថ្ងៃទី០៣ ខែកញ្ញា ឆ្នាំ២០២០នេះ បានចេញសេចក្ដីប្រកាសព័ត៌មានបញ្ជាក់ ពីករណីជាសះស្បើយអ្នកជំងឺកូវីដ១៩ ចំនួន០៥នាក់ និងមិនមានករណីវិជ្ជមានវីរុសកូរីដ-១៩ថ្មីនោះទេ។ អ្នកជាសះស្បើយទាំង០៥នាក់រួមមាន៖ * បុរសជនជាតិខ្មែរអាយុ ២៦ឆ្នាំ មានអាសយដ្ឋានស្នាក់នៅសង្កាត់ព្រៃស ខណ្ឌដង្កោ រាជធានីភ្នំពេញ ជាអ្នកធ្វើដំណើរមកពីប្រទេសរុស្ស៊ី បន្តជើងហោះហើរនៅប្រទេសម៉ាឡេស៊ី មកដល់ប្រទេសកម្ពុជា នៅថ្ងៃទី១៩ ខែកក្កដា ឆ្នាំ២០២០ ត្រូវបានព្យាបាលជាសះស្បើយ ដោយទទួលបានលទ្ធផលតេស្ត អវិជ្ជមានវីរុសកូវីដ-១៩ ចំនួន ០២ដង និងត្រូវបានអនុញ្ញាតឱ្យចេញពីមណ្ឌលសុខភាពចាក់អង្រែ រាជធានីភ្នំពេញ។ * បុរសជនជាតិចិនអាយុ ២៤ឆ្នាំ មានអាសយដ្ឋានស្នាក់នៅរាជធានីភ្នំពេញ * បុរសជនជាតិចិនអាយុ ២០ឆ្នាំ មានអាសយដ្ឋានស្នាក់នៅរាជធានីភ្នំពេញ * បុរសជនជាតិចិនអាយុ ២៧ឆ្នាំ មានអាសយដ្ឋានស្នាក់នៅសណ្ឋាគារមួយក្នុងរាជធានីភ្នំពេញ * បុរសជនជាតិចិនអាយុ ២៣ឆ្នាំ មានអាសយដ្ឋានស្នាក់នៅសណ្ឋាគារមួយក្នុងរាជធានីភ្នំពេញ បុរសជនជាតិចិនទាំង០៤នាក់ខាងលើ ជាអ្នកធ្វើដំណើរពីប្រទេសហ្វីលីពីនមកកម្ពុជានៅ ថ្ងៃទី០៩ ខែសីហា ឆ្នាំ២០២០ ត្រូវបានព្យាបាលជាសះស្បើយ ដោយទទួលបានលទ្ធតេស្តអវិជ្ជមានជំងឺកូវីដ-១៩ ចំនួន០២ដង និងត្រូវបានអនុញ្ញាតឱ្យចេញពីមណ្ឌលសុខភាពចាក់អង្រែ រាជធានីភ្នំពេញ។ សូមជម្រាបថា គិតត្រឹមម៉ោង០៧៖០០ព្រឹក ថ្ងៃទី០៣ ខែកញ្ញា ឆ្នាំ២០២០ កម្ពុជាបានរកឃើញអ្នកឆ្លងជំងឺកូវីដ១៩ សរុប២៧៤នាក់ (ស្រី្ត ៥៤នាក់ និងបុរស ២២០នាក់) ក្នុងនោះចំនួនអ្នកព្យាបាលជាសះស្បើយសរុបទូទាំងប្រទេស មានចំនួន ២៧១នាក់ (ស្រី៥៤នាក់ និងបុរស២១៧នាក់) និង អ្នកកំពុងសម្រាកព្យាបាលនៅមន្ទីរពេទ្យរដ្ឋចំនួន០៣នាក់៕ | 2020-09-03T14:53:00+07:00 | freshnewsasia.com | https://m.freshnewsasia.com/index.php/en/localnews/169771-2020-09-03-00-53-37.html |
f003e5f2-f2f1-45ef-a473-3b851cf3e89f | វិបត្តិជំងឺកូវីដ១៩នាំឲ្យសេដ្ឋកិច្ចអូស្ត្រាលីធ្លាក់ចុះជាលើកដំបូងចាប់ពីឆ្នាំ១៩៩១មក | សេដ្ឋកិច្ចរបស់ប្រទេសអូស្ត្រាលីបានធ្លាក់ចុះខ្លាំងជាលើកដំបូងក្នុងរយៈពេលជិត២០ឆ្នាំ ដោយសារតែការរាតត្បាតនៃជំងឺកូវីដ១៩។ ទិន្នន័យដែលចេញផ្សាយកាលពីថ្ងៃពុធដោយការិយាល័យស្ថិតិជាតិរបស់អូស្ត្រាលីបង្ហាញថា សេដ្ឋកិច្ចរបស់ប្រទេសនេះបានធ្លាក់ចុះដល់៧% ក្នុងត្រីមាសទី២ ពីខែមីនាដល់ខែមិថុនា បន្ទាប់ពីមានការធ្លាក់ចុះចំនួន០,៣%ក្នុងត្រីមាសទី១។ ចំនួនតួលេខសេដ្ឋកិច្ចដែលធ្លាក់ចុះក្នុងត្រីមាសទី២នេះ គឺជាចំនួនធ្លាក់ចុះខ្លាំងបំផុតរបស់សេដ្ឋកិច្ចអូស្ត្រាលីចាប់តាំងពីឆ្នាំ១៩៥៩មក និងធ្ងនធ្ងរជាងការពីការព្យាករណ៍ដែលថាសេដ្ឋកិច្ចរបស់ប្រទេសនេះអាចធ្លាក់ចុះត្រឹមតែ៥.៩% តែប៉ុណ្ណោះ។ នេះជាការចុះថយសេដ្ឋកិច្ចរបស់អូស្ត្រាលីដំបូងចាប់តាំងពីឆ្នាំ១៩៩១មក ដែលកន្លងមកសេដ្ឋកិច្ចរបស់ប្រទេសនេះបានរងសម្ពាធនៃការថមថយរួចទៅហើយ ដោយសារតែភ្លើងឆេះព្រៃដ៏ធំកាលពីដើមឆ្នាំនេះ ដែលបានបំផ្លាញលំនៅដ្ឋានប្រមាណជាង៣០០០ខ្នង និងផ្ទៃដីអស់ជាច្រើនលានហិកតាផងដែរ។ លោក Josh Frydenberg រដ្ឋមន្រ្តីក្រសួងរតនាគារអូស្ត្រាលី បានប្រាប់អ្នកសារព័ត៌មានក្នុងទីក្រុង Canberra ថា ពេលនេះគណនីជាតិបញ្ជាក់ថា សេដ្ឋកិច្ចរបស់អូស្ត្រាលីទទួលរងការប៉ះពាល់យ៉ាងខ្លាំងដោយសារជំងឺកូវីដ១៩។ កំណត់ត្រានៃកំណើនសេដ្ឋកិច្ចអូស្ត្រាលីដែលកើតមានឡើងក្នុងរយៈពេល២៨ឆ្នាំជាប់ៗគ្នានោះ ឥឡូវនេះបានមកដល់ទីបញ្ចប់ជាផ្លូវការហើយ។ តាមតួលេខពីសាកលវិទ្យាល័យ Johns Hopkins បង្ហាញថា មកទល់នឹងពេលនេះ អូស្ត្រាលីមានអ្នកឆ្លងវីរុសកូរ៉ូណាសរុបចំនួនជិត២៦.០០០នាក់ ហើយអ្នកស្លាប់៦៦៣នាក់ពីជំងឺកូវីដ១៩៕ | 2020-09-03T07:00:00+07:00 | khmer.voanews.com | https://khmer.voanews.com/a/pandemic-sends-australia-into-first-recession-since-1991/5568878.html |
ac24c609-ebfc-4bb1-9afa-8ce687da9e39 | ព្រឹកស្អែក អង្គភាពអ្នកនាំពាក្យរាជរដ្ឋាភិបាល រៀបចំសន្និសីទសារព័ត៌មានស្ដីពី «ស្ថានភាពវិស័យទេសចរណ៍ ក្នុងអំឡុងពេលនៃការរីករាលជំងឺកូវីដ១៩» | អង្គភាពអ្នកនាំពាក្យរាជរដ្ឋាភិបាល នឹងរៀបចំសន្និសីទសារព័ត៌មាន ស្ដីពី «ស្ថានភាពវិស័យទេសចរណ៍ ក្នុងអំឡុងពេលនៃការរីករាលជំងឺកូវីដ១៩» នៅវេលាម៉ោង០៩៖៣០នាទីព្រឹក ថ្ងៃទី០៣ ខែកញ្ញា ឆ្នាំ២០២០ស្អែកនេះ នៅជាន់ផ្ទាល់ដី សាលសេរីភាព នៃទីស្ដីការគណៈរដ្ឋមន្ដ្រី។ នេះបើតាមសេចក្ដីជូនដំណឹង ដែលបណ្ដាញព័ត៌មាន Fresh News ទទួលបាន។ សន្និសីទនេះ មានគោលបំណង បង្ហាញជូនសាធារណជនឲ្យបានយល់ច្បាស់ អំពីស្ថានភាពនៃវិស័យទេសចរណ៍នៅក្នុងប្រទេសកម្ពុជា ដែលទទួលរងផលប៉ះពាល់ដោយសារវិបត្តិ នៃជំងឺកូវីដ១៩ ក៏ដូចជាសញ្ញាណវិជ្ជមាន នៃភាពល្អប្រសើរឡើងវិញ ដោយសារការកើនឡើងនៃចំនួនអ្នកទេសចរក្នុងស្រុក ជាពិសេសអំឡុងពេលឈប់សម្រាកសងថ្ងៃបុណ្យចូលឆ្នាំកន្លងមកនេះ។ ក្នុងសេចក្ដីជូនដំណឹង បានឲ្យដឹងថា សន្និសីទសារព័ត៌មាននេះ មានការសម្របសម្រួលពី លោក ផៃ ស៉ីផាន រដ្ឋមន្ដ្រីប្រតិភូអមនាយករដ្ឋមន្ដ្រី និងជាប្រធានអង្គភាពអ្នកនាំពាក្យរាជរដ្ឋាភិបាល និងមានការអញ្ជើញចូលរួមជាវាគ្មិនពីតំណាងក្រសួងទេសចរណ៍ ដឹកនាំដោយលោក ទិត ចន្ថា រដ្ឋលេខាធិការប្រចាំការ៕ | 2020-09-02T22:45:00+07:00 | freshnewsasia.com | https://m.freshnewsasia.com/index.php/en/localnews/169722-2020-09-02-08-45-55.html |
256ef689-bee9-443a-bd8a-c1830804e29f | សម្តេច ហេង សំរិន៖ រដូវភ្ជុំបិណ្ឌ សូមបងប្អូនប្រកាន់ភ្ជាប់ការការពារឆ្លងជំងឺកូវីដ១៩ | សម្តេច ហេង សំរិន ប្រធានរដ្ឋសភាកម្ពុជា បានអំពាវនាវដល់ប្រជាពលរដ្ឋទូទាំងប្រទេស ប្រកាន់ភ្ជាប់ ការនូវការពារខ្លួនកុំឆ្លងជំងឺកូវីដ១៩ នៅរដូវបុណ្យភ្ជុំបិណ្ឌ។ យោងតាមបណ្តាញសង្គម Facebook នៅថ្ងៃទី០២ ខែកញ្ញា ឆ្នាំ២០២០ សម្តេចប្រធានសភា បានសរសេថា ចាប់ពីថ្ងៃ១រោច ខែភទ្របទស្អែកនេះ រហូតដល់ថៃ្ងទី១៥រោច ក្នុងរយៈពេល១៥ថៃ្ង ជាឱកាសពុទ្ធបរិស័ទ ប្រារព្ធពិធី បុណ្យភ្ជុំបិណ្ឌ ដែលជាពិធីបុណ្យធំប្រចំាឆ្នាំ តាមបែបព្រះពុទ្ធសាសនា ដើម្បីឧទ្ទិសកុសលផលបុណ្យ ជូនដល់ បុព្វការីជន មានឪពុកម្តាយ ជីដូនជីតា បងប្អូន ញាតិសន្តានទាំងឡាយ ដែលបានចែកឋានទៅកាន់បរមលោក។ សម្តេចបញ្ជាក់ថា៖ ។ ជាមួយគ្នានោះដែរ សម្តេច ហេង សំរិន ក៏សូមឱ្យប្រជាពលរដ្ឋទំាងអស់ការពារខ្លួនជាប់ជានិច្ច កុំឲ្យជំងឺនេះឆ្លងមកលើខ្លួន គ្រួសារ និងសហគមន៍។ ម្យ៉ាងវិញទៀត សូមមានការប្រុងប្រយ័ត្ន ក្នុងការធ្វើដំណើររតាមដងផ្លូវ ចូលរូមគោរពច្បាប់ចរាចរណ៍ មានការយោគយល់ អធ្យាស្រ័យឲ្យគ្នាទៅវិញ ទៅនៅក្នុងការធ្វើដំណើរ។ សូមជនរួមជាតិ ប្រកបដោយសេចក្តីសុខ សុភមង្គល គ្រប់ក្រុមគ្រួសារ៕ | 2020-09-02T19:40:00+07:00 | freshnewsasia.com | https://m.freshnewsasia.com/index.php/en/localnews/169698-2020-09-02-05-40-06.html |
87d65655-4f5c-4912-ba01-2ac2ffe6d3cf | រដ្ឋមន្ត្រីក្រសួងកសិកម្ម ក្រើនរំលឹកឲ្យមន្ទីរកសិកម្មខេត្តស្វាយរៀង ត្រូវយកចិត្តទុកដាក់បង្កើនសមត្ថភាពគ្រប់គ្រង ចំណេះជំនាញ និងបទពិសោធន៍ ក្នុងបរិបទនៃស្ថានភាពជំងឺកូវីដ១៩ | ខេត្តស្វាយរៀង ៖ លោក វេង សាខុន រដ្ឋមន្ត្រីក្រសួងកសិកម្ម បានក្រើនរំលឹកឲ្យថ្នាក់ដឹកនាំមន្ទីរគ្រប់ជាន់ថ្នាក់ និងមន្ត្រីជំនាញ នៃមន្ទីរកសិកម្ម រុក្ខាប្រមាញ់ និងនេសាទ ខេត្តស្វាយរៀង ត្រូវយកចិត្តទុកដាក់បង្កើនសមត្ថភាពគ្រប់គ្រង ចំណេះជំនាញ និងបទពិសោធន៍ ក្នុងបរិបទនៃស្ថានភាពជំងឺកូវីដ១៩នេះ ហើយត្រូវចាត់វិធានការទប់ស្កាត់បទល្មើសគ្រប់ប្រភេទ គ្រប់អនុវិស័យឲ្យបានទាន់ពេលវេលា លើកកម្ពស់ស្តង់ដារអនាម័យនៅតាមបណ្តាសត្តឃាតដ្ឋាន ក៏ដូចជាភូតគាមអនាម័យ នៃកសិផលផ្សេងៗទៀតទាំងក្នុងស្រុក និងនាំចូលពីខាងក្រៅ ដើម្បីធានាសុខុមាលភាពសាធារណៈ។ លោក វេង សាខុន រដ្ឋមន្ត្រីក្រសួងកសិកម្ម រុក្ខាប្រមាញ់ និងនេសាទ បានថ្លែងបែបនេះក្នុងពិធីប្រកាសចូលកាន់មុខដំណែងប្រធានមន្ទីរកសិកម្ម រុក្ខាប្រមាញ់ និងនេសាទ ខេត្តស្វាយរៀង ដែលប្រព្រឹត្តិទៅនៅសាលប្រជុំសាលាខេត្តស្វាយរៀងនាព្រឹកថ្ងៃទី ២ ខែកញ្ញា ឆ្នាំ២០២០នេះ ។ ក្នុងពិធីនេះក៏មានការអញ្ជើញចូលរួមពីលោក ជុំ ហាត ប្រធានក្រុមប្រឹក្សាខេត្ត និងលោក ម៉ែន វិបុល អភិបាលនៃគណៈអភិបាលខេត្តស្វាយរៀង ។ លោក វេង សាខុន រដ្ឋមន្ត្រីក្រសួងកសិកម្ម រុក្ខាប្រមាញ់ និងនេសាទ បានផ្តាំផ្ញើដល់លោកប្រធានមន្ទីរកសិកម្ម រុក្ខាប្រមាញ់ និងនេសាទ ដែលទើបទទួលបានការតែងតាំងមុខតំណែងថ្មី ត្រូវខិតខំបំពេញភារកិច្ច ប្រកបដោយស្មារតីសាមគ្គីភាព ឯកភាពផ្ទៃក្នុង និងឈរលើមូលដ្ឋាន នៃការលើកកម្ពស់ប្រសិទ្ធភាពការងារ ពង្រឹងរបៀបរបបធ្វើការ ដើម្បីលើកកម្ពស់ការទទួលខុសត្រូវក្នុងការបំពេញតួនាទី ភារកិច្ចរបស់ខ្លួន ជាពិសេសត្រូវខិតខំរិះរកវិធីសាស្ត្រផ្សេងៗ ដើម្បីបង្កើនប្រាក់ចំណូលរបស់បងប្អូនប្រជាពលរដ្ឋតាមរយៈការប្រកបរបរកសិកម្ម និងការចិញ្ចឹមសត្វជាលក្ខណៈគ្រួសារ។ ទន្ទឹមនោះលោកបានក្រើនរំលឹកឲ្យថ្នាក់ដឹកនាំមន្ទីរគ្រប់ជាន់ថ្នាក់ និងមន្ត្រីជំនាញត្រូវយកចិត្តទុកដាក់បង្កើនសមត្ថភាពគ្រប់គ្រង ចំណេះជំនាញ និងបទពិសោធន៍ ក្នុងបរិបទនៃស្ថានភាពជំងឺកូវិដ១៩ នេះ លោករដ្ឋមន្ត្រី បានផ្តល់ជាអនុសាសន៍នូវចំណុចសំខាន់ៗមួយចំនួនដូចជា ត្រូវបន្ដប្រពៃណីសហប្រតិបត្ដិការល្អជាមួយអាជ្ញាធរមូលដ្ឋាន ស្ថាប័នជំនាញពាក់ព័ន្ធគ្រប់លំដាប់ថ្នាក់ និងដៃគូអភិវឌ្ឍន៍កសិកម្មនានាឱ្យបានល្អប្រសើរ។ ត្រូវពង្រឹង និងកែលម្អការគ្រប់គ្រង និងការអភិវឌ្ឍធនធានមនុស្សឲ្យកាន់តែមានសមត្ថភាព វិជ្ជាជីវៈ និងប្រសិទ្ធភាពក្នុងការបំពេញការងារ។ ផ្ទេរបច្ចេកទេសទំនើបសមស្របដល់ដៃកសិករ លើកទឹកចិត្តលើការអនុវត្តផលិតកម្មកសិកម្មតាមកិច្ចសន្យា លើកកម្ពស់គុណភាពកសិផលដើម្បីធ្វើការប្រកួតប្រជែង និងយកចិត្តទុកដាក់ដល់ការអនុវត្តកសិកម្មល្អដោយភាពវៃឆ្លាត។ លោករដ្ឋមន្ត្រី បានណែនាំឲ្យមន្ទីរកសិកម្មខេត្តស្វាយរៀង ត្រូវចាត់វិធានការទប់ស្កាត់បទល្មើសគ្រប់ប្រភេទ គ្រប់អនុវិស័យឲ្យបានទាន់ពេលវេលា។ លើកកម្ពស់ស្តង់ដារអនាម័យនៅតាមបណ្តាសត្តឃាតដ្ឋាន ក៏ដូចជាភូតគាមអនាម័យនៃកសិផលផ្សេងៗទៀតទាំងក្នុងស្រុក និងនាំចូលពីខាងក្រៅ ដើម្បីធានាសុខុមាលភាពសាធារណៈ។ បន្តជំរុញប្រជាពលរដ្ឋដាំនូវដំណាំណាដែលមានប្រយោជន៍ ក្នុងការផ្គត់ផ្គងទៅដល់ទីផ្សារ ដើម្បីទ្រង់ជីវភាពក្នុងអំឡុង ពេលនៃផលប៉ះពាល់ដោយសារជំងឺកូវីដ១៩ ។ មានប្រសាសន៍ក្នុងពិធីនេះ លោកម៉ែន វិបុល អភិបាលខេត្តបានឲ្យដឹងថា អាស្រ័យដោយកត្តាសុខសន្តិភាព និងស្ថិរភាពនយោបាយនៅក្នុងប្រទេស ដែលជាផ្លែផ្កានៃគោលនយោបាយឈ្នះ-ឈ្នះ និងការដឹកនាំដ៏ត្រឹមត្រូវប្រកបដោយគតិបណ្ឌិតរបស់សម្ដេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រី នៃព្រះរាជាណាចក្រកម្ពុជា បានផ្ដល់នូវកាលានុវត្តភាពដ៏ល្អប្រសើរសម្រាប់ការអភិវឌ្ឍប្រទេសជាតិ ក៏ដូចជាខេត្តស្វាយរៀង ឲ្យមានការរីកចម្រើនលើគ្រប់វិស័យ ។ លោកបានបន្តថា ក្រោយពីរបប ប៉ុលពត បានដួលរលំ បានប្រែក្លាយយ៉ាងឆាប់រហ័សឲ្យខេត្តស្វាយរៀងក្លាយជាខេត្តឧស្សាហកម្មមួយដ៏សំខាន់ បន្ទាប់ពីរាជរដ្ឋាភិបាលសម្រេចឲ្យបង្កើតតំបន់សេដ្ឋកិច្ចពិសេសនៅក្នុងទឹកដី នៃខេត្តស្វាយរៀង នៅឆ្នាំ២០០៥ ដែលបានផ្តល់អត្ថប្រយោជន៍យ៉ាងច្រើន ធានានាដល់ការលើកកម្ពស់ជីវភាពរស់នៅ របស់ប្រជាពលរដ្ឋកាន់តែល្អប្រសើរឡើងជាលំដាប់ពីមួយឆ្នាំទៅមួយឆ្នាំ ។ បើទោះបីជាបញ្ហាកូវីដ-១៩នៅតែបន្តនាពេលបច្ចុប្បន្ន វិស័យកសិកម្មក្នុងខេត្តស្វាយរៀង បាននិងកំពុងមានការរីកចម្រើនគួរឲ្យកត់សម្គាល់ដែលសរបញ្ជាក់ឲ្យឃើញតាមរយៈលទ្ធផល នៃកំណើនបរិមាណផលទទួលបានពីផលិតកម្មសត្វ វារីវប្បកម្ម ការកើនឡើននូវការប្រើប្រាស់គ្រឿងយន្តកសិកម្ម ជាពិសេសផលិតផលពីដំណាំកសិ-ឧស្សាហកម្ម និងផលស្រូវដែលទទួលបានមានការកើនឡើងជាលំដាប់ ដែលស្ដែងឡើងតាមរយៈបរិមាណតុល្យភាពស្បៀងខ្ពស់លើសពីតម្រូវការ និងសល់សម្រាប់ការនាំចេញទៅកាន់ប្រទេសជិតខាង ហើយបច្ចុប្បន្នខេត្តក៏បានក្លាយជាមូលដ្ឋានផលិតបន្លែសុវត្ថិភាពដ៏ចម្បងផងដែរ សម្រាប់ផ្គត់ផ្គង់ឲ្យការប្រើប្រាស់ក្នុងស្រុក៕ | 2020-09-02T17:32:46+07:00 | cen.com.kh | https://cen.com.kh/archives/240321.html |
f4013db9-a18e-40bb-b0c2-d3395fe478d1 | TOP NEWS: ថ្ងៃនេះក្រសួងសុខាភិបាលបន្តប្រកាសថា គ្មានរកឃើញករណីឆ្លងជំងឺកូវីដ១៩ថ្មីនោះទេ ហើយករណីជាសះស្បើយក៏គ្មានដែរ (Video inside) | ក្រសួងសុខាភិបាល នៅព្រឹកថ្ងៃទី០២ ខែកញ្ញា ឆ្នាំ២០២០នេះ បានចេញសេចក្តីប្រកាសព័ត៌មានដោយបញ្ជាក់ថា នៅថ្ងៃនេះក្រសួងមិនមានរកឃើញករណីឆ្លងជំងឺកូវីដ១៩ថ្មីនោះទេ ហើយក៏គ្មានករណីព្យាបាលជាសះស្បើយថ្មីនោះដែរ អ្នកជំងឺកំពុងសម្រាក នៅមន្ទីរពេទ្យមានចំនួន៨នាក់ដដែល។ សូមជម្រាបថា គិតត្រឹមម៉ោង០៧៖០០ព្រឹក ថ្ងៃទី០២ ខែកញ្ញា ឆ្នាំ២០២០នេះ ស្ថានភាពជំងឺកូវីដ-១៩ នៅកម្ពុជា រកឃើញអ្នកមានវីរុសកូវីដ-១៩ មានចំនួនសរុប២៧៤នាក់ (ស្រី៥៤នាក់ និងបុរស២២០នាក់) ក្នុងនោះចំនួនអ្នកព្យាបាលជាសះស្បើយ សរុបទូទាំងប្រទេស មានចំនួន២៦៦នាក់ (ស្រី ៥៤នាក់ និងបុរស ២១២នាក់) និងអ្នកសម្រាកព្យាបាលនៅមន្ទីរពេទ្យមានចំនួន០៨នាក់៕ | 2020-09-02T15:08:00+07:00 | freshnewsasia.com | https://m.freshnewsasia.com/index.php/en/localnews/169675-2020-09-02-01-08-59.html |
9d1422e3-4fc8-4ca5-b0d7-e75908e48a02 | ថៃបន្តបញ្ជូនពលករខ្មែរឆ្លងដែនខុសច្បាប់ ៤១នាក់ ក្នុងនោះមានកុមារ៤នាក់ មកកម្ពុជាវិញតាមច្រកប៉ោយប៉ែត | អគ្គនាយកដ្ឋានអន្តោប្រវេសន៍ តាមរយ:បណ្ដាញសង្គមហ្វេសប៊ុកបានឲ្យដឹងថា ប៉ុស្តិ៍នគរបាលច្រកទ្វារព្រំដែនអន្តរជាតិប៉ោយប៉ែត នាថ្ងៃទី១ ខែកញ្ញា ឆ្នាំ២០២០ មានពលករខ្មែរឆ្លងដែនខុសច្បាប់ ដែលអាជ្ញាធរថៃបញ្ជូនមក មានចំនួន ៤១នាក់ ស្រី ៨នាក់ និងកុមារ៤នាក់។ ចំពោះពលករខាងលើ ត្រូវបានកម្លាំងនគរបាលប៉ុស្តិ៍ ធ្វើការអប់រំណែនាំ បន្ទាប់មកប្រគល់ជូនក្រុមការងារ ទទួលពលករមជ្ឈមណ្ឌលសំចតប៉ោយប៉ែត ដើម្បីធ្វើការបន្ត។ ជាមួយគ្នានេះដែរ អាជ្ញាធរថៃនៅតែបន្តបិទច្រកទ្វារព្រំដែន មិនទាន់បើកឱ្យអ្នកដំណើរចេញ-ចូលឆ្លងកាត់នៅឡើយ ចំពោះអ្នកជំងឺសង្រ្គោះបន្ទាន់ និងរថយន្តដឹកទំនិញធន់ធំ ដំណើរការជាធម្មតា៕ | 2020-09-02T09:27:26+07:00 | kbnnews.com | https://kbn.news/archives/179322 |
ec3fef55-69ff-442e-a61c-e662d2ff9dae | សាលារៀននៅបារាំងបានបើកឡើងវិញហើយដោយមានវិធានការសុវត្ថិភាពថ្មី | សិស្សបារាំងរាប់លាននាក់បានវិលត្រឡប់ទៅសាលារៀនរបស់គេវិញហើយនៅថ្ងៃអង្គារ ដោយស្ថិតក្រោមលក្ខខណ្ឌសុវត្ថិភាពថ្មី បើទោះបីជាប្រទេសមួយនេះកំពុងមានការហក់ឡើងនៃការឆ្លងជំងឺកូវីដ១៩នាពេលថ្មីៗនេះក៏ដោយ។ ការបើកសាលាឡើងវិញនេះ ជាការសាកល្បងទូទាំងប្រទេស ដើម្បីការកាត់បន្ថយនូវភាពមិនស្មើគ្នានិងការស្តារឡើងវិញនូវសេដ្ឋកិច្ចជាតិ។ ប្រធានាធិបតីបារាំងលោក Emmanuel Macron បានផ្ញើសារលើបណ្តាញសង្គមរបស់លោកដោយអំពាវនាវឲ្យពលរដ្ឋបារាំងពាក់ម៉ាស់ការពារ។ ក្នុងវីដេអូមួយដែលបង្ហោះក្នុងបណ្តាញ Instagram ទៅកាន់កូនសិស្សបារាំងជាង១២លាននាក់ដែលត្រឡប់ទៅកាន់សាលារៀនរបស់ពួកគេវិញនោះ លោក Macron និយាយថា ទោះបីជាអ្នកទាំងអស់ពាក់ម៉ាស់ការពារក៏ដោយ ក៏វីរុសកូរ៉ូណាមិនទៅណាឆ្ងាយពីអ្នកទេ អ្នកត្រូវការពារខ្លូនឯងដោយផ្ទាល់ថែមទៀត។ កន្លែងលាងសម្អាតដៃ ការស្ថិតនៅឆ្ងាយពីគ្នា និងការរៀបចំពេលលេងឆ្លាស់គ្នា ជាផ្នែកមួយនៃវិធានការថ្មី។ គ្រូបង្រៀននិងឪពុកម្តាយសិស្ស សម្តែងការបារម្ភចំពោះវិធានការថ្មី ហើយថាតើវានឹងត្រូវគេអនុវត្តដោយរបៀបណាសម្រាប់ឆ្នាំសិក្សាថ្មីនេះ ប៉ុន្តែជាទូទៅពួកគេគាំទ្រវិធានការការពារទាំងនេះ។ ទន្ទឹមគ្នានេះផងដែរចាប់ពីថ្ងៃអង្គារតទៅ មានការតម្រូវឲ្យពាក់ម៉ាស់នៅកន្លែងធ្វើការ ខណៈដែលរដ្ឋាភិបាលបារាំងលើកទឹកចិត្តឲ្យឪពុកម្តាយត្រឡប់ទៅធ្វើការវិញ និងព្យាយាមទប់ស្កាត់កុំឲ្យមានការឆ្លងជំងឺកូវីដ១៩។ កាលពីថ្ងៃចន្ទប្រទេសបារាំងមានអ្នកឆ្លងវីរុសកូរ៉ូណាថ្មីចំនួន៣.០៨២នាក់ ដែលចំនួននេះតិចជាងក្នុងពេលកន្លងទៅ តែនៅតែខ្ពស់បើធៀបជាមួយប្រទេសអឺរ៉ុបជិតខាង។ ប្រទេសបារាំងមានអ្នកស្លាប់រហូតមកដល់ពេលនេះដោយសារជំងឺកូដ១៩ មានចំនួនជាង៣០.៦០០នាក់៕ | 2020-09-02T07:00:00+07:00 | khmer.voanews.com | https://khmer.voanews.com/a/france-reopens-schools-with-new-safety-measures-/5567338.html |
202c8240-d196-48de-9704-04a7b5055e43 | នៅក្នុងតំបន់ដាច់ស្រយាលមួយក្នុងតំបន់ភ្នំហេមពាន្តការជួបពេទ្យតាមអ៊ីនធឺណិតនាំឱ្យមានការថែទាំសុខភាពទំនើប | នៅក្នុងភូមិ Bharmour ក្នុងតំបន់ដាច់ស្រយាលនៃតំបន់ភ្នំហេមពាន្តក្នុងរដ្ឋHimachal Pradesh គ្មានវេជ្ជបណ្ឌិតខាងកែទម្រង់ឆ្អឹងនិងសន្លាក់ដើម្បីពិនិត្យឆ្អឹងដែលដុះមិនល្អរបស់លោក Ajay Singh ដែលឈឺខ្នងជាប្រចាំនោះទេ។ ដូច្នេះមជ្ឈមណ្ឌលវេជ្ជសាស្ត្រក្នុងមូលដ្ឋានបានចាត់ចែងការពិគ្រោះតាមអ៊ីនធឺណិតជាមួយអ្នកជំនាញម្នាក់នៅក្នុងក្រុង Chennai ក្នុងប៉ែកខាងត្បូងប្រទេសដែលបានចេញវេជ្ជបញ្ជាតាមអ៊ីនធើណិតឱ្យលោកទិញឱសថដែលពួកបុគ្គលិកពេទ្យក្នុងមូលដ្ឋានជាអ្នកជួយពិនិត្យ។ ដូចលោក Ajay Singh ដែលអ្នកស្រុកច្រើននាក់បានជួបទាក់ទងជាមួយពួកវេជ្ជបណ្ឌិតមានគុណវុឌ្ឍិនៅចម្ងាយរាប់រយគ.ម.ពីភូមិពួកគេតាមរយៈកម្មវិធីជួបពេទ្យតាមអ៊ីនធឺណិតដែលបានចាប់ផ្តើមធ្វើកាលពីខែវិច្ឆិកាឆ្នាំមុន។ ការក្រហាយក្នុងបំពង់ករបស់លោក Sanjay Sharma ជាប្រចាំមានស្ថានភាពប្រសើរជាងមុនចាប់តាំងពីលោកបានចាប់ផ្តើមប្រើឱសថតាមវេជ្ជបញ្ជានៅក្រោយការពិគ្រោះបញ្ហាសុខភាពនេះតាមអ៊ីនធឺណិតជាមួយអ្នកជំនាញម្នាក់។ លោក Sanjay Sharma បាននិយាយជាភាសា Hindi ថា៖ «យើងមានកន្លែងជួបពិគ្រោះជំងឺជាមួយវេជ្ជបណ្ឌិតពីចម្ងាយតាមអ៊ីនធឺណិត។ បើគ្មានកន្លែងនេះទេខ្ញុំត្រូវធ្វើដំណើរយ៉ាងតិចណាស់ពី១០ទៅ១៥ម៉ោងទៅកាន់ទីក្រុងដើម្បីពិគ្រោះជាមួយវេជ្ជបណ្ឌិត។ ខ្ញុំចំណេញទាំងពេលវេលាទាំងប្រាក់កាស»។ ទោះណាជាតំបន់ដាច់ស្រយាលភាគច្រើនក្នុងប្រទេសឥណ្ឌាគ្មានកន្លែងថែទាំសុខភាពសមរម្យក៏ដោយ ក៏ការថែទាំសុខភាពនៅក្នុងភូមិទាំងនេះក្នុងតំបន់ភ្នំហេមពា ន្តមានឧបសគ្ គជាពិសេសគឺ តំបន់ទាំងនេះមានអ្នកស្រុកតិច ហើយអាកាសធាតុមិនល្អនាំឱ្យមានការពិបាកក្នុងការទាក់ទាញពួកបុគ្គលិកពេទ្យឱ្យទៅធ្វើការនៅកន្លែងទាំងនោះ។ ទីក្រុងធំៗនៅជិតបំផុតនៅចម្ងាយ៤០០គ.ម.ពីតំបន់ដាច់ស្រយាលនោះ។ លោក Rajesh Guleri ដែលជាប្រធានមន្ត្រីពេទ្យនៅក្រុង Chambaនិយាយថា៖ «តំបន់នេះបានត្រូវកាត់ផ្តាច់ពីតំបន់ឯទៀតៗនៃពិភពលោកដោយសារមានធ្លាក់ទឹកកកផុសៗច្រើនរយៈពេលភាគច្រើននៃឆ្នាំនីមួយៗ ដែលរារាំងច្រកភ្ជាប់គ្នារវាងកន្លែងទាំងនេះជាមួយផ្នែកឯទៀតៗនៃស្រុកនិងរដ្ឋ។ ដូច្នេះ អ្នកស្រុកគ្មានជម្រើសក្រៅពីត្រូវទទួលការព្យាបាលដែលមាននៅទីនេះ ពីព្រោះបើមិនធ្វើដូច្នេះទេគេត្រូវដឹកអ្នកជំងឺតាមឧទ្ធម្ភាគចក្រដែលភាគច្រើនមានការពិបាកណាស់»។ នៅពេលនេះពួកបុគ្គលិកពេទ្យមូលដ្ឋានក្នុងភូមិពីរគឺភូមិ Bharmour និងភូមិ Pangi បានត្រូវហ្វឹកហ្វឺនឱ្យធ្វើតេស្ត ដូចជាឧបករណ៍សរីរាង្គ ultrasounds និងឧបករណ៍មើលសង្វាក់បេះដូង (electrocardiograms) ហើយពួកអ្នកជំនាញនៅក្នុងមន្ទីរពេទ្យក្នុងក្រុងទទួលរបាយការណ៍តាមអ៊ីនធឺណិត។ បច្ចេកវិទ្យាផ្កាយវិទ្យាសាស្ត្រជួយជម្នះឧបសគ្គឱ្យពួកជនក្រីក្រមានការទាក់ទងជាមួយពួកអ្នកជំនាញវេជ្ជសាស្ត្រក្នុងតំបន់ទាំងនោះ។ លោកRajesh Guleri ដែលជាប្រធានមន្ត្រីពេទ្យនៅក្រុង Chamba និយាយថា៖ «យើងអាចចាត់ចែងការពិគ្រោះជំងឺប្រមាណ៣ពាន់នាក់ផ្នែក OPD គឺអ្នកជំងឺមិនសម្រាកក្នុងមន្ទីរពេទ្យហើយការជួយអ្នកជំងឺអាសន្នតាមអ៊ីនធឺណិតជាង ៦០បានត្រូវធ្វើនៅឯកន្លែងទាំងពីរនេះចាប់តាំងពីមានការចាប់ផ្តើមអនុវត្តកម្មវិធីនេះមក»។ លោក Anil Kumar អ្នកស្រុកតំបន់នេះនិយាយថា ការធ្វើរោគវិនិច្ឆ័យដោយវេជ្ជបណ្ឌិតជំងឺបេះដូងអំពីស្ថានភាពបេះដូងរបស់បងប្រុសលោកបានធ្វើទាន់ពេលដែលត្រូវការការយកចិត្តទុកដាក់ភ្លាមៗ។ លោក Anil Kumar ដែលជាអ្នកស្រុកភូមិ Bharmour បានថ្លែងថា៖ «ពួកវេជ្ជបណ្ឌិតបាននិយាយប្រាប់យើងថា បងប្រុសខ្ញុំមានបញ្ហាបេះដូងគឺមានស្ទះសរសៃឈាមបេះដូង...យើងបានទៅក្រុង Shimla ដែលនៅទីនោះពួកវជ្ជបណ្ឌិតបានដាក់បញ្ចូលទុយោមួយក្នុងសរសៃបេះដូង។ វាបានដោះស្រាយបញ្ហាសុខភាពនេះបាន»។ កម្មវិធីជួបពេទ្យតាមអ៊ីនធឺណិតក៏បានជួយពួកស្ត្រីដែលបញ្ហាសុខភាពនៅក្នុងតំបន់ជនបទដែលមិនបានត្រូវអើពើជាញឹកញយ។ អ្នកស្រី Reeta Devi ដែលជាអ្នកស្រុកភូមិ Bharmour បាននិយាយថា៖ «ពួកវេជ្ជបណ្ឌិតនៅទីនេះបាននិយាយប្រាប់ខ្ញុំឱ្យពិគ្រោះជាមួយអ្នកជំនាញអំពីការឈឺក្បាលជាប្រចាំរបស់ខ្ញុំ។ វេជ្ជបណ្ឌិតបានរកឃើញថា បញ្ហានេះគឺជំងឺប្រកាំង។ ឱសថដែលខ្ញុំទទួលបានកាលពីខែមុនបានជួយច្រើន»។ ការព្រួយបារម្ភអំពីផ្លូវដ៏ពិបាកទាំងនេះកាត់ផ្តាច់ពួកអ្នកស្រុកពីការថែទាំសុខភាពបានធូរស្រាលសម្រាប់ក្រុមអ្នកស្រុកនៅក្នុងភូមិនេះក្នុងតំបន់ភ្នំហេមពាន្ត។ | 2020-09-02T07:00:00+07:00 | khmer.voanews.com | https://khmer.voanews.com/a/in-a-remote-himalayan-hamlet-telemedicine-brings-modern-medicare-/5567470.html |
2ab2c8a9-6387-4571-86d2-9f81cdedbada | ក្រសួងសុខាភិបាលអំពាវនាវឱ្យរដ្ឋបាលខេត្ត និងអាជ្ញាធរទាំងឡាយចាត់វិធានការទប់ស្កាត់ជំងឺកូវីដនារដូវបុណ្យភ្ជុំបិណ្ឌ (Video inside) | ខណៈពិធីបុណ្យកាន់បិណ្ឌបាននិងកំពុងរំកិលខិតជិតមកដល់នោះ ក្រសួងសុខាភិបាលបានអំពាវដល់អាជ្ញាធរពាក់ព័ន្ធទាំង២៥រាជធានី-ខេត្ត ត្រូវចាត់វិធានការគ្រប់គ្រង និងឆ្លើយតបការរាតត្បាតជំងឺកូវីដ-១៩ ក្នុងឱកាសកាន់បិណ្ឌនេះ ក៏ដូចជាពិធីបុណ្យភ្ជុំបិណ្ឌខាងមុខ ប្រកបដោយការប្រុងប្រយ័ត្នខ្ពស់ជាទីបំផុត ដើម្បីទប់ស្កាត់មិនឱ្យមានការឆ្លងរាលដាលនៅក្នុងសហគមន៍។ ការអំពាវនាវនេះធ្វើឡើនាឱកាសបើកកិច្ចប្រជុំរួមគ្នាស្តីពីវិធានការគ្រប់គ្រង និងឆ្លើយតបការរាតត្បាតជំងឺកូវីដ-១៩ ក្នុងឱកាសពិធីបុណ្យកាន់បិណ្ឌ និងភ្ជុំបិណ្ឌក្នុងខេត្តត្បូងឃ្មុំ នារសៀលទី០១ ខែកញ្ញា ឆ្នាំ២០២០ ក្រោមអធិបតីភាពលោកស្រី ឱ វណ្ណឌីន រដ្ឋលេខាធិការ និងជាអ្នកនាំពាក្យក្រសួងសុខាភិបាល និងលោក ជាម ច័ន្ទសោភ័ណ អភិបាលខេត្ត ដោយមានការចូលរួមពីសំណាក់លោក ចេង ប៊ុណ្ណារ៉ា អភិបាលរងខេត្ត លោកស្រី Li Ailan ប្រធានអង្គការសុខភាពពិភពលោកប្រចាំប្រទេសកម្ពុជា ប្រតិភូក្រសួងសុខាភិបាល មន្រ្តីអង្គការសុខភាពពិភពលោកប្រចាំប្រទេសកម្ពុជា លោកនាយក នាយករងរដ្ឋបាលសាលាខេត្ត លោកប្រធាន អនុប្រធានមន្ទីរសុខភិបាលខេត្ត និងមន្ត្រីពាក់ព័ន្ធ។ លោកស្រី ឱ វណ្ណឌីន បានធ្វើកាជំរុញដល់ថ្នាក់ដឹកនាំខេត្តត្បូងឃ្មុំគ្រប់លំដាប់ថ្នាក់ និងតាមមូលដ្ឋាននានានៅក្នុងខេត្តត្បូងឃ្មុំ ឲ្យបន្តផ្សព្វផ្សាយសារាចរណែនាំរបស់ក្រសួងធម្មការ និងសាសនា និងសារាណែនាំរបស់ក្រសួងសុខាភិបាល ស្តីពីការបង្ការ និងការពារការឆ្លងនូវជំងឺកូវីដ-១៩ ក្នុងឱកាសពិធីបុណ្យកាន់បិណ្ឌ និងភ្ជុំបិណ្ឌ ដែលនឹងចូលមកដល់នៅប៉ុន្មានថ្ងៃខាងមុននេះ ដល់ប្រជាពលរដ្ឋទូទៅដែលជាពុទ្ធសាសនិកជន និងគណៈកម្មការគ្រប់វត្តអារាម អនុវត្តឱ្យបានខ្ជាប់ខ្ជួននូវវិធានការការពារទប់ស្កាត់កូវីដ-១៩ ដែលក្រសួងសុខាភិបាលបានដាក់ចេញឱ្យអនុវត្តនាពេលកន្លងមក ក៏ដូចជាបច្ចុប្បន្នក្នុងពិធីបុណ្យកាន់បិណ្ឌ និងភ្ជុំបិណ្ឌឱ្យមានប្រសិទ្ធភាព ដើម្បីចូលរួមទប់ស្កាត់ការចម្លងចូលក្នុងសហគមន៍។ លោក ជាម ច័ន្ទសោភ័ណ បានលើកឡើងថា សម្រាប់ខេត្តត្បូងឃ្មុំ នៅតែបន្តការយកចិត្តទុកដាក់ក្នុងការផ្សព្វផ្សាយសារាចរណែនាំរបស់ក្រសួងធម្មការ និងសាសនា និងសារាចរណែនាំរបស់ក្រសួងសុខាភិបាល ពាក់ព័ន្ធការបង្ការ ទប់ស្កាត់ ការឆ្លងរីករាលដាលជំងឺកូវីដ១៩ ដល់ប្រជាពលរដ្ឋតាមមូលដ្ឋានគ្រប់បណ្តាក្រុង ស្រុក ឃុំ សង្កាត់ និងភូមិក្នុងខេត្តត្បូងឃ្មុំ ពិសេសក្នុងឱកាសពិធីបុណ្យកាន់បិណ្ឌ និងភ្ជុំបិណ្ឌនេះ។ បន្ថែមលើសពីនេះ លោកអភិបាលខេត្តក៏បានរៀបចំដាក់ផែនការរួចរាល់ទៅដល់មន្ត្រីសុខាភិបាល អ្នកពាក់ព័ន្ធទាំងអស់ និងអាជ្ញាធរមូលដ្ឋានអនុវត្តន៍ឲ្យមានប្រសិទ្ធភាព ស្តីពីវិធានការបង្ការ ទប់ស្កាត់ និងប្រយុទ្ធប្រឆាំង នឹងការចម្លងជំងឺកូវីដ-១៩ ដើម្បីប្រជាពលរដ្ឋជៀសផុតពីជំងឺឆ្លងពាសពេញពិភពលោកដ៏កាចសាហាវនេះផងដែរ៕ | 2020-09-02T05:04:00+07:00 | freshnewsasia.com | https://m.freshnewsasia.com/index.php/en/localnews/169664-2020-09-01-15-04-28.html |
0b30f835-f242-4e94-84cb-88148f55b75c | អ្នកជាប់ឃុំនៅពន្ធនាគារខេត្តព្រះវិហារចំនួន១៤៧នាក់សង្ស័យមានជំងឺផ្ដាសាយធំ | ក្រសួងសុខាភិបាលសង្ស័យថា អ្នកជាប់ឃុំជិត១៥០នាក់នៅក្នុងពន្ធនាគារខេត្តព្រះវិហារមានកើតជំងឺផ្ដាសសាយធំ។ សេចក្ដីប្រកាសព័ត៌មានរបស់អ្នកនាំពាក្យក្រសួងសុខាភិបាលអោយដឹងនៅថ្ងៃទី១ ខែកញ្ញានេះថា អ្នកជាប់ឃុំចំនួន១៤៧នាក់ក្នុងនោះមានស្រ្តី១៩នាក់បានកើតជំងឺផ្ដាសសាយធំ ដែលហៅជាភាសាអង់គ្លេសថា Influenza A។ ក្រុមគ្រូពេទ្យបានសម្រេចដាក់អ្នកទាំងនោះអោយនៅដាច់ដោយឡែក និងយកសំណាក ដើម្បីធ្វើតេស្ដរកវីរូសជំងឺកូវីដ-១៩។ អ្នកនាំពាក្យអគ្គនាយកដ្ឋានពន្ធនាគារ លោក នុត សាវនា ប្រាប់អាស៊ីសេរីថា ខាងពន្ធនាគារបានអនុវត្តតាមការណែនាំរបស់អ្នកបច្ចេកទេសសុខាភិបាល។ លោកថាមកដល់ពេលនេះគឺពុំមានអ្នកឆ្លងជំងឺនេះបន្តទៀតទេ។ លោកថា ចំពោះអ្នកជាប់ឃុំផ្សេងទៀតក៏ត្រូវណែនាំអោយអនុវត្តអនាម័យការពារការឆ្លងជំងឺនេះ៖ ក្រៅពីអ្នកទាំង១៤៧នាក់ដែលមានអាការៈសញ្ញាថាមានជំងឺផ្ដាសសាយធំនេះហើយ ក្រសួងសុខាភិបាលក៏បានរកឃើញទៀតថានៅមានអ្នកជាប់ឃុំ១១នាក់ផ្សេងទៀតក្នុងពន្ធនាគារខេត្តវិហារព្រះវិហារដដែលសង្ស័យថា ឆ្លងជំងឺនេះដែរ ហើយក៏ត្រូវដាក់អោយនៅដាច់ដោយឡែកក្នុងបន្ទប់ផ្សេងមួយទៀត។ ជាមួយគ្នានេះមានអ្នកជាប់ឃុំចំនួន៣២៦នាក់ផ្សេងទៀត ដែលមិនសង្ស័យថាឆ្លងជំងឺនេះ តែតម្រូវអោយដាក់នៅក្នុងបន្ទប់ដោយឡែកដែរ។ នាយករងទទួលបន្ទុកផ្នែកសិទ្ធិមនុស្សនៃអង្គការលីកាដូ លោក អំ សំអាត បារម្ភពីសខុភាពរបស់អ្នកជាប់ឃុំនៅតាមពន្ធនាគារ មិនថាតែនៅក្នុងពន្ធនាគារខេត្តព្រះវិហារនេះទេ នៅពេលដែលស្ថានភាពក្នុងពន្ធនាគារនៅមានបញ្ហាចោទជាច្រើនមិនទាន់ដោះស្រាយបាន ដែលក្នុងនោះរួមមាន៖ ភាពចង្អៀតណែន របបចំណីអាហារមិនគ្រប់គ្រាន់ បញ្ហាអនាម័យ និងសេវាថែទាំសុខភាពអ្នកជាប់ឃុំជាដើម។ លោក អំ សំអាត បន្តថាចាំបាច់ណាស់ ដែលអាជ្ញាធរត្រូវធានាកាត់បន្ថយភាពចង្អៀតណែនក្នុងពន្ធនាគារតាមគ្រប់លទ្ធភាព ដែលអាចធ្វើបាន។ រដ្ឋមន្រ្តីក្រសួងមហាផ្ទៃ លោក ស ខេង ធ្លាប់លើកឡើងពីក្ដីបារម្ភពីបញ្ហាសុខភាពអ្នកជាប់ឃុំ នៅពេល ដែលចំនួនអ្នកជាប់ឃុំដោយសារបទល្មើសគ្រឿងញៀនកើនឡើងយ៉ាងគំហុក។ លោកថាចំនួនអ្នកជាប់ឃុំនៅទូទាំងប្រទេសគឺមានចំនួនជាង៤ម៉ឺននាក់។ ចំណែកក្នុង (Amnesty International) ដែលចេញកាលពីខែឧសភា ឆ្នាំ២០២០ វាយតម្លៃថាការកើនឡើងនូវភាពចង្អៀតណែនក្នុងពន្ធនាគារនាំអោយការរំលោភបំពានសិទ្ធិអ្នកជាប់ឃុំក៏កើនឡើងដែរ ព្រមទាំងបង្កអោយមានភាពងាយរងគ្រោះដល់សុខភាពសាធារណៈ និងបង្កើតឱកាសអោយមានអំពើពុករលួយ៕ | 2020-09-02T00:57:00+07:00 | rfa.org | https://www.rfa.org/khmer/news/health/147prisoners-in-Preah-Vihear-got-Influenza-A-09012020102304.html |
b243b4ce-33bc-4119-9f56-87fc5000fbde | ប្រទេសអេមីរ៉ាត់អារ៉ាប់រួម ផ្ដល់សម្ភារបរិក្ខារប្រយុទ្ធនឹងជំងឺកូវីដ១៩ ដល់ក្រសួងសុខាភិបាលកម្ពុជា | សម្ភារបរិក្ខារប្រយុទ្ធនឹងជំងឺកូវីដ១៩ របស់ប្រទេសអេមីរ៉ាត់អារ៉ាប់រួម(UAE) តាមរយៈឯកអគ្គរដ្ឋទូតអេមីរ៉ាត់អារ៉ាប់រួម ប្រចាំនៅទីក្រុងបាងកក បានប្រគល់ជូនដល់ក្រសួងសុខាភិបាលកម្ពុជា នៅរសៀលថ្ងៃទី០១ ខែកញ្ញា ឆ្នាំ២០២០នេះ។ ពិធីប្រគល់-ទទួលនេះ បានធ្វើឡើងនៅអាកាសយានដ្ឋានអន្ដរជាតិភ្នំពេញ ក្រោមអធិបតីភាពលោកស្រី យក់ សម្បត្ដិ រដ្ឋលេខាធិការក្រសួងសុខាភិបាល រួមជាមួយតំណាងឱ្យស្ថានទូតអេមីរ៉ាត់អារ៉ាប់រួមផងដែរ។ ម៉ាស ចំនួន ៤៨០,០០០ អាវគ្របពីក្រៅ ចំនួន ៣,០០០ សម្លៀកបំពាក់សុវត្ថិភាពរបស់មន្ដ្រីសុខាភិបាល ចំនួន ៧,៥០០ កញ្ចប់តេស រហ័ស ចំនួន ៩៣,៧៥០ របាំងមុខ ២,០០០ វែនតា ការពារ ៩,៦០០ លោកស្រី រដ្ឋលេខាធិការ បានសម្តែងការថ្លែងអំណរគុណយ៉ាងជ្រាលជ្រៅ ជូនចំពោះប្រទេសអេមីរ៉ាត់អារ៉ាប់រួម ដែលបានជួយឧបត្ថម្ភគាំទ្រ និងផ្ដល់សម្ភារបរិក្ខារពេទ្យដល់វិស័យសុខាភិបាលកម្ពុជា។ លោកស្រី យក់ សម្បត្ដិ ថ្លែងបន្ដថា ជំនួយទាំងនេះបានបញ្ជាក់ពីការយកចិត្តទុកដាក់ខ្ពស់របស់ប្រទេសអេមីរ៉ាត់អារ៉ាប់រួម ចំពោះរាជរដ្ឋាភិបាល និងប្រជាជនកម្ពុជា ជាពិសេសេក្នុងកាលៈទេសៈបច្ចុប្បន្ន ដែលយើងកំពុងបានខិតខំប្រឹងប្រែងរួមគ្នា ដើម្បីជំរុញវិធានការការពារ ទប់ស្កាត់ និងឆ្លើយតបការរាតត្បាតនៃជំងឺកូវីដ១៩ ឲ្យបានកាន់តែឆាប់រហ័ស។ សូមជម្រាបថា គិតត្រឹមថ្ងៃទី០១ ខែកញ្ញា ឆ្នាំ២០២០នេះ ស្ថានភាពជំងឺកូវីដ-១៩ នៅកម្ពុជា រកឃើញអ្នកមានវីរុសកូវីដ-១៩ ចំនួនសរុប២៧៤នាក់ (ស្រី៥៤នាក់ និងបុរស២២០នាក់) ក្នុងនោះចំនួនអ្នកព្យាបាលជាសះស្បើយ សរុបទូទាំងប្រទេស មានចំនួន២៦៦នាក់ (ស្រី ៥៤នាក់ និងបុរស ២១២នាក់) និងអ្នកសម្រាកព្យាបាលនៅមន្ទីរពេទ្យមានចំនួន០៨នាក់៕ | 2020-09-01T23:55:00+07:00 | freshnewsasia.com | https://m.freshnewsasia.com/index.php/en/localnews/169633-2020-09-01-09-55-35.html |
Subsets and Splits
No community queries yet
The top public SQL queries from the community will appear here once available.